
PÄÄKIRJOITUS 


Unelmia ja talkoohommia 


krolli 2021.3 teki eräänlaisen ennätyksen: 

se oli lehden ensimmäinen 144-sivuinen 

numero, kun mukaan lasketaan Retro Re- 
wind -liite, ja muutenkin pisin Skrolli. Se myös 
sivusi painavinta lehteä, jonka ylipäätään voim- 
me tehdä, postituksella kun on käytössään 500 
grammaan asti maksettuja Helposti-kuoria jäl- 
kitoimituksia varten. Arkin verran paperia ehkä 
mahtuisi vielä mukaan, muttei enempää. 

Jo termi-inflaation torjunnan nimissä jokainen 
numero ei voi olla megaturbo, joten tällä kertaa 
sivumäärä on maltillisempi. Se ei kuitenkaan ker- 
ro sinällään kovin paljon käsiteltävien aiheiden 
määrästä, sillä edelliskerralla mukana oli poikke- 
uksellisen monta pitkää juttua. Tässäkin on muu- 
ten aihe, josta toimituksessa on alusta asti ollut 
monia näkemyksiä: yhdet suosivat tiivistä ilmai- 
sua ja määrämittoja, toiset taas aiheen mahdolli- 
simman perinpohjaista läpikäyntiä kerralla. Mo- 
lemmat mahtuvat samoihin kansiin. 

Skrollin toimituksen diversiteetti on muuten- 
kin ollut itselleni sekä ylpeyden aihe että huolel- 
la vaalittava seikka. Jo silloin aikoinaan kohta 10 
vuotta sitten aiheen ympärille kerääntyi mahta- 
van monitahoinen porukka, joita yhdisti käytän- 
nössä vain rakkaus suomenkieliseen tietokone- 
journalismiin. Mikä parasta, monet heistä ovat 
mukana edelleen, kun Skrollia on nyt ilmestynyt 
9 vuosikertaa. Se on varmasti noin 9 enemmän 
kuin osa arveli syntyvän hankkeen alkaessa, ja 
pakko on myöntää, että itsenikin lähestyvä vuosi- 
kymmenjuhla pääsi hieman yllättämään. 

Miten sitten ylläpidetään moniäänisyyttä ja 
-arvoisuutta? Itselleni tärkeä on projektin omis- 
tajuuden käsite. Vaikka lehden ensimmäinen 
päätoimittaja oli eri tempauksistaan tunnettu 
digiaktiivi, ajatus oli alusta asti, ettei tämä ole 
yksin hänen lehtensä vaan projekti, jonka yh- 


SKROLLI — Tietokonekulttuurin erikoislehti 


teisö tuottaa yhdessä ja josta se voi olla yhtei- 
sesti ylpeä. Ville-Matias teki visiostaan monia 
myönnytyksiä kaupallisuuden suuntaan, jot- 
ta tuotantoprosessi saatiin joustavaksi. Arvos- 
tin hänen näkemystään ja mukautumiskykyään 
tuolloin ja teen niin edelleen. Koin, että Skrolli 
on ennen kaikkea meidän yhteinen lehtemme ja 
projekti, jota haluan myös omalta osaltani edis- 
tää. Tämän tunteen säilyminen on myös kes- 
keinen syy sille, että olen edelleen hankkeessa 
mukana — ehtimiseni mukaan, joissakin nume- 
roissa enemmän kuin toisissa. Kuten me kaikki. 

Skrollin kaltaisen pienkustanteen tekeminen 
on hyvin vahvasti harrastustoimintaa, jossa tyy- 
dytyksen tunne on haettava muualta kuin talou- 
dellisista seikoista. Ennen kaikkea iloa tuovat 
mukava palaute lukijoilta, lehden artikkeleista 
syntynyt keskustelu ja niiden kautta tunne siitä, 
että tekemämme työ on merkityksellistä. Jatkos- 
sakin tarkoitus on julkaista juttuja koko tietoko- 
nekulttuurin laajalta spektriltä. Tämän vuoksi 
onkin ilo toivottaa sekä Skrollia että Retro Re- 
windia pitkään avustanut Miika Auvinen toimi- 
tuksen vakijäseneksi vuoden 2022 alusta lukien. 
Mielestäni Miika on kirjoittajana tavoittanut hy- 
vin sen, mitä Skrolli haluaa edistää — monipuo- 
lisia katsantokantoja niin uusiin kuin vanhem- 
piin aiheisiin. 

Ja lisäkädethän kelpaavat aina. Etenkin Skrol- 
lin pikaviestinkanavilla (skrolli.fi/pikaviestimet) 
on jo muodostunut meemiksi, että jokaisen kes- 
kustelun päätteeksi Janne kehottaa kirjoitta- 
maan aiheesta artikkelin lehteen. Tämä ei ole 
mikään vitsi, sillä toivomme todella lukijoilta 
juttuja aina ja iankaikkisesti, oman ehtimisenne 
mukaan. Vain niin varmistetaan, että sisältö py- 
syy relevanttina, uusiutuu tarvittaessa ja vastaa 
tietokonekulttuurin koko kuvaa. 4 

TEKNIIKKA 


LoRa 


Esineet keskustelemaan langattomasti. 


Teksti: Timo Kuorilehto 


Kuvat: Susanna Viljanmaa, Mitol Meerna, Fabian Horst 


LoRa (sanoista long ran- 

O A. ge) on yksi tin 

wn mista — langattomista 

radiotekniikoista esi- 

neverkkojen — toteu- 

A? tukseen. Kyseessä on 

kohtalaisen uusi tekno- 

logia, jonka kehitys aloitet- 

tiin Ranskassa vuonna 2009. Se kuu- 

luu LPWAN-verkkoihin (Low Power 

Wide Area Network). Muita suosit- 

tuja vastaavia tekniikoita ovat Sigfox 

ja matkapuhelinverkkoihin perustu- 

va NB-IoT. Kuten nimestä voi päätel- 

lä, yhteistä näille verkkotekniikoille 

on erittäin pieni virrankulutus ja pit- 
kä kantama. 

LoRan standardisointiin keskitty- 
vä LoRa Alliance -järjestö perustettiin 
vuonna 2015, jolloin otettiin käyttöön 
termi LoRaWAN. Sillä tarkoitetaan 
LoRan fyysistä kerrosta ja sen pääl- 
lä olevaa avointa verkkoprotokollaa. 
Semtech Corporation -niminen yritys 
omistaa LoRan fyysisen kerroksen pa- 
tentit, joten kyseessä ei ole täysin avoin 
teknologia. 

LoRaWAN toimii Euroopassa Ii- 
senssivapaalla 868 megahertsin ISM- 
taajuusalueella, joten kuka tahansa voi 
perustaa oman yksityisen verkon tek- 
niikan varaan. Esimerkiksi Digital- 
la on Suomessa lähes maanlaajuinen 
kaupallinen LoRaWAN-verkko. 


< 

Ei mikään Bora Bora 


Tiedonsiirto 

LoRa käyttää viserrys-hajaspektri- 
modulaatioon perustuvaa tekniikkaa. 
Kyseessä on sinimuotoinen signaali, 
johon saadaan koodattua arvoja muut- 
tamalla taajuutta suhteessa aikaan. 
Etuina ovat hyvä häiriönsieto pitkillä- 
kin etäisyyksillä sekä jo mainittu pieni 
virrankulutus. Toisaalta vastaavasti tie- 
donsiirtonopeus jää alhaiseksi. 

Tärkeimmät parametrit, jotka vai- 
kuttavat siirtoon päätelaitteesta verk- 
koon ovat kaistanleveys, hajautusker- 
roin, virheenkorjaus ja teho: 

Käytössä olevat kaistanleveydet Eu- 
roopassa ovat 125 ja 250 kHz. 

Hajautuskerroin määrittelee, kuin- 
ka tiheään data on koodattu signaalin 
kantoaaltoon. Käytössä on kuusi eri- 
laista arvoa (7-12). Isompi hajautus- 
kerroin lisää kantamaa ja virrankulu- 
tusta, mutta datan siirtonopeus laskee. 
Paikallaan olevissa päätelaitteissa ha- 
jautuskerroin voidaan asettaa myös 
adaptiiviseksi, jolloin verkkopalvelin 
säätää hajautuskerrointa tarpeen mu- 
kaan. Tällä pyritään säästämään pää- 
telaitteen virrankulutusta ja verkon ka- 
pasiteettia. 

Virheenkorjaukseen on neljä erilais- 
ta vaihtoehtoa: 4:5, 4:6, 4:7 ja 4:8, jois- 
ta yleensä käytetään vain ensimmäistä, 
jossa yksi bitti viidestä toimii virheitä 
paikallistavana pariteettibittinä. 


Euroopassa päätelaitteen suurin sal- 
littu lähetysteho on +14 dBm (25 mW). 

Tiedonsiirron todellinen nopeus Lo- 
Ra-kanavalla on parametreista ja ka- 
navasta riippuen välillä 0,25-11 kbps. 
Päätelaitteelle on määritelty lisäksi yh- 
den prosentin toimintasuhde, joka ra- 
joittaa tiedon lähettämistä huomat- 
tavasti. Tämä tarkoittaa käytännössä, 
että lähetin voi olla päällä maksimis- 
saan 36 sekuntia tunnin aikana. 

Kantama on parhaimmillaan kilo- 
metristä kahteen kaupunkialueella ja 
näköyhteydellä jopa kymmeniä kilo- 
metrejä. 


Laiteluokat 
Päätelaitteet jaetaan LoRaWAN-mää- 
rittelyssä kolmeen eri luokkaan: A, B 
ja C. Jokaisen LoRaWAN-laitteen pi- 
tää tukea vähintään luokkaa A. 
Luokka A on yleisin ja yleensä paras 
valinta virrankulutuksen kannalta, jo- 
ten se sopii hyvin paristolla tai akulla 
toimivaan laitteeseen. Tiedonsiirto on 
rajoitetusti kaksisuuntaista, mutta pää- 
osin tieto kuitenkin liikkuu päätelait- 
teelta verkon suuntaan. Suurimman 
osan ajasta päätelaite on lepotilassa. 
Kun laite lähettää paketin verkkoon 
päin, se jää lähetyksen jälkeen hetkek- 
si kuuntelemaan samaa kanavaa, jolla 
lähetys tapahtui — tyypillisesti noin se- 
kunnin ajaksi. Jos verkolta ei tule pa- 


kettia, laite jää vielä uudelleen kuun- 
telemaan toista ennalta määriteltyä 
kanavaa. Nämä kaksi hetkeä eli ikku- 


naa ovat ainoita mahdollisuuksia, joil- 
la luokan A laite voi vastaanottaa tie- 
toa verkosta. 

B-luokka laajentaa A:n toiminnalli- 
suutta lisäämällä ylimääräisen kuunte- 
luikkunan ennalta määritellyin aikavä- 
lein. Lähetyksen tahdistus toteutetaan 
yhdyskäytävän (gateway) lähettämäl- 
lä majakkasignaalilla. Tahdistus mah- 
dollistaa sen, että verkko tietää milloin 
päätelaite on kuuntelutilassa. 

C-luokan päätelaite kuuntelee jatku- 
vasti, paitsi silloin kun se lähettää itse. 
Laite ei tällöin mene koskaan lepoti- 
laan ja lähetyksen viive päätelaitteen 
suuntaan on tässä luokassa pienin. 
Virrankulutus kasvaa huomattavasti 
verrattuna luokkiin A ja B. 


Verkkotopologia 
LoRaWAN-verkon muodostavat pää- 
telaitteet, yhdyskäytävät, verkkopalve- 
lin ja sovelluspalvelimet. Verkon topo- 
logia eli perusrakenne voi olla tähti tai 
tähtien tähti. 

Yhdyskäytävät ottavat vastaan pää- 
telaitteista tulevat viestit ja lähettä- 
vät verkosta tulevat viestit vastaavasti 


LoRa-päätelaitteet yhdyskäytävät 


O — (9) 
O) 
E) (9) 


Läheinen yhdyskäytävä 
vastaanottaa viestin 

ja välittää sen 
verkkopalvelimelle. 


Päätelaite lähettää 
LoRaWAN-paketin 
(broadcast). 


päätelaitteisiin. Päätelaitteen ei tar- 
vitse olla yhteydessä tiettyyn yhdys- 
käytävään, vaan sama viesti voidaan 
vastaanottaa useammassa yhdyskäy- 
tävässä samanaikaisesti, jolloin viestin 
perillemenon todennäköisyys kasvaa. 

Jokainen yhdyskäytävä on kytket- 
ty verkkopalvelimeen, joka on LoRa- 
WAN-verkon keskeisin komponent- 
ti. Yhteys voidaan toteuttaa esimerkiksi 
WLANIlla, Ethernetillä tai matkapuhe- 
linverkon yli. Yksinkertaisessa verkossa 
palvelin voi myös olla suoraan integroi- 
tuna yhdyskäytävään, joskin laajoissa 
ratkaisuissa se sijaitsee yleensä pilves- 
sä. Verkkopalvelin poistaa viestien kak- 
soiskappaleet ja reitittää viestit oikealle 
sovelluspalvelimelle. Muita verkkopal- 
velimien tehtäviä ovat muun muassa 
päätelaitteen tunnistaminen, viestien 
kuittaukset, OTA-aktivointi (Over-The- 
Air) sekä edellä mainitun adaptiivisen 
hajautuskertoimen säätö. 

LoRaWAN-spesifikaation versioon 
1.1 lisättiin myös erillinen liittymis- 
palvelin, joka parantaa tietoturvaa ja 
mahdollistaa verkkovierailujen toteut- 
tamisen. 

Sovelluspalvelin hoitaa hyötykuor- 
man prosessoinnin, kuten tiedon sa- 
lauksen ja purkamisen, vastaa verkon 


verkkopalvelin sovelluspalvelin 


Pi m. 
= 


Verkkopalvelin poistaa 
kaksoiskappaleet ja 
reitittää viestin 
sovelluspalvelimelle. 


Sovelluspalvelin purkaa 
ja prosessoi viestin sekä 
toimii sen pohjalta. 


LoRa-päätelaite sekä LoRa- 
WAN-yhdyskäytävä Kielissä. 
Kuvat: Fabian Horst / 
Wikimedia Commons, 
CC BY 4.0/CC BY-SA 4.0. 


laitehallinnasta sekä tarjoaa rajapin- 
nat varsinaisiin sovelluksiin (MOTT ja 
REST). Palvelin voi tarjota lisäksi käyt- 
töliittymiä ja yhteyksiä käyttäjien pää- 
telaitteisiin. Sovelluspalvelin voidaan 
myös integroida yhdyskäytävään tai se 
voi olla osa verkkopalvelinta. 


Tietoturva 

LoRaWAN on alusta asti suunnitel- 
tu turvalliseksi: laitteen autentikoin- 
ti ja viestiliikenteen kohtalaisen vahva 
salaus ovat pakollisia. Salaus tapahtuu 
kahdessa kerroksessa eli MAC- ja hyö- 
tykuormatasoilla. Molemmissa käy- 
tetään symmetristä AES-lohkosalaus- 
menetelmää 128-bittisellä avaimella. 

Jokaisella verkon laitteella on uniik- 
ki 64-bittinen DevEUI-tunnistin, jol- 
la laite yksilöidään. Yleensä sen mää- 
rittelee laitteen valmistaja jo tehtaalla. 
Kyseessä on samantyyppinen tunnistin 
kuin IP-verkkolaitteiden MAC-osoite. 

Laitteen provisiointi eli liittäminen 
verkkoon tapahtuu parhaiten OTA- 
aktivoinnilla, jolloin päätelaite lähet- 
tää verkkopalvelimelle liittymisviestin. 
Palvelin vastaa hyväksymisviestillä, 
mikäli toiminto on onnistunut. Samal- 
la luodaan dynaamiset istuntokohtai- 
set salausavaimet staattisista juuriavai- 
mista. Hyväksymisviestissä päätelaite 
saa myös verkkokohtaisia fyysisiä pa- 
rametreja. 

Toinen vaihtoehto provisiointiin on 
käyttää ABP-menetelmää (Activati- 
on By Personalization), jossa käytet- 
ty verkko, verkkoparametrit ja avai- 
met ovat kovakoodattuna laitteessa 
koko sen elinkaaren. Tämä on kuiten- 
kin huono vaihtoehto sekä tietoturvan 
että joustavuuden puolesta. 

Mikäli yhdyskäytävä ja verkon pal- 
velimet ovat fyysisesti erillään, niiden 
välinen liikenne kuljetetaan HTTPS:n 
tai VPN:n yli. £&& 


KULTTUURI 


"varhaiten scifikirjallisuus 
nakoi kyberpunk-lajityyppiä 


ja "mäksti: Miika A 
Kuvat: Kimmo 


ntisankarit, synkeät 
suurkaupungit ja fu- 
turistinen teknologia 
ovat kaikki kyberpun- 
kin rakennuspalasia. 
Lajityypin juuret ovat syvällä varhai- 
semmassa fiktiossa, kuten romantii- 
kan ajan kirjallisuudessa ja 1900-luvun 
suurissa dystopiakuvauksissa. 
Kyberpunkille ominaisia teemoja ku- 
ten tieteellisiä edistysaskelia, transhu- 
manismia ja kulkijoita yhteiskunnan 
laitamilta on käsitelty fiktiossa jo vuo- 
sisatojen ajan. Tässä artikkelissa poh- 
din ”protokyberpunkia” eli teoksia, jot- 
ka raivasivat tietä kyberpunk-genrelle. 
Ridley Scottin ohjaama Blade Run- 
ner (1982) esitteli kyberpunkin kes- 
keisen estetiikan: mainokset välkkyvät 
synkeässä suurkaupungissa, hahmot 
ovat antisankareita ja elokuvassa poh- 
ditaan teknologian ja ihmisen välis- 
tä suhdetta. Kunnolla lajityyppi käyn- 
nistyi William Gibsonin vuoden 1984 
romaanista Neurovelho. Monet kyber- 
punkin teemat ovat kuitenkin olleet 
esillä jo vuosisatoja aiemmin. 
Antiikin Kreikan Ikaroksen tarussa 
keksijä Daidalos on poikansa Ikarok- 
sen kanssa vangittuna Minoksen saa- 

rella. Kaksikko liittää vahalla lintujen 
sulkia käsivarsiinsa, ja he liitävät va- 
pauteen. Ikaros innostuu ja liitää liian 
lähelle aurinkoa, jolloin vaha sulaa ja 
Ikaros putoaa kuolemaansa. Kyseessä 
on vertauskuva siitä, kuinka ihminen 
polttaa näppinsä teknologian kans- 
sa leikkiessään. Samanlaisia varhaisia 
transhumanistisia teemoja voi nähdä 
myös 1800-luvun scifikauhussa. 


Uusi, pa pi ihminen 

Yksi osa kyberpunkia on transhuma- 
nismi: ihmislajin vieminen uudelle ta- 
solle tieteen keinoin eli eräänlainen 
evoluutiobuustaus geeniteknologian ja 
elektroniikan avulla. 

Anna Timmerbacka-Lin on opis- 
kellut 1700-luvun taidehistoriaa Buc- 
kinghamin yliopistossa ja julkaissut 
kyberpunk-novelleja. Hän kertoo, että 
yksi varhainen kuvaus ihmiskehon pa- 
rantelusta tieteellä on Mary Shelleyn 
Frankenstein. Uusi Prometheus vuo- 
delta 1818. Teoksessa Tohtori Fran- 
kenstein kokoaa ruumiiden palasis- 
ta kookkaan olennon, joka tunnetaan 
Frankensteinin hirviönä. 

- Romantiikan aikana syntyi vas- 
tareaktio 1700-luvun valistuksen tie- 


deoptimismille, ja esimerkiksi Fran- 
kenstein on esimerkki siitä, miten 
tiedemies menee liian pitkälle yrittä- 
essään luoda täydellistä ihmistä, Tim- 
merbacka-Lin sanoo. 

Teos elää yhä uusissa sovituksissa, 
ja esimerkiksi japanilaisen Junji Iton 
tekemä vuoden 2018 sarjissovitus on 
Suomessa myyty eri verkkokaupois- 
sa loppuun. Sovituksista kenties tun- 
netuin on vuoden 1931 Franken- 
stein-elokuva, jonka pääosaa näytteli 
kauhuikoniksi noussut Boris Karloff. 

H. G. Wells on yksi tieteisfiktion 
uranuurtajista, ja hänen 1800-luvun 
tuotannossaan on paljon ihmiske- 
hon ”parantelua” uusien tieteenlaji- 
en avulla. Tohtori Moreaun saaressa 
(1896) ihmislajia kohennetaan vivi- 
sektiolla, jossa ihmisistä ja eläimistä 
leikellään kokonaan uusia otuksia. 

Kirjailijan Näkymätön mies -teok- 
sessa (1897) päähenkilö Griffin 
muokkaa kehoaan siten, ettei se hei- 
jasta valoa, ja Griffinistä tulee näky- 
mätön, mieleltään järkkynyt ja väki- 
valtainen. Tarinan elokuvasovituksia 
ilmestyy tasaisin väliajoin, viimek- 
si The Invisible Man -nimellä vuon- 
na 2020. 


Yhteiskunnan laitamilla 
Yksi osa kyberpunkin estetiikkaa ovat 
antisankarit ja yhteiskunnan laitamilla 
kulkevat hakkerit sekä muut rikolliset. 
Timmerbacka-Lin vertaa kyberpun- 
kin antisankareita romantiikan ajan 
(1700-luvun lopusta 1800-luvun al- 
kuun) synkkiin sankareihin: romant- 
tinen sankari tai antisankari on synk- 
kä mies, joka on hylännyt ympäröivän 
yhteiskunnan arvomaailman. 

- Haamulinna-tietokirjassa Eino 
Railo kutsuu tällaista tyyppiä byro- 
nilaiseksi sankariksi ja kartoittaa sen 
juuret Shakespeareen, etenkin Ham- 
letin hahmoon. Railoa siteeratakseni 
näitä ”kalpeita ja mielenkiintoisia san- 
kareita, joiden silmistä loistaa maail- 
mantuska” onkin sitten ollut riittämiin 
omiin päiviimme saakka, Timmer- 
backa-Lin kertoo. 

Timmerbacka-Lin kertoo, että niin 
romantiikan kuin kyberpunkin henki- 
löt operoivat usein yhteiskunnan laita- 
milla. Myös ensimmäisen aallon goot- 
tikauhussa synkkä vuoristomaisema ja 
rappeutuvat linnoitukset oli kansoitet- 
tu bandiiteilla ja goottipahisten yksi- 
tyisarmeijoilla. 

— Tällaisia hämäräperäisiä hahmo- 
ja taitaa esiintyä ensimmäisen kerran 
Ann Radcliffen Udolphossa (1794) ja 
niiden inspiraatio saattaa olla vanhem- 
massa kuvataiteessa, kuten Salvator 
Rosan soturien ja bandiittien kansoit- 
tamissa villeissä maisemamaalauksis- 
sa. Oman aikamme versio tuosta on 
tietysti suurkaupunkien jengit, järjes- 
täytynyt rikollisuus, suuryhtiöiden yk- 
sityisarmeijat, hakkeriryhmät ja niin 
edelleen, Timmerbacka-Lin kertoo. 

Moni kyberpunk-teos hakee tunnel- 
miaan myös kovaksikeitetystä dekkari- 
kirjallisuudesta ja film noir -elokuvista, 
joiden päähenkilöt ovat usein etsiviä tai 
agentteja, antisankareita hekin. 


Protokyberpunkin 
kummisedät 
Alfred Bester oli yksi tieteiskirjalli- 
suuden 1900-luvun uranuurtajista ja 
hän raivasi osaltaan tietä myös kyber- 
punkille. Timmerbacka-Lin mainitsee 
protokyberpunk-teoksista omiksi suo- 
sikeikseen Besterin romaanit Määrän- 
päänä tähdet ja Murskattu mies. 
Bester on yksi Science Fiction and 
Fantasy Writers of America -järjestön 
Damon Knight Memorial Grand Mas- 
ter Award -palkinnon saajista. Palkin- 
to jaetaan vain scifi- ja fantasiakirjai- 


lijoille, joilla on takanaan erityisen 
merkittävä ura. 

— Besterin teoksissa esiintyvät mie- 
lenkiintoisella tavalla jo kaikki myö- 
hemmin kyberpunk-kuvastoon va- 
kiintuneet palaset vaikutusvaltaisista 
megakorporaatioista erikoisiin kehon- 
muokkauksiin ja mielenvoimiin, Tim- 
merbacka-Lin kertoo. 

Timmerbacka-Lin mainitsee myös 
Philip K. Dickin. Aiemmin mainit- 
tu Blade Runner perustuu Dickin 
teokseen Palkkionmetsästäjä (1968). 
Dickin romaaneissa toistuvia teemoja 
ovat suurkorporaatiot, huumeet ja to- 
dellisuuden kyseenalaistaminen. Dick 
oli uransa loppuvaiheessa psyykkises- 
ti sairas, ja hän esimerkiksi luuli VA- 
LIS (Vast Active Living Intelligence 
System) -nimisen jumalan tai myö- 
hemmin satelliitin viestivän hänelle. 
Näkyjä voi ehkä osin selittää miehen 
huumeiden käytöllä. 

Dick on ehkä tärkein protoky- 
berpunk-kirjailija, ja varsinkin hä- 
nen teostensa elokuvasovitukset ovat 
nykyään = kyberpunk-lajityypin — pe- 
rusteoksia. Vuoden 1966 We Can Re- 
member It for You Wholesale -teok- 
sesta ilmestyi kaksi elokuvasovitusta, 
Total Recall —- Unohda tai kuole vuon- 
na 1990 ja Total Recall vuonna 2012. 
Minority Report (1956) ja A Scanner 
Darkly (1977) -romaanit saivat eloku- 
vasovituksensa 2000-luvulla. 


tietoturvastaan sekä yksityisyydestään 
huolestuneiden kansalaisten suosiossa: 
”Isoveli valvoo? ja ”Make Orwell Ficti- 
on Again” ovat voimakkaita iskulausei- 
ta. Kertoman mukaan Orwellia inspiroi 
kirjoitustyössä Jevgeni Zamjatinin vuo- 
sina 1919-1921 kirjoittama romaani Me. 

Aldous Huxleyn Uljas uusi maailma 
(1932) kuvaa monopolikapitalismin ja 
kulutusyhteiskunnan äärimmäistä ver- 
siota. Ihmiset on jaettu luokkiin, kult- 
tuuri on lattean naiivia ja historia on 
pyyhitty pois ihmisten mielistä. Ins- 
tituutioita kuten perhe tai uskonto ei 
enää ole, ja kristinuskon risti-symbo- 
li on vaihdettu Fordin T-mallin mu- 
kaisesti T-merkkiin. Yksi internetin 
suosikkikeskusteluista onkin, kumpaa 
dystopiaa elämme nyt, Orwellin vai Al- 
dous Huxleyn esittelemää. 

Harlan Ellisonin teoksen I Have No 
Mouth, and I Must Scream (1967) dys- 
topia on äärimmäinen: kylmän sodan 
aikana Kiinan, Neuvostoliiton ja Yh- 
dysvaltojen rakentamat tekoälyt ovat 
saavuttaneet tietoisuuden, yhdistyneet 
ja pyyhkineet ihmiskunnan lähes koko- 
naan maailman kartalta. Hengissä on 
enää viisi ihmistä, joiden kiduttamises- 
ta tekoäly saa nautintoa. Vuonna 1995 
ilmestyi saman niminen, kirjaan perus- 
tuva tietokonepeli. 

Kyberpunk ja sen edeltäjät ovat muu- 
tenkin olleet liki päättymätön inspiraa- 
tion lähde tietokonepelien kehittäjille. 
Protokyberpunkin tarinoita ja perus- 
käsitteitä on tavalla tai toisella päätynyt 
pelien osaksi. Esimerkkejä on lukuisia, 
ja esimerkiksi Deus Ex: Human Revolu- 
tionin (2011) traileri alkaa Ikaros-tarun 
mukaelmana: päähenkilö Adam Jensen 
lentää siivillään liian lähelle aurinkoa, 
ja siivet syttyvät liekkeihin. 

Varhaisia kyberpunkista ammenta- 
via videopelejä ovat muun muassa bit- 
tisovitukset Neurovelhosta (Neuroman- 
cer, 1988), Frankensteinista (mm. Mary 
Shelleys Frankenstein, 1994) ja Blade 
Runnerista (1997). Vuonna 2020 jul- 

kaistu, hieman ristiriitaisen vastaan- 
oton saanut Cyberpunk 
2077 -peli puolestaan pe- 
rustuu pöytäroolipeliin 
Cyberpunk 2020 (1990), 

joka on jatko-osa vuo- 


"Isoveli valvoo” 

Dystopialla tarkoitetaan kuviteltua kau- 
hukuvaa tulevaisuuden yhteiskunnas- 
ta. Moni kyberpunk-tarina on dystopia, 
mutta voimakkain dystopiafiktio il- 
mestyi jo ennen lajityypin syntyä. Var- 
haisissa elokuvissa lajityyppiä edustaa 
esimerkiksi vuoden 1927 Metropolis. 
Elokuva on hyvin kyberpunkmainen 
luonnottomine kaupunkeineen ja ko- 
neihmisineen. 

Dystopiakuvausten suurteos on Geor- 
ge Orwellin Vuonna 1984 (1949). Teok- 
sen tulevaisuuskuva koostuu val- W 
takunnan diktaattorista nimeltä 
Isoveli, äärimmäisestä valvon- 
takoneistosta ja kansalaisten 
kulloistenkin mielipi- 
teiden muokkaami- — 


sesta diktatuurin hy- den 1988 Cyber- 
väksi. punkille, eräälle ky- 
Teoksen — kuvas- berpunkestetiikan 


to ja sanasto ovat 
nykyään = salaliit- 
toteoreetikkojen ja 


varhaisista popula- 
risoijista. == 


| 
| MUSTI. 


F 
Vi 


SSI | 

Hello Ruby: Mahtava tietokoneseikkailu kokoaa kaikki 
ilmestyneet Hello Ruby -kirjat samoihin kansiin. 
Palkintojakin voittanut lastenkirjasarja tutustuttaa lukijansa 
tietokoneiden, robotiikan ja internetin perusteisiin. 


Teksti: Miika Auvinen 


ello Ruby -kirjasarjan nimik- 
[H aimo on Ruby, punatuk- 
kainen ja mielikuvituksekas 


tyttö. Muita hahmoja ovat esimerkik- 
si eri tietoteknisiä ilmiöitä kuvaavat 
eläin- sekä robottihahmot. Hello Ruby: 
Mahtava tietokoneseikkailu alkaa jo 
julkaistuilla Hello Ruby -tarinoilla, ja 
teoksen lopussa on laaja kokoelma teh- 
täviä. Kirjan piirrosjälki on simppeliä 
ja kuvissa on paljon yksityiskohtia. 

Tekijä Linda Liukas mainitsee teok- 
sen esipuheessa yhdeksi inspiraa- 
tiokseen Lewis Carrollin Liisa Ih- 
memaassa -teoksen. Kirjassa onkin 
samanlainen hupsun seikkailun henki. 
Kun lukee tekstiä huolellisesti ja katsoo 
kuvat tarkkaan, avautuu vertauskuvien 
maailma. Esimerkiksi Apple-tuotteita 
symboloi muista poikkeavasti ajatte- 
leva lumileopardi, ja pingviinien roo- 
lin Skrollin kohdeyleisö varmasti tun- 
nistaakin. 

Löytöretkellä Internetissä -opus kä- 
sittelee verkon pimeämpää puolta: 
Ruby löytää lumeen rakentamastaan 
internetistä ystäviä ja pitää näihin ver- 
kossa yhteyttä. Kun Ruby lähtee liian 
syvälle lumi-internetiin, varoituskylt- 
tien reunustamalle jääkentälle, hei- 
koilla jäillä vastaan tulee pelottava 
mörkö. Ystävät kuitenkin auttavat Ru- 
byn internetin paremmalle puolelle. 

Liukas vertaa esipuheessa nykypäi- 
vän tietotekniikkaa legopalikoihin tai 
värikyniin: lapset voivat uuden tek- 
nologian avulla ilmaista itseään. Tätä 
varten muksu tarvitsee tietotekniset 
taidot ja ymmärryksen, mutta myös 
uskalluksen käyttää laitteita. Mahta- 
va tietokoneseikkailu onkin oiva opus 
juuri tähän tarkoitukseen: se haastaa 
lukijaansa pohtimaan tietotekniikkaa 
ja sen roolia maailmassa, mutta hom- 
ma ei silti maistu pänttäämiseltä. 


Otava 


Kohderyhmätestausta 
Kysyin myös lapsiperheen mielipidettä 
Hello Ruby -kokoelmasta. Perheen äiti 
kertoi lukukokemuksesta näin: 

”Pienissä erissä kirjan anti toimii to- 
della hyvin ja se innostaa lukijaansa. 
En usko, että yhdeksänvuotias lapseni 
edes hoksasi tämän olevan opetuskirja, 
ja uusi tieto tuli vaivihkaa lukemisen ja 
tehtävien ohessa?” 

Kirjassa onkin suuri valikoima teh- 
täviä, jotka opastavat lukijaa lempeäs- 
ti tietotekniikan maailmaan. Tehtävis- 
sä esimerkiksi pohditaan, mitä kaikkea 
tietotekniikkaa kuuluu arkipäivääm- 
me, kerrotaan alan perustermejä sekä 
selostetaan, kuinka internet tai ohjel- 
mointi toimii. Kirjaa lukenut lapsiper- 
he kuvailikin tehtäviä kirjan kermaksi 
ja kirsikoiksi. & 


Hello Ruby: Mahtava 
tietokoneseikkailu 
(2021) 

Tekijä: Linda Llukas 

Julkaisija: Otava 


255 sivua, kovakantinen 
myös e-kirjana 


Joko vihdoin ne silmälappuvideot! 


HTC haluaa tuoda lumeto- 
dellisuuden massojen ulot- 
tuville. Onnistuuko se pu- 

helimen jatkeena toimivilla 


kakkuloilla? 


Teksti: Mikko Heinonen 
Kuva: Miina Mäkinen 


irtuaalitodellisuus on minus- 
| ta kiehtovaa tekniikkaa — lu- 
kuun ottamatta sitä aivan 
eeppistä säätöä, joka liittyy lähes aina 
PC-pohjaisen VR-istunnon aloitta- 
miseen. Kaiva majakat paketista ja ri- 
pusta ne seinälle, vedä lukemattomia 
piuhoja, kalibroi ohjaimet, kiristä sil- 
mikko päähän, piirrä pelialue... ja sit- 
ten ruvetaankin päivittämään jotain 
laitteiston osaa tai ohjelmistoa. Parin 
tunnin kuluttua, kun niskaakin jo vä- 
hän jomottaa, tehdään kaikki kään- 
teisessä järjestyksessä. Fi ihme, että 
aikoinaan innolla hankittu room-sca- 
le-setti on viettänyt suuren osan ajas- 
taan kauniisti seinätelineessä. 

Onkin pakko tunnustaa, että eniten 
käyttämäni VR-vempele on ollut Oculus 
Ouest 2, huolimatta siitä, etten hirveäs- 
ti välitä sen taustayrityksen toimintata- 
voista tai koko systeemin naittamisesta 
Facebook-profiiliini. Ouest 2 on voitta- 
nut yksinkertaisesti siksi, että se on lähes 
lapsellisen helppo ottaa käyttöön: lataa 
akku, laita lasit päähän, valmis. Jos käytit 
sitä viimeksi samoilla tienoilla, pelialue- 
kin on vielä muistissa. 

Eikä sillä, että pelialuetta edes hir- 
veästi kaipaisi, sillä valtaosa käytöstä- 


ni on ollut muun muassa Netflixin kat- 
selua. Kun olohuoneen TV on muussa 
käytössä tai haluan katsoa jotain, min- 
kä ikäraja ei ole yhteensopiva paikal- 
laolijoiden kanssa, voin vetäytyä iki- 
omaan teatteriini. Ikänäköisille silmille 
paneelin tarkkuuskin on aivan riittävä. 


Paperilla hyvä ajatus 
Koin siis kuuluvani kohderyhmään, 
kun VR-pioneeri HTC julkisti syksy!- 
lä Vive Flow'n eli virtuaalilasit, jotka on 
tarkoitettu lähinnä valmiin, varsin vä- 
hän interaktiivisen sisällön kuluttami- 
seen. Kyseessä ovat tosiaankin pelkät 
lasit, sillä kerrankin niskaan ei tarvit- 
se kiristää mitään pantaa. Kevytraken- 
teiset kakkulat istuvat päähän hyvin, ja 
vaikka akkupakettia onkin pidettävä 
taskussa, ei yksittäinen kaulalla kulke- 
va USB-C-kaapeli juuri häiritse. Laseis- 
sa on myös oma pieni akku, mutta se 
riittää vain hädin tuskin siksi aikaa, että 
käyttäjä ehtii vaihtaa käyttöön uuden 
virtapankin. Kekseliäänä yksityiskohta- 
na likinäköiset voivat pyörittää linssien 
ympärillä olevista kehyksistä omat mii- 
nuslukemansa tauluun, sillä silmälaseja 
Vive Flow'n kanssa ei voisikaan käyttää. 
Vive Flow ulkoistaa raskaamman 
laskennan käyttäjän matkapuhelimel- 
le, joka toimii myös ohjaimena. Käyt- 
täjä näkee puhelimen virtuaalitodel- 
lisuudessa kapulana, jonka näytön eri 
osista aktivoituu eri toimintoja, sa- 
malla kun puhelimen muut toimin- 
not ohitetaan. Tämä kuulostaa hyväl- 
tä ajatukselta, mutta tuo käytännössä 
mukanaan rajoituksia. 


Ensin- 
näkin testiin 
saamani — esituo- 

tantoversio vaati toimiakseen 
Android-puhelimen, jollaista en 

normaalisti käytä. Teknologia perus- 
tuu jonkinlaiseen näytön peilaukseen, 
joka ei toistaiseksi iOS:llä onnistu. Ky- 
selin asiasta PR-edustajalta, mutta vas- 
tauksen epämääräisyydestä päätellen 
1OS-tukea ei kannata lähiaikoina odot- 
taa. No, testilaitteen mukana tuli aivan 
funktionaalinen — Android-kännykkä, 
jolla toimintaa sai testattua. 

Toinen ja isompi pulma on sitten se, 
että matkapuhelin ei tunnu haluavan 
toimia oppaanani keinotodellisuuteen. 
Se pikemminkin vastustaa kaikin kei- 
noin tilannetta, jossa näyttö kaapataan 
ohjaimen rooliin peittokuvalla. Muu- 
taman päivän kestäneen testin aikana 
jouduin kolmesti etsimään asetuksen, 
jolla saan ilmoitukset takaisin päälle ja 
voin sitten painaa juuri oikeassa ruu- 
dussa viestiä, joka kaappaa näytön it- 
selleen. Kertaakaan en kytkenyt ilmoi- 
tuksia tietoisesti pois, vaan Android 
teki sen jotenkin puolestani. Tiedän, 
että on väsynyttä pelata tämä kortti, 
mutta jos tämä on minullekin näin vai- 
keaa, miten käy niiden pikaista medi- 
taatioistuntoa tavoittelevien? 

Todellakin, HTC ilmoittaa että Vive 
Flow'n eräs kohderyhmä ovat ihmiset, 
jotka haluavat tehdä muutaman mi- 
nuutin rentoutusharjoituksia työpäivän 
lomassa. Vive Flow'n sovellustarjon- 
nasta — joka ei vielä testivaiheessa ol- 
lut kovin kattava — mainittiin erityisesti 
rentoutukseen tarkoitetut ohjelmistot. 
Ja niitä leffojakin voi tietysti katsoa 
omalta VR-näytöltä, eli tässä nyt lopul- 
ta voisivat olla ne silmälappuvideot, joi- 
ta koiranleuat ovat odottaneet korva- 
lappustereoiden esittelystä alkaen. 


VR Lite 


Puhelinpohjaisesta ratkaisusta seu- 
raa sekin, että graafista ilotulitusta 


odottavien kannattaa suunna- 
ta katseensa muualle. Toki myös 
Oculus Ouest 2 on käytännös- 
sä päähän kiinnitetty matkapu- 
helin, mutta sen rauta ei tee mi- 
tään muuta, joten sitä voidaan 
surutta ajaa miljoonaa ja miet- 
tiä akun kulutusta sitten myö- 
hemmin. Tarjoillessaan minulle 
VR-elämyksiä testipuhelimena 
toiminut Samsung Galaxy tar- 
kisteli samalla sähköposteja, 
valvoi muutamaa pikaviestiäp- 
pistä ja tarkkaili vielä sitäkin, 
ettei kukaan nyt ole juuri soitta- 
massa. Puhumattakaan siitä, et- 
tei kaikkea energiaa voi kuluttaa 
VR-puuhiin. Näin pelien ja elä- 
mysten visuaalinen ilme jäi kes- 
kimäärin aika vaatimattomaksi, 
jos nyt ei kohta häiritsevän ka- 
ruksi. Laseja ei myöskään voi ai- 
nakaan toistaiseksi liittää tieto- 
koneeseen ja nauttia sen kautta 
tuotetusta sisällöstä. 

Linsseissä on kamerat, jotka 
pystyvät havainnoimaan ym- 
päristöään. Toistaiseksi ne tun- 
nistavat vain pään kääntymisen, 
mutta luvassa on ilmeisesti tu- 
kea myös käsien tunnistuksel- 
le. Toivottavasti pian, sillä puhe- 
linohjain on muun lisäksi melko 
epätarkka korkeuden suhteen ja 
tukee nyt vain yhtä kättä”. Si- 
nällään ihan hauska savenvalan- 
ta-appi alkoi kohta turhauttaa, 
kun ohjaimen resoluutio loppui. 
Merirosvojen tykittelyyn kapula 
sentään soveltui. 

Paras kokemus olikin se, jota 
oli mainostettu etukäteen, eli 
jonkinlainen rentoutumismatka 
läpi unimaiseman. Kertojaää- 
ni antoi ohjeita hengittämiseen 
ja päätä kääntelemällä tehtiin 
helppoja harjoitteita. Koin oi- 
keasti olevani rentoutuneempi 
tripin jälkeen kuin ennen sitä. 


Kenelle ja miksi? 

Valitettavasti hengitys kuiten- 
kin tiheni pian uudelleen, kun 
aloin pohtia paketin hintaa. 
HTC Vive Flow, joka muuten 
on tulossa myyntiin Pohjois- 
maista vain Suomessa, maksaa 
599 euroa. Tämän lisäksi pitäi- 
si sitten hankkia sovellukset tai 
nimenomaisesti Flowlle tar- 
koitettu kevyempi Viveport-so- 

velluskaupan tilaus, josta ha- 
lutaan kuutisen euroa kuussa. 
Samaan aikaan Oculus Ouest 
2 maksaa 349 euroa, ja vaik- 
ka sen lisähintana onkin sie- 
lun myyminen metaversumille, 
laitteessa on kuitenkin sisään- 
rakennettu akku, kohtalainen 
määrä laskentatehoa ja kaksi oi- 
keaa VR-ohjainta, joiden kans- 
sa ei tarvitse taistella jatkuvasti. 
Se on valmis ja käyttökelpoi- 
nen kokonaisuus, joka ei tarvit- 
se matkapuhelinta jatkeekseen. 

En suoraan sanoen ymmär- 
rä, kenelle HTC aikoo laitetta 
tällaisenaan myydä. Näen poin- 
tin siinä, että tällainen sisällön- 
kulutuslaite on = periaatteessa 
järkevä ja voisi kiinnostaa laa- 
jempaakin yleisöä. Lasien var- 
sin uraauurtava miniatyrisointi 
on onnistunut, ja ne ovat aidos- 
ti mukavammat kuin mikään 
muu käyttämäni VR-kapistus. 
Pidän erityisesti nokkelasta lins- 
sien säätötoiminnosta. Olisi kui- 
tenkin välttämätöntä, että myös 
hinta heijastelee ominaisuuksien 
määrää: Lite-kokemuksesta olen 
valmis maksamaan Lite-hin- 
nan. Vaikka HTC tekeekin suu- 
ren numeron siitä, että heidän 
bisnekseensä ei kuulu kuluttaji- 
en tietojen louhintaa mainostar- 
koituksissa, on yhtä vaille kuusi- 
sataa euroa posketon raha siitä, 
mitä paketissa oikeasti saa. 

Jätän arviooni sen pienenpie- 
nen varauksen, että esisarjan 
laitteeseen oli ladattu varsin pie- 
ni määrä sovelluksia, eikä varsi- 
naisen Viveport-sovelluskaupan 
selailu vielä oikein onnistunut. 
Jos, ja tämä on iso jos, jostain 
ilmestyy kokonainen vuori kil- 
ler appeja, jotka nostavat Vive 
Flown aivan uudelle tasolle, 
olen valmis nostamaan sen tur- 
hake-luokitusta pykälän ylös- 
päin. 4 


HTC Vive Flow 
Paino: 189 g 
Tarkkuus: 1600 x 1600 / silmä 


FoV: 100 astetta 
Seuranta: 6 vapausastetta 
vive.com/vive-flow 


KOLUMNI 


Tekijän- 


vääryys 


Vapaiden ohjelmistojen termi 
copyleft on huono vitsi, joka olisi 
pitänyt jättää kertomatta. 


Janne Siren 


loitteleva ohjelmistoyrittäjä Bill Gates 
JA oss maineeseen ja menestykseen ke- 

hittämiensä Basic-tulkkien kautta. Kaik- 
ki eivät kuitenkaan suostuneet maksamaan näis- 
tä ohjelmista Micro-Softille, vaan kopioivat niitä 
laittomasti. Nohevana sanaseppona Gates kirjoitti 
aiheesta Avoimen kirjeen harrastajille. Valitusvirsi 
julkaistiin paikallisessa kotipolttoisten tietokone- 
kerhon uutiskirjeessä vuoden 1976 alussa.' Teema 
herätti laajalti keskustelua ja yhdeksi ratkaisueh- 
dotukseksi ohjelmistovarkauksiin nousivat ilmai- 
set tai hyvin edulliset ohjelmat. 

Eräs tällainen ilmaisohjelma oli maksuton 
Tiny BASIC -tulkki, jota on kutsuttu vastaukseksi 
Gatesin avoimeen kirjeeseen. Tosiasiassa Tiny 
BASICin konsepti on jo vuodelta 1975, mutta 
virinnyt keskustelu on epäilemättä ollut Li-Chen 
Wangin mielessä, kun hän julkaisi Palo Alto 
-version Tiny BASICista seuraavana vuonna. 
Kertoman mukaan hän käänsi ohjelmistojen 
alkua tavallisesti koristavan tekijänoikeusmantran 
"copyright, all rights reserved"? nurinpäin: 


; KAKKKKKKKKKKKKKKKKKKKKKKKKKKKKKKK 


5 TINY BASIC FOR INTEL 8080 

; VERSION 2.0 

5 BY LI-CHEN WANG 

E MODIFIED AND TRANSLATED 

5 TO INTEL MNEMONICS 

5 BY ROGER RAUSKOLB 

; 19 OCTOBER,1976 

; GCOPYLEFT 

5 ALL WRONGS RESERVED 

J KKKKKKKKKKKKKKKKKKKKKKKKKKKKKKKKK 


Tiny BASIC ja useat varhaiset ilmaisohjelmat 
julkaistiin ja vapautettiin suoraan julkiseen omis- 
tukseen (public domain). Kun Wang kirjoitti co- 
pyleft-vitsinsä, hänen tarkoituksenaan oli luopua 
kaikista tekijänoikeuksistaan ohjelmaan. Muut 
saisivat tehdä sillä mitä vain, ilman mitään vel- 
vollisuuksia. Ohjelma oli vapaata riistaa. 

Vitsi nauratti kesän -76 ajan ja oli painua an- 
saitusti unholaan. Valitettavasti yliopistotutkija 
Richard Stallman ei unohtanut. 


Ei vapaata riistaa 
Bill Gatesin Basic ei ollut ainoa tai en- 
simmäinen ohjelmisto, jonka mak- 
sullisuus kaihersi 1970-luvun tieto- 
konehippejä. AT&T:n lisenssihinta 
suositulle Unix-moniajokäyttöjärjes- 
telmälle oli noussut huomattavaksi. 
Stallman, joka oli turhautunut myös 
joidenkin aikakauden ohjelmistojen 
lähdekoodin vaikeaan saatavuuteen, 
ryhtyi masinoimaan ratkaisua molem- 
piin ongelmiin. Syntyi GNU-projekti?, 
jonka tarkoituksena oli luoda Unix-yh- 
teensopiva käyttöjärjestelmä, joka olisi 
levitettävissä maksutta ja jonka lähde- 
koodi olisi aina saatavilla. 
GNU-järjestelmä olisi siis "vapaa", 
mutta ei julkista omaisuutta, koska sen 
vapauteen liittyisi ehtoja. Stallman ku- 
vaili tavoitettaan vuoden 1985 GNU- 
manifestissa näin: "GNU is not in the 
public domain. Everyone will be per- 
mitted to modify and redistribute GNU, 
but no distributor will be allowed to 
restrict its further redistribution. That 
is to say, proprietary modifications will 
not be allowed. I want to make sure that 
all versions of GNU remain free." 
Nykyisin GNU-projektin tuotokset 
ovat osa esimerkiksi Linux-jakeluita, 
mutta kenties vieläkin laajemman jäljen 
on jättänyt tämä ohjelmistojen lisen- 
sointiperiaate, joka tunnetaan GPL:nä 
(GNU General Public License). GPL- 
lisensoidun ohjelman tekijät säilyttävät 
tekijänoikeutensa, mutta antavat ohjel- 
man muiden vapaaseen käyttöön tie- 
tyin ehdoin, jotka suojaavat vapauden 
säilymistä. GPL:n alla julkaistuja ohjel- 
mia voi jaella edelleen vapaasti maksus- 
ta tai maksutta, mutta edelleenjakelijan 
on aina tarjottava samat vapaudet (ja 
velvollisuudet) sekä jaeltavan ohjelmis- 
ton lähdekoodit jakelun kohteelle. 
Stallmanin tavoite on ymmärrettävä, 
mutta sen sanoittaminen ei. GPL alkaa 
näin: "The GNU General Public Licen- 
se is a free, copyleft license for softwa- 
re and other kinds of works." Vapaan 
ohjelmiston vapauden säilyttävää lisä- 
ehtoa alettiin nimittäin kutsua nyt ni- 


' An Open Letter to Hobbyists, Bill Gates, 
Homebrew Computer Club Newsletter 
Volume 2, Issue 1, January 31, 1976. 

? Suomeksi tekijänoikeus, kaikki oikeudet 
pidätetään. 

* GNU on rekursiivinen lyhenne sanoista 
GNU is Not Unix. 

4 Realizable Fantasies: The GNU Manifesto, 
Richard Stallman, Dr. Dobb's Journal, 
March 1985. 


mityksellä copyleft. Monenlaiset oh- 
jelmistot saattoivat olla vapaita (free), 
mutta vain copyleft-lisenssillä julkais- 
tut myös pysyisivät vapaina. 


Pysyvästi vapaa 

Wangin vitsi oli vielä jossain mää- 
rin ymmärrettävissä tekijänoikeuksis- 
ta luopumisen kautta: copyleft = co- 
pyright left. Tekijänoikeus lähti ja Palo 
Alto Tiny BASICista tuli julkista omai- 
suutta. Stallman ja kumppanit sen si- 
jaan käänsivät copyleftin määritelmän 
nurinpäin ja vaikuttavat vieläpä olleen 
ihan tosissaan. He alkoivat kutsumaan 
copyletftiksi sellaisia vapaita lisenssejä, 
jotka estävät lisensoitavan asian muut- 
tumisen julkiseksi omaisuudeksi. 

GNU-projektista kerrotaan, että co- 
pyleft ei viittaa lähti-sanaan (leave/left), 
vaan ainoastaan oikea-sanan (right) 
vastakohtaan vasen (left). Copyleft on 
siis copyrightin vastakohta. Sana copy- 
right ei tosin viittaa oikeaan, vaan oi- 
keuteen, eikä selitys muutenkaan toi- 
mi GPL:n yhteydessä: GPL on vahvasti 
copyright-lainsäädäntöön — perustuva 
lisenssi, joka suojelee tekijänoikeuk- 
sia ja alkuperäisten tekijöiden asetta- 
mia ehtoja. Se siis on kaikkea muuta 
kuin tekijänoikeuksien vastakohta. Pa- 
rempaa sanoitusta löytäisi hittipopista- 
kin. Kenties Ava Maxin laulu Sweet but 
Psycho kertookin GPL:stä. "So left but 
GPL's right, though." 

Liekö Stallman pohjimmiltaan pi- 
tänyt copyleftiä liian hauskana vitsinä 
luopuakseen siitä. Ei siis ihme, että vie- 
lä 40 vuotta myöhemmin sitä yritetään 
taajaan selittää hämmentyneille, joskus 
myös sen virheellisen "copyright left" 
-kielikuvan kautta. Silti GPL-lisenssin 


todellinen luonne säilyy monille mys- 
teerinä. Jos koskaan, tässä kohtaa kirjoi- 
tusmaailmasta tuttu "kill your darlings" 
-ohje olisi tullut tarpeeseen. Copyleft- 
termin perään tai paikalle laitetaankin 
usein määritelmä protective license li- 
säkuvaukseksi, joskin tämänkin selkey- 
destä voi olla montaa mieltä. 

Vielä vähemmän vitsi naurattaa, kun 
copyleftiä yrittää suomentaa, kuten 
teimme Skrollin lukijakanavilla (skrol- 
li.fi/pikaviestimet) syksyllä... Tekijän- 
vasen, tekijänvaseus, tekijänvasennus? 
Suojaava lisenssi ei ole paljoa parem- 
pi. Paras suorahko käännös, jonka kek- 
sin ja joka kuvaa jossain määrin GPL:n 
luonnetta, on tekijänvelvollisuus — mutta 
sehän ei ole lainkaan yhtä pikkunäppärä 
kuin tekijänvääryys, vai mitä Richard? 

Copyleftiä ja sen käännöksiä pyöritel- 
lessä tuleekin lopulta mieleen vain Wan- 
gin alkuperäinen aisapari termille: "All 
wrongs reserved." Väärää ei voi taikoa 
oikeaksi. Siedettävä ratkaisu vaatii sa- 
naleikkien sijaan GPL-lisenssin tulkin- 
taa ja tulkinnan sanoittamista. Skrollin 
ensimmäinen päätoimittaja Ville-Ma- 
tias Heikkilä ehdotti keskustelussam- 
me vapaaksipakotettua, joka mielestäni 
toimisi vähintäänkin synonyymina. Itse 
ehdotin GNU-manifestin "remain free" 
-sanojen hengessä pysyvästi vapaata oh- 
jelmistoa tai lisenssiä. $ 


Huonoista vitseistä puheenollen: Ko- 
lumnini valokuva on peilattu aiheen 
kunniaksi vasemmalle. Kuten copyleft, 
joka itseasiassa perustuu copyright-la- 
kiin ja ylläpitää oikeuksia, valokuvakin 
kääntyi oikealle — siinä näyttäisi olevan 
nyt pystyssä oikea käteni. Onneksi se on 
sentään oikeasti vasen käteni. 

Ajoittain kolumneissani on mu- 
kana "taka-ajatus" — aasinsillan 
etäisyydellä varsinaista tekstiä 
seuraava jatkokirjoitelma. 


TAKA-AJATUS 


Ystävätär 


Amiga -— ei enää tietokone, 
vaan elämäntapa. 


Janne Siren 


ämä on tarina sanasta Amiga, 
joka ei myöskään tarkoi- 
ta sitä mitä kuvittelet. Tosi- 
tarina sijoittuu 1990-luvun loppuun 
ja uuden vuosituhannen alkuun - ai- 
kaan, jossa 1980-luvun Amiga-koti- 
tietokoneen valmistus on päättynyt, 
mutta uusien 2000-luvun Amiga- 
kloonitietokoneiden aikakausi ei vie- 
lä ole alkanut. 
Aikaan, jossa Amiga on ihan mitä 
tahansa, missä tahansa ja milloin ta- 
hansa. 


Amiga Live 

Kuulin vuosia sitten teesin, jonka 
mukaan konkurssikypsän yrityksen 
viimeinen diili on urheiluhallin ni- 
misponsorointi. Julkisuus on taat- 
tu heti ja maksun aika tulee vasta 
myöhemmin. Mietiskelen tätä, kun 
seison 625 West James Streetin kul- 
mauksessa Kentissä, Washingtonin 
osavaltiossa Yhdysvaltain luoteiskul- 
massa. Kierrän suorakaiteen muo- 
toista hallia, jonka ulkomuoto tuo 
mieleeni Espoon Ikean — sen ainoan, 
joka ei ole sininen. 

Tämän vaaleanharmaan laatikon 
sisällä ei kuitenkaan ole huonekalu- 
liikettä, vaan täysiverinen monitoi- 
mihalli jääkiekkokaukaloineen. Hal- 
lista oli tuleva Amiga Center. Vuonna 
2005 julkistetun yhteistyösopimuk- 
sen mukaan Amiga olisi sekä vau- 
rastuttanut Kentin kaupungin kassaa 
vuosittain että varustanut hallin vii- 
meisimmillä teknologisilla innovaa- 
tioillaan. Areenan nimikin olisi sove- 
lias: Amiga on espanjaa ja tarkoittaa 
naispuolista ystävää. 

Amigan tuolloin omistaneen Ami- 
ga Inc. -yhtiön oli lisäksi määrä siir- 

tää pääkonttorinsa Kentiin. Vuonna 
1999 aloittaneen startup-firman toi- 
minta oli kuitenkin ajautunut vai- 
keuksiin heti 2000-luvun alussa ja 
vuosikymmenen puolivälissä siitä 
oli jäljellä enää suomalaisen Pent- 
ti Kourin rahoittama kuori, jon- 
ka lähes ainoa tuotos oli tämä halli- 
kauppa. Niinpä ei ollut varsinainen 
yllätys, että nämä amerikkalaiset 
kourikaupat kaatuivat Amigan mak- 
suvaikeuksiin juuri ennen hallin val- 
mistumista. 


Pyhiinvaelluksella 

Jätän nykyisen Accesso ShoWa- 
re Center -jäähallin taakseni ja jat- 
kan vaellustani! Snogualmien kau- 
punkiin, 40 kilometriä Kentistä 
koilliseen. Paikalliselta alkuperäis- 
heimolta nimensä saaneen kaupun- 
gin asukasluku oli vain pari tuhatta 
vuosituhannen vaihteessa, mutta sit- 
temmin se on kymmenkertaistunut. 
Paikka tunnetaan etenkin pittores- 
kista Snogualmien putouksesta, joka 
sijaitsee intiaanien pyhällä maalla ja 
jonka äärellä Amigankin silmääteke- 
viä on valokuvattu. Myös Twin Peaks 
-televisiosarjaa kuvattiin Snogual- 
mien maisemissa. 

Etsimäni osoite, 34935 South- 
east Douglas Street, on urbaanimpi, 
eikä vuonna 2000 valmistunut kak- 
sikerroksinen toimistotalo ole kum- 
moinenkaan katseltava. Julkisivu on 
hieman amerikkalainen näin eu- 
rooppalaisen silmin, mutta betoni- 
kuutio on betonikuutio millä tahan- 
sa mantereella. Paikka on silti yhtä 
jännittävä, ellei jännittävämpi, kuin 
edellä mainitut nähtävyydet. Tämä 
on Amigan pyhää maata, johon sen 
vuonna 1982 alkanut maailmanval- 
loitusyritys päättyi. Snogualmie on 
Amigan Waterloo ja tässä osoittees- 
sa sijaitsi Amigan viimeinen merkit- 
tävä päämaja. 

Olen virtuaalisella matkallani etsi- 
mässä vastausta kysymykseen: mikä 
oikein on Amiga? Sen jälkeen, kun 
tietokonevalmistajat — Commodo- 
re ja ESCOM olivat lakanneet val- 
mistamasta —Amiga-kotitietokonei- 
ta (1985-1997), jotka tunnen hyvin, 
seuraavan noin viiden vuoden aika- 
na sarja yrityksiä ( VIScorp, Gateway 
ja viimeisenä Amiga Inc.) yritti mää- 
ritellä Amiga-sanaa uudelleen osana 


suureellisia, mutta epäonnisia liike- 
toimintasuunnitelmiaan. Heidän jäl- 
keensä kukaan ei enää yrittäisi tehdä 
Amigasta suurta. Vietin vuosia toi- 
minnan keskellä, Commodoren jäl- 
keisen Amigan taistelukentillä, mut- 
ta en silti tiedä mikä tämä Amiga on. 
Viimeinen muistamani asia on, että 
Amigasta piti tulla jäähalli. 

Jos 34935 SE Douglas Streetin ele- 
menttiseinät osaisivat puhua, ne var- 
masti kertoisivat, mikä Amiga on. 
Minä tiedän vain, että tämä on se 
paikka, johon Amiga-harrastajat ti- 
lasivat pizzaa nähdäkseen, onko 
siellä enää ketään. Kun Amiga Inc. 
lukittiin ulos toimistostaan maksa- 
mattomien vuokrien vuoksi ja toi- 
miston sisältö pakkohuutokaupat- 
tiin vuonna 2003, joukossa oli muun 
muassa myyttisen Nokia Media Ter- 
minal -multimediaboksin =proto- 
tyyppi. Laitteesta oli tarkoitus tul- 
la uuden Amigan ponnahduslauta, 
ennen kuin Nokia lopetti projektin. 
Näin lähellä oli, että Amiga olisi ta- 
vattu torilla — ainakin Sergelin toril- 
la, sillä Nokia Media Terminalia kaa- 
vailtiin ensin Ruotsin markkinoille. 

Kuten pizzalähetti aikanaan, jou- 
dun toteamaan, ettei Amigaa enää 
löydy täältä. 


Paluu tulevaisuudelle 
Istun osoitteessa Tiedepuisto 1, Van- 
taa. Vuosi on 1998 ja olen Suomen 
Amiga-käyttäjät ry:n kanssa järjes- 
tämässäni Saku 98 -tietokonetapah- 
tumassa. Olen juuri esitellyt yleisölle 
tilaisuuden pääpuhujan, Amiga-joh- 
taja Petro Tyschtschenkon. Gate- 
way on hiljattain ostanut Amigan 
ESCOMin konkurssipesältä, eikä sen 
suunnitelmista ole vielä paljoakaan 
kerrottavaa. Petron puheen mer- 
kittävin anti on Amigan uusi tun- 
nuskappale Back for the future, joka 
saa maailman ensi-iltansa Suomes- 
sa. Puheesta käy kuitenkin ensim- 
mäisen kerran ilmeiseksi, että Ami- 
ga tarkoittaa nyt jotain uutta. 
Seuraavan vuoden Amiga-tapah- 
tumiin Petro lähettää musiikin lisäk- 
si kalsareita. Tällaiset Amiga-kalsa- 
rit ovat jalassani, kun istun Lontoon 
Kensingtonin — konferenssikeskuk- 
sessa World of Amiga '99 -messuil- 
la. Gatewayn Amiga-evankelista Jim 
Collas kollegoineen on juuri esitellyt 

vision laitteisto- ja paikkariippumat- 
tomasta ohjelmistoalustasta, jonka 
nimi olisi AmigaOE. Konkreettisinta 
antia on valkokankaalla vierivä viit- 
taus salamyhkäiseen prosessoriyh- 
tiöön. Siitä nähdään kirjaimellisesti 
vain logo, mutta yleisö hurraa villis- 
ti. 24.7. kello 20.51 kirjaan matkapäi- 
väkirjaani: "Transmeta!!!"? 

Seuraavana päivänä istun Jim 
Collasia vastapäätä Amigan näyt- 
telyosaston — neuvotteluhuoneessa. 
Kutsun hänet käymään Suomessa. 
Vierailu ei kuitenkaan koskaan to- 
teudu, sillä Collas lähtee Gatewaylta 
ovet paukkuen juuri ennen seuraavaa 
kotimaista — Amiga-tapahtumaam- 
me, minkä seurauksena myös Pet- 
ro Tyschtschenko joutuu perumaan 
Suomen-matkansa. Gateway luopuu 
koko Amigasta vain muutamaa kuu- 
kautta näiden tapahtumien jälkeen. 
Amigan oikeudet siirtyvät Washing- 
tonin osavaltiossa majapaikkaansa 
pitävälle uusyritykselle, jonka suun- 
nitelmissa sana AmigaOE vaihtuu 
AmigaDE:ksi.? 

Vuonna 2001 olen jälleen järjestä- 


' Edelleenkin Google Street Viewissä. 

? Transmeta oli kiinnostava suomalaisit- 
tainkin, sillä Linus Torvalds työskenteli 
siellä ennen keskittymistään Linuxiin. 

3 Gateway (tuolloin Gateway 2000) kut- 
sui AmigaOE:tä tai siihen liittyviä osia 
lisäksi nimillä AmigaSoft, AmigaObjects, 
Amiga NG ja Amiga MCC. Amiga Inc. 
(alkuperäiseltä nimeltään Amino Deve- 
lopment Corp) käytti AmigaDE:stä myös 
nimityksiä Amiverse ja "new Amiga OS". 
1 xkcd 566. 

5 Ebaysta. 


mässä Saku-tapahtumaa ja sopimas- 
sa uuden Amiga Inc. -yhtiön brit- 
tiläisen teknologiajohtajan Fleecy 
Mossin kanssa vierailusta Suomeen. 
Hän on näennäisen innostunut ja 
suostuu heti osallistumaan, joten jul- 
kistamme asian. En kuitenkaan koe 
missään vaiheessa, että vierailusuun- 
nitelmat olisivat konkretisoitumassa. 
Tuntuu kuin olisin hieromassa jää- 
hallikauppoja. Ei siis ollut kummoi- 
nenkaan yllätys, kun Fleecy peruu 
käyntinsä viime hetkellä. Histori- 
ankirjoittajien onneksi hän lähettää 
kirjalliset terveiset, jotka melkein 
kertovat, mikä Amiga on: 

"Amiga is moving forwards with 
the AmigaDE (Digital Environ- 
ment), a brand new technology that 
is intended to set the digital world 
alight. Offering a hardware agnostic, 
content centric architecture, it final- 
ly embraces the 'logical' in technolo- 
gical', and empowers the new slogan 
of Amiga, the next WWW - Whate- 
ver, Wherever, Whenever." 


Maailma liekeissä 

Mieleni tekisi sanoa, että Amiga on 
kuin elokuvan Matrix. "Kenellekään 
ei voida kertoa mikä se on — se on 
nähtävä itse." Matrix on kuitenkin 
oikeasti helppo kuvailla. Se on tieto- 
konesimulaatio, jossa elät luullen sitä 
todellisuudeksi.* Sen sijaan kukaan ei 
tiedä mikä Amiga on. Amigan arvel- 
laan olevan kokoelma Gatewayn ja 
Amiga Inc.:n virtualisointikonsepte- 
ja, joita on rakenneltu vaihtelevien 
yhteistyökumppaneiden = teknologi- 

oista. Tiedämme oikeastaan varmuu- 
della vain mitä Amiga ei ole: se ei liity 
mitenkään Amiga-tietokoneeseen tai 
Amiga-käyttöjärjestelmään. 

Viimeistään — tässä = vaiheessa 
useimmat Amigasta kiinnostuneet 
ottavatkin Matrixin hengessä sini- 
sen pillerin eli palaavat mieluummin 
valetodellisuuteen, kuin kohtaavat 
Amigan sellaisena kuin se on. Tari- 
na päättyy ja he heräävät uskoen, että 
ensimmäinen asia, joka seurasi Ami- 
ga-kotitietokoneen — valmistuksen 
päättymistä vuonna 1997 oli myö- 
hemmin 2000-luvulla käynnistynyt 
Amiga-kloonitietokoneiden — sarja. 
He huijaavat itseään, mutta elämä on 
sentään asteen siedettävämpää. Suu- 
ri osa Amigan historiankirjoitusta 
lokeroikin tämän vaihtoehtoisen ai- 
kajanan piiloon. Pelkurit. 

Haen hermeettisesti suljetusta va- 
rastosta* punasinisen laatikon, jota 
koristavat — Amiga-kalsareissanikin 
esiintyvät rantapallologot sekä dra- 
maattiset kuvat raunioista ja nostu- 
reista. Olen nähnyt laatikon viimek- 
si vuonna 2000, enkä vieläkään pysty 
kertomaan mikä se on. Pystyn ker- 
tomaan vain, että 20 vuotta vanhoja 
kalsareitani kutittaa ja tähän laatik- 
koon huipentui Amiga. Tämän jäl- 
keen Amiga kuihtuisi kouralliseksi 
pikkupelijulkaisuja, kunnes se hävi- 
äisi kokonaan kuin tuhka tuuleen. 

Tämä on viimeinen mahdollisuu- 
tesi. Tämän jälkeen ei ole paluuta. 
Jos jatkat lukemista, näytän sinul- 
le, mikä Amiga oikeasti on. Muista: 
Tarjoan vain totuutta. En enempää. 

Laatikon takana julistetaan juhlavas- 
ti: "So the world may know." Rohkei- 
ta sanoja asiasta, josta kukaan ei 20 
vuotta myöhemminkään tiedä mi- 
tään. Palaan ajassa taaksepäin vuo- 
den 2000 kesään. Laatikosta paljastuu 
alushousujeni tapaan rantapalloil- 
la brändätty cd-rom-levy, 300-sivui- 
nen ohjekirja ja valtava Amiga-tar- 
ra. Tarrassa lukee käsittämättömästi 


"Get Boinged", mikä varmistaa, ettei 
muuten tyylikästä tarraa liimata mi- 
hinkään.* Kalsareissa tämä teksti olisi 
jo lähes vaarallinen. 

Romppua on turha laittaa Ami- 
ga-tietokoneeseen, sillä mitään ei ta- 
pahdu. Niinpä syötän levyn uuni- 
tuoreeseen RedHat 6.2 -PC:hen ja 
monimutkaisen rekisteröintiproses- 
sin jälkeen Amiga latautuu. Joka pai- 
kassa välähtelee kuitenkin nimi Tao. 


Mikä ihmeen Tao? Ensimmäinen 
Tao, joka tulee mieleeni on Taotao. 
Tunnusmusiikki hiipii korviini: 

"Siellä Taotao! Pieni Taotao! 

Pieni pandakarhu on. 

Ystävineen saapuu luoksenne.” 

Taotao-animaatiosarja — valmistui 
vuonna 1985. Niin myös alkuperäi- 
nen Amiga-tietokone, jonka nimi tar- 
koittaa ystävää. Sattumaako? Puoliksi 
odotan — toivon — Taotaon äitiä kerto- 


$ Amigan rantapallotunnuksen nimi on Boing ball, Amigan alkuperäisten kehittäjien luoman Boing-demon (1984) mukaan. Boing- 
logo on silti sekin pienimuotoinen jekku. Oikeasti siitä tuli Amigan logo vasta Commodoren ja ESCOMin konkurssien jälkeen. 

Got Boinged 
Nuorempana ja naiivimpana yritin kertoa, 
mikä Amiga on. Kyseinen artikkeli Ami- 
ga Software Development Kit 1.0 löytyy 
Saku-verkkolehden numerosta 34 vuodel- 
ta 2000. Lisäksi kerroin tarkemmin Pet- 
ro Tyschtschenkon Suomen-vierailuista 
Skrollissa 2019.4. Maksuttomat linkit mo- 
lempiin verkkojatkoilla: skrolli.fi/numerot. 
Laajempaa historiallista perspektiiviä 
varten suosittelen David Pleasancen ja 
Trevor Dickinsonin uunituoretta kirjaa 

From Vultures To Vampires Vol. 1 (2021, da- 
vidpleasance.com), joka näkyy edellisen au- 
keaman valokuvassa. Kirja käsittelee Ami- 
gan historiaa vuosina 1995—2004. Lisäksi 
Amiga Documents -sivusto on dokumen- 
toinut tätäkin vaihetta: sites.google.com/ 
site/amigadocuments/the-dot-com-years. 
Alkuperäisen — Amiga-kotitietokoneen 
kanssa yhteensopivat käyttöjärjestelmät 
AmigaOS 3.x ja 4.x, MorphOS ja AROS 
sekä Amiga-kloonitietokoneet ovat aivan 
eri asia. Ne porskuttavat edelleen niche- 


ja retromarkkinoilla. Niistä voit lukea li- 
sää esimerkiksi s. 16-18 sekä aiemmis- 
ta Skrolleista 2014.3 (s. 48-51), 2017.3 
(s. 57-59), 2019.3 (s. 58—65), 2020.3 (s. 
56—63) ja 2020.4 (s. 41—42). Kaikkien 
maksuttomat pdf-lehdet saa osoitteesta 
skrolli.fi/numerot. Myymme myös vanhoja 
irtonumeroita paperilla: skrolli.fi/kauppa. 

Kiitos Suomen Amiga-käyttäjät ry. ja 
Anu Seilonen taannoisesta testiavusta. 
Yhdistyksen löytää osoitteista saku.bbs.fi 
ja facebook.com/suomenamigakayttajat. 

maan, mikä Amiga on vuonna 2000... 
että asiat olisivat yksinkertaisia, niin 
kuin silloin vuonna 1985, kun Amiga 
oli tietokone, eikä tanssimusiikkia tai 
takapuolen peitettä. Tai Tao. 

Ei tosin ole vaikeaa kertoa, mikä 
Tao tai Transmeta on. Ne ovat (sit- 
temmin kaupattuja ja kuopattuja) 
teknologiayrityksiä ja -tuotteita, jot- 
ka karkeasti ottaen tarjoavat ohjel- 
makoodin virtualisointiin liittyviä 
ratkaisuita. Ensin mainittu ohjelmal- 
lisia ja jälkimmäinen fyysisiä. Tuot- 
teita on myyty ja ne tunnetaan. Esi- 
merkiksi Tao löytäisi jonkin verran 
markkinoita multimediasovittimien 
laitteistoriippumattomana ohjelmis- 
toalustana ja jopa Amiga Inc. julkai- 
sisi alustalle muutaman köykäisen 
pikkupelipaketin. Niissä lukisi Ami- 
ga Anywhere - eräänlainen tuplaneg- 
atiivi, sillä tuotteet eivät liittyisi Ami- 
gaan, eikä niitä saisi juuri mistään. 

Millään näillä tuotteilla ei ole mi- 
tään tekemistä Amiga-tietokoneen 
tai siinä käytettyjen teknologioiden 
kanssa, eikä sellaista luvattukaan. 
Punasinisestä — laatikosta — löytyvä 
käyttöohjekirjakin on Taon manuaa- 
li, jossa Taon brändit on yksinkertai- 
sesti korvattu Amiga-sanalla. Ami- 
ga-yhtiön tarkoituksena oli tarjota 
Taon virtualisointialustalle tuntema- 
ton kerros lisätekniikoita sekä ennen 
kaikkea Amiga-nimen tuoma histo- 
riallinen maine ja kalsareilla lahjottu 
innokas kehittäjäyhteisö. 

Seuraavan vuoden aikana Amiga 
Inc. julkaisisi vielä Amigasta versi- 
on 1.1 ryyditettynä laajennetulla lait- 
teistotuella ja eeppisellä, Party Pack 
-nimisellä kuponkiskandaalilla, jos- in , 

sa lukuisilta Amiga-faneilta kerät- WmiGs = amicx — amicx — amice — Amica 
täisiin satasen verran "vuokrarahoja" OH mee 30. 
tyhjäksi osoittautuneilla lupauksilla. 
Tämä ei kuitenkaan riittäisi vuokri- 
en maksuun. Kenties jotain piti jät- 
tää sukanvarteen siltä varalta, että 
tulee hyvä sponsorointidiili vastaan. ; rä 

Otettuani ruutukaappaukset Amiga- 
versioista 1.0 ja 1.1 palaan nykypäi- 
vään. Kaninkolo ei jatku syvemmälle. 
Tarina päättyy tähän. Tätä lähem- 
mäksi Amigaa ei voi päästä. Paitsi 

areenalla. Amiga » Guit Pause Erät 


AMIGA-UUTISET 


Lähes jokaisessa Skrollin numerossa on tähän mennessä 
ollut — katsantokannasta riippuen — joko liian vähän tai 
liikaa Amiga-sisältöä. Yritän osaltani varmistaa, että sitä 


on tällä kertaa liikaa. 


Teksti: Mikko Heinonen 


Kuvat: Nanne Kukkura, Miina Mäkinen 


ämä vuosi on ollut yllät- 
tävän kehno Amigan ra- 
kenteluhommille. Ensin 
iski komponenttipula, 
joka on viivyttänyt mer- 
kittävästi seuraavaa isompaa projek- 
tiani eli A4000TX-emolevyn kokoa- 
mista. Ajattelin nimittäin sen olevan 
valmis jo hyvissä ajoin ennen kesälo- 
maa ja esittelyssä viimeistään Skrollin 
kolmosnumerossa. Vaan tuossa tuo pi- 
rulainen edelleen lojuu puolivalmiina. 
Emolevyn suunnittelija, nimimerkki 
Hese toimitti tilauksen mukana val- 
miin komponenttiluettelon ja ostos- 
korin Mouser-elektroniikkatukkurin 
verkkokauppaan, mutta koronavirus- 
pandemian aiheuttaman tuotantos- 
hokin vuoksi reilun parinsadan ri- 
vin listasta useita kymmeniä rivejä jäi 
odottamaan varastosaldoja. Eikä vain 
viikoksi tai pariksi, sillä esimerkiksi 
Panasonicin kondensaattorien valmis- 
tusajaksi lupaillaan tällä hetkellä vuo- 
den 2022 ensimmäistä neljännestä. 

Useimpien komponenttien, kuten 
kondensaattorien, korvaaminen toi- 
silla vastaavilla onnistui helposti, ja 
myös DigiKey-tukkurilta löytyi joku- 
sia puuttuvista osista, mutta kaikki ei- 
vät olleetkaan aivan yhtä helppoja ta- 
pauksia. Humanistina olen tunnetusti 
elektroniikan idiot savant ja tykkään 
ratkaista ongelmia sitä mukaa, kun nii- 
hin törmään, mutta kieltämättä tässä 
oli tulla kerralla vähän liikaa uusia asi- 
oita. Pikkuhiljaa erilaisten data shee- 
tien tavailu johti siihen, että nyt luuli- 
sin saaneeni kasaan suurimman osan 
koneeseen tarvittavista osista. Ironi- 
sesti toki voisin varmaan kohta saada 
ne oikeatkin tilattua. 

Toinen viivästysten syy on ollut va- 
paa-ajan merkittävä väheneminen. 
Ennestäänkin kiireinen työ tuntuu 
pandemian myötä lähteneen vielä ai- 
van eri kierroksille, joten aikaikkunoi- 

den löytäminen sinällään perin medi- 
tatiiviselle kolvailuhommalle on ollut 
hyvinkin haasteellista. Jotain olen kui- 
tenkin saanut aikaiseksi. 


AmylTX-päivitys 
Kerroin Skrollissa 2012.2 AmyITX-pro- 
jektista eli pikkuiselle mini-ITX-emole- 
vylle sovitetusta Amiga 500+:sta. Tarina 
jäi tuolloin hieman kesken, sillä leh- 
den aineisto-deadline tuli vastaan, en- 
nen kuin ehdin saada laitteelle tarkoi- 
tetun Motorola MC68030 -pohjaisen 
kiihdytinkortin toimimaan. Ongelma- 
na oli, että turbossa käytettiin kahden 
eri valmistajan eli Xilinxin ja Latticen 
ohjelmoitavia CPLD-piirejä (Complex 
Programmable Logic Device), joiden 
ohjelmoinnissa oli hieman kynnystä. 
Rakennussarjan mukana toimitet- 
tiin ohjeet rinnakkaisporttiin liitettä- 
vien ohjelmointilaitteiden valmistami- 
seksi. Tilasin tiedostojen perusteella 
piirilevyt Kiinasta ja komponentit tut- 
tuun tapaan tukkurilta, kolvailin vem- 
peleet kasaan ja totesin, etten voi liittää 


niitä mihinkään. Ostin vanhaan läppä- 
riin halvan rinnakkaisporttisovittimen 
ja totesin, ettei se toimi — nämä parin 
kympin sovittimet on tarkoitettu pelk- 
kään tulostukseen, kun mikään mo- 
nimutkaisempi vaatii kaksisuuntaisen 
Enhanced Parallel Port -tuen. Siispä 
ExpressCard-EPP-sovitin — tilaukseen 
ulkomailta, sovitin kiinni läppäriin... 
ja taas pettymys: sen enempää Latticen 
kuin Xilinxin ohjelmisto ei tunnista- 
nut ohjelmointilaitetta. 

Aloin — selvitellä tilannetta alusta 
asti uudestaan, ja kävi ilmi, että kos- 
ka AmyITX-projekti on noin 10 vuotta 
vanha, on todennäköistä, että uudempi 
ohjelmisto ei vain kerta kaikkiaan toi- 
mi näiden rinnakkaisporttilaitteiden 
kanssa. Vanhempaa ohjelmistoa taas ei 
tahtonut löytyä mistään, vaikka selasin 
kaikkein hämärimmätkin sivustot. On- 
gelma oli etenkin Latticen kanssa: Xi- 
linxin CPLD:ille on kirjoitettu avoimen 
lähdekoodin työkalu, joka toimii aina- 
kin Raspberry Pi'n GPIO-portin kautta. 
Jos kuitenkaan en saisi ohjelmaa myös 
Latticen MACH-piirille, koko turbo- 
kortti olisi hyödytön. 

Lattice — tarjoaa — verkkosivuillaan 
omaa ”platform cableaar” jolla ohjel- 
mointi onnistuu helposti. Ratkaisun 
kätevyyttä näin satunnaiselle harras- 
tajalle alentaa kuitenkin merkittävästi 
kaapelin järkyttävä, usean sadan euron 
hinta. Onneksi apuun tuli eBay, josta 


 & 


-— & 
li J 
Jos joku on — 
= | 


suunnitellut 3D-tulostetun 
takapaneelin AmylTX:lle, 
STL-tiedosto kiinnostaisi. 


löytyi niin sanotusti vastaava, Kiinassa 
valmistettu kaapeli parilla kymmenellä 
eurolla. Sen sai toimimaan, kun asen- 
si ensin Latticen ohjelmiston mukana 
toimitetun USB-ajurin ja kytki kaape- 
lin vasta sen jälkeen tietokoneeseen. 

Tässä kohtaa muistinkin yllättävän 
asian. Olin joskus vuosia sitten hank- 
kinut jotain toteutumatonta projektia 
varten vastaavan näköisen kaapelin, 
jossa muistaakseni luki jotain Xilin- 
xistä. Arkistoja eli romuläjiä ei tarvin- 
nutkaan kaivella kuin muutama tunti, 
ennen kuin muistikuvani varmistui oi- 
keaksi. Käytin samaa taktiikkaa kuin 
Lattice-kaapelin asennuksessa ja kap- 
pas vain, tällekin heräteostokselle löy- 
tyi näin pitkän ajan kuluttua mielekäs 
käyttötarkoitus. 

Olin käyttänyt projektiin useita kuu- 
kausia aikaa ja monta kymppiä rahaa- 
kin, mutta vihdoin ja viimein molem- 
mat CPLD:t oli ohjelmoitu ja saatoin 
liittää kortin paikoilleen. Suureksi yl- 
lätyksekseni se lähti toimimaan ker- 
rasta, ja sekä MC68030-suoritin, 
RAM-muistit että IDE-kiintolevyoh- 
jain heräsivät eloon. Tämä muutti ko- 
neen luonteen kerrasta: siinä missä itse 
koottu mini-ITX-kokoinen A500+ on 
lähinnä hauska keskustelunaihe, A- 
Turbo teki koneesta kerralla käyttökel- 
poisen. Asensin kortin IDE-liittimeen 
16 gigatavun DOM-levyn (Disk On 
Module), joka ei tarvitse erillistä kaa- 
pelointia ja ottaa virtansa emolevyltä. 
AmigaOS 3.2:n asensin DOMille val- 
miiksi WinUAE-emulaattorissa. 

A-Turbolla tehostettu AmyITX toi- 
mii SysInfon mukaan noin kaksinker- 
taisella nopeudella perusmallin Ami- 
ga 3000:een nähden, mikä tekee siitä 
aivan passelin useimpiin käyttötarkoi- 


tuksiin. Hyötykäyttöön teho riittää hy- 
vin, ja valtaosa peleistä ei missään ni- 
messä kaipaa yhtään tämän enempää, 
vaan pikemminkin konetta voi olla 
tarpeen hidastaa WHDLoadin avul- 
la. Kiintolevyn eli tässä tapauksessa 
eräänlaisen SSD-aseman nopeus on 
erittäin hyvällä tasolla: aivan tarkkaa 
tulosta en saanut, sillä Workbench-osi- 
on nopeusmittaus kaatoi SysInfon. 

Näin jälkikäteen ajatellen olen tyy- 
tyväinen kaikkeen muuhun paitsi ko- 
telointiin. Fractal Designin Node on 
ihan tyylikäs mutta tarpeettoman suu- 
ri, ja käyttämässäni 400 watin virta- 
lähteessä taas on aivan liikaa turhaa 
tehoreserviä. Koneelle riittäisi hyvin 
PicoPSU-tyyppinen pienoisvirtalähde, 
jolloin sen saisi koteloitua noin yhteen 
kolmasosaan nykyisestä tilavuudesta. 
Ainoa rajoittava tekijä on oikeastaan 
chip-muistimoduulin korkeus. Ehkä 
siis vielä teen tämän suhteen liikkeitä, 
jos äkkään jostain hyvän näköisen pie- 
nen kotelon. 


Amiga 1200:n turboja -— ja 
draamaa, kuten aina 
Amiga-yhteisöä luonnehtii intohimo. 
Se näyttäytyy eri tavoilla: toisaalta sii- 
nä, kuinka rakkaudella vanhalle sota- 
ratsulle jaksetaan yhä rakentaa uutta 
rautaa ja tehdä uusia ohjelmia, ja toi- 
saalta siinä, kuinka melkein joka asias- 
ta saadaan riita aikaiseksi. 

Stephen Leary, mies mainioiden ja 
edullisten Terriblefire-turbokorttien ta- 
kana, oli hiljattain heittämässä hanskat 
tiskiin koko Amigan suhteen. Syy mo- 
tivaation menettämiseen oli toinen har- 
rastaja, joka kloonasi Learyn suunnit- 
teleman kiihdyttimen Amiga 500:lle. 
Operaatio oli hieman tarpeeton sikäli- 


kin, että useimmat Terriblefiret on aina 
lopulta julkaistu avoimeen jakoon. 

Eräs merkittävä menetys asiassa oli, 
että työn alla ollut TF1260, Amiga 
1200:n MC68060-pohjainen kiihdytin- 
kortti, oli jäämässä kokonaan viimeis- 
telemättä. Moni harrastaja, minä mu- 
kaan lukien, oli odotellut TF1260:stä 
viimein järkevän hintaista korviketta 
Blizzardin muinaisille B1260-turboille, 
joiden hinnat ovat kivunneet jo aivan 
huumoriosastolle: toimivasta kortista 
on saanut maksaa tuhatkin euroa. Kil- 
paileva, teknisesti erittäin lupaava pro- 
jekti Warp 1260 taas on kärsinyt pa- 
hemman kerran komponenttipulasta 
ja ilmeisesti myös laiteohjelmiston on- 
gelmista, eikä sen laajempaa tuotantoa 
ole saatu käynnistettyä vieläkään. Jens 
Schönfeldin ACA1260 on sekin vielä 
jonkinlaisessa välitilassa. 

Onneksi John Hertell, Ruotsin lah- 
ja maailman Amigoille, sai yhdes- 
sä muiden aktiivien kanssa pattitilan- 
teen purettua neuvotteluteitse. TF1260 
tuli saataville rajoitetusti niin, että jo- 
kaisella kortilla oli oma sarjanumeron- 
sa ja ostajat kirjattiin ylös skalpeerauk- 
sen estämiseksi. Tuotetukea oli tarjolla 
vain kortin rakentajalta, ei Learylta it- 
seltään, ja varsin keskeneräisen laite- 
ohjelmiston päivityksiä luvattiin aino- 
astaan alkuperäiselle ostajalle. 

Vaikka tämä ei toki täysin estänyt 
korttien hankintaa jälleenmyyntimie- 
lessä, se kyllä nosti toiminnan ns. so- 
siaalisen hinnan riittävän korkealle. 
Euronkuvat silmissä korttiaan kaupitte- 
levat tunnistettiin nopeasti, ja he voivat 
jatkossa kysellä laitteistoaan sekä muuta 
apua aivan muita kanavia pitkin. Tilan- 
ne stabiloitui, kortteja lähti useamman 
rakentajan kautta maailmalle useita sa- 

toja kappaleita, ja nyttemmin jälleen- 
myynninkin suhteen on hieman löy- 
sätty ruuvia. Kortteja on myös nykyisin 
myynnissä useammalla Amiga-tuottei- 
ta kauppaavalla verkkokaupalla. 

Tilasin oman korttini John Hertelliltä 
alkuvuodesta, ja se saapui juuri ennen 
kesälomia. Hintaa sille tuli koottuna 
mutta ilman suoritinta noin 250 euroa. 
Aiemmin viime talvena olin onnistunut 
saamaan käsiini tavoitellun namipa- 
lan, nimittäin viimeistä eli kutosrevisio- 
ta edustavan MC68060-suorittimen, ja 
jopa melkein järkevään hintaan. Vaik- 
ka tällaisen täyden 68060:n ylin kel- 
lotaajuus on nimellisesti 50 MHz, on 
harrastajien tiedossa, että rev 6 kel- 
lottuu yksilöstä riippuen jopa yli 100 
MHziiin asti. TF1260 tukee myös suo- 
rittimen LC-versiota, jossa ei ole liuku- 
lukuyksikköä, mutta tällöin siihen tulee 
suhtautua enemmänkin hyvin nopea- 
na 030:nä, eivätkä esimerkiksi 060:lle 
suunnitellut skenedemot välttämättä 
toimi. LC-prosessoreita voi kuitenkin 
ostaa muutamalla kympillä, siinä mis- 
sä täysin varusteltu 060 maksaa helpos- 
ti 200-300 euroa, joten ymmärrän hy- 
vin, ettei kaikkien fanitus kanna aivan 
näin pitkälle. 

En ole vielä ehtinyt tutustua korttii- 
ni kovin syvällisesti — vetoan yhä yllä 
mainitsemaani kiireeseen —, mutta lai- 
toin sen kuitenkin rakentamani ReA- 
miga 1200:n (ks. Skrolli 2020.3) sisään. 
Tämä tuntui sopivalta, kun emolevy ja 
turbokortti olivat ainakin jossain mää- 
rin peräisin samasta pajasta. Ensim- 
mäinen vakaa firmware-versio ei vielä 
mahdollistanut kortin täyttä hyödyn- 
tämistä: sisäinen IDE-ohjain ei suos- 
tu boottaamaan, chip-muistin käsittely 
on vielä varsin hidasta, eikä ainakaan 
oma korttini suostunut kellottumaan 
vakaasti kuin 62,5 MHziiin (valittava- 
na on eri askelia 12,5 MHz:n välein). 
Vertailun vuoksi ikivanha Blizzard 
rev1-suorittimella nousi 60 MHziiin 
ihan vain kiteen vaihtamalla, 66 MHz 
alkoi jo vaatia lisäjäähdytystä. 

Juuri tätä kirjoittaessani on pääs- 
tetty levitykseen uusi laiteohjelmiston 
versio, jonka pitäisi korjata useampia- 
kin aiempia puutteita. Firmwaren saa- 
dakseen omistajat voivat joko lähet- 
tää kortin takaisin rakentajalle — tai, 
jos ovat sattumalta hankkineet Xilin- 
xin CPLD'lle sopivat kirjoitusvälineet 
jotain toista projektia varten, päivittää 
sen itsekin. Katsotaan, josko joululo- 
malla ehtisi tämän pariin. Yhtä kaik- 

ki, 62,5 MHz:n nopeudellakin Ter- 
riblefire-maustettu A1200 on hurjan 
vauhdikas Amiga, eikä 128 megatavun 
fast-muisti ainakaan käyttöä haittaa. 
Muihin tulossa oleviin kortteihin ver- 
rattuna TF1260 on myös perin järke- 
vän hintainen, vaikka pitää toki muis- 
taa, että Warp 1260:ecen on luvattu 
myös jonkinlainen näytönohjaintuki. 


Lisää turboja, 

lisää draamaa 

Pienemmällä budjetilla Amiga 1200:lle 
lisävauhtia etsiviä taas kiinnostanee 
tieto siitä, että Learyn suunnittelema, 
68030-pohjainen TF1230 on päästetty 
täysin avoimeen jakeluun, ja kuka ta- 
hansa voi rakentaa sellaisen hakemal- 
la tiedostot osoitteesta github.com/ 
terriblefire/tf1230. Sielläkin tosin mai- 
nitaan, että kortin voi myös ostaa har- 
rastajilta valmiiksi koottuna ja toden- 
näköisesti säästää rahaa. Edulliseksi 
perusturboksi tarkoitettu TF1230 toi- 
mii kiinteästi 50 MHz:n taajuudella 
ja sisältää 64 megatavua fast-muistia 
sekä IDE-liitännän, joka on erityisesti 
suunniteltu CompactFlash-kortteja ja 
muita puolijohteita varten. Toisin kuin 
Motorolan viimeinen suuri CISC-piiri 
MC68060, oli 68030 aikanaan käytössä 
sadoissa erilaisissa laitteissa, joten nii- 
tä on edelleen saatavilla varsin kustan- 
nustehokkaasti. Muun muassa Ami- 
gastore.eu myy TF:ää kirjoitushetkellä 
noin 170 euron hintaan. 

Mutta eipä tästäkään tietysti voitu 
olla vähän kinastelematta. TF1230:n 
viimeistelyn — aikoihin — markkinoil- 
le ilmaantui toinenkin turbo: Tsuna- 
mi 1230, jonka jäljet johtivat Espan- 


TF1260:n piirilevy on 
koristeltu viesteillä 
suuntaan jos toiseenkin. 

jaan. Ilmassa oli ensin epäilyjä siitä, 
että Tsunami olisi jotakin sopimaton- 
ta sukua Terriblefirelle, mutta tämä 
osoittautui perättömäksi. Tämän jäl- 
keen verkkoon ilmestyikin sitten vi- 
deo, jossa Tsunamia verrattiin TF:ään, 
jälkimmäisen jäädessä alakynteen mo- 
nissa testeissä. Pian kävi ilmi, että tes- 
teissä ollut Terriblefiren versio ei ollut- 
kaan lopullinen ja arvio oli muutenkin 
hieman kallellaan Hyökyaallon suun- 
taan (joka muuten maksaa kolmisen 
kymppiä enemmän). Hetken kuohun- 
nan jälkeen osapuolet kuitenkin osoit- 
tivat Amiga-piireille epätyypillistä ti- 
lannetajua ja sopivat riitansa. 
Lopputulos siis on, että jos kai- 
paat sopivassa määrin lisätehoa Ami- 
ga 1200:aan, sitä on nyt saatavilla 
eri hintaluokissa alkaen edukkaasta 
TF1230:stä, edeten siitä piirun hin- 
tavampaan Tsunamiin — ja ylimpä- 
nä portaana ovat sitten Jens Schön- 
feldin ACA-turbot, joiden kalleimmat 
030-versiot kustantavat vajaat 400 eu- 
roa. Hinnalle luvataan vastinetta muun 
muassa IDE-liitännän nopeutuksen 
ja laajan laitteistoyhteensopivuuden 
kautta. ACA1234-malli sisältää myös 
Workbench 3.1:n flash-muistissa, jo- 
ten koneen käyttöönotto on todella 
helppoa. Onpa valintasi mikä tahan- 
sa, hankintaa voi lämpimästi suositel- 
la: jo kohtuullinen 030-turbo muuttaa 
koneen käyttökokemuksen monta pii- 
rua nykyaikaisemmaksi, pääset katso- 
maan sadoittain hienoja skenetuotok- 
sia omalla koneella ja myös pelien 
pelaaminen helpottuu, kun käytössä 
on riittävästi fast-muistia WHDLoad- 
ohjelmien käynnistykseen. 8 


Ketterää, 


ei keskiketterää 


Kuumin peruna pikavoittoloiden rasvakeittimissä on DevOps. 


äivän kuuma peruna on Dev- 
p Ops. Voi peikkoset, miten täl- 

lä termillä ratsastetaan, sisältö- 
jen vain hieman vaihdellessa riippuen 
siitä, kuka hillotolpan tavoittelija on 
kyseessä. Etenkin korkeammalla pika- 
ruokaketjussa olevilla harvoin on kä- 
sitystä mitä DevOps on, koska koske- 
tuspinta suorittavaan työhön puuttuu, 
mutta silti sellainen DevOps tarvittai- 
siin. Noidankehä on valmis. 

Ostetaan yksi DevOps kaikilla maus- 
teilla ja odotetaan, että se ketteröittää 
firman ja etenkin alentaa kustannuk- 
set. Kun huomataan, ettei näin ollut- 
kaan, petytään ja vetäydytään mur- 
jottamaan. Sitten toistetaan harjoitus 
hetken päästä uudestaan ja riittävän 
monta kertaa, kunnes joku oivaltaa, 
mitä se DevOps on ja osaa ajaa sen oi- 
kein sisään. Joissain IT-yrityksissä tätä 
oivallusta ei vain koskaan tapahdu. 


Kehityksen ja 
käytön rajalla 
DevOps on toimintamalli sähköisten 
palveluiden tuotantoon. Termi nousi 
laajempaan tietoisuuteen noin kymme- 
nen vuotta sitten. Nimi tulee englannin 
kielen sanoista development (ohjelmis- 
tokehitys) ja operations (käyttö/yllä- 
pito). DevOps sijoittuu kaaviokuvissa 
ohjelmistokehityksen, ohjelmiston yl- 
läpidon ja laadunvarmistuksen riste- 
ykseen. Sen tarkoituksena on lyhentää 
matkaa ohjelmiston kehitysvaiheesta 
käyttöön sekä ketteröittää prosesseja 
mahdollistamaan laadukas jatkuva ke- 
hitys ja pienempien, mutta useammin 
ilmestyvien päivitysten käyttöönotto. 
Idealla tarkoitetaan hyvää, mutta kuten 
tavallista, malli ei silti ole aina välttä- 
mättömyys — saati mikään hopealuoti. 
Juoksuhaudoissa rypeneillä konsulteil- 
la riittää läjäpäin sotatarinoita siitä, kuin- 
ka kujalla asiakkaat ovat olleet ja miten 
paikalle on menty pikkutakki tai avoin 
huppari hulmuten kertomaan miten 


ketteröitetään kaikki DevOpsilla. Kun 
homma sitten väistämättä epäonnistuu, 
syylliseksi löytyy asiakkaan keskijoh- 
to, joka on tietenkin torpedoinut kaiken 
mitä on yritetty saada aikaiseksi. Oikeas- 
ti konsulteilla on usein peiliin katsomi- 
sen paikka. Pitää osata lukea asiakasta ja 
tämän valmiuksia vaadittuun muutok- 
seen. Toimiva DevOps on iso muutos, ei 
pelkkää pinnan silottelua. 

Aina kaikkialle ei kannata myy- 
dä suut ja silmät täyteen juuri sitä, 
joka puhujaa itseään sattuu parhail- 
laan kiinnostamaan. Perusajatukseltaan 
DevOps-malli on hyvä ja oikein toteu- 
tettuna sopivassa organisaatiossa se voi 
olla erinomainen. Mutta koska valta- 
osalta organisaatioista puuttuu perus- 
ymmärrys järjestelyn luonteesta ja siitä, 
miten se ajetaan omassa talossa sisään, 
jäljelle jää liian usein tulkinta olemme 
pilvessä ja meillä on CI/CD (continuo- 
us integration/continuous delivery) eli 
olemme DevOps. Koko idea vesittyy ja 
saa syystäkin huonon maineen. 

Ohjelmistokehittäjissä on myös hyvin 
vaihtelevaa väkeä, joten kaiken olemas- 
sa olevan sullominen DevOps-muottiin 
voi olla tuskaista, vaikka konsepti ta- 
lossa ymmärrettäisiinkin. Konkarikoo- 
daajat ovat usein niin urautuneita, että 
kaikki uusi on ****** ja sen muuttami- 
nen kullaksi vaatii tovin jos toisenkin — 
mahdollisesti jopa koodaajan korvaa- 
misen muutoskykyisemmällä. Voisin 
kirjoittaa devaajista enemmänkin (ja 
ehkä kirjoitankin), mutta tässä vaihees- 
sa tuhahdettakoon, että millaista mas- 
saa leipä elättääkään. Superkoodarit 
ovat mielestäni ihan oikea juttu — pa- 
ras 0,1 % on 100-1000 % tehokkaampi 
kuin keskiverto-ohjelmoijat. 


Turvallisempi hopeareunus 
DevOps ei ole hopealuoti, mutta pilvel- 
lä on silti hopeareunus: DevSecOps on 
variaatio edellisestä, joka tyydyttää ko- 
vimmatkin tietoturvapunkkarit. Sillä 


KOLUMNI 


saadaan DevOps kankeutettua tarvit- 
tavan hitaaksi modernin matriisikor- 
poraation tarpeisiin... No ei vaisinkaan, 
tässä kohtaa Sultant sortuu itselleen 
epätyypilliseen huumorintajuun. Dev- 
SecOps on DevOpsin tietoturvallisem- 
pi haara, joka pitäisi saada oletusarvoi- 
seksi aina ja kaikkialla, missä DevOpsia 
tehdään. Tietoturvatonta jankkia ei 
pidä tehdä minnekään, koskaan. 

DevSecOpsissa — tietoturvan = var- 
mentamista siirretään ohjelmistoke- 
hitysprosessissa ylläpitovaiheesta ”va- 
semmalle% alkamaan aikaisemmin 
ohjelmistokehityksen aikana. Tämä on 
hyvä idea lähes aina. Tietoturva ei ole 
vain käyttövaiheiden haaste. Ketteryys 
ja tietoturva koetaan usein vastakoh- 
diksi, mutta kokemukseni mukaan täl- 
lainen kommentti kertoo yleensä siitä, 
että puhujalla ei ole jommasta kum- 
masta tarpeeksi tietoa. Tällöin luontai- 
sena reaktiona koetetaan kampittaa se 
alue, josta ollaan kujalla. Kaiken voi ja 
kaikki pitää tehdä tietoturva mielessä - 
aina ja iankaikkisesti, ramen! 

Olen itsekin männävuosina ajanut 
ohjelmistokehityksen prosesseja väärin 
sisään ja osunut kiveen useammankin 
kerran, mutta virheistä oppii. Kaikkien 
ei tarvitse rallata samaa kivistä polkua. 


Devaamisiin! 


Sultant of Con 


PS. Sultantin RFC 1149 -pikkulinnut 
ovat laulaneet palautetta ”miksi et perus- 
ta omaa firmaa”. Aina vaatimaton Sultant 
of Con on kuitenkin vuollut jo riittäväs- 
ti helyjä omaan kirstuunsa, ettei tarvitse 
käydä enää Prismassa tai ajella arjenhar- 
maalla avensiksella. Pelastan mieluum- 
min maailman IT-alan juoksuhaudoista 
ja Skrollin kolumnista käsin. 

Commodore 64 


Huonoin Äl 
kotitietokone 


RETRO- 


Tervetuloa taas retromiehen logiikka -aukeamalle, jossa 
parannetaan vanhan tietotekniikan maailmaa yksi 
epämiellyttävä totuus kerrallaan. 


lette kenties kuulleet sanon- 
nan miljoona kärpästä ei voi 
olla väärässä, "lanta" on hyvää 
— yleensä puhuttaessa Windows-käyttö- 
järjestelmästä. Alun perin sanonta kuu- 
lui näin: 20 miljoonaa kärpästä ei voi 
olla väärässä, Commodore 64 on hyvä.! 
Ensimmäinen supersuosittu ATK-sur- 
keus kun oli Commodore 64 -kotimik- 
ro (1982-1994), tuo mainosmaakarien 
loihtima tasavallan tietokone. 
Väitetään, että kun Kekkonen puhui 
"saat***n tunareista", hän puhui itse asi- 
assa Commodoresta ja kuusnelosesta.? 


Kurainen virtahepo 
Commodore 64 on niin huono, ettei 
edes kaikkitietävä retromies tiedä, mis- 
tä aloittaa. Aloitetaan siis alusta. Kun 
C64 käynnistyy, se avaa Basic-ohjel- 
mointiympäristön ja esittelee väläh- 
dyksen mätänevää metsää muistut- 
tavasta väripaletistaan. Kaukana on 
toiseksi kovamyyntisimmän? kotimik- 
rokilpailijan ZX Spectrumin perusväri- 
loisto. C64:ssä on tarjolla vain 16 mu- 
dan sävyä, jotka VIC-II- grafiikkapiirin 
häiriöt vieläpä suttaavat. Commodore- 
apologistit puhuvat realistisesta paletis- 
ta, joka näyttää Spectrumin scifi-väri- 
en sijaan luonnolliselta, mutta kumpaa 
katselisit mieluummin: Star Trekiä vai 
likaisen ikkunan sävyttämää maise- 
maa. Atari 400/800:n (1979) 256-väri- 
nen paletti onkin jo toisesta galaksista. 
Vaikka suomalainen syksy saisi 
C64:n värivalikoiman vaikuttamaan ko- 
toisalta, käyttöliittymän perusvärit ovat 
silti käsittämättömät: sinistä tekstiä sini- 
sellä taustalla. Värit ovat niin epäselvät, 
että Commodore vaihtoi ne C64:n kan- 
nettavaan versioon, jotta teksti erottui- 
si matkanäytöltä. Jos kuitenkin ruudus- 
ta saa selvää, huomaa koneen kertovan 
kuuluisan vapaan muistinsa määrän. 
38911 basic bytes free. C64:lle tyypilli- 
sesti tämäkin on väärin, sillä muistia on 
oikeasti vapaana pari tavua vähemmän. 

Entä miksei (lähes) koko 64 kilon RAM 
ole Basic-käytössä? Useissa koneissa on. 
Onneksi C64:n Basic-tulkki on niin 
surkea, ettei kukaan täytä sille varattua 
muistilohkoa. Toisin kuin kaikki muut 
vuoden 1980 jälkeen esitellyt koti-Com- 
modoret, C64 peri Basicin vuoden 1977 
PET-tietokoneelta, jolla ei ollut juuri- 
kaan grafiikka- tai äänikykyjä. Niinpä 
kyseisessä Basicissakaan ei ole grafiik- 
ka- tai äänikäskyjä. Tämän seuraukse- 
na jotakuinkin kaikilla 1980-luvun ko- 
titietokoneilla on parempi Basic kuin 
C64:llä, paitsi alle 20 000 kappaletta 
myyneellä hittifloppi Mattel Aguariuk- 
sella (se on suunnilleen yhtä hyvä). 
Seuraus ei ollut vähäinen, sillä paine- 
tut Basic-listaukset olivat aikansa App 
Store. Kun muiden koneiden käyttä- 
jät naputtelivat visuaalisia ilotulituk- 
sia lehdistä ja kirjoista sekä sovelsivat 
helposti toisten koneiden listauksia, 
C64:lle kirjoiteltiin tekstiseikkailui- 
ta Ovi-kaupan vastineesta. C64:lle on 
niin paljon konekielellä tehtyjä pelejä 
vain siksi, ettei kukaan kyennyt käyttä- 
mään sen Basicia. Koska olet viimek- 
si nähnyt jonkun koodaavan Basicilla? 
Niinpä. Voit syyttää kuusnelosta. 
C64:n Basicista on vain ohjelmien la- 
taamiseen, mikä ei paljoa lohduta. Tuo- 
hon aikaan tallennusmediana käytetty 
C-kasetti on aina verrattain hidas, mut- 
ta kuusnelonen pistää tässäkin pahem- 
maksi. Se lataa ohjelmat varmuudeksi 
kahdesti — oletettavasti siksi, ettei kasetti- 
asema olisi nopeampi kuin kallis levyke- 
asema. Ennen kuin moitit pakinoitsijaa 
paisuttelusta, Commodoren kasettiru- 
tiinit todellakin toimivat näin. Ohjelmat 
tallennetaan ja ladataan kahdesti, koska 
ensimmäinen yritys epäonnistuu kuiten- 
kin. Ja miksi epäonnistua vain kerran... 
Vaihtoehtona kasettiasemalle on le- 
vykeasema, jonka alivoimaisuus al- 
koi jo hinnasta, sillä uutena asema lä- 
hes tuplasi tietokoneen hankintakulun. 
Commodore oli suuressa viisaudes- 


MIEHEN 
LOGIIKKA 


saan kytkenyt aseman sarjaporttiin, 
joten levykeasemalta vaadittiin omaa 
muistia ja suoritinta. C64:n levykease- 
ma onkin täysi MOS 6502 -prosesso- 
rilla varustettu tietokone, joka tiuk- 
koihin kuoriinsa pakattuna lämmittää 
keskimääräisen saunan. Tämä selittää 
koneen suosiota kylmässä Suomessa. 

Mikä pahinta, se C64:n sarjaportti on 
rikki. Enkä nyt tarkoita sitä, että liitin 
on samannäköinen kuin tietokoneen 
virtaliitin, joten portin saa epähuo- 
miossa rikottua kokonaan (liittimissä 
ei ollut alkuun lainkaan merkintöjä). 
Tai sitä, että Commodore karsi C64:stä 
hyvän 6551-sarjaporttipiirinsä, joten 
kone ei pysy nopeampien modeemien 
perässä. Vaikka totta nämäkin. Erään 
muun sarjaporttiongelman vuoksi le- 
vykeaseman siirtonopeutta jouduttiin 
laskemaan muutamaan sataan tavuun 
sekunnissa eli murto-osaan kilpailijoi- 
den (jopa prosessorittomien) levyke- 
asemien nopeudesta.* 

On Commodore 64:ssä yksi hyväkin 
medialiitin, nimittäin moduuliport- 
ti. Commodore kuitenkin panosti tä- 
hän varhaiseen muistikorttipaikkaan 
lähinnä kuolleeksi rajoittamiensa kon- 
solityyppisten sisarmallien yhteydes- 
sä. Niinpä sovellusten ja pelien si- 
jaan C64:n moduuliportista roikkuivat 
erilaiset kasetti- tai levykeaseman 
"turbot", joiden ruudulle loihtimilla 
raidoilla hypnotisoitiin käyttäjät kuvit- 
telemaan ajan kuluvan nopeammin. 

Ennen kaikkea C64 on kuitenkin kel- 
lotettu suorittimeltaan selvästi hitaam- 
maksi kuin keskeiset kilpailijat. Itse asi- 
assa sen videopiiri kytkee prosessorin 
säännöllisesti pois kokonaan. Tahmeus 
jatkuu siis latauksen jälkeenkin. Vaik- 
ka levykeaseman kakkossuoritin läm- 
mittää talvella, siitä ei ole nopeusapua. 
1980-luvun Games-sarjasta tuttu hitti- 
pelivalmistaja Epyx kutsuikin kuusne- 
losta raskassoutuiseksi virtahevoksi. 


Miljoonat kärpäset 

Alussa mainitsemastani Windowsista 
tuli sentään ajan mittaan parempi. Com- 
modore 64 sen sijaan pysyi toistakym- 


mentä vuotta kestäneen myyntijaksonsa 
ajan yhtä huonona. Tämä on lähestul- 
koon kuin Windows 10:n ilmestyessä 
paketista olisi kuoriutunut edelleen Win- 
dows Millennium Edition. Miten näin 
ankeasta koneesta tuli aikansa ikoni? 
Kohtalotoveri löytyy ZX Spectrumis- 
ta. Vaikka kehaisin edellä Spectrumin 
palettia, oikeasti se on onnettoman ra- 
joittunut, kuten on koko tietokonekin. 
Suurta osaa 8-bittisen ajan sisällös- 
tä ei edes kyennyt kääntämään Spect- 
rumille. Sitä mitä C64 pyöritti huo- 
nosti, Spectrum ei usein pyörittänyt 
lainkaan. Silti Spectrum dominoi koti- 
tietokonekeskustelua Commodoren ta- 
paan useissa maissa ja sama tilanne jat- 
kuu nykypäivän retroharrastuksessa. 
Vaikka teknisesti huonompiakin ko- 
timikroja oli, ne eivät aiheuttaneet sa- 
manlaista vahinkoa. Suomessa muis- 
tikuviamme koko 8-bittisestä ajasta 
sumentaa C64:n kokoinen myrkkypilvi, 
joka piilottaa taakseen loistavan men- 
neisyyden. Jotkut sentään muistavat 
Spectravideon ja MSX:n, mutta esimer- 
kiksi Atarin 8-bittisten erinomaisuus 
on unohtunut -— niiden takana oli Ami- 
gan kehittänyt Jay Miner. Myös App- 
le II parani elinkaarensa aikana tavalla, 
josta commodoristi voi vain haaveilla. 
ZX Spectrumin tapauksessa menes- 
tystä voidaan sentään selittää hinnal- 
la. Spectrum oli yhtä halpa (ja mau- 


kas) kuin saippua. Commodore 64 oli 
monin verroin kalliimpi. Se myi silti 
niin hyvin, että retromies muistaa Suo- 
men maahantuojan jossain vaiheessa 
kehuskelleen, ettei hinnanalennuksil- 
le ollut tarvetta. Suomalaiset kantoivat 
kuusnelosia koteihinsa kalliillakin hin- 
nalla, eniten väkilukuun suhteutettuna 
koko maailmassa. 

Spectrum on myös siro ja tyylikäs. Sen 
valmistajan Sinclairin tuotekirjoa pide- 
tään edelleenkin brittiläisen muotoilun 
taidonnäytteenä. C64 sen sijaan on ro- 
muluinen ja ruma jopa Commodoren 
mittapuulla. Koneen alkuperäismalli vai- 
kuttaa saaneen muotonsa leipälaatikolta, 
kenties siksi, että sen levykeasemalla voi 
paahtaa ne leivät — asemaa kutsuttiinkin 
yleisesti leivänpaahtimeksi. Kuusnelo- 
sen virtalähteen muotoilumuusa on vie- 
läkin proosallisempi: ovikiila. 

Ei silti niin pahaa, ettei jotain hy- 
vääkin. C64:ää seurasi aidosti aikakau- 
tensa paras kotitietokone. Commodo- 
re "kutisti" Amigasta kotimallin Amiga 
500 (1987), josta tuskin olisi tullut yhtä 
hyvää tai suosittua ilman kuusnelosen 
virtahepolauman raivaamaa tietä. 


Guinnessin ennätystenkirja on tunne- 
tusti arvioinut Commodore 64:n maa- 
ilman eniten myydyksi tietokoneek- 
si. Syynä pidetään yhden tuotemallin 


poikkeuksellisen pitkää ikää. Kahta sa- 
manlaista kuusnelosta on kuitenkin to- 
dellisuudessa mahdoton löytää. 

Kotelomalleja ja näppäimistöjä, jopa 
eri kokoisia versioita alkuperäisestä lei- 
pälaatikosta, on liikkeellä useita yhdis- 
telmiä — väri-, kirjasin- ja emolevye- 
roista puhumattakaan. Eri videopiirit 
tuottavat myös vaihtelevia kompos- 
tin sävyjä ja kuvavirheitä. Viimeistään 
SID-äänipiirien valmistuserot sekä nii- 
hin sattumalaatikosta kytkettyjen suo- 
dattimien kirjo aiheuttavat ihan toi- 
minnallisiakin eroja. 

Commodore rakensi koneita osis- 
ta, joita sattui löytymään. Commodo- 
re-johtaja Petro Tyschtschenko kertoi 
kerran allekirjoittaneelle, kuinka kuus- 
nelosen ruhoja laivattiin Aasian teh- 
tailta ja Saksassa opiskelijat laitettiin 
liukuhihnalla muokkaamaan niitä pai- 
kallisille markkinoille. Saksaa varten 
syntyivät myös C64:n hauras G-versio 
sekä supermarkettimalli, jonka nimitys 
suomentuu Prisma-C64:ksi. 

Konservatiivisen laskelman mukaan 
kutakin C64-mallia onkin valmistettu 
vähemmän kuin sitä Mattel Aguarius- 
ta. Todennäköisesti vain yksi kappale. 
Vaikka kaksi kuusnelosta eivät näytä, 
tunnu tai ainakaan kuulosta samalta, 
ne ovat sentään kaikki huonoja. 4 


Janne Siren 


1 Koska Commodorella ei osattu myöskään laskea, arviot C64:n myyntimääristä vaihtelevat. Huippu liikkuu 22-30 miljoonassa ja realisti- 
nen arvio lienee 13—17 miljoonaa. ? Lähde: Skrolli 2021.4. 3 Eurooppalaisittain. * C64 peri levykeaseman VIC-20-mallilta, jonka VIA-piirissä 
ollut rautabugi pakotti lukemaan sarjaporttia hitaasti. C64:ssä itse bugi kyllä korjattiin, mutta yhteensopivuussylistä korjausta ei voitu hyö- 
dyntää. Nopeutuksen sijaan C64:n videopiiri vaati hidastamaan levykeasemaa entisestään. 

edda7 eyes :enny 


inkä tahansa lehden teke- 
minen on ryhmätyötä, jos- 
sa toimitus ja avustajat 


muodostavat yhteen toimivan koneis- 
ton. Jos hyvin käy, koneisto pulputtaa 
samaa tahtia — hammasrattaat osuvat 
toisiinsa saumattomasti ja painoko- 
neista pulpahtaa ulos uusi, upea leh- 
ti toisensa jälkeen. Tai modernimpana 
aikana verkkosivut päivittyvät ja sinne 
tupsahtelee herkullista sisältöä. 

Erikoislehtien lehtikolmikko Mik- 
roBitti, C=lehti ja Pelit syntyi pitkäl- 
ti samankaltaisella sapluunalla. Rajusti 
yksinkertaistettuna avustajat tekivät si- 
sällöt ja toimitus virkkasi niistä lehden. 

Säännöllisesti ilmestyvä aikakausi- 
lehti (tai mikä vain media) tarvitsee 
jatkuvasti uutta sisältöä mediaepäju- 
malten alttarille uhrattavaksi. Mut- 
ta isokaan lehtitoimitus ei pysty kek- 
simään omassa päässään riittävästi 
juttuaiheita, saati muuttamaan nii- 
tä jutuiksi. Tarvitaan avustajia, ulko- 
puolisia kirjoittajia, joille ei makseta 
kuukausipalkkaa vaan juttupalkkioita. 
Sampo palkitsee työsuorituksista. 

Lehtiverkosto onkin kuin hämä- 
häkin seitti. Keskellä on päätoimitta- 
ja, jota ympäröi toimitus. Näiden ym- 
pärille laajenee avustajien verkosto, ja 
heistä jokaisella on toivottavasti omat 
verkostonsa. Avustajilla on erilaisia 
harrastuksia, kontakteja ja intressejä, 
joista aina joskus löytyy kipinä ja idea 
-— voisiko tästäkin tehdä jutun? Ideaa 
tarjotaan omalle luottotoimittajalle, ja 
tämä ehkä hyväksyy sen samoin tein, 
tai aiheesta keskustellaan toimituksen 
palaverissa. Isot ja huikeat juttuideat 
mietitään etukäteen tarkemmin, pie- 
nemmät saavat helpommin vihreää 
kumileimasinta. Sitten sovitaan pituus 
ja deadlinet tekstille ja kuvitukselle — ja 
työ alkakoon. 

Fihän toimitus tietenkään pelkkä 
kumileimasin ollut. Siellä suunniteltiin 
lehtien kokonaisuus sekä itse mietityis- 
tä että avustajien tarjoamista juttuide- 
oista. MikroBitin laboratoriossa tehtiin 
hyvää tutkimustyötä isoihin testeihin 
ja vertailuihin. Mutta loppumetreillä 
kaikki oli kiinni avustajista. Ei avusta- 
jia, ei lehteä. 

Parhaimmillaan avustajien ja toi- 
mituksen välillä käytiin jatkuvaa dia- 
logia. Juttujen vedoksia tutkittiin, pa- 
lautetta annettiin ja punakynä hehkui. 
Erityisesti nuorempien = kirjoittajien 
kanssa käytiin myös vahvaa keskuste- 
lua kieliopista, jopa kirjoitettiin juttu- 

osa XIX: lehdenteosta ja viestinnästä 


Teksti ja kuvat: Jukka O. Kauppinen 


Millaista yhteydenpito ja lehden suunnittelu oli 
silloin muinoin? Sukeltakaamme yhdessä muinaisen 
Erikoislehdet Oy:n etätyömaailmaan. 


ja uusiksi. Joillekin se oli liikaa — että 
kehtaavatkin muokata minun juttuani. 
MikroBittikin menetti monta kirjoit- 
tajaa liian ison egon takia — joidenkin 
teksteihin ei vain olisi saanut koskea, 
ei pitkällä tikullakaan. Oman tekstin 
pyhyys ei ole kadonnut vieläkään, sil- 
lä samaa vääntöä on joskus käyty myös 
Skrollin toimituksen ja avustajien vä- 
lillä. Mutta karu fakta on, että jos teks- 
tissä on kielioppivirheitä tai se on se- 
kavaa, niin kyllähän se täytyy korjata. 

Lehtien oikolukijoiden rooli onkin 
kaikessa näkymättömyydessään ää- 
rimmäisen tärkeä. Lehden toimittajat 
tekivät jutuille sekä alustavan oikolu- 
vun että reality checkin — onko järkee 
vai ei. Tuohon vanhaan hyvään aikaan 
jutut oikoluettiin perusteellisesti. Toi- 
mituksen rakentava sisällöllinen ja oi- 
koluvullinen palaute auttoivat kaikkia 
kehittymään paremmiksi kirjoittajiksi. 
Tai ainakin niitä, joiden nahka oli tar- 
peeksi paksu kestämään muokkaamis- 
ta ja palautetta. 

Saattoi se olla joskus tiukilla itsellä- 
nikin. Eräänä upeana kesäpäivänä olin 
lähdössä hummaamaan kivojen neiti- 
olentojen sekaan kaukaiseen Kotkaan. 
Juuri ennen lähtöä postiluukusta ko- 


lahti uusi Bitti, jonka nappasin mu- 
kaan. Luin lehteä ja omia juttujani bus- 
sissa ja... peliarvostelusivujen kohdalla 
otsalle nousi oikein tuskanhiki: ovatko 
nuo muka minun juttujani? Miten olen 
voinut kirjoittaa noin huonosti? Aivan 
kura-arvosteluja! Tuska nakersi sielua, 
ja kotiin palattuani kaivoin välittömäs- 
ti esiin juttujeni alkuperäisversiot. Ne- 
hän olivat hyviä, joten miksi lehdessä 
oli kuraa? 

Paperilehden kirous: tila oli loppu- 
nut kesken. Arvosteluni olivat mää- 
rämitassaan, mutta sivuille oli kaiketi 
haluttu ahtaa enemmän juttuja. Niinpä 
taittaja tai vastuutoimittaja oli leikel- 
lyt tekstejä, tunteetta, lopputuloksesta 
piittaamatta. Saatoin antaa puhelimes- 
sa aiheesta äänekästä palautetta ja al- 
leviivata, että jos on pakko silpoa, niin 
EI VOI olla niin kiire, ettei voi edes 
tarkistaa, ehdinkö minä leikellä teksti- 
ni itse. Säilyypähän jonkinlainen itse- 
kunnioitus. 

Siitäpä teille haaste: missä 1990-lu- 
vun MikroBitissä tämä tapahtui? 


Mulle tuli faksi 
Millä keinoin toimitus viestii kes- 
kenään ja ulospäin? Miten dialogia 


avustajien kanssa käytiin? Se riippui 
aikakaudesta: teknologia määritti pro- 
sessin. Entä pitivätkö avustajat yhteyt- 
tä toisiinsa? Miten viestintä toimii eri 
suunnista ja suuntiin niin, että loppu- 
tulos on lopulta valmis lehti lukijoiden 
käsissä? 

Oman taipaleeni alkuaikoina vies- 
tintävälineitä oli tasan kaksi: puhe- 
lin ja posti. Kännykkää ei ollut vielä 
keksitty. Puhelimella hoidettiin kiirei- 
simmät asiat, postitse vähemmän hä- 
täiset ja arvostelukappaleiden lähettä- 
minen. Puhelimen soidessa ei nähnyt, 
kuka soittaa. Siellä saattoi olla vaikka- 
pa Nirvi, Jarmo Österman, Kim Lei- 
denius tai joku muu bittilehtiläinen, 
jonka kanssa juteltiin mukavia ja työ- 
asioita. Mitkä tarjotut juttuideat ovat 
menneet läpi ja mitkä eivät, mitä toi- 
mituksen suunnasta tarjotaan kirjoi- 
tettavaksi. Onko kellään mitään päi- 
vänpolttavaa peliä tai aihetta, joka 
kutkattaisi? Mitä testattavaa toimi- 
tukseen on saapunut tuoreeltaan ja 
haluaisinko kenties tehdä siitä jutun? 
Ehkä sieltä vain kerrottiin, että pos- 
tia tulossa, varaudu naputtamaan, ja 
ai niin, lehti menee ensi viikolla pai- 
noon, pidäs hoppua. 

Myöhemmin teknisen kehityksen 
myötä hankin faksin ja puhelinvastaa- 
jan. Hienoja vekottimia, sillä nyt Jar- 
mo saattoi jättää viestin, jos en ollut- 
kaan kotona. Ah sitä mikrokasettien 
kelaamisen riemua. Ette ole eläneet, 
jos ette ole nähneet pikkuruisen mag- 
neettinauhan kiepuntaa. Faksejakin 
saapui — joskus toimituksesta tai jopa 
suoraan pelitaloista lähetettiin faksil- 
la tiedotteita tai johonkin juttuun tar- 
vittavaa informaatiota. Muistakaa: ei 
ollut sähköpostia. Etäisesti muiste- 
len, että johonkin arvosteltavaan pe- 
liin faksattiin jopa ohjekirja jälkitoi- 
mituksena. Siinä on paperi rullannut. 
Faksilla oli puolensa vielä pitkään di- 
giviestintään siirtymisen jälkeenkin, 
mutta hylkäsin laitteen siinä vaihees- 
sa, kun kyrsiinnyin lopullisesti faksis- 
pammiin. Kyllä. Faksispammiin. Jossa 
yleensä myytiin faksipaperia. 

Viestintä oli rauhallisen hidasta 
avustajan ja toimituksen yksittäisten 
edustajien välillä. Keskustelufooru- 
meita, suljettuja chat-ryhmiä tai mi- 
tään muutakaan ei ollut, joten kaikki 
uutiset piti vuodattaa avustajille erik- 
seen. Ainakin C=lehdessä tätä yritet- 
tiin jossain vaiheessa paikata Avusta- 
javiesti-lehdykällä, joka oli muutaman 


AVUSTAJAVIESTI 


"LEHTI 


Toimitus lomalla 


1/90 13.12.1990 


Tuija, Niko, Sari ja Pasi ovat poissa 22.12.1990 — 1.1.1991. Viimeksimainit- 
tu saattaa kuitenkin ehkä mahdollisesti olla satunnaisesti editoimassa jut- 


tuja, joten ei saa laiskotella! 


Oy PCI-Data Ab konkurssiin 


TV 


Kyseinen firma on jättänyt 7. joulukuuta konkurssihakemuksensa, joten 
jos teillä on jotain PCI:n tavaraa vielä lainassa, niin palauttakaa ne toimi- 
tukseen. Commorojun koneita tuovat virallisesti tällä hetkellä maahan 
Westcom Systems ja Toptronics. Piakkoin aloittaanee toimintansa myös 


Commodore Finland. 


PCI-Yhtiöt edustamaan Ataria 


PCI-Yhtiöihin kuuluva Westcomputers Oy on saanut Atarin edustuksen 
Suomessa. Uusi yhtiö aloittaa Atarin markkinoinnin ja myynnin Suomes- 
sa vielä tämän vuoden puolella. Westcomputersiin siirtyy henkilökuntaa 


PCI-Datasta. 


valokopioidun A4-arkin mittainen kir- 
jelmä toimitukselta. Lehteä ja tiimiä 
koskevien ajankohtaisuutisten lisäksi 
se sisälsi myös kultaakin arvokkaam- 
pia muistutuksia paino- ja deadline- 
päivistä. Tiedättehän, paperinen aika- 
kausilehti, sen tekeminen vaatii aikaa, 
ja painokoneille on oltava uhrattavaa 
juuri silloin, kun niiltä on varattu aikaa 
lehden painotyölle. 

Silti valtaosa viestinnästä tapahtui 
suoraan, kahdenkeskisesti. Joskus asi- 
oita jäi sanomatta, mikä saattoi johtaa 
yllätyksiin. Kuten esimerkiksi silloin, 
kun olimme aivan loppumetreillä työs- 
tämässä MikroBitin seuraavaa Huvi- ja 
hyötyromppua ja toimituksesta kysyt- 
tiin, että missäs kunnossa se toinen, 
tosi iso juttu seuraavaan lehteen on. 
Minä hämmennyn ja kysyn: ”Niin 
mikä juttu?” 

Rajun puhelinrallin ja viestiarkisto- 
jen selaamisen jälkeen havahduimme 
faktaan: toimituksen palaverissa oli 


päätetty tilata minulta iso, kuusisivui- 
nen artikkeli jostain aiemmin ehdot- 
tamastani aiheesta. Toimittaja vain oli 
unohtanut kertoa tästä. Lehti oli me- 
nossa painoon alle viikon kuluttua. 

Totesin, että kyllähän minä sen ju- 
tun ehdin tekemään — mutta en Huvi- 
ja hyötyromppua. Valitkaa jompikum- 
pi. Valittiin romppu. Lehteen kaivettiin 
supervauhtia muuta täytesisältöä. 

Täytteelle oli toki aina muutenkin 
tarvetta. Jutut saattoivat siirtyä tai pe- 
ruuntua, joten takataskussa oli aina 
hyvä olla ajattomampia lukujuttu- 
ja, joita voitiin heittää aukkopaikkoi- 
hin. Tai sitten sellainen tilattiin todella 
nopealla toimituksella, tyyliin ”saat- 
ko huomiseksi 1/2/4/x sivua jostain?” 
Aina saatiin. 

Seuraava JOKstoria on jo tämän jo- 
rinasarjan 20. osa. Onko jotain tiet- 
tyä, mistä haluaisitte juhlakolumnin 
kertovan? Pistäkää postia: jukkaa 
skrolli.fi! 8 


Jukka O. Kauppinen alias Grendel/Byterapers on pitkän linjan toimittaja, joka kirjoitti en- 
simmäisiä tekstejään mekaanisella kirjoituskoneella. JOKin ensimmäinen peliarvostelu 
julkaistiin 1986, mistä lähtien hän on ahkeroinut tauotta kirjoittaen juttuja muun muas- 
sa videopeleistä, tietotekniikasta, viihteestä, ilmailusta ja burleskista. JOKstoriaa-sarjassa 
pureskellaan niin kotimikroilun kuin peli- ja digijournalismin maailmaa grennulasien läpi 


nähtynä. jukka&skrolli.fi 

TEKNIIKKA 


Päivitys: Commodore/ 
Spectrum -sisäpiiri 2021 


Janne Siren 


lime numerossa esittelin pit- 
källisesti Commodore- ja ZX 
Spectrum -kotitietokoneiden 


viimeaikaisia uusioprojekteja. Mikä- 
li sinulla ei ole vielä Skrolli-numeroa 
2021.3, se on saatavilla sekä paperi- että 
pdf-lehtenä Skrolli-kaupasta (skrolli.fi/ 
kauppa). Valotan nyt hankkeiden ete- 
nemisvauhtia lyhyillä päivityksillä. 
Retro Games Ltd: Maaliskuussa il- 
mestyvän uusio-Amigan THEA500 Mi- 
nin pakettipelejä on tihkunut lisää: Alien 
Breed SE'92, California Games, Dragon's 
Breath, F-16 Combat Pilot, Lost Patrol, 
Project-X SE'93, Owak, The Sentinel, Su- 


Suomen postikaaos 


Pienivolyymisen retroharrastuksen lo- 
gistiikka perustuu usein postitoimi- 
tuksiin. Kuten tiedetään, nämä ennen 
niin takuuvarmat palvelut ovat otta- 
neet osumaa viime vuosina. Osa osu- 
masta on tahatonta, kuten pandemian 
vaikutukset, ja osa on muuten ym- 
märrettävää, kuten kirjeliikenteen vä- 
henemisestä johtuvat jakelun harven- 
nukset. Osa ongelmista on kuitenkin 
vähemmän ymmärrettäviä ja kokonai- 
suudesta kertautuu melkoinen soppa. 
Yksi haaste on postiliikenteen luo- 
tettavuuden kariseminen. Ensimmäi- 
sen kerran kun Amazon kadotti paket- 
tini vuosi sitten, se oli Suomen Postin 
kyydissä. Jakeluverkoston karsiminen 
tuntuu myös ristiriitaiselta pakettilii- 
kenteen kasvun kanssa. Osa ongelmista 
vaikuttaa suorastaan itse aiheutetuilta, 
kuten kesällä voimaan tullut EU-sääntö 
alle 22 euron arvoisten lähetysten tullaa- 
misesta, jota postitoimijatkin lobbasivat. 
Seurauksia on seurattu pitkin syksyä 
esimerkiksi Englannista tulevan postin 
kanssa. Eikä ongelma ole Englannissa. 
Kuten moni retrotietokoneharrastaja, 
saan paljon postia Englannista, esimer- 
kiksi sivulla 3 näkyviä uusia Zzap!-leh- 
tiä. Syksyn kokemukseni mukaan kir- 
jekuori saapuu Suomeen muutamassa 
päivässä, mutta sitten se lojuu Postin va- 
rastossa pari viikkoa, jonka jälkeen siitä 

Sirenin sisäpiiri -palstalla Janne Siren ruotii 
seuraamiaan teknologiailmiöitä ja -alakult- 
tuureita. Vuorossa edellisen Skrollin 2021.3 


sisäpiirissä esiteltyjen projektien päivitys. 


per Cars II ja Titus the Fox. THEA500 
Minin lisähiiret ja -pad-ohjaimet tuli- 
vat ennakkomyyntiin (jälkimmäinen on 
THEC64-yhteensopiva) mm. Amazon. 
co.uk:hon. Kovana juttuna Retro Ga- 
mes maalaili myös täysikokoista versio- 
ta THEA500:sta myöhemmäksi. 
THEC64:kin porskuttaa edelleen. Esi- 
merkiksi sen USA-versiosta tuli uusi erä 
myyntiin Amazon.com:iin. Mielenkiin- 
toisena statistiikkana THEC64:n Mini- 
versio on ollut (parempaa) täysikokoista 
mallia selvästi suositumpi: 80 % vs. 20 %. 
Foenix Retro Systems: 3D-tulostet- 
tuun näppäimistökoteloon integroitu 


lähtee ilmoituskirje vastaanottajalle. Jos 
lähtee. Joskus järjestelmä keksii ensin 
hatusta sähköpostiosoitteen sen sijaan 
ja kirje viivästyy lisäviikolla ja lähetys 
päätyy lopulta pakettiautomaattiin, jos- 
ta sitä ei saa noudettua, koska Postilla ei 
oikeasti ole sähköpostiasi koodin toimi- 
tukseen. Lähetykselle voi vain tilata pu- 
helimella siirron, jonka jälkeen se saat- 
taa päätyä taas samaan automaattiin 
ilman noutomahdollisuutta — näin kävi 
minulle viimeksi marraskuussa. 

Koska postia jaetaan tietyillä alueilla 
enää parina päivänä viikossa, ilmoitus- 
kirjeen perilletulo kestää joka tapauk- 
sessa. Tältä syksyltä on omakohtaista ja 
lähialueen kokemusta peräti 6-11 päi- 
vän toimitusajoista kirjeille pääkaupun- 
kiseudun sisällä.! Viiveitä ovat lisänneet 
myös silkat kirjepostin jakeluvirheet, 
jotka ovat seurausta Postin hiljattain pa- 
kottamasta postilaatikoiden siirtelystä 
(paikoin epäluonnollisiin) ryhmiin. Eu- 
roopasta tulevasta kirjeestä kuulee siis 
vasta 3—4 viikkoa lähettämisen jälkeen, 
minkä jälkeen hauskuus vasta alkaa. 

Lähetys on tullattava ja Postille on 
erikseen maksettava 2,90 euroa jokai- 
sesta kirjekuoresta tai tietyissä tapauk- 


' Postin kotimaisessa lehtijakelussa on 
samantapaista haastetta. Skrollille sovittu 
jakelupäivä (nykyisin keskiviikko) ei ole 
pariin vuoteen pitänyt, vaan on käytän- 
nössä muuttunut reilun viikon aikaikku- 
naksi, jonka sisällä lehti jaetaan maahan. 


A2560K Foenix (950 $) sekä edullisem- 
pi A2560 Foenix U (150 $) -retrotietoko- 
nemalli näkivät päivänvalon. Toisin kuin 
C256 Foenix -sarjassa, näissä koneissa ei 
ole WDC 65C816S -suoritinta, vaan Mo- 
torola 68040V/68SEC000. 32-bittises- 
sä A2560K:ssakin on silti kaksi 8-bittistä 
SID-äänipiiripaikkaa. Koneiden toimi- 
tusmäärät lienevät laskettavissa vielä sor- 
min, mutta tuoteperhe kasvaa nopeasti. 
MEGA65: FPGA- suorittimeen perus- 
tuvan Commodore 65 -uusinnan ensim- 
mäinen 1400 kappaleen tuotantoerä tuli 
viimein ennakkotilaukseen 30.9. alka- 
en. Ensimmäisen 400 toimituksen enna- 


sissa anottava vapautusta. Koska pe- 
rinteinen tullipostikonttoritoiminta on 
ajettu alas, lähetystä ei voi tarkastaa hen- 
kilökohtaisesti tai muutenkaan. Se tulee 
tullata pelkän lähettäjän nimen, seuran- 
tanumeron, vastaanottopäivämäärän ja 
painon perusteella, jotka Posti kertoo 
kirjeessään. Lähettäjän nimenä saattaa 
tosin olla vain pilkku tai maatunnus, 
vaikka itse lähetyksestä olisi löytynyt lä- 
hettäjän tiedot. Edes valokuvaa osoite- 
tarrasta ei ole saatavilla. Ainoa apu on: 
kysy lähettäjältä. Kysy pilkulta. 

Se, että myös edulliset kirjeet ja pie- 
net kirjekokoiset paketit on nyt tullat- 
tava, tekee tästä erityisen ongelman. 
Lähettäjät eivät useinkaan ilmoita seu- 
rantanumeroita tällaisille lähetyksille. 
Lähettäjän posti ei välttämättä tarjoa 
kirjeille seurantaa lainkaan, eikä niihin 
usein voida liittää myöskään vastaanot- 
tajan puhelinta tai sähköpostia. Ne ovat 
kirjeitä, joihin kirjoitetaan vain posti- 
osoite. Kuinka usein kirjekaveri tai 
kuukausittaisen lehtitilauksen lähettä- 
jä ilmoittaa erikseen postituksen yksi- 
tyiskohdista? Kickstarter-kampanjoista 
tulee myös paljon tipoittaisia pienlähe- 
tyksiä, usein pientoimijoilta, eikä niitä 
ole mahdollista seurata mistään verk- 
kokaupoista — mainospostin ja vastaa- 
van ennakoinnista puhumattakaan. 

Olen saanut myös kirjeitä, joihin 
seurantanumero on selvästi liimattu 
vasta postimatkan aikana, joten lähet- 


koidaan alkavan loppuvuodesta Saksan 
tehtaalta C65:n (kuoleman) 30-vuotis- 
juhlan kunniaksi. Veroton hinta 666,66 
€ oli odotuksia suurempi, kiitos globaa- 
lin komponenttipulan, mutta luku on 
sentään sama kuin Apple I:llä aikanaan. 

ZX Spectrum Next: FPGA-pohjai- 
sen uusio-Spectrumin kokoaminen 
puolestaan siirtyi Englannista Kiinaan 
komponenttisaatavuuden vuoksi. Toi- 
sella joukkorahoituskierroksella (lop- 
puun)myydyn vajaan 6000 kappaleen 
tuotantoerän toimitusten ennakoidaan 
nyt alkavan vasta ensi vuonna. Täysyh- 
teensopivan N-Go-kloonimallin saata- 
vuus pysyttelee sen sijaan kohtuullise- 
na jatkuvien pientuotantoerien myötä. 
RetroRadionics (Djordje Mitic) kehit- 
tää lisäksi Kailh-näppäimistöllä varus- 
tettua ZX Spectrum+ -kotelouusintaa 
Toastrack, joka sopii myös näille uu- 


täjä ei edes teoriassa voisi kertoa sitä. 
Seurantanumero saattaa myös vaih- 
tua.? Usein lähetyksen sisältöä joutuu- 
kin päättelemään pelkän ajankohdan ja 
painon perusteella. Aikaisemmin kir- 
jeposti ei ollut ongelma, koska pienet 
lähetykset sujahtelivat tullin ohitse ja 
tulivat perille nopeasti. Isommille pa- 
keteille taas on parempi seuranta. Ai- 
nakin yksi pieni lähetys onkin palautu- 
nut jo minulta brittilähettäjälle ilman 
että koskaan edes kuulin siitä. Suo- 
messa liimatun tarran perusteella se oli 
merkitty lunastamattomaksi. Ilmoitus- 
kirje lienee kadonnut postissa. 
Haasteet eivät lopu tähän. EU hou- 
kuttelee unionin ulkopuolisia myyjiä 
liittymään IOSS-järjestelmään, jossa 
kaupallisten lähetysten arvonlisävero 
kerätään lähetysmaassa. Tämä on hou- 
kuttelevaa vastaanottajallekin, koska 
tällöin vastaanottajan ei tarvitse mak- 
saa 2,90 euron käsittelymaksua. Pos- 
ti lupaa jopa tullata lähetyksen auto- 
maattisesti ja viittasin järjestelmään 
toiveikkaana viime Sirenin sisäpiiris- 
säkin. Näin teoriassa. Käytännössä yh- 
deksän kertaa kymmenestä Posti ei ole 
tullannut ALV-maksettua lähetystäni, 
vaan ne on tullattava itse ja ilmoitettava 
arvo. Tämä onkin sitten lisäongelma, 


? Useita seurantoja yhdistävät parcelsapp. 
com/en -tyyliset palvelut auttavat joskus, jos- 
kin kuka tietää mihin niistä päätyy tietoja. 


sio-Spectrumeille. Se on jo ennakko- 
myynnissä — toimitukset ensi vuonna. 
Commander X16: Tubettaja "The 
8-Bit Guyn" unelmaretrokone on 
vastatuulessa. Christian "Perifrac- 
tic" Simpson jäi projektista pois ja sa- 
malla ensiversion kotelosuunnitelmat 
kuopattiin. Sääli, kotelon sisällä oli- 
si esimerkiksi ollut Amiga 1000:n ta- 
paan projektijäsenten allekirjoitukset. 
Hankkeen toteutuslogistiikkaa ei vain 
saatu kasaan. Viimeisin sana on, että 
Commander X16 saattaa vielä näh- 
dä päivänvalon rakennussarjana ja/tai 
yksinkertaisempana FPGA-mallina. 
CBM Stuff (Jim Drew): Uusiotuo- 
tetut C64-näppäinhatut ovat päässeet 
viimeistelyvaiheeseen, kuten kuvasta 
(oik.) näkyy. Seuraajat saavat säännöl- 
lisesti tällaisia yksityiskohtaisia päivi- 
tyksiä, mikä on osa harrastuksen iloa. 


koska järjestelmä kyllä kertoo lähettä- 
jän maksaneen arvonlisäveron, mutta 
ei kerro paljonko lähettäjä on maksa- 
nut sitä.? Se pitää tietää — ja ilmoittaa! 

Oma lukunsa on, mitä tapahtuu, kun 
lähetyksen on saanut käsiteltyä. Yhdel- 
le lähetykselleni ei tapahtunut mitään: 
Posti ilmeisesti kadotti sen. Soitin Postin 
asiakaspalveluun, joka jonottaessa huu- 
taa noin 30 sekunnin välein painumaan 
internetiin (jossa asiaa ei voi hoitaa). 
Tämä tekee jonotusmusiikista moder- 
nia kidutusta, koska sitä ei voi vain jättää 
soimaan taustalle. Lopulta selvisi, että 
kirjekuorikokoisia lähetyksiä ei voi aina 
seurata tullausta pidemmälle. Postilla on 
kuulemma tullivarastolla iso monste- 
rikone, jonka sisällä tullausta odottavat 
kirjeet kiertävät ja näkyvät toistuvina la- 
jitteluina, kunnes ne on tullattu. Hyllyyn 
jouduttuaan tai jatkoon päästyään nii- 
den seuranta saattaa lakata. 

Etenkin jos tullattu lähetys on pie- 
ni ja jatkaa matkaa kirjeenä postiluuk- 
kuun, seuranta jää tässä vaiheessa ikui- 
selle reissulle. Tällöinkin viimeisenä 
viestinä pitäisi tosin seurata ilmoitus 
jakeluun vapauttamisesta, mikä jäi se- 
kin esimerkissäni tulematta. Jos Posti 
taas onnistuu ohittamaan manuaalitul- 
lauksen, seurannassa voi näkyä ikuises- 
ti oranssia: lähetys ei ole vielä saapunut 


* Zzap!-julkaisija Fusionin Chris Wilkins ker- 
toi, että heillä vain Suomessa IOSS ei toimi. 


MEGA65 - highly advanced C64 and C65 compatible 8-bit 
computer 


The 21st century realization of the 
Commodore" 65 heritage: a complete 
8-bit computer running more than 40x 
faster than a C64 while being 

666.66 € (793.33 € gross) 


O Remember TE0765-03-5001 


OK, call me picky! 
n in my last update. The manufacturer 


jod before they printed the 11 full sets that they 


accept these this way - but m 


the text slightly 


oblem (as yot low) is that 'f1' ke 


hat you can physically see it is off by just looking at it! 


Lähettäjä: ; 
Saapumistunnus: UH 
Saapumispäivä: 4.10.2021 
Palautuspäivä: = 25.10.2021 
Paino: 0.85 kg 


— Olet meille velkaa veroja tästä. 

— Mistä? Kuka on pilkku? Kuinka paljon? 
— Sinun pitää ilmoittaa se meille. 

— Maksan mitä haluan? 

— Ei, tiedämme paljonko olet velkaa. 

— Mitä jos arvaan väärin? 

— Joudut vankilaan. (Vanha some-viisaus) 


Postille. Harjaantunut postihaukka op- 
piikin arvioimaan lähetyksen fyysistä 
kokoa ja tullauksen kohtaloa seuran- 
nan (epä)onnistumisesta. 

Kadonneen lähetyksen asiaa luvattiin 
selvitellä ja palata sähköpostitse, mutta 
selvittelyä tai lähetystä ei koskaan kuulu- 
nut. Tehdyistä maksuista voi hakea hy- 
vitystä, mutta palvelun varoiteltiin ole- 
van niin ruuhkautunut, että virkailijan 
suositus oli mieluummin yrittää sovi- 
tella asiaa (täysin syyttömän) lähettäjän 
kanssa. Siis sen lähettäjän, jonka nimek- 
si Posti kertoo minulle vain pilkun. 

Kun rajamuodollisuudet on taputel- 
tu, lähetys saapuu muutamassa päivässä 
tai ehkä viikossa. Kirje Englannista on 
näin ollut matkalla reilun kuukauden 
— 90 % ajasta Suomen Postilla. Valitet- 
tavasti retromarkkinoilta vaihtoehtosia 
EU-kauppoja löytyy harvemmin ja eng- 
lanninkielisen sisällön tarjonta painot- 
tuu ymmärrettävästi Englantiin. Ratkai- 
su onkin yhä useammin digijakelu. %& 


Linkit (projektit, Zzap!): skrolli.fi/numerot 

ASKELEITA ETEEN JA TAAKSE 


Logistiikan maailma on muuttunut ratkaisevasti 
viime vuosikymmeninä. Jotkin digiloikat onnistuivat 


paremmin kuin toiset. 


Teksti: Mikko Heinonen 
Kuvankäsittely: Manu Pärssinen 


len harrastanut vanhojen vi- 

deopelien ja kotimikrojen 

keräilyä pitkään - kauemmin 
kuin ei-merkityksetön osa lukijois- 
ta on ollut elossa. Etenkin alkuaikoina 
kyseessä oli hyvin pienen piirin har- 
rastus, eikä löydöksillä ollut varsinais- 
ta rahallista arvoa. Niinpä niitä vaih- 
deltiin kavereiden kesken yleisesti.Kun 
perustimme Manun ja veljeni kans- 
sa Pelikonepeijoonit-sivuston vuonna 
1999, tämä kaveripiiri laajeni eri puo- 
lille maailmaa. Alkoi suorastaan rai- 
vokas vaihtelu, sillä markkina-aluei- 
den erityispiirteiden vuoksi Suomesta 
löytyi ajoittain tavaraa, joka muualla 
oli harvinaisempaa, ja päinvastoin. Lä- 
hetyksiä tuli ja meni käytännössä päi- 
vittäin. Huutokaupoistakin ostettiin, 
mutta tuotteiden hinnat olivat joitakin 
dollareita, joten opiskelijabudjetti riitti 
hyvin. Ja niin — ei ollut PayPalia, joten 
rahaa lähetettiin kirjeissä esimerkiksi 
”money ordereina”. 

Näsilinnankadun postitoimipaikka 
33200 Tampere tuli hyvin tutuksi, sillä 
pistäydyin harva se päivä lähettämäs- 
sä tai vastaanottamassa jotain. Muistan 
edelleen asiakaspalvelijat ulkonäöltä, 
vaikka tästä on jo parikymmentä vuot- 
ta aikaa. He jäivät mieleen, koska halu- 
sivat aina auttaa. Tyyppi, joka lähetteli 
esineitä ympäri maailmaa oli ilmeisen 
mielenkiintoinen, ja totuuden nimis- 
sä myös lähetysprosessi oli perin mut- 

kikas, joten heidän asiantuntemustaan 
kaivattiin. Monesti myös lähetyksiä- 
ni sitten vielä muutettiin tiskillä, kun 
Postin edustaja keksi esimerkiksi tem- 
pun, jolla paketin saisi menemään hal- 
vemmalla kirjeenä. 

Maininnan arvoista on myös se, että 
vaikka lähetin varmasti satoja nyssä- 
köitä ympäri maailmaa, mikään pa- 
ketti ei koskaan kadonnut jäljettömiin. 
Muistan esimerkiksi yhden pahvilaa- 
tikon, joka ”kiersi maailman”: tukeva- 
rakenteista lootaa käytettiin monessa 
paketissa, joten saavuttuaan ensin Ja- 
panista se lähti Isoon-Britanniaan ja 
palautui minulle vielä uudelleen, en- 
nen kuin lähetin sen Yhdysvaltoihin. 

Tässä yhtälössä oli kuitenkin eräs 
erittäin kuumottava palanen: tullilai- 
tos. Paketit jäivät aniharvoin sen ho- 
teisiin, mutta kun niin kävi, luvassa 
oli työläs selvitysprosessi. Muistan is- 
tuneeni konttorilla jonottamassa jos- 
kus jopa yli tunnin, tietenkin keskellä 
päivää, ja kerrankin itäeurooppalaisen 
rekkakuskin kanssa katselimme toi- 
siamme epäuskoisen näköisinä, kun 
edellisen asiakkaan piraattivaateasia 
vain venyi ja venyi. 


Niin muuttuu maailma 

En olisi lyönyt vetoa sen puolesta, että ti- 
lanne kääntyy 20 vuodessa päinvastai- 
seksi. Nykyisin Tullin verkkopalvelu on — 
maailman tullijärjestelmän erinomaisen 
sekamelskan kontekstissa — kohtuullisen 
helppokäyttöinen ja osaa esimerkiksi ha- 
kea lähetysten tiedot eri kuljetusliikkei- 


den järjestelmistä. Maksun voi suorit- 
taa hyvin joustavasti matkapuhelimella 
ja tieto paketin tulliselvityksestä lähtee 
tuulispäänä eteenpäin. Jos jotain kysyt- 
tävää on tullut, ja onhan sitä toisinaan 
tullut, olen saanut puhelimitse vain erin- 
omaista palvelua. Ihan näin mainio net- 
titullaus ei ole ollut kovin pitkään, mutta 
jo alusta saakka harvinaisen ihmiskas- 
voinen viranomaisrajapinnaksi. 

Jännitysmomentti asiassa onkin siir- 
tynyt siihen, miten kuljetusliike onnis- 
tuu tyrimään toimituksen. Olisi help- 
poa ilkkua vain Postia, mutta se on 
joutunut käymään läpi toimintaympä- 
ristön totaalisen muutoksen ja yrittä- 
nyt sopeutua siihen. Kirjeposti vähenee 
jatkuvasti, ja nyt ollaan jo kolmipäiväi- 
sessä jakelussa, epäilemättä pian kak- 
sipäiväisessä. Näsilinnankadun toimi- 
paikkaa ei ole ollut enää 15 vuoteen 
- nykyisin Tampereen keskustan pos- 
tia operoi Sokos. Samaan aikaan pelk- 
kään pakettien kuljetukseen perustetut 
yhtiöt tötöilevät aivan samalla tavalla. 

Käytännössä kaikkia kuljetusliikkeitä 
vaivaa nykyisin computer says no -synd- 
rooma. Kun kaikki on automatisoitu 
ja optimoitu äärimmilleen, asiat voivat 
vain toimia tai olla toimimatta. Suorit- 
tavalla taholla ei ole enää mitään keinoa 
puuttua mihinkään: alihankkijat vain lu- 
kevat ohjeita täppärin ruudulta. Vai mi- 
ten järkevältä kuulostaa, että paketti toi- 
mitetaan Seinäjoelle, kun sen piti mennä 
Suonenjoelle? Että sama kuljettaja käy 
ensin iltapäivällä ja sitten uudestaan seu- 
raavana aamuna hakemassa samaa pa- 
kettia, jonka hän tietenkin on jo itse kor- 
keimman omakätisesti noutanut? Tai 
että toimitusyrityksen kohdalla lukee 
"emme tienneet ovikoodia kun ovessa 
ei ole koodilukkoa? Kun viimeiset kilo- 
metrit ajaa halvimman tarjouksen teh- 
nyt, jää asiakkaan tehtäväksi selvitellä 
asiaa chatissa tai jonottaa tukilinjalle. 

Mutta on vanhassakin vielä virtaa. 
Nykyinen ennätykseni on kahdek- 
san tukipuhelua samasta paketista, 
joka makasi Suomessa yli kaksi kuu- 
kautta maahantulon jälkeen. Syy vii- 
veeseen oli, että tiedonsiirto Postin 
uudesta Digitullauksesta Tullin tieto- 
järjestelmään oli epäonnistunut. Ys- 
tävällinen tuki avasi tikettejä, lähetti 
lisätietopyyntöjä ja kirjasi ”tapauk- 
selle tekstiä”. Samalla paketti makasi 
paikoillaan, koska tuella ei ollut mah- 
dollisuutta varsinaisesti tehdä asialle 
mitään. Tuli ikävä niitä Näsilinnanka- 
dun konttorin rouvia. 

Finland x South Korea Jam 


Pelikulttuurien 
sulatusuuni 


Opiskelijat ja muut jamittajat kutsuttiin yhdistämään suo- 
malaista ja eteläkorealaista peliperinnettä. Tulokset olivat 


hämmentävän hienoja. 


Teksti: Mikko Heinonen 


arraskuun alkupuolella tuli 
pitkästä aikaa asiaa pääkau- 
punkiin, kun Aalto-yliopis- 


ton pelitutkijat Annakaisa Kultima 
ja Solip Park kutsuivat minut jostain 
syystä asiantuntijavieraaksi järjestä- 
määnsä kansainväliseen pelijamiin. 
Finland x South Korea Jam oli Games 
Now! -luentosarjan järjestyksessään 
viides online-jami, ja sen teemana oli 
kahden kulttuurin yhdistäminen. 
Minua pyydettiin kertomaan — puh- 
taasti omista lähtökohdistani — siitä, 
mikä mielestäni määrittelee suomalaisia 
pelejä. Pohdin asiaa useamman viikon 
ajan ja päädyin sitten esittämään kak- 
si suosikkiasiaani: demoskene-estetiikan 
ja Suomi Finland Perkeleen. Jälkimmäi- 
sellä viittasin ensinnäkin siihen, miten 
suomalaisilla on tapana nimetä pelejään 
suomeksi ja tiputella sekaan suomen 
kieltä, ja toisekseen siihen, miten suo- 
malaisuudesta ja pelkästä suomalaisena 
olemisestakin on tehty pelejä, priimaesi- 
merkkinä tietenkin My Summer Car. 
Solip piti jälkeeni esityksen siitä, 
millaisia pelejä Etelä-Koreassa on pe- 
lattu. Tiesin, että kulttuuriin kuuluu 
vahva kilpailuhenkisyys, sillä etenkin 
Starcraft-pelaajien eliitistä suuri osa 
on sikäläisiä. Sitä en kuitenkaan tien- 
nyt, että pelaaminen siirtyi maassa ai- 
kanaan verkkoon osittain myös pakon 
edessä: ykköspelikone oli PC ja sil- 
lä taas piratismi niin valtavirtaa, että 
koko peliteollisuus oli hätää kärsimäs- 
sä. Ratkaisuksi löytyivät MMO:t, jois- 
sa voitiin myydä peliaikaa ja virtuaa- 
liomaisuutta eikä ohjelmistolisenssejä. 
Alustusten tarkoitus oli virittää osal- 
listujat luomaan uusia teoksia, jotka yh- 
distelisivät näitä kahta kulttuuria. Mu- 
kana oli yli 30 tekijää ja heistä ainakin 
10 Etelä-Koreasta, josta mukana oli 
Chungkang College. Aalto-yliopiston 
sekä Vaasan yliopiston opiskelijoiden li- 
säksi mukana oli myös pelialan ihmisiä, 
sillä Games Now! on avoin luentosarja. 


Villejä visioita 

Kun viikon kuluttua suhailin jälleen 
Länsimetrolla Otaniemeen, olivat ja- 
mittajat saaneet aikaan yhteensä 14 eri 
peliä. Miellyttävä velvollisuuteni oli 
kokeilla niitä kaikkia ja poimia joukos- 
ta suosikkini. Yhtä lukuun ottamatta 
kaikki olivat digitaalisia pelejä ja pelat- 
tavissa joko selaimessa tai omalla pää- 
telaitteella. 

Kaikki pelit voi ladata ja niiden te- 
kijätiedot katsoa osoitteesta itch.io/ 
jam/games-now-online-jam-5/entries. 
Esittelen tässä niistä jokusen, jotka te- 
kivät itseeni erityisen vaikutuksen. 

Fusion Food oli hämmentävän val- 
mis tuotos siihen nähden, että tie- 
sin kehittäjätiimin aloittaneen kon- 
septoinnin aika nollasta — vastailin 
nimittäin itse heidän kysymyksiin- 
sä suomalaisista ruokalajeista jamien 
Discordissa. Ne ovatkin pelin ytimes- 
sä, sillä pelaaja pyörittää pikaruoka- 
paikkaa, joka yhdistelee suomalaista 
ja korealaista ruokaperinnettä. Tai siis 
pikaruokaa se ruoka on vain, jos pe- 
laaja on riittävän nopea. Pienellä hi- 
onnalla konsepti on valmis mobiilipe- 
liksi. 

Crystal Ascension lämmitti mieltä, 
sillä kehittäjät olivat selvästi poimineet 
ideoita pitämästäni esityksestä, jossa 
mainittiin muun muassa Housemar- 
guen Nex Machina. Kekseliäs lähes- 
tymistapa twin-stick-räiskintään sekä 
perinteisten bonusten korvaaminen 
”taakoilla; joissa on sekä hyvää että 
huonoa, antoivat pelille omaa väriään. 
Taustalla nähdään vielä perin demos- 
kenehenkinen tähtikenttä. 

Catch Souls opetti uutta kulttuureis- 
ta, sillä Etelä-Koreassa viikatemies on 
hyvin erilainen hahmo kuin täkäläi- 
nen mustaan kaapuun sonnustautunut 
luuranko. Sikäläinen Kuolema on töi- 
hinsä hukkuva byrokraatti ja monesti 
myös vähän koominen tapaus. Catch 
Soulsin grafiikka on huomattavan kau- 
nista, vaikka peli ei vielä nykymuodos- 
saan olekaan kovin pitkä. 

Ylimpänä Fusion Food, keskellä Catch 
Souls ja alakuvassa Crystal Ascension. 


Näiden lisäksi ilahduttivat muun mu- 
assa hieno puzzle-sanakirja-hybridi 
Finnish-Korean-Finnish, klikkaus-ta- 
rina-seikkailu The Third Wall, komea 
raymarching-tetrisklooni Block Crawler 
sekä vanhan kunnon Helicopter Gamen 
mieleen tuonut Late Santa Claus. 

Jokaisessa pelissä oli vähintäänkin 
jotain nokkelaa, ja olin hämmästynyt, 
miten monipuolisia tuotoksia jameissa 
syntyi. Kaikki kehittäjät kun eivät edes 
käyttäneet koko kuuden päivän ai- 
kaa, vaan saattoivat jamitella vaikkapa 
48 tuntia. Monissa tiimeissä oli myös 
edustusta sekä Suomesta että Etelä-Ko- 
reasta. Löydät aloitusluennon sekä ar- 
viointisession YouTubesta, linkit verk- 
kojatkoilla: skrolli.fi/numerot. 

Elite / Capcom | 1986 | Commodore 64 ja 
kaikki muutkin laitteet 

Alligata | 1985 | C64, Amstrad 
CPC, BBC, MSX, ZX Spectrum 

CyberArts / OTM Publications | 1996 | Amiga 


Japanilainen kolikkopeli Senjo no Oka- 
mi eli Wolf of the Battlefield oli hitti kai- 
killa mantereillaan, vaikka se nousikin 
meikäläisittäin nähtynä suurimpaan 
kukoistukseensa Commodore 64:llä ja 
muilla kotimikroilla julkaistuna Com- 
mandona. Minusta se ei kuitenkaan 
ollut edes genren paras peli, sillä Alli- 
gatan Who Dares Wins 2 oli silti se pa- 
rempi Commando. 

Who Dares Wins / Who Dares Wins 2 
(jotka olivat itse asiassa sama peli) oli- 

-KLOONEJA 


vat älykkäämpiä, taktisempia ja verk- 
kaisempia. Vihollisilla on jopa jonkin- 
lainen tekoäly ja ne reagoivat pelaajan 
toimiin Commandoa monipuolisem- 
min. Omaan makuuni iskee myös mo- 
nipuolisempi kenttäsuunnittelu, joka 
tarjoaa paikoin myös juonittelumah- 
dollisuuksia — tai ainakin mahdolli- 
suuksia kikkailuun. Ja ajatelkaas — Da- 
resissa pelaajan ei tarvitse kurotella 
erikseen välilyöntiin heittääkseen kra- 
naatin, vaan se onnistuu yksinkertai- 
sesti painamalla joystickin tulitusnäp- 
päintä vähän pidempään. 

Eivätkä hyvyydet tähän lopu! Se on 
myös reilumpi peli, sillä törmäysrutii- 
nit tunnistavat luotien ja räjähdysten 
sijainnin ja ulottuvuuden paremmin. 
Niinpä pelaaja ei kuole aivan comman- 
domaisen yllättäen. 

Commandon suurimmaksi valtiksi 
jää lopulta vain musiikki. Ja tietenkin 
se, että aika moni ehätti tahkota sitä 
aikoinaan niin paljon, että Hubbard- 
sointujen siivittämä läpijuoksu kuu- 
luu osaksi retroelämää. Mutta antakaa 
Who Dares Wins 2:lle mahdollisuus ja 
huomaatte, että se on se parempi Com- 
mando-klooni. 

Onkin hämmentävää, että vuosi- 
kymmen myöhemmin tehtiin huo- 
nompi Commando-klooni, Watchto- 
wer. Joka oli kaiken lisäksi suomipeli. 
Hyvien pelien luvatussa maassa on kui- 
tenkin osattu myös huonompien pe- 
lien tekeminen, eikä tylsä, valju ja sä- 
väyttämätön shootem'up aiheuttanut 
aaltoja edes pelivajeesta kärsivässä 
Amiga-kansassa. Se jäi CyberArtsin 
ainoaksi peliksi, eikä julkaisijaltakaan 
tullut kolmea peliä enempää. 


levat yleerisä hetkestä. Vaikka ideoita on toki takataskussa odottamassa, 
vh Ain - ideoita Vanson tuurilla useitakin, joista osan n varastoin 


Nichibutsu | 1986 | Arcade, PlayStation 4 


Vuosina 1970-2007 kehnoja kolik- 
ko- ja kotikonepelejä tehtaillut japa- 
nilainen Nichibutsu ei peliensä oma- 
peräisyydellä juhlinut, mutta tulkoon 
sotatyttö esitellyksi outomakupalana. 
Se näet ottaa run'ngun-genren kaik- 
ki tavanomaisimmat piirteet ja vaihtaa 
sotarambon tilalle tulipalloja miekas- 
taan syöksevän soturinaisen. 

Sekaan on leivottu myös bullet hel- 
liä ja Xeviousia. Hämmentävä käänne 
on nähdä sotanaisen nousevan prät- 
kän selkään ja ratsastavan kumitassuil- 
la kohti loppubossia. Amatsoonit oli- 
vat näemmä 1980-luvulla teknisesti 
kehittyneempiä kuin mitä odotin. 

Visuaalisesti teos on tavanomainen, 
äänimaailma taasen lähinnä kakofoni- 
aa. Jollakulla on ollut vähän liikaa cpu- 
aikaa ja äänikanavia käytössään. Ei 
kaikkea ole pakko käyttää, jos ei osaa. 
Oikeana koneena kohdattaessa tätä 


Gun.Smoke 


luultavasti jaksaisi pelata ainakin parin 
poletin verran. 

Hämmentävänä yllätyksenä peli on 
julkaistu PlayStation 4:lle Arcade Archi- 
ves -retrosarjassa. Joku on tainnut saada 
uudelleenjulkaisuoikeudet halvalla. 


Capcom | 1987 | Arcade, C64, MSX, NES, ZX 
Spectrum, PS3, Xbox 360 


Kolikkopelimaailmasta — kasibittisille 
tuodun Gun.Smoken melkein tunnis- 
taa esikuvakseen, mutta hyvää tai edes 
peliä siitä ei alkukuvan jälkeen löydä. 
Jaksaa sitä sentään kokeilla pidempään 
kuin viisi sekuntia. 

Smoken arcade-versio on sen sijaan 
nätti kuin mikä. Letkeä värimaailma 
toistaa elokuvista tuttua länkkärimaa- 
ilmaa, ja tapahtumat etenevät sutjak- 
kaasti villin lännen rajakaupungeista 
preerioille ja vuoristoonkin. Pelaajan 
hahmo liikkuu sutjakasti ympäriinsä 
ja toiminta on makoisaa. Kotiversiois- 
sa pystykuva on rajattu vaakakuvaksi, 
mutta mittasuhteet ovat entisellään, jo- 
ten pelaaja ei näe läheskään yhtä pit- 
källe eteenpäin. Onneksi hahmot ovat 
sentään pienempiä, joten viholliset ei- 
vät ole heti ilmestyessään iholla. 

Meno on kuitenkin tahmeaa, ääni- 
maailma haisee ja hahmojen liikku- 
minen näyttää paikoin enemmänkin 
törmäysrutiinibugilta kuin järkevältä 
liikkeeltä. Fi tätäkään ilokseen pelaa. 


Imagine / SNK | 1989 | Arcade, C64, NES, CPC, 
ZX Spectrum, PS3, PS4, PS Vita... 


SNK:n Guerilla War -kolikkopeli on 
minulle alkuperäismuodossaan tun- 
tematon helmi. Se vaikuttaa hulvatto- 
malta ja koomisuudessaan yliampu- 
valta run'ngun-mekastukselta, jossa ei 
tylsää hetkeä nähdä. Iloisen värikäs, 
sarjakuvamainen grafiikka ja miljoona 

Guerilla War — Hail the Heroes 


takaisin ampuvaa Fidel Castroa tun- 
tuu voittoisalta yhdistelmältä. 

Harmi, ettei tästä mainioudesta oli 
mitään nähtävissä kotimikroversioissa. 
Jos Elite osui kymppiin Commandon 
kolikkopelikäännöksessään, niin Ima- 
ginen käännöstikka osui vuorossa ole- 
van heittäjän takana olevan silmään. 
Voin kuvailla sitä lähinnä sanoinku- 
vaamattoman rumaksi ja vastenmie- 
liseksi sprite-sotkuksi, josta ei saa mi- 
tään selvää. Hienoisia ongelmia tulee 
myös —kenttäsuunnittelusta: alkupe- 
räispelin näyttö on kolikkopelityy- 
liin pystysuunnassa, kotiversio puoles- 
taan vaakasuunnassa. Commandossa 
tämä ei ollut ongelma, kiitos sopeutu- 
van designin ja pienempien hahmo- 
jen. Guerillassa suurikokoiset hahmot 
tuotiin väkisin sellaisenaan myös ko- 
tiversioon. Kiitti vain, nyt pelaaja ei 
näe kuin muutaman askeleen eteen- 
sä ja melkein minkä tahansa vihollis- 
ten juonittelun huomaa liian myöhään. 

Huonojen Commandojen ja mui- 
den rum'ngunien suuressa perheessä 
Guerilla Warin kasibittinen versioin- 
ti on dramaattinen esimerkki pelistä, 
joka ei taatusti myynyt yhtään kappa- 
letta pelillisillä ansioillaan. Kokeilkaa, 
jos haluatte kokea tuskaa. 


iImart 
Alpha Denshi Kogyo | 1992 | Arcade, Neo 
Geo, Neo Geo CD, Switch, PS4, Wii, Xbox One 


Yllättävä Commando-käänne -sarjaan 
nousee Ninja Commando, joka on sen- 
tään seuraavalta vuosikymmeneltä. Ar- 
cade-mättö on kaikin osin 16-bittisem- 
pää, ja onpa tarjolla tarinankerrontaa ja 
välikuviakin. Peluu nojaa tuttuun kaa- 
vaan, mutta pelikentillä on muun mu- 
assa tuhoutuvia esteitä, aukeilevia seiniä 
ja paljon isompia vihollisia. 

Ja tiedättekös, oikeastaan tämä vai- 
kuttaa jo varsin hauskalta. Omituisel- 
ta, sekavalta ja huvittavalta. ”Emme 
pärjää sumo-voimalle! Meidän on ol- 

Ninja. Commando 


tava varuillamme!” Asebonukset ja ex- 
trat ovat hetkittäin aivan ihmeellisiä 
— sopivan bonarin jälkeen ruutu täyt- 
tyy liekehtivistä feeniks-linnuista, joi- 
ta pelaaja ampuu kaikin käsin. Kah- 
den jättimäisen sumopainijan jälkeen 
ruudulle lävähtää joikaava %-ruudun 
korkuinen samurai-loppubossi. Woah. 
Yllätyksiä riittää. 

Tämä on tietysti toiminut aikoi- 
naan hienosti myös Neo Geo -konso- 
leilla, ovathan ne identtisiä kolikkope- 
liraudan kanssa, mutta se on saatavilla 
myös nykykonsoleille retrojulkaisuna. 
Olen tästä positiivisen huvittunut. £& 


Se huonompi 
Commando 


Tiesitkö, että Commando kiellettiin 
Saksassa? Tiesitkö; että siitä tehtiin 
Saksan'sensuurimarkkinoille aivan 
oma;'omituinen: versionsa? Jos et 
tiennyt; yllätyitkö nyt? 
Saksalaisessa: Commandossa 
taistella ihmisiä vastaan; vää: 
ki viholliset/on korvattu valk 
androideilla. Muu grafiikka 
lattavuus ovat'aivan samoja. 
ta... jotain siitä puuttuu. Eihän ro 
bottisodassa ole lainkaan: samaa 
menoa eikä meininkiä kuin toisen 
maailmansodan  mukamastaiste- 
luissa. Jos haluatte kokeilla, se löy- 
tyy verkon salaisista C64-arkistois- 
ta nimellä Space Invasion. 

Jyrki J. J. Kasvi 
1964-2021 


Strategisti, elitisti ja 
digikaivonkatsoja 


Teksti, kuva: Jukka O. Kauppinen 


yrki J. J. Kasvi oli tuottelias ja ak- 
tiivinen puuhamies, jonka tekemi- 
siä ei edes kahden vuosikymmenen 
ajan riiponut ja uusiutunut syöpä py- 
säyttänyt. Ei ennen kuin viimeinenkin 
extra life oli käytetty ja game over syttyi. 
Minulle Jyrki oli monta asiaa. Aivan 
alkujaan hän oli pelillinen esikuva. 
MikroBittiin kirjoittanut J. J. J. Kasvi 
kirjoitti peliartikkeleitaan juuri mi- 
nulle, tai ainakin juuri minunlaisilleni 
pelaajille. Hänen strategiapeliartikke- 
linsa ja -arvostelunsa soittivat pelilli- 
sesti ja kielellisesti juuri minun kello- 
jani. Sain niistä paljon inspiraatiota ja 
pelivinkkejä. Myöhemmin olimme jo 
saman lehden avustajakuntaa. Tapasin 
Jyrkin ja tulimme hienosti toimeen. 
Meillä oli muutenkin sama maku, ja 
vuosien ja vuosikymmenten mittaan 
kohtasimme monen monituista ker- 
taa ties missä tapahtumissa. Sinäkin 
täällä! Juttua riitti loputtomiin myös 
ilmailusta ja sotahistoriasta. Varmis- 
tin myös, että Jyrki varmasti tiesi stra- 
tegiapelijuttujensa seuraukset: esimer- 
kiksi Retro Rewind -lehden 2/2021:n 
Totaalista sotaa -naksusotapeliar- 
tikkelin juuret ulottuvat Kasvin MB 
11/1986 -numerossa olleeseen juttuun 
C64:n Combat Leader -pelistä. Chat- 
lokin mukaan lähetin Jyrkille RTS-jut- 
tuni PDF:n ja kiittelin inspiraatiosta. 
Kohta juttu kiersikin Steel Panthersis- 
ta Irakin sodan MiG-21-operaatioihin 
ja Elite Dangerousiin. 

Poliitikon ja ennen kaikkea 
kansanedustajan uransa mittaan Jyr- 
ki oli kiireinen mies. Viisaalle, sana- 
valmiille ja ystävälliselle visionääril- 
le oli aina tilausta ja tarvetta. Suomen 
ainoan — digiviisaan = kansanedusta- 
jan työ oli paljon muutakin kuin pit- 
kiä kesälomia, ja työt seurasivat Jyrkiä 
myös vapaa-ajalla. Hän ei enää ehtinyt 
niin usein esimerkiksi Finnconeihin 
ja muihin iloisiin scifi-hörhöjen ko- 
koontumisiin tai burleskijuhliin, mut- 
ta kohtaamiset olivat aina riemukkai- 
ta. Jyrki osasi nauttia elämästä, samoin 
Skrollin lukemisesta. 

Silti uusiutunut sairaus myös rajoit- 
ti. Jyrki tuki meitä esimerkiksi Suomen 
pelimuseo -hankkeessamme, mutta 
hän ei koskaan päässyt käymään siellä. 
Tampere oli liian kaukana eloonjäämis- 
laitteistoista. 

Syöpä hyllytti myös erään yhdessä in- 
nolla visioimamme projektin. Jyrki oli 
kaukaisella 1980-luvulla yksi Mikro- 
Bitti-lehden Bitti-leirien vetäjistä. Niil- 
lä innokkaalle bittinuorisolle opetet- 
tiin sosiaalisen diginäpertämisen jaloja 
taitoja, ja kuulemani mukaan Jyrki oli 
kuin luotu tehtäväänsä. Moni sai leireil- 
tä ja Jyrkiltä innoituksen tulevaan elä- 
määnsä: 

— Et usko kuinka monta kertaa olen 
it-firmoissa törmännyt hemmoihin, 
jotka kertovat olleensa Bitti-leirillä, Jyr- 
ki chattaili aiheesta. 

Joskus vuosia sitten törmäsin verkos- 
sa vanhoihin Bitti-leiri-skannauksiin, 
joita myös Skrollin toimitus herkutte- 
li. Mietimme, että meidän pitäisi järjes- 
tää Skrolli-leiri. Hauska idea, yritetään 
joskus. Muutaman viikon kuluttua tör- 
mäsin Jyrkiin eräässä pelialan tapahtu- 
massa, jolloin koin jutustelun lomassa 
inspiraatiosupernovan ja kysyin: JYR- 
KI, jos Skrolli järjestää Skrolli-leirin, 
niin tuletko sinne vetäjäksi? 

— Totta kai! 

Hihittelimme illan aikana vanhoille 
leirisattumuksille ja rakensimme upean 
vision, mitä kaikkea Skrolli-leirillä voi- 
sikaan olla. Lähetin hänelle myöhem- 
min kaikki löytämäni digitaaliset Bit- 
ti-leiri-aineistot, kansioita ja levykuvia, 
jopa Penis Attack -pelin. Tutuilta näytti- 
vät, Jyrki tykkäsi. Aika vain loppui kes- 
ken. 


GKROLLERI 


Vihreää 
elektroa: 
8 BITS 
HIGH 


Kuuden SIDin 
äänivalli 


Teksti: Jukka O. Kauppinen 
Kuvat: Emmi Ylijoki, 
Static Records 


Tamperelainen 8 Bits High 
-yhtye on juuri julkaissut 
uuden Hi-Score-albumin- 
sa ja jatkaa näin vuonna 
2002 alkanutta taivaltaan 
kahdeksanbittisen jyty- 
musan sanansaattajana. 
Skrolli piipahti uuden le- 
vyn julkaisujuhlissa ja is- 
tahti taiteilijoiden kans- 
sa samaan pöytään ennen 
keikan alkua. 


Bits High soittaa vain ja ai- 
S noastaan aidoilla Commo- 

doreilla. Niin levyillä kuin 
livekeikoilla kuultava musiikki syn- 
tyy Commodore 64 -kotimikron le- 
gendaarisella MOS 6581/8580 -ää- 
nipiirillä, SIDillä. Vaikka SID-piiri 
esiteltiin jo vuonna 1982, on sen ää- 
nimaailma yhä edelleen jotain ai- 
nutlaatuista. Kuten piirin suun- 
nittelija Robert ”Bob” Yannes 
aikoinaan totesi, ”kaikki mitä olin 
eläissäni tehnyt oli valmistelua tätä 
tehtävää, tämän äänipiirin suunnit- 
telua varten?” 

SID oli aikoinaan ensimmäinen 
kotimikroon tai konsoliin asennettu 
äänisyntetisaattori, ei siis pelkkä ää- 
nipiiri. Sillä sai aikaan niin rupuisia 
peliääniä kuin upeita ja hampaiden 
paikat löystyttäviä äänivalleja sekä 


herkullisia melodioita. Se oli — ja on - 
muusikon työkalu. 

Tämä kuuluu myös livekeikalla. La- 
valla on kolme miestä, kuusi tietokonet- 
ta ja 18 äänikanavaa. Soundi on jyhkeää 
ja bassokasta. Vain rumpuraita soi au- 
tomaattisesti, kaikki muu soitetaan kä- 
sin, livenä, kuusnelosten näppäimistö!- 
lä. Äänivalli on osiaan enemmän. 

— Minä en ollut nappulana kuullut 
C64-pelimusaa kuin surkeasta pelikai- 
uttimesta. Sitten hämmästelin 8 Bitsin 
myötä, miten sieltä pörinän taajuuksis- 
ta tulee ihan paskat housuun. Pelimu- 
san rajallisuuteen totuttuani tämä oli 
hämmästyttävää: miten sieltä voikaan 
suoltaa koko skaalan, muistelee yhty- 
een Error Flynn askeltaan SID-muusi- 
kon maailmaan. 

— En alkujaan ajatellut tästä mitään 
pidempää uraa, mutta tämä on haus- 
kaa siksi, että se on niin erilaista muihin 
musahommiin verrattuna. En muista, 
että olisin penskana tietoisesti pelannut 
C64:llä, varmaan se oli enemmänkin 
perus-Nintendoa. Mutta nyt tämä puoli 
on ruvennut kiinnostamaan enemmän 
— kaikki tämä kuusnelosen ympäril- 
lä oleva meininki ja miten laite on yhä 
edelleen tietyssä asemassa. 

Kuusnelosessa on siis jyhkeät soundit 
— mutta mikä siinä innoitti niin paljon, 
että 8 Bits High syntyi? Yhtyeen perus- 
taja SIDrock kertoo: 

— Halusin tehdä musiikkia C64:llä, 
mutta en osannut käyttää musaeditore- 
ja. Minulla ei ollut koodaustaustaa, eikä 
editoreihin ollut mitään ohjeita. 

Perinteisestihän — maineikkaimmilla 
C64-muusikoilla on ollut sekä sävelkor- 
vaa että koodisormet, sillä he ovat sa- 
malla ohjelmoineet omat musiikkirutii- 
ninsa, jopa kappaleensa. Myöhemmät 
tracker-tyyppiset ohjelmat puolestaan 


simmäisen levyn 


k en; 
a; Static Records. 


helpottivat — sävellystyötä 

sivuuttamalla varsinaisen 

ohjelmointityön, mutta 0 

musiikin luominen oli yhä N 


kuin mustaa magiaa, musiikillista oh- 
jelmointia, johon monikaan ei päässyt 
kovin syvälle. 

— Painin niiden kanssa, enkä saanut 
sieltä mitään ääntä, en pihauksen pi- 
hausta. Sen jälkeen törmäsin Microdis- 
ko-rumpukoneohjelmaan, jossa olikin 
hiton hyvät rumpusoundit. Jäin miet- 
timään, että voisiko C64:llä tehdä mu- 
siikkia niin, että käytettäisiin useampia 
koneita yhtaikaa. 

Tuumasta toimeen. C64:lle löytyi 
lisää musiikkiohjelmia, joilla ohjel- 
mointitaidotonkin pystyi soittamaan 
ja säveltämään. 

- Äänitin demobiisin, soitin sen A- 
Rabille ja kysyin, kiinnostaisiko häntä 
perustaa livebändi. Hän innostui, joten 
sitten opeteltiin, treenattiin ja tutkittiin, 
miten mitäkin ääniä saa aikaan. Huo- 
masimme nopeasti, etteivät kahden ih- 
misen kädet riitä painamaan kaikkia 
nappuloita. Niinpä Restore liittyi bän- 
diin kolmanneksi jäseneksi, mutta Er- 
ror Flynn korvasi Restoren aika pian, 
joskus vuoden 2003-2004 paikkeilla. 

Error Flynn jatkaa: 

— En itse asiassa omistanut koskaan 
C64:ää, pelasin vain muiden luona ja 
katselin olan yli. Kone kiinnosti, mutta 
oli liian kallis. Nyt sitten niitä on tullut 
hommattua, kun luiskahdin C64-hul- 
luuteen. Nostalgian myötä olen myös 
hommannut pelejä, joita pelasin aikoi- 
naan muiden luona. 

Välillä yhtye kävi tauolla mutta akti- 
voitui vuonna 2015. Tositoimiin ryhdyt- 
tiin vuoden 2017 C64-demoparty Zoo- 
partyn lähestyessä. Dataville kertoo: 

— SIDrock laittoi viestiä vuonna 2017, 


että yhdellä bändiläisellä loppui into, ja 
kysyi tunnenko ketään, joka osaa soit- 
taa pianoa ja voi opetella biisejä korva- 
kuulolta. Sanoin, että tiedän pari tyyp- 
piä, mutta tarjoan ensin itseäni. Minulla 
oli muuta musataustaa, mutta kyllähän 
minä osaan periaatteessa jotain pimput- 
taa. 

- Niin me treenattiin Zoopartyn keik- 
kaa varten. Ajatus oli, että tehdään vain 
tämä yksi keikka ja lopetetaan bändi sii- 
hen. Mutta sehän menikin tosi hyvin ja 
meillä oli hauskaa. Olin ennestään kiin- 
nostunut elektronisesta musiikista, olin 
käyttänyt C64:ää ja kuunnellut SID-tu- 
neja, joten minusta oli hauska ajatus, 
että kaikista maailman tavoista tehdä 
musiikkia tehdään sitä juuri näin, to- 
della rajatulla tavalla. Tehtiin toinenkin 
keikka, sovittiin lisää treenejä ja seuraa- 
vaksi oltiinkin sitten tamperelaisessa 
Dog's Home -pubissa keikalla. 


Kierrätettyä retroa 

ja digisyntikoita 

8 Bits High soittaa modernia, itse sä- 
vellettyä musiikkia menneen maailman 
laitteilla. Retroa, mutta ei kuitenkaan. 
Kierrätys on tietysti kunniassa ja mu- 
siikki on vihreää: 

— Ei paljoa globaalit sirupulat meidän 
vehkeisiin vaikuta, SIDrock tokaisee. 

— Eikä näitä laitteita soittamalla rikki 
saa, Dataville peesaa. 

Mutta miten musiikki oikeastaan 
syntyy? Jos jampat eivät kerran käytä 
trackereita vaan soittavat itse, niin mis- 
tä se musa pulppuaa? 

SIDrock: Käytössä on useita syntik- 
kaohjelmia, joita pystyy soittamaan ko- 
neen näppäimistöltä. Leikin alkuun 
muun muassa Commodoren omalla 
Music Makerilla ja ensimmäisessä de- 
mossa käytin rumpusoftana Micror- 
hytm-ohjelmaa. Bassot ja syntikat tein 
Kawasaki Rhythm Rockerilla. Se on kyl- 
lä kovin softan nimi ikinä, Ryo Kawasa- 
kin tekemä. 

Dataville: Sitähän käytettiin vielä jon- 
kin aikaa sitten. 

SIDrock: Ja nytkin! Perkussioihin. 
Mitä teit viikonloppuna? Revittelin Ka- 
wasakilla olohuoneessa. Siinä vain on 
rajalliset soundit ja se on muihin soit- 
to-ohjelmiin nähden väärässä vireessä. 

Dataville: Sille pitäisi kyllä tehdä tri- 
buuttibiisi. On niin tärkeä softa 
ja edesmennyt kaveri. 

Levyillä ja keikoil- 
la soi hurja patte- 
risto erilaisia oh- 
jelmia, tosin toki 
vain yksi kerral- 
laan — kussakin 
koneessa. Var- 
sinaisia synteti- 
saattorisoittimia 
on kaksi: Cynt- 
hcart ja Electro- 
sound 64. Rumpu- 
soundeista — huolehtii 
Pro-Drum ja Pro-Drum 
2.0. Erilaisia ääniefekti- ja 
sampleohjelmistoja on parisenkym- 
mentä. Koneissa on käytössä Fasyflash- 
moduulit, joiden avulla ohjelmistojen 
vaihtaminen biisien välissä käy sukke- 
laan. Vain rumpukonetta käytetään le- 
vykkeeltä, osittain ihan periaatteen ja 
tyylin takia. Onhan se nyt vain näyttä- 
vää, kun muusikko vaihtaa keikan aika- 
na 1541-levyasemaan levyä tai kääntää 
levynpuolta. 

— Ihan alkuaikoina, ennen vuoden 
2017 Zoota, rumpudata ladattiin kase- 
tilta. Muistiin mahtui kerrallaan kol- 
men biisin rummut, ja latausaika oli 
aina kolme minuuttia. Eli kolmen bii- 
sin välein pidettiin kolmen minuutin 
lataustauko, SIDrock muistelee. 

Error Flynn ottaa muistelosta kopin: 

— Se oli aika pitkä aika yleisölle, joten 
kaikkea piti keksiä täytteeksi. Soitettiin 
jotain täytehuttua, vaikka Jan Hamme- 
ria. Kerran pidettiin Rhythm Rocker 
-jamit odotellessa. 

Jos lukijoissa on muuten C64:n mu- 
siikkiohjelmista kiinnostuneita ohjel- 
moijia, niin bändille saa ilmoittautua. 

Livesoitantoon soveltuville ääniä tai mu- 
siikkia päästeleville työkaluille olisi näet 
käyttöä, sillä nyt osa työkaluista on sa- 
tunnaisia ohjelmia, joista vain on keksit- 
ty, että ”tuosta painamalla tai näin teke- 
mällä kuuluu ääni, joka sopii biisiin”. 


Neliraitasidejä 

Error Flynn: Biisien teko on muuttunut 
uusilla kamoilla tosi helpoksi, kun ru- 
vettiin tekemään taas uudestaan. SID- 
rockilla on aina jotain pohjia, joihin 
Dataville heittelee melodiat. Tämäkin 
levy syntyi tosi nopeasti ja helposti. 

SIDrock: Minä teen yleensä rumpu- 
bassopohjan, nämä sitten täyttävät ja 
kuorruttavat sen kuin täytekakun. 

Dataville: Rumpubasso antaa 
aina jonkin suunnan. Jos 
syntyy ihan jotain 
muuta kuin mitä 
SID oli ajatellut, 
mutta parem- 
pihan — siitä 
yleensä tu- 
lee. Pituus 
ja muut ju- 
tut — elävät 
J sen mukaan 
mitä keksi- 
tään ja lisä- 
tään. 

SIDrock: —Bii- 
sien rakenne myös 
muuttuu siinä välissä. 

Dataville: Biiseissä on kuiten- 
kin aina jokin tunnelma. Jokin on ehkä 
enemmän rokkipala, tämä taas huhui- 
lu. Suunta löytyy aina. 

Dataville: Minusta levyjen kohokoh- 
tia on kuitenkin kokonaisuus, ei vain 
musa. Niihin on tehty myös visuaalis- 
ta puolta, joka on tosi siistiä. Uudenkin 
levyn mukana tulee peli, joten aika tap- 
piin on viety homma lajissaan. 

Error Flynn: Teemalevy. 

SIDrock: Mutta joululevyä ei tehdä. 

Error Flynn: Tarpeeksi hyvä idea jos 
löytyy, niin joululevykin napsahtaa. 

Kaikki bändin levyt on tehty kun- 
non perinteisesti neliraitakelanauhu- 
rilla. Siinä on sovittamista, kun kuut- 
ta konetta ahdetaan neljälle raidalle. Se 
pakottaa kompromisseihin ja tarkkaan 
suunnitteluun sen suhteen, mitä konei- 
ta laitetaan samalle raidalle. Ja kun ne 
on laitettu, niin se oli siinä — keskinäisiä 
miksauksia ei enää tehdä eikä balansse- 
ja vaihdeta. 

— Konemusaa voisi tehdä miljardilla 
eri tavalla, mutta on hienoa, kun jatke- 


taan pedanttisesti tällä linjalla. Muuten- 
kin minusta on tosi hyvä, että rajat on 
laitettu tähän. Muutenhan me voitaisiin 
pimputtaa maailman tappiin asti. Eri ta- 
valla tehtynä tämä olisi sitä paitsi aivan 
eri juttu. Eihän tämä välttämättä kuun- 
telijaa kiinnosta yhtään, mutta meille 
se on tärkeää. Ja mistäs sen tietää: ehkä 
musa olisi muulla tavoin tehtynä huo- 
nompaa, miettii Dataville. 

— Rajoitukset pitävät myös mielen- 
kiinnon yllä, ja näin musiikki pysyy sel- 
laisena, että voimme soittaa samaa li- 
venäkin, jatkaa SIDrock. 

— Levylle menee se sama musiik- 
ki, jonka voimme soittaa myös livenä. 
Raitoja ei lisätä maailman ääriin, eikä 
biisiin tuoda 40:tä eri kitaraa. Jos vain 
muistaa soittaa livenä oikein, niin mu- 
siikkikin voi kuulostaa samalta kuin le- 
vyllä. Mutta eihän me ikinä muisteta — 
aina menee huti siellä täällä, komppaa 
Error Flynn. 

Bändin livemeininkikin on kehitty- 
nyt tuntuvasti. Aiemmin keikalle tultiin 
sekalaisen laitekasan kanssa, ja voi sitä 
säätämisen iloa. Jokaiselle muusikolle 
pari konetta, pari televisiota ja hirveäs- 
ti johtoja ristiin rastiin. Lopuksi vielä 
etsittiin sähköhäiriön syytä. Nyt bändi 
saapuu paikalle kustomoitujen pöydän- 
kokoisten keikkalaukkujen kera, jotka 
vain lyödään omille jaloilleen. Kannen 
avaamalla alta löytyy valmiit instru- 
mentit — paikoilleen kiinnitetyt ja joh- 
dotetut kuusneloset, näytöt ja tarvik- 
keet. Fi muuta kuin äänijohdot kiinni, 
virtaa ja soundcheckiä tekemään. 

— Tämä on valtava edistysaskel. Enää 
ei edes tarvitse kysyä soittopaikasta, että 
onko heillä meille 4,5 metriä pöytää. Ne 
eivät ikinä uskoneet, että me oikeasti tar- 
vitaan niin paljon. Koneetkin pysyvät 
paremmin kunnossa, Error Flynn ylistää 
laukkujaan ja SIDrock jatkaa: 

— Setin pystytys kesti niin kauan, että 
emme me esimerkiksi illan toisena tai 
kolmantena esiintyjänä ehtineet laittaa 
edes piuhoja paikoilleen meille varat- 
tuna roudausaikana. Näiden laukkujen 
kanssa pystyisi lähtemään jo ulkomail- 
lekin. Lähdetään vaikka heti Saksaan 
partyille, jos pyydetään! 

— Vanhalla roinaläjällä ei olisi jaksa- 
nut tehdä yhtään enempää keikkoja- 
kaan. Nyt nämä mahtuvat kätevästi au- 
toonkin. 

Oivaa lisäystä meininkiin tuo myös 
oma VJ, joka loitsii livetilanteessa hie- 
not retrohenkiset taustat lavalla keikku- 
valle kolmikolle. 4 


Uuden levyn juhlat: Hi-Score 


olmikon uusi levy Hi-Sco- 
K re julkaistiin marraskuussa 

Tampereella Save File -peli- 
kapakassa pidetyn julkkarikeikan yh- 
teydessä. Iltama oli värikäs, äänekäs 
ja viihdyttävä, sillä koronarajoitusten 
hetkellisen höltymisen myötä viihteel- 
le oli lähtenyt reippaasti väkeä. Save 
File teki taatusti vuoden myyntiennä- 
tyksen, sillä samalle iltaa osuivat myös 
Assembly Creative Tech -demopartyt, 
joita katseltiin sivuhuoneissa. Istuma- 
paikat olivat kortilla, kun bändi pis- 
ti koneet soimaan ja viihdytti yleisöä 
kunnon SID-räimeellä. 

Täyden kympin iltahan se oli, ja on 
mukavaa nähdä, että meininki toimii 
näin hyvin myös perinteisen, ehkä hie- 
man fanaattisenkin Commodore 64 
-harrastajajoukon ulkopuolella. 

8 Bits High tempaisi livenä myös seu- 
raavana iltana, josta SIDrock kertoo: 

— Soitettiin Hiedanrannan skeit- 
tihallilla kolmen punkbändin kans- 
sa. Todella nuorta yleisöä, keski-ikä 


VISMA 


Tule mukaan 
kehittämään 
Suomen johtavia 
B2B-pilvipalveluita. 


20-jotain. Hyvin upposi musa myös 
jengiin, joka ei edes tiedä, mikä kuus- 
nepa on. Siisteintä keikassa oli, kun 
eturivissä oli pari-kolme nuorta jätkää 
heilumassa ja ne eivät soittaneet ilma- 
kitaraa vaan ilmanäppistä! 

Petro Niiniluodon miksaama al- 
bumi julkaistiin asiaankuuluvasti vi- 
nyylinä, jonka mukana tulee myös 
C64-disketti. Disketillä on tietenkin 
levyteemainen peli, jonka ohjelmoi 
retropeleistään (mm. Pentagorat, Pi- 
lot Attack, Cheese and Onion) tunnettu 
suomalainen Mika ”Misfit” Keränen. 
SIDrock joutui viimeinkin opettele- 
maan musiikkieditorin käytön salat 
luodakseen peliin musiikin — samoin 
kuin Misfitin seuraavan pelin musiikit. 

”Tulee hvetin hyvä; SIDrock tiivis- 
tää. Jos levykkeet loppuvat kesken, niin 
ei hätää, The Future Was 8 Bit (thefu- 
turewas8bit.com) on julkaissut pelit 
myös C64-kasettina. 

Levystä tehdään myös ainakin yksi 
musiikkivideo, jonka materiaalia kei- 


tykkään siitä 
ikaa ja energiaa 
Js sekä vastuu 


HB-BITS-HIGH- 


HL-SEORE 


SELECT -PILOT 


STAT IE -SOF TUARE 
Pp n S 


kalla kuvasi Laura Kohonen. 
— Taas yksi sulka hattuun harrastuk- 
sessa. Jää ainakin jotain maan päälle. 


8 BITS HIGH — 
LEVYTYKSET 


* 2017: Eight Hits by 
+ 2019: The Very Best Of 
« 2021: Hi-Score 


Molempia levyjä on yhä saa- 
tavilla sekä suoraan yhtyeeltä 
että levykaupoista. Yhtyettä voi 
myös tiedustella keikoille. 

Meillä * 
puhuttu. 


Meillä saa olla omaitsensä ja sanoa kun on huono päivä. 
Arjessa me jutellaan paljon muutakin kuin työhön liittyvää. 


Noora, Software Designer 


Täällä välitetään siitä, mitä sanottavaa ihmisillä on 
ja miltä heistä tuntuu. 
Olli, People Lead & Senior Software Designer 


Laadukas koodi ja sen toteuttaminen omavalintaisilla 
työkaluilla on parasta. 
Niko, Software Designer 


Kulttuurishokki on ollut 100% positiivinen. 


Aleksi, Senior Software Developer 
Täällä ei jää koskaan yksin. Työkavereilta löytyy 


aina aikaa ratkoa koodiongelmia yhdessä. 
Marja, Software Designer 


solita.fi 


VAKIOT 


A I 


FTP-tuen poistosta 
Sami Tikkasen postipalstakomment- 
ti FTP-tuen poisto selaimista [Skrol- 
li 2021.3] olisi mielestäni pienellä 
editoinnilla sopinut ihan vieraskolum- 
niksi, ja kiinnostavaksi sellaiseksi — vä- 
hän lisää taustoittamalla jopa artik- 
keliksi. Itsekin ihmettelin FTP-tuen 
poistumista. Hyvin perusteltujen ja 
pitkähköjen kommenttien kirjoittaji!- 
le voisi tarjota tätä mahdollisuutta ak- 
tiivisesti, hyviä kirjoittajia ei ole kos- 
kaan liikaa. 

Vesa Linja-aho 


Palautekyselyn tuloksia 
Skrolli järjesti verkon puolella Google 
Forms -palautekyselyn Skrolli 2021.3:n 
suosikkijutuista sekä lehden kannen ja 
sisällön kouluarvosanoista. Tässä tulok- 
sia lokakuun loppuun mennessä. Suosi- 
tuimmat (kolmannes tai yli äänesti): 


Ensimmäinen PC-virus (71,4 %) 
Kolumni: Janne Siren (47,6 %) 
Kuusnelosen After Burnerit (47,6 %) 
Radio Shack TRS-80 (42,9 %) 
Megademot (42,9 %) 
Commodore/Spectrum-sisäpiiri (38,1 %) 
Turrikaanien yö (38,1 %) 

JOKstoriaa: deadline on aina... (33,3 %) 


Kannen / sisällön arvosana: 8,48 / 8,71 
(n = 21). Voit edelleen käydä jättämäs- 
sä äänesi osoitteessa skrolli.fi/palaute. 
Palauteosoitteisiimme lähetettyjä vies- 
tejä voidaan siteerata myös Postipals- 
talla. Seuraavassa muutama poiminta 
saamastamme kirjallisesta palautteesta: 

”Turrikaanien yö -sarjakuva oli taas 
kerran priimaa." 

"Paras ATK-aiheinen lehti, jota olen 
lukenut." 

"Jännä juttu, mutta Mikrobitistä luen 
n. 10 % kaikista jutuista. Skrollista 
noin 85 %." 

"Onko Pakistanissa demoskeneä tai 
pelintekijöitä [viittaus Skrollin 2021.3 
s. 4-8]? Lähettäkää tutkiva journalis- 
ti paikalle." 


EI testilehti 


Pidän Skrollissa siitä, ettei siinä ole 
mitään prossu- tai tulostinvertailu- 
ja. Jokaisesta Skrollista tulee luettua 
melkein kaikki jutut. 

Lukijan terveiset 


Kiitos, ymmärrän hyvin. Seuraan 
Skrolli-toimenkuvani puolesta — ja 
toisaalta tukeakseni — jotakuinkin 
kaikkia suomalaisia, paperisia tieto- 
konelehtiä. Lukiessani esimerkiksi ny- 
kyistä Mikrobittiä tai käännöslehti 
Kotimikroa (ent. Kompuutteri kaikil- 
le), tunnen jatkuvasti, että minun pi- 
täisi olla ostamassa jotain. Tuotetestit 
ovat isossa pääroolissa. Tämä voi tie- 
tysti olla hyväkin, silloin kun on osta- 


massa jotain. Lienevätkö testit myös 
lehdille irtonumeromyynnin välttä- 
mättömyys. (Kotimikrossa on vie- 
lä sellainen pikantti lisäominaisuus, 
että se onnistuu näyttämään SEO-op- 


timoidulta — hakukonekoukutukselta 
paperillakin.) 

Tässä kohtaa on siteerattava Pelit- 
lehden edellistä päätoimittajaa Tui- 
ja Lindeniä, jonka muistan itsekin 
rautaisena mutta reiluna kollegana. 
Hän kirjoitti näin profeetallisesti Pe- 
lit-lehden pääkirjoituksessa 9/2015, 
kun Mikrobitti syntyi uudelleen nyky- 
kuosiinsa: "Mikrobitin sielu oli aikoi- 
naan siinä, että se oikeasti kuunteli 
lukijoitaan ja julkaisi lukijoiden teke- 
miä juttuja... Nykyisin tämäntyyppi- 
seen yhteisöllisyyteen on pitkä matka. 
Vai syntyykö Mikrobitti viimeisten ai- 


"Ostin juuri irtonumeron Prismas- 
ta [Skrolli 2021.3]. Ensisilmäyksellä 
kaltaiselleni peli-/pelikoneallergikolle 
kehnointa aviisia pitkään aikaan." 

"Tämä lehti on jotain mitä Mikrobit- 
ti oli ennen yhdistymistään Hifi-leh- 
den kanssa. Mielenkiintoista ja opetta- 
vaista luettavaa." 

"Rakastan Skrolli-lehteä. Olen luki- 
ja niin kauan kuin tämä lehti ilmestyy." 

Kiitos kaikille palautetta lähettäneille! 

Janne Siren 


Skrollin lukijakanavat 

Skrolliin ja sen lukijoihin saa nykyisin 
yhteyden myös uusien pikaviestikana- 
viemme kautta Discordissa, IRCissä ja 
Matrixissa. Useat sadat lukijat ovatkin 
jo löytäneet kanavillemme, esimerkik- 


kojensa formaattiin ennen MB:tä, eli 
testilehdeksi? ... Skrollihan jo ansiok- 
kaasti on täyttämässä vanhan Bitin 
paikkaa." 

Huomaan usein viihtyväni Tivin 
(ent. Tietokone/Tietoviikko) parissa, 
olkoonkin että se on ammattimaisen 
"kuiva". Vaikka Tiviä koostaa pitkäl- 
ti sama porukka kuin nykyistä Mik- 
robittiä, lehdessä on Skrollin tapaan 
enemmän ajatuksia herättäviä luku- 
juttuja, joissa näkyy ja kuuluu alan 
ihmisten ääni. Ammattiverkostonsa 
tilausjakeluun nojaavaa Tiviä myy- 
dään vain kourallisessa lehtipisteitä, 
joten sille yksittäisen numeron myyn- 
tikään ei liene niin väliksi. Talkoopro- 
jekti Skrollille myynti ei muutenkaan 
ole "niin väliksi", joten jatkamme va- 
litsemallamme tiellä ollaksemme suo- 
menparastietokonelehti.fi-verkkotun- 
nuksemme arvoisia. 

Skrolli pyrkii olemaan kaikkien 
Suomen tietotekniikkaihmisten yh- 
teinen lehti: ei vain ammattilaisten, 
mutta toisaalta myös ammattilais- 
ten. Skrollille onkin tärkeintä saada 
sivuillensa jatkuvasti lisää yhteisöl- 
listä lukijoiden ääntä eli kiinnostavia 
artikkeleita, kirjeitä, projekteja (vaik- 
ka listauksia) ja muita tarjokkai- 
ta. Laittakaapa niitä taas tulemaan: 
toimituseskrolli.fi kuuntelee. Emme 
vastusta satunnaista testiäkään, eten- 
kään jos aihe on harvinaisempi — kun- 
han ne eivät ole Skrollissa pääosassa. 


Janne Siren 
Skrollin päätoimittaja 


si Discordiin yli 400. Suosittelemme 
muun muassa fesittelyt-kanavaa, jossa 
on jo esittäytynyt mainio otos Skrollin 
lukijoita taustoineen. Tervetuloa lisää- 
mään oma äänesi! Ohessa tämänhet- 
kinen kutsulinkki Skrollin Discordiin 
OR-koodina. Kaikki pikaviestinosoit- 
teet löytyvät sivulta 2 sekä skrolli.fi/pi- 
kaviestimet kautta. 

Skrollin toimitus 


[=]: 


discord.com/invite/zG3P6VrHjW 

Trolli-lehti 

— Jo kansikuva viestit- 
tää, että julkaisun pi- 
täsi olla Trolli. Noita 
Commoja ei ole näh- 
tykään sitten kasarin. 
— Tunnen kompuutte- 
rin hyvin amisajoilta (78-81) Vallilas- 
ta. Sillä tuli naputeltua ja ohjelmat toi- 
mivat myös myöhemmin kuusnepassa. 
Pari kiloa RAMmia. Olisin saanut os- 
taa 2000 markalla uuden mallin tieltä, 
vaan vanhemmat eivät antaneet... No, 
Esittelypoimintoja Skrollin lukijakanavilta tietotekniikan inssi tuli silti. :) 
Poiminta Skrollin Facebookista 


Innostus tietokoneisiin alkoi joskus 70-luvun lopulla, kun pelailin faijan 

työpaikalla ilmeisesti jollakin IBM:n "tehomyllyllä". Fi se häppöinen peli Trollaavat viittaukset 

ollut, reikäkorteilla ohjelmoitiin joku naama vihermustalle pienelle ruu- Kiinnitin huomiota uuteen (?) käytän- 

dulle ja jos painoi jotakin näppäintä, niin se naama taisi hymyillä ja kone töön antaa viittaukset tyyliin Skrol- 

piippailla tjsp. 1983 sain C64:n ja ei mennyt kauaa kun tein itse pelejä. Sii- lissa 2017.1 (maksuton pdf-lehti: 

nä sivussa säveltelin musiikkia, sen verran hyvää soundia sai kuusnepalla. skrolli.fi/numerot), eikä vain Skrol- 
Vuosia myöhemmin tuli hankittua Amiga 500, jonka myötä musiikin lissa 2017.1. Tämä tuntui häiritsevältä 

parissa aika kului hyvin. Jos jotakin jäi mieleen, niin diskettejä oli n. 1200 etenkin, kun se toistui usein. Onko tä- 

kpl hyllyssä - muutama peli niillekin mahtui. Amigan seuraksi tuli Atari hän erityinen syy? 

520 ST ja 90-luvun puolivälissä ensimmäinen PC - Windows 3.1 varustet- anttil 

tu 386. Jos jotakin jäi siitä mieleen niin hitaus ja onnettomat äänet... 

Blackwood Kiitos palautteesta, otetaan porise- 
maan. Käytäntö on tapauskohtainen. 
Commodoret ovat aina pysyneet mielessä. Pimeinä aikoina, kun laitteet oli Meille on tullut paljon uusia lukijoita 
myyty, ne pysyivät elossa musiikin kautta. Harrastus heräsi uudelleen hen- esimerkiksi lehtipistemyynnin myötä, 
kiin 2012 emulaation kautta, sitten joku vinkkasi [Facebookin] Commo- joille haluamme kertoa mahdollisuu- 
dore Finlandissa kirppiksellä olevasta C64-koneesta, mikä piti hakea. Sit- desta lukea artikkelin viittaus/konteksti 
ten niitä kertyi lisää... verkosta. Uusi yleisö ei välttämättä tie- 

Facebookin harrastajaryhmät ovat osaltaan vaikuttaneet harrastuksen dä, että yli vuoden vanhat Skrollit saa 
kehittymiseen ja Skrollikin tulee ostettua aina. Retro Rewind sai syventy- ladattua maksutta kotisivuiltamme. 
mään lehteen kunnolla ja tuossa on jotain sellaista mitä ei ole vuosiin ollut. Jahka Skrolli tulee tutummaksi, tiedo- 
Harrastajalehti, jota tulee luettua tarkkaan ja mielenkiinnolla. Lehti ei ole tukselle lienee vähemmän tarvetta. 
tällä lailla sytyttänyt sitten vuoden 1997-1998, kun isot Amiga-lehdet kuo- Janne Siren 
livat (CU Amiga, Amiga Format). 

Juha Miettinen Kvartaalin kirje 
Käsittelimme reikäkortteja muun mu- 
Skrollia on tullut satunnaisesti selailtua työpaikalla. Mutta numeron 2018.1 assa Skrollin 2021.3 Postipalstalla ja 
myötä minusta tuli tilaaja ja retroilija. Tämän sai aikaan artikkeli "Uusne- sosiaalisessa mediassa. Reikäkortit kir- 
lonen". Olin todella innostunut siitä, että näihin legendaarisiin koneisiin voittivat seuraavat terveiset: 
tuotetaan edelleen osia. Alkoi perehtyminen retrosceneen, jonka aktiivi- Ette arvaa miltä vanhasta ihmises- 
suus ja monimuotoisuus yllätti. Ostin siistikuntoisen C64C:n ja levyase- tä tuntuu katsella näitä "museokort- 
man, sain käsiini takaisin oman A500:n, joka löytyi kaverin varastosta, teja". Minun ensimmäinen tietoko- 
hankin Ultimate 64:n ja Vampire V4 Standalonen. Opettelin 6510-as- neohjelmani, joka oikeasti ajettiin 
sembleria ja SID-trackerointia ja tein muutaman intron C64:lle... tietokoneella, oli Fortranilla teh- 
janir kkijaäko ty korkeakoulun ohjelmointi 
Tammelin 15 kurssin harjoitustehtävä. Sitä 
Vetelen Amiga-striimejä Twitchissä vähintään kerran viik- hetti Skrollille ter- ei noin vain saanut näpelöi- 
koon perjantaisin klo 21. Amiga Missionaries from Finland veisiä ja ennakko- dä tietokoneeseen, vaan se 
kokoontuu silloin pelaamaan kaksinpelejä oikealla raudalla. version: Postipalstalla tuli tallentaa reikäkortin- 
Kerran kuukaudessa on varattu AmigaLivelle, joilloin saat- (2021.1—2021.2) käsitel- lävistäjällä korttipinok- 
taa paukahtaa kansainvälisiä vieraita mukaan pelaamaan. Sil- ty Timanttijahti-teks- si. Pino kannettiin sitten 
loin tällöin vedetään myös C64-iltoja. Se on jo peräti season tiseikkailu saa jat- assistentille ja seuraavalla 
6 meneillään. Ainiin, oon se ukko, joka laskee pulkalla mereen (0) dnl[a viikolla saatiin tuomio. 
katsomaan AmigaBillin striimiä. vt Ennen pitkää uusi ja uusi ja 
airjuri uusi versio korttipinosta alkoi 
kelvata, ja sen jälkeen sai oikeu- 

den ilmoittautua pääteluokkaan. Siellä oli teletype-päät- Kuin kaksi marjaa 
teitä, jotka olivat yhteydessä Tampereen yliopiston suur- 
tietokoneeseen. Ohjelmia ei kuitenkaan voinut noin vain 
lähetellä sinnekään. Kone vastaanotti vain reikänauhal- 
ta tullutta ohjelmaa. Näin siis ensimmäinen varattu aika 
meni siihen, että korttipino muutettiin reikänauhaksi. 
Myöhemmin sitten, erillisen ajanvarauksen seuraukse- 
na, reikänauha tuli tuupatuksi yliopiston keskustietoko- 
neeseen. 

Nykynuoret eivät kuuna päivänä tule ymmärtämään 
sitä kunnioitusta — pelonsekaista ja epäuskoista kunni- 
oitusta — jota meillä oli konetta kohtaan. Kyselinkin tie- 
totekniikan osastolta (en muista tarkkaa nimeä, onhan 
tästä jo 40 vuotta), voisinko siirtyä päätoimisesti heidän 
osastolleen opiskelijaksi. Kaiken maailman paperinpyö- 
rittäjät kertoivat kerrassaan röykkiön syitä miksi minun 
ei tulisi edes yrittää tiedekunnan vaihtoa. Siitä selviyty- Mac Pro (2013) ja Tork Bin. Lisää Mac Prosta sivulla 40. 
miseen minulta meni 30 vuotta, mutta aina ei voi voittaa. Skrolli-trolli 

Tampereen yöelämässä oles- 


Kuva: Erkki Karjalainen 
U9IIS UULf :LANy 


o 0 0 0 0 0 0 0 0 0 0 0 0 0 0 0 0 0 0 0 0 0 0 0 0 0 0 0 o o 
keltuani huomasin, että jotkut , d 
opiskelijat kertoivat (mielestä- , Lukijaki rje d 
ni urbaania legendaa) järjestel- : ja 
mästä, jossa jokainen kaupun * HTTP/1.X:n ja HTTP/2:n nopeusvertailua i 
gin yöstä löytynyt seuralainen, e 
oli luetteloitu. Tämä oli ensim-- , HTTP (HyperText Transfer Protocol) on pääasiassa verkkosivujen jakamiseen pal- , 
mäinen kohtaamani tietokan- » velimelta asiakasohjelmalle eli selaimelle käytettävä protokolla, joka pysyi lähes , 
ta. Vaikka en ikinä päässyt sisä- —» muuttumattomana toista vuosikymmentä, kunnes Google kehitti täysin edellisis- g 
piirin jengiin, niin käsitetasolla e tä versioista poikkeavan HTTP/2-protokollan vuonna 2015. HTTP/2-protokol- 
aloin ymmärtämään sekä re- » la suorituskykyä kehutaan ja sen sanotaan nopeuttavan sivujen latautumista huo- o 
laatiotietokannan = yleisiä pe- o» mattavasti. o 
riaatteita että myöskin hen- e Luettuani HTTP/2-protokollan RFC-spesifikaation aloin epäilemään sen tehok- o 
kilötietojen = taltiointia - ja e kuutta aikaisempaan HTTP/1.x-protokollaan nähden — kyseessä kun on huomat- e 
yksityisyydensuojaa. o tavasti aiempaa monimutkaisempi protokolla, joka myös siirtää huomattavasti P= e 

IsoSUsi57 e e 0 0 0 0 0 0 0 0 0 0 0 0 0 0 0 0 0 0 0 0 0 0 0 0 0 0 00 b 


o 0 
W 
* pävistyskonotartPaneh H 

ja 80- | 


amnatsuk8tn 31090 roinanartti 


vt E ; E ; : CA ; E Ef v = va 5 A j z A Wd . ja do 
Erilaisia reikäkortteja ja niiden lävistyslaitteita Suomen tietokonemuseon näyttelyssä Jyväskylässä. Esittelimme museota Skrollissa 2021.1 (pa- 
peri- ja pdf-lehdet: skrolli.fi/kauppa). Kuva: Suomen tietokonemuseo. 

suuremman määrän ylimää- 
räistä dataa hyötykuorman- 
sa — lisäksi. = Internetissä 
kuitenkin on paljon testisi- 
vuja, joissa HTTP/1.x:n ja 
HTTP/2:n — suorituskykyjä 
voi vertailla. Jokainen löytä- 
mäni testisivu näyttää, että 
HTTP/2 on selvästi nope- 
ampi kuin HTTP/1 x. Mitä- 
pä sitä sitten vastaan väittä- 
mään - HTTP/2 on selvästi 
nopeampi. 

Vai onko? 

Koska nopean päässälas- 
kun perusteella HTTP/2- 
protokollan ei mitenkään 
pitäisi pystyä olemaan no- 
peampi kuin huomatta- 
vasti — yksinkertaisemman 
ja kevyemmän HTTP/1.x- 
protokollan, aloin tutkia se- 
laimen ja http-palvelimen 
välistä viestinvaihtoa tar- 
kemmin. Kaappasin paketit 
Wiresharkilla ja havaitsin, 
että —HTTP/1.1-protokol- 
laa käyttäessä selain luo vain 
hyvin pienen määrän socke- 
teja (toim.suom. pistoke), 
mikä etenkin suurta mää- 
rää pieniä tiedostoja lada- 
tessa on tehotonta. Tälle voi 
olla kaksi mahdollista syytä: 
joko protokollaversioita ver- 
tailevien nettisivujen palve- 
limet on tarkoituksella sää- 
detty niin, että HTTP/2 saa 
vertailussa merkittävää etua, 

656 80 — 50048 [PSH, ACK] Seg=1389 Ack 

Kuvassa näkyy yhteensä seitsemän socketin muodostuksen aloittavaa SYN-pakettia. Yksi kättelyistä 


1.1 
1.. 1. 
1. 1. 


tai jokin muu tekijä rajoittaa 
yhteyksien määrää. 

HTTP/2-protokollan — nopeushyöty — vanhempaan 
HTTP/1.x-protokollaan perustuu siihen, että HTTP/2- 
protokollassa voi samassa socketissa ladata rinnakkain 
useamman tiedoston. HTTP/2 on saanut myös monimut- 
kaisuutensa takia kritiikkiä — protokollaan kuuluu mm. 
vuonohjaus, joka on ilmeisen turha, koska se löytyy jo alla 
olevasta TCP-protokollasta. Myös HTTP/1.x-protokolla 
tukee useamman tiedoston lataamista samassa socketissa 
(ns. persistent connection), mutta tiedostoja ei voi lada- 
ta rinnakkain samassa socketissa, vaan seuraavan tiedos- 
ton lataamisen voi aloittaa vasta edellisen tultua valmiiksi. 
Satoja pikkukuvia ladatakseen selain teki yhdessä socke- 
tissa kymmeniä pyyntöjä, joihin palvelin vastasi. Yhteen 
pyyntöön vastaamiseen kuluu aikaa vähintään saman ver- 
ran kuin PING-pakettiin vastaamisessa. 

Mikään ei kuitenkaan estä selainta avaamasta palveli- 
meen useampaa yhteyttä, jolloin useassa eri socketissa voi 
olla yhtä aikaa HTTP/1.x-tiedonsiirto käynnissä. Tällöin 


näyttää epäonnistuvan todennäköisesti reitittimen firmwaressa olevan bugin takia. 


voidaan ladata useampaa tiedostoa yhtä aikaa huomattavas- 
ti paremmalla hyötysuhteella kuin HTTP/2-protokollalla 
on mahdollista. Valitettavasti selaimissa on rajoitettu yhtä- 
aikaisten socketien maksimimäärää — sekä Chromessa että 
Mozillan selaimissa rajana on kuusi yhtäaikaista yhteyttä, 
mikä on nykysivuille naurettavan matala raja. Chromessa 
rajoitus on kovakoodattu, eikä sitä voi vaihtaa muuten kuin 
muuttamalla lähdekoodia ja kääntämällä itse Chromium. 
Mozillan selaimissa rajoitus on muutettavissa about:config 
-sivulta. 

Herää kysymys, miksi noinkin oleellinen asetus on ko- 
vakoodattu selaimen lähdekoodiin. Onko tarkoitukse- 
na on saada HTTP/1.x vaikuttamaan merkittävästi hi- 
taammalta verrattuna HTTP/2-protokollaan? Mozillan 
selaimissa socketien oletusmaksimimäärä oli aiemmin 
kahdeksan, mutta jossain vaiheessa se on vähennetty 
kuuteen. Kokeilin alkajaisiksi nostaa rajaa melko varo- 
vaisesti kuuteentoista, millä sain jo melko huomattavan 
nopeushyödyn aikaisempaan verrattuna — tosin HTTP/2 

Epäonnistunut TCP-kättely. Reititin näyttää jostain syystä pudottavan ensimmäisen ACK-paketin, jonka jälkeen palvelin uudelleenlähet- 
tää SYN-ACK-paketin ja asiakas uudelleenlähettää ensimmäisen ACK-paketin. Myös uudelleenlähetetty ACK-paketti häviää matkalle ja 


kumpikin osapuoli luovuttaa. 


oli edelleen niukasti nopeampi. Nostin rajan 32:een, 
mutta nopeushyötyä ei tullut enää ollenkaan lisää. Wi- 
resharkin kaappaamista paketeista huomasin, että noin 
kuudennentoista socketin jälkeen kaikki TCP-kättelyt 
palvelimelle alkavat epäonnistua jostain syystä kuvassa 2 
näkyvällä tavalla. 

Sekä selain että palvelin siis todellakin yrittävät muodos- 
taa vielä lisää socketeja, mutta jostain syystä se ei onnistu. 
Epäilin vian olevan Huawein valmistamassa 4G-reititti- 
messäni, jonka SPI-palomuurissa on paljon epämääräisiä 
bugeja, jotka aiheuttavat silloin tällöin pakettihukkaa ja 
pahimmissa tapauksissa estävät TCP-kättelyn täysin tois- 
tettavasti. Varmistuakseni asiasta kokeilin jakaa verkkoyh- 
teyden kännykästä suoraan tietokoneelle, jolloin Huawein 
buginen 4G-purkki jää välistä pois. Ja lopulta HTTP/1.1 
olikin selvästi HTTP/2-protokollaa nopeampi myös testi- 
sivun mukaan. 


Pistokkeiden rajat ja optimointivaraa 

Yleisen, mutta [nähdäkseni] väärän, käsityksen mukaan 
selaimen muodostamien socketien määrää on hyvä ra- 
joittaa, jottei palvelimia rasitettaisi liikaa. Tällä ei ole 
mitään totuuspohjaa — yksi socket käyttää palvelimen 
muistia vain nimellisen määrän, eikä yksikään järkevästi 
koodattu http-palvelinohjelma käytä staattisen sivun lä- 
hettämiseen asiakkaalle merkittäviä määriä palvelinko- 
neen resursseja. Sanon tämän henkilönä, joka on koo- 
dannut itse sekä TCP/IP-pinon että HTTP-palvelimen. 
Vuosituhannen vaihteen jälkeen valmistettujen tietoko- 
neiden kanssa tällaisilla asioilla ei ole merkitystä. Puhu- 
taan korkeintaan kymmenien tai parinsadan kilotavun 
muistinkulutuksesta sockettia ja palvelinohjelman säiet- 
tä kohden. Lisäksi on muistettava, että HTTP/2-imple- 
mentaation on sekä asiakkaan että palvelimen päässä 

tallennettava muistiin vähintään yhden socketin muis- 
tinkulutusta vastaava määrä informaatiota jokaista ladat- 
tavaa tiedostoa kohti. 

Täytyy ottaa huomioon myös se, että todennäköises- 
ti palvelimella keskimäärin auki olevien socketien mää- 
rä on sitä pienempi, mitä nopeammin asiakkaat tulevat 
valmiiksi. Useamman yhtäaikaisen socketin käyttämi- 
nen saattaa siis jopa laskea palvelimen kuormitusta. Niin 
kutsuttu "syn flood" on kyllä yksi tapa tehdä palvelu- 
nestohyökkäys, mutta siinä käytetään jo vähintään tu- 
hatkertaisesti suurempaa määrää SYN-paketteja, joihin 
vastauksena tuleviin SYN-ACK-paketteihin kuitenkin 
jätetään tietoisesti vastaamatta. Selainhan ei kuitenkaan 
muodosta yhtään turhaa socketia, vaan jokaisessa on tar- 
koitus ladata ainakin yksi tiedosto. 

Lisäksi huomasin, että HTTP/1.1-protokollan "per- 
sistent connection"-ominaisuutta käyttäessä Firefox lä- 
hettää jokaisessa peräkkäisessä pyynnössä user agent- 
ja http-referer-kentät, vaikka varsinkaan ensinmainittua 
ei ole mitään syytä lähettää muissa kuin ensimmäisessä 
pyynnössä. Myös palvelinten vastausten otsakkeissa on 
usein turhia kenttiä, joiden sisältö ei voi vastausten väli!- 
lä muuttua. Turhaan uudelleenlähetettyjen kenttien pois- 
taminen selaimen ja palvelimen välisestä tiedonsiirrosta 
antaisi vielä jonkin verran lisää nopeutta sivujen latau- 
tumiseen. 


Loppusanat 
Varsinkin sen jälkeen, kun [maaseudun] lankapuhelin- 
verkon purkamisen jälkeen jouduin siirtymään mobii- 
liverkon kautta toimivan nettiyhteyden käyttäjäksi, olen 
löytänyt päätelaitteista monenlaisia epämääräisiä reiti- 
tysbugeja, jotka vaikuttavat merkittävästi internet-yhte- 
yden toimivuuteen. Tässä tapauksessa todennäköisesti 
reitittimen SPI-palomuurissa ole- 
va bugi haittaa HTTP/1.x-proto- 
kollan optimaalista toimintaa ja 
saa HTTP/2-protokollan vaikut- 
tamaan vertailussa huomattavasti 
nopeammalta kuin se todellisuu- 
dessa on. Suurin osa nettisivuis- 
ta käyttää HTTP/1.x-protokollaa, 
ja sitä voidaan pitää webin käy- 
tetyimpänä protokollana. Kyse 
ei siis ole mistään merkitykset- 
tömästä niche-jutusta. SPI-pa- 
lomuuria ei ainakaan kyseisessä 
Huawei CPE B593 -reitittimessä 
saa pois päältä. 

Huonosti tehdyt verkkolaitteet 
kirjaimellisesti rikkovat inter- » 

nettiä. Mobiilinettiin siirtymisen jälkeen en ole käyttänyt yhtäkään 
täysin ongelmatonta päätelaitetta. Ilmeisesti melko suuri osa kulut- 
tajaluokan verkkolaitteista on firmware-ohjelmistonsa laadun suh- 
teen ala-arvoisia. Uusien suboptimaalisten protokollien kehittämi- 
nen saattaa helposti piilottaa ongelman. 

Sami Tikkanen 

Suomen ensimmäinen 
Erkki Karjalainen lähetti Skrollin toimitukselle muiston, jonka julkaisemme 
tässä tiivistetyssä muodossa: 

Pengoin vanhoja ja löysin valokuvan Kauppalehdestä vuodelta 1985. 
Kuvassa ovat kirjantekijät FT Ulla Karjalainen ja LKT Erkki Karjalai- 
nen sekä kaksi tietokonetta. Motivaatio koko sivun artikkeliin oli yritys 
puffata Business Booksin uutta kirjaa Yrityksen tietokoneopas. Kirja myi- 
kin hyvin — yli 7000 kappaletta. Talouselämän toimittaja tosin nyrpisteli: 
"Mitä lääkärit voivat tietää tietokoneista?" 

Editoimme koko kirjan omalla Novalla [Data Generalin valmistama 
minitietokone]. Ohjelmat oli kirjoitettu itse Business Basicilla. Kirja ajet- 
tiin vakuutusyhtiön modeemi-linjaan ja painettiin Länsi-Savon painossa 
Mikkelissä. Autoimme kirjapainoa käyttämään omistamiaan DECin lait- 
teita, jotka vaativat kalliita erikoispäätteitä. Järjestelmän kalliit taittopäät- 
teet voitiin ohittaa teippiformaatin avulla... 

Löytämässäni kuvassa näkynyt Nova ei tosin ollut se oma Nova 1200 
vaan Strömberg-Datan varastosta kalastettu museo-Nova, joka oli niin 
vanha, että sillä ei ole mallinimeäkään. Koti-Nova tarvitsi autotallin, mutta 
kuvaan oli otettu vain museokoneen riisuttu keskusyksikkö ilman laajen- 
nuskehikoita. Kuvassa myös näkyvä [linnunpönttö-]Mac toimii tänään- 
kin ja Epsonin Applelle tekemä ImageWriter-tulostin kirjoittaa edelleen. 
Melkein nelikymppinen värinauha! 

Kauppalehden ensimmäinen "Desktop Publishing" -tuotettu sivu on 
tehty tällä Macilla PageMaker-ohjelman ensiversiolla, joka pystyi tulosta- 
maan kaksi sivua. Lehden sivu ei ole aivan LaserWriter-laatua, koska App- 
len laseria ei ollut vielä julkaistu, siksi lehden DTP-aukema tehtiin Ima- 
geWriterilla ja liimattiin yhteen horisontaalisista liuskoista. 

Suomen ensimmäinen DTP-laitteisto toimii siis vielä tänäänkin! 

Erkki Karjalainen 


Sana Jyrkistä 
En tuntenut marraskuussa menehtynyttä Jyrki J. J. Kasvia. Hän jätti sil- 
ti lähtemättömän muistijäljen, muutenkin kuin 1980-luvun osuvilla Mik- 
robitti-kirjoituksillaan. Koulullani Kauniaisissa (Kasavuori) kävi 1990-lu- 
vun puolivälissä puhumassa kaksi poliitikkoa, jotka olivat molemmat 
uranuurtajia tahoillaan: Elisabeth Rehn sekä ensimmäistä euro- ja kun- 
nallisvaalikampanjaansa nuorsuomalaisissa tehnyt Jyrki Kasvi. Mikrobi- 
tin sivuilta tuttu Jyrki vakuutti karismallaan ja avasi nuoren mieleni val- 
lankumoukselliselle ajatukselle, joka ei tuolloin ollut lainkaan ilmeinen: 
tietotekniikalla on yhteiskunnallista merkitystä — kaikille. 

Janne Siren 


Lue Jyrkin kolumni "2010-lu- 
vun Commodore" Skrollista 
2014.2 tai osoitteesta skrolli. 
fi/artikkelit. 


Voit kirjoittaa Skrollille sekä 
tarjota sisältöä sähköpostit- 
se: toimitusoskrolli.fi. Otamme palautetta vastaan myös kanavissa skrolli. 
fi/palaute ja skrolli.fi/pikaviestimet. Postipalstalla kirjeitä ja viestejä lyhen- 
netään tai muokataan tarvittaessa lehtijulkaisua varten. 

HISTORIA 


Applen historian 
käännepisteitä 


Skrollistakin tuttu pitkän lin- 

jan Apple-tuntija valottaa nä- 
kemyksiään ja kokemuksiaan 

teknologiayhtiön tarinasta. 


Erkki Karjalainen 


len ollut Applen asiakas vuo- 
desta 1978. Firman nimi oli 
alussa Apple Computer, mut- 


ta nimi lyheni myöhemmin muotoon 
Apple. Apple II -tietokoneeni sisäl- 
si 4 kilotavua RAM-muistia ja MOS 
Technologyn 6502-suorittimen. Laa- 
jensin muistin täyteen 64 kilotavuun 
ostamalla Hitachin muistisiruja. 

Apple oli perustettu vasta kahta 
vuotta aikaisemmin. 


Epäonninen Lisa 

Ohjelmointitaustani on — 1960-lu- 
vun suurissa keskustietokoneissa ja 
1970-luvun alun minitietokoneissa. 
Apple II kiinnostikin näiden jälkeen 
juuri graafisen käyttöliittymän vuok- 
si. Koneeseen ei kuitenkaan kuulunut 
omaa monitoria, vaan siihen piti lisätä 
näytöksi normaali televisio — tässä ta- 
pauksessa Trinitron-putkella varustet- 
tu Sony. Näin väritkin saatiin käyttöön. 

Lisa-tietokoneen näin tuoreeltaan 
käydessäni Applella vuonna 1983. Oh- 
jelmademot olivat vaikuttavia ohjelmi- 
en välisen tiiviin integraation vuok- 
si. En silti innostunut kalliista Lisasta. 
Loppukäyttäjän oli täysin mahdoton- 
ta rakentaa omia ohjelmia koneeseen. 
Applen mielestä valmisohjelmat riitti- 
vät peruskäyttäjille. Ohjelmointiin mi- 
nulla oli vuonna 1973 hankittu Data 
Generalin valmistama Nova 1200 -mi- 
nitietokone. 

Apple Macintoshin ilmestyminen 
vuonna 1984 muutti kaiken. Hinta oli 
murto-osa minitietokoneiden hinnois- 
ta. Kehitystyökalut sopivat, jos harras- 
ti C- tai Pascal-ohjelmointia. Useim- 
mat algoritmikokeilut tein Basic- ja 
FORTRAN-kääntäjillä, mutta kone 
toimi laskennoissa suhteellisen hitaas- 
ti. Graafiseen käyttöliittymään perus- 
tuvat sovellukset toivat kuitenkin Mac- 
intoshin vahvuudet esiin. 


Macintosh ja HyperCard 
Applen Lisa epäonnistui, koska se oli 
liian kallis. Macintoshin graafinen 


käyttöliittymä keksi tavallaan tietoko- 
neen uudelleen, kun tuolloin tyypil- 
linen DOS-tyyppinen tekstiliittymä 
vaihtui täyteen grafiikkaan. Markki- 
noiden valtias Microsoft toi käyttäji- 
en valtaosan graafi- 

seen maailmaan vasta 


v Copland-ohjelmoija 


ta. Hän ryhtyi neuvottelemaan IBM:n 
ja Motorolan kanssa näiden yhteistyö- 
nä kehitetystä PowerPC-prosessoris- 
ta. Lopulta syntyi poliittinen kompro- 
missi. Applen kehittämä emolevy säilyi 
kantoineen — Moto- 
rolan 88000-tyyppi- 


kymmenen — vuotta : N senä, mutta sen ai- 

myöhemmin — Win- tunki kouraani ji oukon voiksi vaihdettiin 

dows 95:n myötä. kotip olttoisia JOLIN UJA — PowerPC:n — käsky- 
Hyödyllisin Mac- J9issa luki "System 8". Mitä kanta. 


intoshin — ohjelmista 
oli HyperCard, jolla 
saattoi helposti rakentaa pieniä tieto- 
kantoja eli "kortistoja". Olin esimerkik- 
si vuonna 1990 Hollannin Maastrich- 
tissä pidetyssä Scientific Computing 
and Automation -kongressissa presi- 
denttinä. Osanottajia tuli paikalle 650. 
Kirjeenvaihto osanottajiin hoidettiin 
HyperCard-pinolla, jonka olin ohjel- 
moinut. Konferenssissa julkaistut abst- 
raktit (tieteellisten kirjoitusten tiivis- 
telmät) sekä esitelmistä tuotettu kirja 
tehtiin HyperCardiin nojaten. 

Palattuaan vuonna 1997 Applelle ja 
yhtiön johtoon perustaja Steve Jobs 
ei nähdäkseni halunnut HyperCardin 
jatkavan, koska se olisi tuonut käyttä- 
jiksi runsaasti maallikko-ohjelmoijia — 
Jobsin mielestä Macintoshin käyttäji- 
en ei pitänyt sekaantua ohjelmointiin, 
vaan heidän piti ostaa Applen hieno- 
ja valmistuotteita. Luulen, että Hyper- 
Card-tyyppinen työkalu tekee jossain 
vielä paluun, mutta tuskin kuitenkaan 
Applen tuotteena. 


Siirtymät lastujen välillä 
Myös rautapuolella oli eroja alustojen 
välillä. Motorolan suorittimet muistut- 
tivat minitietokonetta ja olivat raken- 
teeltaan elegantteja. Ne keräsivätkin 
jonkin verran menestystä 1980-luvul- 
la. Aikaisemmin vauhtiin päässyt Intel 
valtasi kuitenkin suuret PC-sirumark- 
kinat äkkiä kasatuilla tuotteillaan. 
Apple käytti Motorolan prosesso- 
reita Macintosh- ja Macintosh II -ko- 
neissaan. Pian näytti kuitenkin siltä, 
että tehoja tarvittaisiin lisää. Motoro- 
lan RISC-pohjainen 88000-piiriper- 
he pystyisi nopeuttamaan toimintoja. 
Mielestäni Applen olisikin kannatta- 
nut siirtyä 88000-lastusarjaan. Huhu 
Piilaaksossa kertoi, että Apple olikin jo 
kehittänyt tulevan Macintoshin proto- 
tyypin Motorolan 88000-suorittimelle. 
Sitten tuli yllätys: Applen tuolloinen 
toimitusjohtaja John Sculley kunnioit- 
ti IBM-yrityksen puolijohdeosaamis- 


minun pitäisi nyt tehdä? 


Ajan mittaan App- 
len tavoitteet eroaisi- 
vat IBM:n tavoitteista. Steve Jobs totesi 
myöhemmin, että PowerPC:n tehon- 
tarve oli liian suuri kannettaviin ko- 
neisiin — IBM:n valmistusprosessi kun 
oli suunnattu yhtiön suuriin palvelin- 
koneisiin. Tilanne pakotti Applen siir- 
tymään Intelin lastuihin vuonna 2005. 


Copland ja vierailu Applella 
Kun Jobs palasi Applelle 12 vuoden tau- 
on jälkeen, Apple oli ajanut ohjelmis- 
tokehityksensä umpikujaan Copland- 
nimisessä käyttöjärjestelmäprojektissa. 
Perustamassaan NeX'T-firmassa Jobs 
apulaisineen oli puolestaan kehitellyt 
samannimiselle koneelle oman käyttö- 
järjestelmän: Unix-variantin, joka oli 
vapaa AT&T:n lisenssimaksuista. App- 
le ratkaisi Copland-katastrofinsa osta- 
malla koko NeXT-firman, jolla oli mo- 
nella lastulla toimiva käyttöjärjestelmä. 

Kävin — tapaamassa NeXT-firman 
pääarkkitehtiä Avie Tevaniania hä- 
nen ensimmäisinä työpäivinään App- 
lella. Tapaaminen siirtyi tuntia myö- 
hemmäksi Avien työkiireitten vuoksi. 
Niinpä istuin odottelemassa Applen 
pääkonttorin pohjakerroksessa. Kak- 
koskerroksesta marssi pahvilaatikoi- 
neen ulos joukko ohjelmoijia. 

Heidät oli siirretty pois pääraken- 
nuksesta osoitteesta Infinite Loop 1, 
koska NeXT-kaupan mukana tulleet 
ohjelmoijat tarvitsivat työpöytiä. Yksi 
poistuvista ohjelmoijista näytti tutul- 
ta. Hän oli neuvonut minua laiteliitän- 
nöissä parissakin kehittäjäkokoukses- 
sa. Hän halusi näyttää minulle kuinka 
hieno kesken jäänyt Copland oli. 

Kävelimme — kerrosta — ylemmäksi 
ja hän avasi vapaana olevan koneen. 
Kaikki oli varsin siistiä graafisen käyt- 
töliittymän osalta. Vaikeudet olivat 
kuitenkin muualla. Esimerkiksi aito 
monikäyntisyys puuttui. Ohjelmoija 
tunki kouraani joukon kotipolttoisia 
romppuja, joissa luki "System 8". 

Mitä minun pitäisi nyt tehdä? En ha- 


lunnut näyttää romppuja Tevanianil- 
le. Pulma ratkesi muutaman minuutin 
kuluttua. Yksi isoa pahvilaatikkoa kan- 
tava koodari ei saanut ovea auki. Au- 
toin häntä ja livautin hankalat romput 
hänen laatikkoonsa. 

Ujolta vaikuttava Tevanian oli aika- 
moinen sankari NeXTin pääarkkitehti- 
na. Kun NeXT joutui luopumaan Mo- 
torolan piirehihin perustuvan NeXT 
Cube -koneen valmistuksesta, hänen 
johdollaan siirrettiin koko ohjelmisto 
usealle eri lastutyypille. Missään muu- 
alla ei vastaavaa temppua ollut tehty. 

Tevanian tuntui ymmärtävän hy- 
vin, että Applen ainoa mahdollisuus 
oli saattaa Macintoshin vanhat ohjel- 
moijat vaiheittain Macin konventioista 
NeXTin ohjelmointiympäristöön. 


iPhone NeXT-tarinaan 

Kun vierailin aikaisemmin NeXTIl- 
lä, isäntänä toimi yhtiön myyntipääl- 
likkö Mike Slade. Hän oli Jobsin ystä- 
vä. Muutaman vuoden kuluttua Jobsin 
paluun jälkeen Mike houkutteli Jobsin 
kaverinsa häihin. Sulhanen oli töissä 
Microsoftilla. Kaveri ärsytti Jobsia de- 
moamalla Microsoftin käsitystä koske- 
tusnäytöstä. 

Koneen operointiin tarvittiin välttä- 
mättä osoitinkynää (stylus). Jobsia ke- 
huskelu harmitti ja hän vannoi App- 
len pääsevän eroon moisesta puikosta. 
Applella oli jo kehittelyssä sormikos- 
ketukseen perustuva iPad-esiaste. Kos- 
ka tablettien markkinat näyttivät epä- 
varmoilta, päätettiin kehitysprojekti 
suunnata iPhonen tekemiseen. Loppu 
on historiaa, jonka Nokiakin joutui to- 
teamaan. 


Jälleen uudet piirit 

Apple on sittemmin löytänyt uuden 
näkökulman mikroprosessorien val- 
mistukseen. Jobsin palattua Apple to- 
tesi, että IBM:n tekemän PowerPC- 
prosessorin tehontarve oli liian suuri 
kannettaviin ja yritys siirtyi Intelin asi- 
akkaaksi. Nykyisen —toimitusjohta- 
ja Tim Cookin aikakaudella Apple on 
puolestaan todennut, että Intelin siru- 
jen tehontarve on liian suuri kannet- 
taviin ja yritys suunnittelee korvaavat 
lastut itse. Applen kannettavien tieto- 
koneiden suoritinperhe kulkee nimel- 
lä M1. 

Erona uudessa ja vanhassa tilantees- 
sa on se, että Applen piirit valmistaa 
taiwanilainen Taiwan Semiconductor 
Manufacturing Company. TSMC val- 

mistaa tiiviisti pakattuja siruja kaikille 
halukkaille, myös Intelille. Intel teki ai- 
kaisemmin piirejä vain itselleen, mutta 
nykyisin se yrittää myydä valmistuska- 
pasiteettia myös ulkopuolisille. Uusin- 
ta tekniikkaa käyttävän uuden puo- 
lijohdetehtaan perustamiskulut ovat 
niin suuret, että uuden tehtaan pystyy 
rahoittamaan vain kourallinen yrityk- 
siä maailmassa. 

Applen menestys puolijohdesuunnit- 
telussa perustuu suureen määrään pie- 
niä erikoisfirmoja, joita se on vuosien 
mittaan hankkinut maailmalta. Kaikki 
Applen lastujen suunnittelijat eivät istu 
Cupertinossa vaan usein esimerkiksi 
Israelissa tai Austinissa, Texasissa. 


Applen tulevaisuus 

Applen tuoteuutuudet sijoittuvat usein 
terveydenhoidon sektorille. Yksi niis- 
tä viidestä kapinallisesta, jotka siirtyi- 
vät Jobsin ensimmäisen Apple-kauden 
päätteeksi Applelta NeXTille vuonna 
1985, oli Bud Tribble. Hän on lääkäri, 
vaikka onkin tullut tunnetuksi Unix- 
guruna. HyperCardin kehittäjän Bill 
Atkinsonin opinnot neurokemiassa 
jäivät kesken hänen siirryttyään App- 
lelle. Applen aikaisempi myyntipomo 
Phil Schiller on koulutukseltaan labo- 
rantti. 

Monet Applen laitteista sopivat pie- 
nillä parannuksilla lääketieteen käyt- 
töön: iPod-kuulokkeista saadaan hel- 
posti kuulokoje. Jos kuulokoje näyttää 
iPodilta, vähenee siihen liittyvä ikään- 
tymisen stigma. Mukana kulkeva yleis- 
tietokone on nykyisin iPhone — puhe- 
lintoiminto on laimennut ajan mittaan 
sivujuonteeksi. Applen rannekello mit- 
taa ehkä tulevaisuudessa myös veren- 
paineen. 

Mikä olisi tulevaisuudessa se pieni 
laite, joka kulkee aina mukana? Koske- 
tusnäyttö voidaan unohtaa, kun käyte- 
tään puheliittymää. Entä tuloste? Suora 
projektio retinaan silmälaseista? Tule- 
vaisuuden tietokone ei vielä mahdu 
sormukseen, mutta ehkäpä jo useam- 


paan sormukseen Andy McCoyn tyy- 
liin. 8 


Siitä 4 kilotavun (0,000004 Gt) App- 
le II:sta on tultu pitkälle. Kirjoitan tätä 
tarinaa viisivuotiaalla MacBook Prolla, 
jossa on Intelin prosessori, mutta olen jo 
jonossa uuden MacBook Pro:n tilaajana. 
Siinä on Applen oma M1 Max -suoritin. 
Toimitusta joutuu odottamaan, kun ha- 
luaa koneen 64 gigatavun muistilla. 


42 SKROLLI 2021.4 


Mac Pro - fiasko ja onnistuminen 


Ammattilaisille suunnatut Mac Pro 
-koneet (2006-2013) tunnettiin etu- 
paneelinsa muotoilun vuoksi lempi- 
nimellä "juustoraastin". Isoon laatik- 
koon saattoi kasata monentapaisia 
yhdistelmiä. Käyttäjät halusivat kui- 
tenkin lisää vauhtia monipuolisuu- 
den lisäksi. Applen vastaus tarjottiin 
ostajille vuonna 2013: muodoltaan 
kahvipurkkia muistuttava pyöreä 
kone on yllättävän hiljainen. Musta 
purkki on tyylikäs ja kompakti, mut- 
ta turhan suljettu. Sen laajentaminen 
on hyvin rajallista. 
Ammattikäyttöön tarvitaan aina 
räätälöintiä ja laajennettavuutta. 
Tätä onkin onneksi runsaasti Mac 
Pron uudessa 2019-versiossa (ylä- 
kuvassa oikealla). Se on kooltaan 
hiukan vanhaa juustoraastinkonet- 
ta (kuvassa alavasemmalla) suu- 
rempi. Koneessa on muun muassa 
tilaa asentaa tusinan verran muisti- 
kampoja. Olen käyttänyt 1,5 terata- 
vun RAM-avaruudesta vain puolet. 
Tämä riittää alkuun DNA- ja prote- 
iinikirjastojen rakentelussa. 
Filminleikkaajat tai musiikin so- 


vittajat saattavat arvella, että Mac 
Pro (2019) on heidän tarpeisiinsa 
nähden turhan kallis. Koneeni hin- 
ta — noin 40 000 euroa - kuulostaa- 
kin kalliilta, mutta todellisuudessa se 
on edullinen. Jos rakentaa samoil- 
la spesifikaatioilla vastaavan työase- 
man toisten valmistajien palasis- 
ta, päätyy aina paljon korkeampaan 
hintaan. Mac Pro (2019) onkin kiin- 
nostava etenkin sellaiselle käyttäjäl- 
le, joka rakentaa räätälöidyn sovel- 
luksen itse alusta loppuun. 

Uuden algoritmin rajojen testaa- 
minen vaatii nimittäin suoritusky- 
kyä. Itse algoritmin löytämiseen so- 
pii hyvin tulkki kuten MATLAB, 
Mathematica tai Julia. Tuotantoa 
varten voidaan siirtyä tulkista kään- 
täjän (compiler) tuottamaan koodiin. 
Itselläni nopea koodi syntyy usein 
FORTRANin avulla ja vaativampaan 
käyttöliittymään tarvitaan Xcode- 
ympäristöä. Tehokkaalla, suurimuis- 
tisella koneella algoritmin ajoaika 
lyhenee ja kerralla voidaan ottaa kä- 
sittelyyn suurempia tietomääriä. 


SKAROLLI 


SITTEN 


Janne Siren 


utustumme Skrolli 6,4 vuotta 

sitten -palstalla Skrolli-lehden 

historiaan. Nyt vuorossa on 
Skrollin kolmannen varsinaisen vuo- 
sikerran toinen numero. Olipa kerran 
synkkä ja myrskyisä yö, tarkalleen 6,4 
vuotta sitten... 

Skrolli 2015.2 ilmestyi 15. kesäkuu- 
ta 2015 ja sen pdf-versio vapautettiin 
maksuttomaan jakeluun 1.9. Aikai- 
semmin pdf-lehti oli vapautettu jake- 
luun noin kuukausi Skrollin ilmesty- 
misen jälkeen, mutta nyt tätä viivettä 
venytettiin. Yksi perustelu oli Skrollin 
irtonumeromyynnin aloittaminen en- 
simmäisessä myymälässä, Jimm's-tie- 
tokonekaupassa Turussa, numerosta 
2015.2. Toiseksi syyksi viivästämiselle 
nousi tilausten suojelu. Nopean ilmais- 
jakelun oli palautteissa todettu vaikut- 
tavan tilaushalukkuuksiin vähän liikaa. 
Uutena sääntönä pdf-lehti vapautet- 
tiin jakeluun vasta seuraavan nume- 
ron mennessä painoon (myöhemmin 
viive kasvatettiin samasta syystä noin 
vuoteen). 

Kiitos Jimm'sin tuolloiselle toimitus- 
johtajalle Antti Järviselle, joka otti al- 
lekirjoittaneen yhteydenoton vastaan ja 
ennakkoluulottomasti antoi Skrollille 
myyntitilaisuuden. Kokeilu Jimm'sissä 
jatkuikin lähes kolmen vuoden ajan ja 
saimme tästä ensimmäisestä myymä- 
lämyyntitestistämme arvokasta koke- 
musta jatkoon. Tänä päivänä sama ko- 
keilu ei tosin välttämättä olisikaan enää 
niin helppo — muistan nimittäin, että 
Antilla oli vain yksi ehto: ettei Skrol- 
lin myyminen tuo myymälään muka- 
naan uutta arvonlisäverokantaa kas- 
sanpitoa monimutkaistamaan. Vuonna 
2014 lehtien irtonumero-ALV:n pro- 
sentti olikin "onneksi" tavanomaisen 
suuruinen, mutta sittemmin prosentti 


on laskenut. 

Skrollia 2015.2 ei silti varmasti- 
kaan muisteta irtonumeromyyn- 
timme avaamisesta, vaan näyttäväs- 
tä sarjakuvakannestaan.! 


Kivikautinen kansi 
Skrolli-projektin lähtölaukauksena 
toimi elokuussa vuonna 2012 inter- 
netissä julkaistu Retrobitti.jpeg-mee- 
mikuva? = fiktiivisestä Mikrobitti- 
lehden kannesta (ks. Skrolli 2015.1 
s. 72-74), joka edusti eräänlaista 
ideaalista modernin harrastajan tie- 
tokonelehteä. Skrollin ensimmäinen 
päätoimittaja Ville-Matias Heikki- 
lä oli myös nostanut esiin ennen en- 
simmäisen Skrollin julkaisua pari 
asiaa, joita hän kaipasi vanhojen Bit- 
tien typografiasta: kannen logon vä- 
rivaihtelut sekä Harri "Wallu" Vaa- 
lion sarjakuvalliset piirrokset, jotka 
lehden Mikrokivikausi-sarjakuvan li- 
säksi elävöittivät koko julkaisua. 
Vuoteen 2014 tultaessa Skrolli oli 
toteuttanut omaa tulkintaansa mee- 
mikuvan tyylisestä tietokonelehdestä 


' Myöhemmin samainen kansikuva siivitti 
Skrollin englanninkieliselle Facebook-sivulle 
huomattavan määrän seuraajia Etelä-Kore- 
asta ja Japanista, joskaan mitään aktiivista 
iloa näistä seuraajista ei ollut. 


? Tarkalleen ottaen retrobitti-etusivu.jpeg. 
Meemistä oli pari variaatiota. 

jo useamman numeron verran. Kan- 
nen logossakin oli nähty värivaihtelua 
Skrollin tapaan. Vain ne "Wallu-piir- 
rokset" puuttuivat, joskin Skrolli oli 
löytänyt oman kuvallisen tyylinsä joi- 
denkin artikkelien taideteosmaisten 
aloituskuvien muodossa — hieno pe- 
rinne, joka elää edelleen, vaikka yhte- 
näistä lehden läpäisevää kuvituslinjaa 
ei talkoolehdessä olekaan helppo saada 
aikaiseksi. Kohtalon oikkuna Wallun 
sarjakuva puuttui kuitenkin vuoden 
2013 lopusta myös sieltä Mikrobitistä, 
sillä teknologian elämäntapalehdek- 

Kuten kerroimme tällä palstalla Skrollissa 2021.2, Skrolli 2015.2 oli ensimmäinen lehtemme, 
jota myytiin irtonumerona myymälöissä. Ensimmäinen Skrollin jälleenmyyjä oli Jimm's Turku 
(kuvassa) aina vuoden 2018 alkuun — sittemminkin olemme tehneet Jimm'sin kanssa yhteistyö- 
tä asiakkaille jaettavien lehtien muodossa. Toisena tullut kauppiaamme on legendaarinen Trio- 
soft Tampere, joka myy Skrollia edelleen. Syyskuusta 2020 alkaen Skrollia on myyty lisäksi mar- 
kettien ja kioskien lehtipisteissä ympäri Suomen. Kuva: Taru Mild. 

Satunnainen samooja * 


Kolme vuosikymmentä suomalaista roolipelaamista 


Wallu ei ollut ainoa vanha bittiläinen, jota juhlittiin Skrollissa 2015.2. Numerossa alkoi myös Mik- 
robitin Peliluola-palstalta tutun Nordic the Incurablen kaksiosainen sarja Satunnainen samooja: 
Kolme vuosikymmentä suomalaista roolipelaamista. Aukeamakuvassa näkyy myös Skrollille tyy- 
pillistä aloituskuvataidetta. (Nordic ei ole enää pitkään aikaan vaikuttanut Mikrobitissä, mutta 
tyylitelty versio Peliluolan estetiikasta esiintyy edelleen nyky-Bitin Retro-palstalla.) 


Eek-O-Mittari: 46 % 
Skrolli pyrkii kestävämpään journalismiin. Eek- 
O-Mittarissa arvioimme, kuinka suuren osan 
vanhasta lehdestä voisimme painaa uudestaan. 
Prosenttilukuun — päädyttiin arvioimalla, että Skrolli 
2015.2:n 70:stä mainoksettomasta sivusta yhteensä noin 38 sivun edestä si- 
sältöä on vanhentunut. Loput voisi jotakuinkin julkaista edelleen. 

Tämä on kuudes Eek-O-Mittarin lukema ja ensimmäisen kerran tarkastel- 
lussa ollut Skrolli-numero herätti poikkeuksellisen paljon epäröintiä. Skrollissa 
2015.2 on monta aihetta, joiden päivitys- tai uusimistarvetta voisi arvioida eri 
tavoin, kuten emoji-artikkeli Kuvamerkkien uusi aika ja Unscii-fonttijuttu sekä 
Speedrunien vimma. Aiheet ovat sen verran kurantteja, että vaikka jutut eivät 
ole aivan vanhentuneet käsiin, ei niitä tällaisinakaan kehtaisi käyttää. Sittem- 
min on esimerkiksi noussut uusi speedrun-yhteisö, julkaistu Unscii 2.0 sekä 
useampi Unicode-päivitys, ja alakulttuurit ovat tietenkin eläneet muutenkin. 

Mittausdataa irti Jollasta: Sailfish-ohjelmointi, osa 2 ja Croutonilla lisäkiil- 
toa Chromebookiin ovat toinen pari — Sailfish ei ole enää sama kala (eikä itse 
Jolla-luuri ole enää relevantti) ja Croutonin tarve on virallisen Crostinin jäl- 
keen vähäisempi, mutta eivät kumpikaan täysin kadotuksessa ole. Verkko- 
vakoilun tekninen ulottuvuus ja Unity 3D — pelinkehityksen vallankumous 
jäävät rajatapauksiksi. Selvempiäkin tapauksia on: Raspista vanhan ajan ko- 
titietokoneen käsittelemä RISC OS Pico ei toimi enää uusimmilla Raspberry 
Pi -koneilla ja Oculus Rift -ohjelmointi on täysin vanhentunut. Lehdessä on 
loppuaukeamalla myös pari uutiseksi laskettavaa juttua. 

Nostalgisesta kannesta huolimatta kyseessä oli siis harvinaisen ajassaan 
kiinni ollut Skrolli. Lopulta mittarin tavoitetta kuunnellen kaikki edellä mai- 
nitut jutut laskettiin vanhentuneiksi. Niitä ei voisi pelkällä kosmeettisel- 
la päivityksellä käyttää uudelleen. Niinpä tällä kertaa jäljelle jäivät lähinnä 
historiajutut, pari yleisellä tasolla liikkunutta tekniikkakuvausta sekä erin- 
omainen konekielen perusjuttu Konekielen kiemurat: Portti tietokoneen sie- 
lunelämään, joka itseasiassa painettiinkin uudestaan vuotta myöhemmin - 
englanniksi — Skrollissa 2016.1E (International Edition). 

Moderneista aiheista ei ole helppoa tehdä aikaa kestävää tietokonelehteä. 


SKROLLI 2021.4 


si mullistunut mB ei löytänyt Wallul- 
le enää käyttöä... 

Skrollin toimituksessa kuultiin asi- 
asta tuoreeltaan ja tarjottiin jatkopaik- 
kaa. Wallu vastasi: "Skrolliin sopisiko 
esim. puolen sivun sarjis? Mikrokivi- 
kauden savuavilta raunioilta olen uut- 
ta alkua kehitellyt." Sarja alkoikin uu- 
delleen juuri näin: Skrollissa 2014.1 
vauraat maat olivat pommittaneet pla- 
neetan taas kivikauden tasolle ja Uusi, 
kaunis alku! alkoi. Wallun piirroksia 
nähtiin pian myös joidenkin Skrol- 
lin artikkelien aloituskuvissa. 2015 ke- 
vääseen mennessä Mikrokivikausi oli 
ilmestynyt viidessä Skrollissa. Tämä 
kuudes kerta olisi kuitenkin viimei- 
nen kerta, kun Mikrokivikausi ilmestyi 
vain meillä. Seuraavana syksynä omis- 
tajaa vaihtanut Mikrobitti korjasi vir- 
heensä ja kutsui Wallun takaisin? 

Skrolli 2015.2 oli muutenkin mer- 
kityksellinen Mikrokivikauden kan- 
nalta, sillä sarjakuva täytti 30 vuot- 
ta hieman ennen numeron julkaisua. 
Ensimmäinen Mikrokivikausi oli jul- 
kaistu aikanaan Mikrobitissä 4/1985.* 
Niinpä Skrolliin saatiin nimimerkki 
Ulla W:n muistelo Kivikautinen sar- 
jakuva ja itse sarjakuvakin oli tällä 
kertaa puolen sivun sijaan koko sivun 
mittainen. Juhlaa, jota olisi kaiken 
järjen mukaan pitänyt juhlia Mikro- 
bitin sivuilla, juhlittiin näin Skrollis- 
sa. Juhlaa juhlittiin itseasiassa peräti 
Skrolli 2015.2:n kannessa, jonka kuva 
oli myös Wallun käsialaa; Mikrokivi- 
kauden sankari Hannu esiintyy kan- 
nessa peräti 18 kertaa. 

"Hannu?" saatat kysyä epäileväisesti 
— ja olet oikeassa. Mutta totta on sekin, 
että Mikrobitissä 3/1989 lehti järjes- 
ti kilpailun Mikrokivikauden päähah- 
mon nimestä ja numerossa 5/1989 
raati valitsi voittajaksi nimen Han- 
nu. Ehdotuksia tuli Mikrobitin kerto- 
man mukaan melkein 200. Muita suo- 
sikkiehdotuksia olivat Helge, Hemmo, 


* Mikrokivikausi ilmestyi rinnakkain eri 
tarinoilla sekä Skrollissa että Mikrobitissä 
vuoden 2015 jälkimmäisen puoliskon ajan, 
jonka jälkeen se palasi Mikrobittiin. Skrol- 
lissa alkuperäinen sarjakuvamme Turri- 
kaanien yö, jonka esimuoto edelsi Mikroki- 
vikausi-vaihettamme jo Skrollissa 2013.4, 
tuli tilalle vuonna 2016. 


* Ensimmäinen Mikrokivikausi julkaistiin 
Mikrobitissä 4/1985 puolivahingossa, viime 
hetkellä peruuntuneessa mainospaikassa, 
joten sitä ei löydy edes kyseisen lehden sisäl- 
lysluettelosta. Koko tarina Skrollissa 2015.2. 


Hermanni ja Huugo. Nimen keksijää ei 
varsinaisesti paljastettu, mutta parhais- 
ta ehdotuksista palkittiin kolme henki- 
löä eri puolilta Suomea. 

Wallu ei kuitenkaan ottanut Hannu- 
nimeä käyttöön. Sen sijaan päähen- 
kilöä on kutsuttu sarjakuvassa mm. 
Neroksi, Brutukseksi, Kaikeksi ja epä- 
huomiossa jopa Teuvoksi, mutta vain 
kutsumanimeä Guru voi pitää vakiin- 
tuneena. Guru oli lähinnä nimen ta- 
paista myös Skrolleissa 2014.1—-2015.4 
julkaistuissa Mikrokivikausissa. Skrol- 
li 2015.2:n pdf-lehden tunnussanaa va- 
litessamme emme silti nimenneet nu- 
meroa Hannuksi tai Guruksi. Kaiken 
takana — tai itseasiassa edellä — on tie- 
tenkin Helka. 


Kuumat otot 

Kuten —sarjakuvanimi Hannu, eräs 
Skrollin sivujen yläkulmissa ilmes- 
tyvien artikkelikategorioiden nimis- 
tä ei myöskään ottanut tarttuakseen. 
Skrollissa 2015.2 ilmestyi ensimmäi- 
sen ja toistaiseksi toiseksi viimeisen 
kerran Tietoturva-kategorian artikke- 
li. Numeron toiselta tietoturvahenki- 
seltä artikkelilta Verkkovakoilun tekni- 
nen ulottuvuus puuttui jopa kategoria 
kokonaan. Kerrankos sitä tietoturva 
unohtuu. Tätä ennen ja pääasiassa tä- 
män jälkeen aihetta sivuavat jutut on 
leimattu Tekniikka-karsinaan (Verk- 
kovakoilukin oli tarkoitus sijoittaa tän- 
ne) tai Haksorointi-leimalla. 


Jälkimmäisestä tavasta saimme vie- 
lä hiljattainkin negatiivista palautet- 
takin. Omasta mielestäni Haksorointi 
on loistava nimitys, vaikka en poissul- 
je esimerkiksi Tietoturva-kategorian- 
kaan käyttöä tarvittaessa. Haksoroin- 
ti-kategorianimen keksijä, Susanna 
Viljanmaa, kertoi sen pitäneen vain 
paikkaa lopulliselle kategorialle Skrol- 
lissa 2013.2. Täyteteksti =otettiin- 
kin sitten käyttöön, vähän kuin toi- 
sen suomalainen menestystarinan eli 
ABC!-ketjun nimi. Liekö tässä opetus: 
kannattaa varoa vitsaillessaan tai muu- 
ten tulee luoneeksi tahattoman hitin. 
Enimmäkseen tämä kertoo kuitenkin 
siitä, että asiat eivät aina tapahdu tar- 
koituksella — eivät varsinkaan Skrollis- 
sa, jossa meno on ihan Skrolli. 

Ensimmäinen ja toiseksi viimeinen 
Tietoturva-artikkelimme saakin aloit- 
taa neljän otteen sarjan Skrollista 2015.2: 

"Hyvin harva peruskäyttäjä oikeasti 
tietää, mitä tulee tehneeksi, kun ohit- 
taa selaimen varoitukset sivusta, jonka 
varmenteet ovat vanhentuneet tai niis- 
sä on jotain väärin. Suurimmalle osal- 
le varoitus on vain ärsyttävä sivu, joka 
tulee ennen kuin pääsee esimerkiksi 
verkkokauppaostoksille. Varoitukselle 
voi kuitenkin olla syynsä." — Outi Sor- 
sa, Varmuuden hinta 

"Emojit ja muut kuvamerkit ovat tu- 
lossa mukaan viestintäämme, ja kir- 
joitettu kieli saa kuvakirjoituksen piir- 
teitä. Tämä muuttaa jopa kirjoituksen 


käsitettä: sanan ja kuvan ero hämär- 
tyy." — Jukka K. Korpela, Kuvamerkki- 
en uusi aika 

"On olemassa tietokoneohjelmia, 
jotka pyrkivät ajoittamaan kertaamisen 
mahdollisimman hyvin. Käyttäjä syöt- 
tää ohjelmaan kysymys-vastaus-pareja, 
joita ohjelma sitten kuulustelee... Ihmi- 
sen muisti toimii siten, että kertausten 
karttuessa sopivat intervallit kasvavat 
kuukausien tai jopa vuosien mittaisik- 
si... Tällaisia ohjelmia kutsutaan aika- 
välikertausohjelmiksi." — Jussi Määttä, 
Aikavälikertaus muistin tukena 

"Tässä artikkelissa esittelemme ma- 
talan tason lähestymistavan virtuaali- 
todellisuuden ohjelmointiin käyttäen 
OculusVR:n julkaisemaa LibOVR-kir- 
jastoa. Pohjana käytämme OpenGL- 
ohjelmointiartikkelisarjassa (Skrolli 
2013.2—2014.2) luotua grafiikkamootto- 
ria." - Mikko Rasa, Oculus Rift -ohjel- 
mointi. & 


Skrollin vanhat pdf-lehdet saat maksutta 
verkkojatkoilta: skrolli.fi/numerot. Skrol- 
Ii 2015.2 ja useat vanhat irtonumerom- 
me ovat edelleen myynnissä myös pape- 
rilehtenä: skrolli.fi/kauppa. 


"Skrollitöllö.” Skrollissa 2015.2 kerrottiin myös poikkeuksellisesta audiovisuaalisesta skrollipläjäyksestä, kun Skrolli osallistui teekkareiden OUBS- 
yhdistyksen Otaniemi Pop Up Living Room -tapahtumaan. Skrolli oli järjestämässä yleisölle avoimen keskusteluillan, joka televisioitiin. Videotallen- 
teet Skrollin YouTubessa: youtube.com/c/skrollimagazine (hakusana OUBS). Bongaa Skrolli-trolli. Kuva Skrollista 2015.2, Antti Kurkinen / OUBS ry. 

Sivumennen sanoen 


Skrolli 2015.2 on 10. varsinainen 
Skrolli ja 12. numero, kun vuosien 
2012 ja 2014 erikoisnumerot laske- 
taan mukaan. Uusinta Skrollia 2021.4 
lukiessasi on yli yhdeksän vuoden ai- 
kana ilmestynyt jo 41 Skrolli-lehden 
numeroa ja erikoisnumeroa (nume- 
rolista ja yli vuoden vanhat pdf-leh- 
det: skrolli.fi/numerot). 

Skrollia onkin ilmestynyt enem- 
män ja pidempään kuin esimerkiksi 
C=lehteä (29 numeroa, 1987-1992). 
Printti-lehden (1984-1987) 61:een 
erilliseen numeroon on matkaa, pit- 
kälti koska Printti ilmestyi kahdesti 
kuussa ja Skrolli kerran kvartaalissa, 
mutta Skrollien yhteissivumäärä 3111 
ylittää jo Printin noin 2444 vertailu- 
kelpoista sivua.! 

Skrollin yhdeksännen varsinaisen 
vuosikerran tullessa nyt täyteen, ylit- 
tyy muutama muukin merkkipaalu: 
Skrolli 2021.4:n painoksella saavu- 
tetaan sekä 100 000 painettua Skrol- 
li-lehteä että 9 500 000 painettua 
Skrolli-sivua. Olemme ylpeitä yhdek- 
sänvuotiaasta lehdestämme, mutta 


' Osa Printistä ilmestyi Skrollia isom- 
massa tabloid-koossa, joten vertailulu- 
vussa tabloidien 852 sivua on laskettu 
tuplana. Oikeasti Printtiä julkaistiin kaik- 
kiaan noin 1592 sivua — tavanomainen 
numero oli 32 sivua ja tabloidissa 16 sivua. 
Vuonna 1987 ilmestyneet viisi 16-sivuista 
listausliitettä ovat luvussa mukana, mutta 
laskuista on poistettu erilliset mainosliit- 
teet. Skrollin luvusta on puolestaan pois- 
tettu Retro Rewind -lehtiliitteet (niiden 
kanssa Skrolli-laskelma olisi 3359 sivua). 


kampuksen laidalla S-market Karaportissa, Espoossa. Kuva: Janne Siren. 

Skrolli Sivuja Skrolli Sivuja 
2012.0 4 2019.2 92 
2013.1 52 2019.4 tturboskrolli 104 
2013.4 84 2020.1 128 (97) 
2017.1E International | 88 2020.3 tbongaaskrolli 132 (101) 
2018.2 88 2021.3 tmegaturbo 144 (113) 


Skrollin sivumäärien huiput: 84 sivun mitta saavutettiin jo ensimmäisen varsinaisen vuo- 
sikerran lopulla, mutta kesti nelisen vuotta rikkoa tämä katto. Huippujen välille mahtuu 
monen mittaisia numeroita, lyhyitä ja pitkiä, sillä Skrollilla ei ole ollut mitään tavoitesivu- 
määrää paria historiallista poikkeusta lukuun ottamatta. Vuosien 2020 ja 2021 kohdalla 
suluissa on Skrollin sivumäärä ilman Retro Rewind -liitettä. 


on silti todettava, että edellä mainit- 
tujen  vertailukumppanien painos- 
määristä, saati suomalainen tieto- 
konelehtitaivaan — pitkäikäisimmistä 
tähdistä — Mikrobitistä, Tivistä (Tie- 
tokone/Tietoviikko) ja Pelit-lehdestä 
- jäämme tietenkin kauas. Kumarrus 
konkareille. 

Itse Skrolli-lehden pituus vaihtelee 
kaupallisia kilpailijoitaan enemmän, 
sillä se koostuu pääasiassa talkootyö- 
ryhmän vaihtelevista kontribuutiois- 
ta. Ensimmäinen varsinainen Skrol- 
li (2013.1) oli 52-sivuinen. Skrolli 
2015.2 edusti puolestaan pituudel- 
taan myöhempien Skrollien vankkaa 
keskitasoa: 72 sivua. Kaikkien aiko- 
jen lyhyin Skrolli taas oli ensimmäi- 
nen näytenumero 2012.0. Vuosina 
2020 ja 2021 sivumäärää on kasvatta- 
nut muun muassa 31-sivuinen Retro 
Rewind -lehtiliite. Ennen liitettä pi- 
sin Skrolli oli numero 2019.4, kunnes 
Skrolli 2021.3 ilmestyi tänä syksynä 
— se kun on pisin Skrolli myös ilman 
Retro Rewind -liitettään. 


Kiitos kielenhuolto 
Lähes jokainen Skrollin yli 3000:sta 
julkaistusta sivusta on täytynyt pait- 
si kirjoittaa, kuvittaa ja taittaa, myös 
kielenhuoltaa. Kielenhuoltovaihees- 
sa teksti oikoluetaan virheiden varal- 
le ja sen kieliasua parannetaan. Yli- 
voimaisesti suurimman osan Skrollin 
teksteistä on huoltanut Ronja Koisti- 
nen, joka hoitaa tehtävää ansiokkaas- 
ti edelleen. Muita Skrollin varhaisia 
kielenhuoltajia olivat Sade Konde- 
lin, Teemu Likonen ja Lauri Nurmi. 
Esimerkiksi Skrollin 2015.2 tekstejä 
huolsivat Ronja, Teemu ja Sade. 
Ronjan lisäksi toinen pitkäaikainen 
kielenhuoltajamme on ollut Tuula 
Keränen. Myös Aino Valovirta, Pin- 
ja Kuusela ja Anu Seilonen sekä 
muutamat muut ovat osallistuneet 
tehtävään joissakin numeroissa. Mai- 
nitut nimet löytyvät kunkin tällaisen 
lehden alusta, tekijöiden laatikosta. 
Koska tämä tärkeä työvaihe ei kuiten- 
kaan tavallisesti paistattele otsikoissa, 
se ansaitsee erillisen kiitoksen vähin- 
täänkin tässä. Kiitos! 


BELORE A 


kaksi kertaa 2015.2:n mittainen. Kuva: Janne Siren. 


EIKÖS ANNALLA OLLUT BILEET 
VIIMEKIN UUTENA VUOTENA , MUTTA 
SINNE EI TULLUT MUITA KUIN ME, 
JA PÄÄDYTTIIN VAIN PELAAMAAN 
MAGICCIA SAMALLA KUN 

ANNA SELAS NETTIÄ? 


OLIN JUST KOPSAAMASSA 
TÄRKEITÄ FILEJÄ Kor- 
PUILLE SILTÄ VARALTA 
ETTÄ MILLENIUM - 
BUGI HYYDYTTÄÄ 
KONEEN. 


4 


K 1 
"M 
KLO 00:05 2000! 


ME LÄHDETÄÄN 
KATSOON RAKET- 


ARGH! YRITÄN 


X NP oot. 
Eo AADA INOM | MENNÄÄNKÖ 


TALTEEN! ; 


ANNALLA 

ON JOTKUT 
UUDEN VUODEN 
BILEET. LÄH- 
DETKÖ mES- 


J00, MUTTA NYT 
KUN ON TAA 
MILLENIUM, NIIN 

SINNE ON KUULEMMA 

TULOSSA PALJON 

VANHAA JENGIÄ. 


SISÄLLE. ; 


VOISHAN SITÄ ULKOILLA. OON 
HENGANNUT VÄLIPÄIVÄT PORUKOILLA 
JA PELANNUT KAIKKI MAAILMAN 
VANHAT DOS-PELIT LÄPI, KOSKA 
ISÄN MATOLAATIKOLLA EI 
MITKÄÄN UUDET PYÖRI, 


ANNALLA: 
e D 


EIKÖ TÄNNE PI- 
TÄNYT TULLA MUITA? 


KORPUILLE? MIKSET 
POLTA CD:LLE? 


JUHO JA KENTTI 
PERUI, LIISA 
JA SAMI KÄVI 
TÄÄLLÄ, MUTTA 
NIILLE TULI 
Joku RIITA 
JA NE LÄHTI. 


HUOMASIN JUST 
ETTÄ SE EI Toimi. 
OTTAKAA SIPSEJÄ, 
TASSA MENEE 


EN 
A N HÄMID EI 00 
A A VASTANNUT. 


MITÄÄN EI TAPAHTUNUT! 

EI KAI TARVIIKAAN 

JATKAA KOPSAAMISTA... 
NO NIIN, 


OTETAANKO 
ERÄ MAGICL IA? 


HYVÄÄ UUTTA VUOSI- 
TUHATTA! 

TILAA SKROLLI 
KOTIIN TAI KONTTORILLE 
NYT MYOS VUODEN 2022 TILAUKSET 


Skrollin tilaukset, irttonumerot ja digitaaliset pdf-lehdet verkkokaupasta. 
Tilaamalla paperilehden verkosta saat myös pdf-lehden. 

Sekavimmat Mikä ihmeen Tuhmat 


b RETROPELAAJAN TIETOPAKETTI VAUHDIN KAIPUU 


— ajokokeessa NFS:t 

- NO[MARID, 

HAASTATTELUISSA 


Hell Marchin E 
säveltäjä 


historiakirjan 
kirjoittajat AA R 


-kauhua Mystinen 


Ki 

CEE 


4/2021 


Päätoimittaja 
Jukka 0. Kauppinen 
Toimitus: Mikko Heinonen, 


Jukka 0. Kauppinen, 
Manu Pärssinen 


Taitto, AD, kuvankäsittely 
Manu Pärssinen 


Avustajat: Miika Auvinen, 
Nanne Kukkura, Aleksi 
Vaittinen 


Tuotanto: Alasin Media Oy, 
1932899-7 


Kannen kuva: NorbertNagy/ 


Sketchfab, Manu Pärssinen 

SISÄLLYSLUETTELO 


Ajankohtaisia RETROUUTISIA peleistä ja laitteista 
STARDUST Suomen pelimuseolta, päivää! 

ON VAIN ZOOL — Amigan epäonniset maskottihahmot 
THE NEED FOR SPEED — Vauhdin hurmaa 

SWEET HOME pelotteli ennen Resident Eviliä 
Loikkaamme kehään PÖHKÖIHIN SHOWPAINIPELEIHIN 
UMBRELLA-KORPORAATION salaisuudet paljastuvat 
Lisensoimatonta "erotiikkaa" FAMICOM DISK SYSTEMILLE 
WARLORDS TRILOGY ja FINAL FANTASY -kolmikon pikseliuusinnat 
SONIC ROBO BLAST ja GLITCHPUNK, uutta mutta tuttua 
VIELÄKÖ MAISTUU? Nintendo-pelejä kolmelta alustalta 
SHAPESHIFTER, GENESIS ja THE YEAR AFTER Game Boylle 
UNDERWORLD ASCENDANT palaa muistojen syvyyksiin 
PAC-MAN - ikonin synty kirja-arvio ja tekijöiden haastattelu 
TWIN TIGER SHARK - aivan eri, uusi arcadepeli 
Haastattelussa HELL MARCHIN SÄVELTÄJÄ Frank Klepacki 
MANUN KUMMAT: Merlin ja Barcode Battler 


KAIKKI OVAT HUOMIONSA ANSAINNEET 


Kun pohdimme aiheita Retro Rewindiin, 
käymme aina läpi myös luetteloita siitä, 
mitkä pelisarjat täyttävät lähiaikoina tasa- 
vuosia. Toisinaan näistä pohdinnoista nou- 
see juttuja, kuten tällä kertaa Miikan hie- 
man erilainen RE-historiikki, jonka innoitti 
ajatus "entäpä, jos kertoisimme pelisarjan 
historian Umbrellan näkökulmasta”. Aina 
välillä kuitenkin jokin toinen media ottaa 
samaisen pelin käsittelyyn juuri samaan 
aikaan. Parhaimmillaan tämä tuo esiin 
erilaisia näkökulmia, mutta toisinaan taas 
tullaan kertoneeksi sama asia kahteen ker- 
taan. Monet lukijat kun seuraavat useam- 
paa lehteä ja sivustoa. 


Osittain tämän vuoksi suosimme sisällön 
lähteenä etupäässä vapaata assosiaatiota: 
mistä nyt tällä kertaa haluaisinkaan kertoa 
lukijoille tarinan, tai kuten Jukka asian il- 
maisisi: mikä juuri nyt kutkattaa? Kun aihe 
tulee orgaanisesti kirjoittajan pään sisältä 
ja on lähellä sydäntä, jutusta tulee hyvin 
toisenlainen kuin varta vasten tehdystä 
artikkelista. Usein tarina hakee muoto- 
aan monta kertaa tekemisen aikana ja lo- 


pullisen jutun painopiste saattaa poiketa 
ensimmäisestä vedoksesta. Mitä parhain 
tunne on se, kun ennestään kohtuullisen 
tuttua asiaa tutkiessaan huomaakin tipah- 
taneensa kaninkoloon, josta alkaa pintau- 
tua jutun aihe toisensa jälkeen. Niin kävi 
tälläkin kertaa. 


Retroharrastusta kauneimmillaan on se, 
että monenlaisille laitteille ja niiden peleil- 
le löytyy omat fiilistelijänsä. Siinä missä ko- 
timikro- ja konsolisodat riehuivat verisinä 
80-luvulta alkaen ympäri harrastajapiirejä, 
alamme nyt onneksi päästä siihen tilantee- 
seen, että ymmärrystä ja arvostusta löytyy 
muullekin kuin Nintendon ja Commodo- 
ren klassikoiden parissa puuhastelulle. 
Kaikki koneet yleisistä vähän hämärämpiin 
sekä etenkin kaikki niiden pelit ansaitsevat 
rakkautta, taltiointia ja muistamista, jotta 
digitaalinen historiamme ei pääse yksi- 
puolistumaan marginaalien jäädessä vaille 
huomiota. 


Retrosedät Jukka, Manu ja Mikko 
retroaretrorewind.fi 


Tekstit: Jukka 0. Kauppinen 


ATARI JULKAISEE = 
UUSIA VANKOJA PELEJÄ 
ATARI 2600.LLE 


Atari lämmittelee vanhoja omistuk- 
siaan julkaisemalla arkistojensa kät- 
köistä uusia fyysisiä pelimoduuleja 
muinaiselle Atari 2600 -konsolilleen. 
Atari XP -sarjan pelien kerrotaan ole- 
van joko harvinaisia tai koskaan julkai- 
semattomia pelejä yhtiön digitaalis- 
ten arkistojen kätköistä. 

Kaunis ajatus, joskin harrastajayh- 
teisön keskuudessa uudet julkaisut 
ovat herättäneet myös kummastusta. 
Niiden tekijöiltä ei ole kysytty mitään, 
joskin lakiteknisesti ei tarvitsekaan, 
koska Atari omistaa pelien oikeudet. 
Esimerkiksi Saboteurin tekijä Howard 
Warshaw kertoo, että hän teki kään- 
nöksen aikoinaan käytännössä yksin, 
samoin kuin Yar's Revengen. Sen sijaan 
kokoelman lanseerauspeleihin kuulu- 
vaa Yar's Return on harrastajavoimin 


MINIATYYRISEGAA 


Jos et saa koskaan kylliksesi 
Segasta, niin Sega Astro City 
Mini tarjoilee ties miten mo- 
netta kertaa uudelleenlämmi- 
teltyä retrosegaa uudessa pa- 
ketissa. Miniatyyrikabinetissa 
on kaikkiaan 37 peliä, nimen- 
omaan kolikkopelien maail- 
masta. Valikoimassa on myös 


harvinaisempia makupaloja, 
japanikummaa ja ilahdutta- 
van monia laadukkaita kak- 
sinpelejä ja puzzleiluja. 

13 x 17,5 x 17 senttimet- 
risessä = pikkulaitteessa on 
3,9-tuumainen 
480x800 pikselin tarkkuudella. 
Siinä on myös HDMI-ulostulo, 
jos pelinsä haluaa isommalle 
näytölle. Osa peleistä tosin 


game Program" 


Use with Joystidk Controllers 


viilailtu Revengen rom-hack, ei viralli- 
nen Atari-teos. Aguaventure on taasen 
myyttinen lattialaattojen rakoon ka- 
donnut prototyyppi, joka tehtiin aikoi- 
naan käytännössä valmiiksi, mutta sitä 
ei silti koskaan edes mainittu yhtiön 
dokumenteissa. 

Erikoisia pelejä siis ja retrohisto- 
riasta kiinnostuneelle mahdollisesti 
hyvinkin houkuttelevia makupaloja, 
jos XP-sarjaan julkaistaan muitakin 


VEGTREX-HARVINAISUUS 
JULKAISTIIN UUDELLEEN 


Vuonna 1982 julkaistu Vectrex on yksi 
kaikkien aikojen makeimmista peliko- 
neista, eikä se ole edes ylettömän har- 
vinainen tai vaikeasti saatava. Retrohar- 
rastaminen aidolla koneella on myös 
mukavan helppoa esimerkiksi multicar- 
teilla. Silti edistynytkään retroharrastaja 
ei ole voinut välttämättä saada kaikkea. 
Virallisesti julkaisemattomasta lente- 
lypeli Mail Planesta löytyi taannoin yksi 
kappale, jonka sisältö saatiin taltioitua. 
Vaikka pelin olikin nyt harrastajien tavoi- 


LCD-näyttö 


näkyy vain 480P-tarkkuudella, 
mutta ainakin Virtua Fighter 
on jo häikäisevää 720P:tä. 
Astro Mini on saatavilla 
joko kiinteällä ohjaimella tai 
kahdella gamepadilla höystet- 
tynä, jolloin pelaaminen sujuu 
myös kaksin. Laitetta myy ai- 
nakin Funstock, versiosta riip- 
puen hintaan 155-226 euroa. 
Lisätietoja: funstock.co.uk 


UUTISET 


Ame program" 


RETURN” 


Use with Joystidk Controllers 

erikoisuuksia. Keräilijöiden kannalta 
sarja voi myös hermostuttaa hintojen 
hinaajia, kun arvokkaista harvinai- 
suuksista julkaistaan uusia painoksia. 

Pelien perusversiot pelkän moduu- 
lin kera maksavat 49,99 Yhdysvaltain 
dollaria kappale ja täysimittaisina 
Limited = Edition -keräilypainoksina 
149,99. 


Lisätietoja: atarixp.com 


tettavissa, sen pelaamiseen tarvittavaa 
harvinaista valokynää ei noin vain han- 
kittukaan. Ei ainakaan täysin originaalin 
näköistä. 

Nyt sekä peli että valokynä on saata- 
villa laadukkaana Sean Kellyn työstä- 
mänä uustuotantona, hienona fyysise- 
nä boksina ohjekirjoineen, pinsseineen 
kaikkineen. Sadan dollarin hintaa voi 
pitää kohtuullisena, kun huomioi miten 
pienelle kohderyhmälle se on suunnat- 
tu- muttatällä, jos millä, voi kääntää ret- 
rokinkereissä muiden retrofanien päät. 


Selaimet vain kohti osoitetta 
vectrexmulti.com/order2.html. 


UUTISET 


PELI- JA KONSOLIKERÄILIJÖIDEN 
KENTTÄAAPISET 


Pelikirjailija Tristan Ibarra on ollut ahkerana, sillä herra 
on saanut valmiiksi ja viimeistelyvaiheeseen kaksi kunnon 
kenttäopasta retroharrastajille. 

Video Game Console 
Collector's Field Guide 2nd 
Edition on yli 320-sivui- 
nen pelikoneopas, johon 
on listattu ja kuvattu yli 
900 — erilaista pelikonso- 
lia. Useimmista on myös 
kirjallinen kuvaus, jossa 
kerrotaan lyhyesti laittei- 
den — historiasta. Niiden 
lisäksi teoksen toisessa painoksessa on erikoissisältöjä ja 
haastatteluja. Kovin syvälle laitteisiin ei sukelleta, mutta 
ainakin listauksista voi tutkailla mitä kaikkea kummaa pe- 
lihistoriassa onkaan tehty ja arpoa mitä seuraavaksi etsisi 
eBayn uumenista. 

Video Game Collector's Field 
Guide puolestaan kertoo yli 850 
sivun verran itse videopelien 
historiasta ja keräilykohteista. 
Teos lupaa esitellä keräiltäviä 
pelejä ja pelisarjoja kaikenlaisilta 
alustoilta Fairchild Channel F:stä 
PlayStation 3:een. Tästä voinee 
päätellä, ettei aiheisiin syvenny- 
tä nytkään kovin tarkkaan, vaik- 
ka sivuja onkin rutkasti. 

Konsoliopas on kirjoitushetkellä tilattavissa Kickstarte- 
rin kautta ja teos ilmestyy keväällä 2022. Peliopas saapuu 
Kickstarter-joukkorahoituspalveluun joskus ensi vuonna. 


1 
THE VIDEO GAME 


'5 
soLE COLLECTOR 
EO FIELD GUIDE 


TRISTAN IBARRA 


[23) TRISTAN IBARRA 


Lisätietoja: facebook.com/vgconsoleguide ja 
kickstarter.com/projects/vgccfg/the-video-game- 
console-collectors-field-guide-2nd-edition 


piepacker. 


PLAY TOGETHER 


beta.piepacker.com 


NETROPELISOMEA KAVERIPORUKALLA 
— PIEPACKER 


Uusi retropelipalvelu Piepacker on julkaistu 
beta-vaiheeseen. Se panostaa ennen kaik- 
kea yhteisölliseen retrohupailuun, jossa 
käyttäjät voivat sosialisoida ja pelata yhdes- 
sä. Palvelussa on kirjoitushetkellä päälle 80 
retro- ja indiepeliä, joista on mahdollista nau- 

tiskella joko samalla koneella jaetulla ruudulla 

tai elämyksellisesti etänä verkon yli. 

Palvelu toimii alkuvaiheessa Chrome-selai- 
mella, mutta tuloillaan ovat myös sovellukset mobiiliym- 
päristöille, älytelevisioille ja tietokoneille. Pelivälineenä voi 
käyttää mitä tahansa ohjainvälinettä, jonka käytetty laite 
vain tunnistaa. 

Piepackerin oma pelivalikoima on rajoittunut eten- 
kin alkuvaiheessa, mutta ilmaisessa retropelisomessa on 
myös jippo: premium-tilistä maksavat voivat ladata pal- 
veluun ikiomat ROM-tiedostonsa ja pelata näin vapaasti 
haluamiaan pelejä, tosin vain yksinpelinä. Realistisempaa 
elämystä kaipaavat voivat ostaa PieReader-sovittimen ja 
käyttää omia pelimoduulejaan. Kirjoitushetkellä palvelu 
tukee seuraavia pelialustoja: NES, SNES, SEGA Mega Drive, 
PS1 ja Game Boy / Game Boy Advance. Lisäksi seassa on 
kolikkopelejä. 


Lisätietoja: piepacker.com 


JAGUAR CD:N AMERICAN 
HERO SAI UUDEN ELÄMÄN 


Atari ei ole ainoa, joka julkaisee ka- 
donneita pelejä. Mutta vaikka asialla 
ei ole Atari, on asia Ataria. Yhdysval- 
talainen Ziggurat Interactive on esiin- 
tynyt Retro Rewindin uutisissa aiem- 
minkin ja syystäkin, mutta American 
Herossa studio menee syvemmälle. 
Enää ei uudisteta DOS-peliä Window- 
sille, vaan remasteroidaan Atari Ja- 


tökset vievät tapahtumia eri suuntiin, 
kohti erilaisia loppuja. 
Urakka kuitenkin kaatui 
Jaguarin. Ohjaaja Jeff 
Burr yritti pelastaa sen 
mitä pelastettavissa on, 
eli tehdä pelistä eloku- 
van. Sekin levähti leikka- 
uspöydälle ja hylättiin. 
Prototyyppi ja osa ai- 
neistosta jäivät jäljelle, 
joten Ziggurat osti nii- 
den oikeudet ja Empty 


Zigguratilta on muutakin uut- 

ta: — vampyyrisankari 
BloodRayne on tuo- 
reutettu sekä PC:llä 
että konsoleilla, At- 
lantille pääsee pur- 
jehtimaan Das Boot 
-sukellusvenesimulaa- 
tiossa, maailmansodan 
taivaat kutsuvat Blue 
Maxissa, —scifi-kauhu- 
taktikot — seikkailevat 
Shadoworldsissä ja 


guar CD:lle tehty julkaisematon peli 

nykytietokoneille ja -konsoleille. 
American Hero oli elokuvamaisesti 

kuvattu FMV-kasari-action, jossa pää- 

Clip Studios viilasi materiaalista vähän 
modernimman elämyksen. Peli on os- 
tettavissa konsolien verkkokaupoista 
ja GOG.comista. 


isometriset lasersguaddailijat saavat 
rehdimpää sodittavaa Sabre Teamissä. 


Lisätietoja: ziggurat.games 


ksi suomalaisen peliteollisuuden 

kulmakivistä sai alkunsa kaukai- 

sen galaksin tuntemattomissa 

syövereissä, yhden miekkosen 
harrasteprojektina. Siitä kasvoi pelisarja, 
jota ilman ainakin allekirjoittaneen elämä 
olisi paljon värittömämpää. 


Kiuruveteläinen Harri Tikkanen oli 
vuonna 1992 kokenut demoskene-vete- 
raani, joka päätti tehdä pelin. Ihan noin 
vain, huvikseen. Oma Asteroids-tulkinta 
sai hiljalleen päälleen enemmän luita, 
läskiä ja koodirutiineja. Hupailusta kas- 
voi jotain isompaa. 

- Se alkoi kuin demon koodaus. 
Keksin jotain uutta ja sitten taas jotain 
muuta. Kaikki alkoi yhdestä rutiinista, 
jonka ympärille kasvoi koko ajan lisää, 
muisteli Tikkanen = allekirjoittaneelle 
vuonna 1993. 

Puhun itsekin joskus Stardustista yh- 
den miehen sankaritarinana, mutta se 
ei ole täysin totta. Kyllä, Tikkasen syytä- 
hän kaikki oli, mutta ei kokonaista kau- 
pallista peliä silti yksillä aivoilla luoda. 
Tutusta Bloodsuckers-demoryhmästä 
löytyi apuaivoja, joiden kanssa peliä 
sekä tehtiin että ideoitiin eteenpäin. 

- Tajusimme, että puhdas 4As- 
teroids / Blasteroids-klooni ei myy 
sellaisenaan. Otimme pääpeliin 
perus-shoot'em'upeista kaikki loppu- 
monsterit plus muut herkut, eikä se silti 
tuntunut seisovan omilla jaloillaan. Li- 
sukkeiksi kehittyi kaksi alipeliä. 

Esikoispeliään tekevä tiimi kohtasi 
kaikki mahdolliset sudenkuopat. 

- Puolivälissä tuntui, etten saisi kos- 
kaan kaikkia suuria rutiineja valmiiksi. 
Pelin lopullinen kokoonpano on ollut 
paljon vaikeampaa kuin alussa osasi 
kuvitella. Viimeinen 10 % kestää yhtä 
kauan kuin ensimmäinen 90 %. Käytän- 
nössä olen puurtanut deadlinejen alla 
pitkiä vuorokausia ja silti julkaisu on 
viivästynyt yli puoli vuotta. 

- Työnä tätä ei ole otettu eikä työtun- 
teja ole laskettu. On vaan puskettu. 

Valmistuihan se lopulta, mutta mat- 
kan varrella oli lähes kaikki ehtinyt 
muuttua. Aiemmista versioista jäljel- 
lä jäljellä oli enää grafiikkaa, lähinnä 
Real 3D -ohjelmalla renderöidyt kivet. 


NIARDUST 


Teksti: Jukka 0. Kauppinen 


Kaikki rutiinit on kirjoitettu moneen 
kertaan uusiksi. Silti alkuperäiset visiot 
pelistä toteutuivat lähes täysin, vaikka 
peli muuttuikin taktisesta toiminnasta 
enemmän refleksiräiskinnän suuntaan. 

- Pelattavuus onnistui todella hyvin, 
mutta kyllä me sitä hioimmekin. 

Tosin se legendaarinen "yhden mie- 
hen peli” tulee tässä tavallaan esiin: kun 
yksi jamppa viilaa peliään, käy Uuno 
Turhapurot: ilman ulkopuolisia testaa- 
jia vaikeustaso nousee huomaamatta 
ja maksavat asiakkaat saavat käteensä 
hirvittävän vaikean, haastavan pelin. 
Joten vaikka Stardust onkin genrensä 
loistoedustaja ja yhä edelleen lysti pe- 
lattava, niin ei sitä noin vain läpäistä. 

Silloin aikoinaan kehuin Stardustia 
genrensä kevyesti parhaaksi peliksi, 
jossa loistava grafiikka, äänet ja pelat- 
tavuus yhdistyivät vanhan perusajatuk- 
sen uudelleenlämmitykseen tuoreem- 
milla ideoilla höystettynä. Allekirjoitan 
lauselman edelleen ja muistutan, että 
Stardust on yhä edelleen pitkäikäisin 
suomalainen pelisarja. Bloodhousen 
ja Terramarguen yhdistyttyä House- 
margueksi syntyi yhä edelleen toimiva 
pelitalo, jonka AGA-Amigoille, CD32:lle 
ja PC:lle tehty jatko-osa Super Stardust 
potkaisi hyvään alkuun. 


Stardustin menestys jäi pikkuruisen 
indie-studion julkaisuna vähäiseksi, 
vaikka peli onkin Suomessa suorastaan 
rakastettu. Team 17:n julkaisema Su- 
per Stardust ja Gametekin julkaisema 
Super Stardust 96 saivat enemmänkin 
näkyvyyttä ja myyntejä. Niiden myötä 
suomifirma pysyi jaloillaan ensimmäi- 
seen todelliseen hittiinsä, Supreme 
Snowboardingiin saakka. Loppu onkin 
historiaa, mutta jotain vielä puuttuu: 
missä luuraa PlayStation 5:n Stardust? 


1993 Stardust (Amiga) 

1994 Super Stardust (Amiga AGA, CD32) 
1996 Super Stardust (PC) 

2007 Super Stardust HD (PS3) 


2008 Super Stardust Portable (PSP) 
2012 Super Stardust Delta (PS Vita) 
2015 Super Stardust Ultra (PS4) 

2016 Super Stardust Ultra VR (PS4) 


Poimintoja pelimuseosta - 
juttusarjassa esitellään museon 
makupaloja myös kulissien takaa. 


SUOMEN PELIMUSEO, VAPRIIKKI 
Alaverstaanraitti 5, Tampere 

aikilla hittikonsoleilla on omat 
maskottinsa - mutta kotimik- 
roilla ne olivat vähissä. Persoo- 
nallisia sankareita kyllä riitti, 
mutta yhdestäkään ei ollut viralliseksi 
maskotiksi. Äskettäin julkaistu Amigan 
tasoloikkasankari Zoolin comeback muis- 
tutti vanhoista ajoista ja Amigan pelihisto- 
rian suunnattomasta maskottipuutteesta. 


Miksi Amigalla ei ollut maskottia? Miksi 
niitä ei ollut muillakaan kotimikroilla? 
Siinäpä kysymys, jonka vastaus lienee 
koko kotimikro- ja pelikonsolihistorian 
mittainen. Kuka oli ylipäätään histori- 
an ensimmäinen virallinen pelikoneen 
maskotti ja milloin maskoteista tuli 
myyntivaltteja? 

Suuria kysymyksiä, sillä pelihistoria 
on täynnä suuria pelihahmoja. Koti- 
mikrojen ja pelikonsoleiden välillä on 
kuitenkin se suuri ero, että suurimmat 
konsolimaskotit olivat laitevalmistajien 
itse suunnittelemia ja luomia. Kun pe- 
linteko, sen julkaisu ja laitealusta olivat 
yhden ja saman firman käsissä, voitiin 
maskotti nivoa saumattomasti osaksi 
kokonaisuutta ja mainoskampanjoita. 


Teksti: Jukka 0. Kauppinen 


Ja jos sekä maskotti että peli olivat tar- 
peeksi hyviä, peli- ja konemyynnit kyllä 
palkitsivat. 

Kuka sitten on täydellinen maskot- 
ti? Mitä jos jostain löytyy parempi? 
Esimerkkejä löytyy. Sonic ei suinkaan 
ollut Segan ensimmäinen maskotti, 
vaan vasta toinen — tai kolmas. Kota- 
ru Hayashida näet sai tehtäväkseen 
luoda Segan Master System -konsolille 
pelin ja pelisankarin, joka pystyisi haas- 
tamaan Nintendon jo hitiksi nousseen 
Marion. Hayashidan luoma Alex Kidd in 
Miracle World oli ihan kelpo peli, mut- 
ta ei legendaarinen. Alex ei nostanut 
Master Systemin myyntejä pilviin tai 
rakastuttanut pelaajia ikiajoiksi. Sega 
totesi, ettei Alexilla ollut sitä jotain, jo- 
ten yhtiön seuraavalle konsolille, Mega 
Drivelle, tarvittiin jotain muuta. 

Sonic the Hedgehog syntyi pitkällisen 
ja perusteellisen tutkimuksen tulokse- 
na, kun Segan tiimi suunnitteli kasa- 
päin erilaisia potentiaalisia hahmoja ja 
selvitti jalkatyöllä, mikä niistä miellytti 
suurta yleisöä eniten. Siinä missä Mario 
oli alkujaan pikseliklöntti Donkey Kong 
-pelissä ja muuttui persoonalliseksi 


IN 


&) AMIGAN EPÄONNISET MASKOTTIHAHMOT 


putkimieheksi vasta ajan kanssa, Sonic 
luotiin suorilta yleisön suosikiksi. Siinä 
onnistuttiin jokseenkin hyvin, ja pian 
Sonic korvasikin amerikkalaisten aloit- 
teesta Altered Beastin konsolin mukana 
tulevana pelinä - kupongin postitta- 
malla jopa viimeiset Altered Beast -pa- 
ketin ostaneet saivat Sonicin postissa. 
Tämä naula veti, kassakone alkoi kilistä, 
eikä kukaan enää muistellut Alex Kid- 
diä. 

Valokeilasta pudotetuista masko- 
teista puhuttaessa on muistettava 
myös eräs surullinen kohtalo yli 90 vuo- 
den takaa. Mikki Hiiri ei suinkaan ollut 
Disneyn ensimmäinen maskotti, ehei. 
Se oli Oswald the Lucky Rabbit, joka 
tähditti Disneyn animaatioita vuosina 
1927-1938. Mikki suunniteltiin nimen- 
omaan Oswaldin korvaajaksi ja siinä 
onnistuttiinkin = perusteellisesti. Alex 
Kiddejä on sentään julkaistu retroko- 
koelmilla, mutta Oswaldin jäniksen- 
käpälän tehon hiipuessa koko hahmo 
kuopattiin käytännössä |lopullisesti. 
Näin käy, kun vetovoima ei riitä: viihde- 
maailman kylmät lait iskevät. 


Kahdeksan bitin pikselimaskotit 


Ennen Amiga-maskotteihin siirtymistä 
voimme vielä kurkistaa varhaisen ka- 
sibittiaikakauden suurimpiin pelihah- 
moihin. Moni heistä tunnettiin hyvin, 
osa nousi jopa suuren yleisön parrasva- 
loihin. Varsinaisia maskotteja tai pysy- 
viä sankareita heistä ei silti välttämättä 
tullut. 


Eräs näistä oli etenkin ZX Spectrumil- 
la vaikuttanut munamies Dizzy. Hän oli 
kävelevä kananmuna, joka kuin luotiin 
maskotiksi. Maskotinhan on oltava per- 
soonallinen ja helposti tunnistettava, 
joten Oliverin kaksoset keksivät tehdä 
yksinkertaisen munanmuotoisen peli- 
hahmon, jolla ei ole edes keskiruumista 
tai pitkiä raajoja — vain koko munan ko- 
koiset kasvot. Dizzy-sarjan pelit olivat 
jättihittejä erityisesti Ison-Britannian 
markkinoilla ja voitaneen sanoa, että 
ne olivat pitkään Codemasters-peliyh- 
tiön keulakuvia ja maskotteja. 

Toinen brittiläinen melkein-maskotti 
oli Monty Mole. Likinäköinen pullea 
myyrä oli erikoinen pelisankari, mutta 
moni asia osui kohdalleen. Paitsi, että 
Wanted: Monty Mole oli erinomainen 
tasohyppely, hiilikaivoksessa työsken- 
televä myyrä osui myös ajan hermoon, 
kun Britanniaa ravisteli kaivostyöläisten 
lakkoaalto. Hahmo saikin valtavaa julki- 
suutta valtamediassa ja nousi lakkolais- 
ten maskotiksi, jonka myötä Wanted sai 
koko liudan jatko-osia. Suomessa Mon- 
tyt muistetaan parhaiten Rob Hubbar- 
din pelimusiikeista — etenkin Monty on 
the Run ja Auf Wiedersehen Monty rokka- 
sivat SIDiä parhaaseen Hubbard-tyyliin. 

Ja onhan noita kuuluisuuksia muita- 
kin: Pac-Man, Boulder Dashin Rockford, 
Lara Croft.... Osa oli aikakautensa tai 
genrensä ikoneita - mutta ei maskot- 
teja. Todellisia peli- ja pelikonemaskot- 
teja on vain kourallinen, eikä yksikään 
niistä vaikuttanut kotimikroilla, saati 
Amigalla. 


Yrityksen puutetta? 


Jos Commodore 64 ja Amiga olivat ai- 
kansa suurimpia kotimikroja ja kotien 
pelikoneita, miksei niillä ollut virallisia 
maskotteja? Tehtiinhän molemmista 


laitteita myös pelikonsoleita: C64GS, 
CDTV ja CD32. 

Tylsä selitys on se, että aivan alku- 
aikoina Commodoren softaosasto teki 
paljonkin pieniä peli- ja hyötyohjelmia, 
mutta sittemmin ohjelmistotuotanto 
jätettiin toisten käsiin. Itsenäiset ke- 
hittäjät ja julkaisijat saivat rellestää va- 
paasti ja julkaista mitä halusivat, sillä 
Commodore ei vaatinut lisenssimaksu- 
ja tai puuttunut julkaisutahtiin. 

Julkaisut sisälsivät myös hienoja ja 
suosittuja pelihahmoja, mutta peliyh- 
tiöt eivät suinkaan olleet yksiavioisia 
Commodoren kanssa. Ne tekivät oh- 
jelmiaan mille tahansa alustoille, joilla 
vain vaikutti olevan riittävästi poten- 
tiaalia. Niinpä tunnetut sankarit ja 
potentiaaliset maskotit, nähtiin myös 
muilla myyvillä alustoilla — Atareilla, 
MSX:llä, Amstradeilla, Spectrumeilla, 
millä vain. Sen enempää Commodore 
kuin muutkaan valmistajat eivät pys- 
tyneet omimaan niitä omiksi mainos- 
mannekiineikseen, vaikka miten olisi 
tehnyt mieli. Tai kyllähän omiminen oli- 
si varmaan onnistunut riittävän kovalla 
rahallisella panoksella, mutta siihen ei 
lähdetty. 

Miksei lähdetty? Syytä voinee hakea 
ainakin bisneksen painopisteestä ja 
Commodoren rakenteesta. Yhtiö tun- 
nettiin laitevalmistajana, joten mas- 
kotti olisi pitänyt hankkia ulkopuolelta. 
Maskottiliittolaisuus ulkopuolisen pe- 
litalon kanssa olisi kuitenkin vaatinut 
pitkää sitoutumista tahoon, jonka toi- 
mintaan tai pelien laatuun Commodo- 
re ei olisi voinut vaikuttaa. Lisäksi C= oli 
ennen kaikkea amerikkalaisyhtiö, jon- 
ka markkinoinnillinen ja pelialallinen 
osaaminen oli kauniisti sanoen vajaata. 
Ehkä maskottisopimus olisi silti voinut 
syntyä, jos se olisi esitelty riittävin pe- 
rustein pääjohtaja Jack Tramielille sil- 
loin, kun hän oli vielä yhtiön ruorissa. 
Valistunut yksinvaltias olisi saattanut 
valtuuttaa pitkän tähtäimen projektin, 
mutta hänet savustettiin yhtiöstä jo 
vuonna 1984, kauan ennen maskottiai- 
kakauden alkua. Tramielia seuranneet 
kehnot johtajat rampauttivat yhtiön 
pitkän tähtäimen toiminnan, eivätkä 
olisi luultavasti kyenneet tekemään 
näin isoja, saati pitkäjänteisiä päätök- 
siä. 

Poikkeus sääntöön olisi voinut olla 
monessa sopassa keitetty David Plea- 
sance, Commodoren Ison-Britannian 
toimintojen pitkäaikainen veturi. Plea- 
sance tajusi bisneksen, yhteistyön ja 
lisenssien päälle, mutta maskotit jäivät 
häneltäkin bookkaamatta. Lähimmäs 
tätä päästiin Pleasancen lanseeraamil- 


la Amiga-paketeilla, joissa tietokone 
myytiin laadukkaan —pelikokoelman 
kera. Erityisesti Batman Pack myi Ami- 
ga 500 -mikroja valtavia määriä, jopa 
Suomessa. Robocop Bundle, Comic 
Reliefit ja muut brändätyt kokoelmat 
alleviivasivat, että hyvillä hahmoilla ja 
peleillä myytiin myös tietokoneita. 


Kenestä Amigan maskotti? 


Commodoren omia maskotteja oli oi- 
keastaan vain kaksi, joista kumpikaan 
ei ollut pelisankari: Boing-pallo ja Jugg- 
ler-jonglööri. Molemmat olivat Amiga 
1000:n lanseerauksen tienoilla nähtyjä 
demoja, ja Boingista kasvoi 
käytännössä Amigan logo, / 
tunnistettava identiteetti. 

Vaan keitä olivat Ami- 
gan vahvimmat maskot- 
tiehdokkaat? Tunnettuja pe- 
lisankareita toki riitti, mutta harva 
heistä seikkaili pelkästään Commodo- 
ren alustoilla, saati pelkästään Amigal- 
la. Team 17 -studion Superfrog on yksi 
parhaista tarjokkaista, sillä tämä reipas 
supersammakko täyttyy kaikki loisto- 
maskotin vaatimukset. Hän on samais- 
tuttava, persoonallinen ja pohjautuu 
tunnistettavaan eläinhahmoon. Ami- 
gistit tunnistivat supersammakon muu- 
tenkin — pelin alkuanimaation tehneen 
Eric W. Schartzin animaatiosankari Flip 
the Frog oli ihastuttanut amigisteja jo 
1980-luvulla. Tokkopa oli sattumaa, että 
frogi näytti aivan Flipiltä. 


JUP-WI12255 = OE 


Superfrog oli myös erinomainen peli, 
jonka allekirjoittanutkin muistaa yhä 
erinomaisesti. Humoristinen olemus, 
mainiot musiikit, hienot visuaalit ja erin- 
omainen pelattavuus varmistavat, että 
se on yhä edelleen yksi Amigan parem- 
mista tasoloikista ja oiva haastaja minkä 
muun tahansa koneen loikiskeluille. Se 
myös myi varsin hyvin. 

Miksei super-Flipistä tullut uutta So- 
nicia? Ainakin osittain Wormsin takia. 
Team 17 oli pieni studio, jonka resurs- 
sit olivat erittäin rajalliset ja konkurssi 
häämötti yhden ainoan flopin takana. 
Sammakko ei kaikesta hyvyydestään 
huolimatta noussut superhitiksi, joten 

firma panosti lopulta kaiken Wormsiin - 
ja sehän onnistui tunnetun hienosti. 

Olisiko Wormsista voinut tulla mas- 
kotti? No, Team 17 -studiolle ainakin. Al- 
kuun sotamadot tosin olivat enemmän 
Ramboja kuin söpöjä maskotteja, mutta 
Commodore oli jo konkurssissa — sota- 
matojenkaan blitzkriegistä ei olisi ollut 
enää apua. 

Entäpä Cool Coyote? Andrew Bray- 
brookin Fire & Ice on sekin vahvasti Ami- 
ga (ja Atari ST) -leimallinen tasoloikka, 
joka tähteili myös Amiga CD32 -pelikon- 
solilla. Olisiko hän voinut olla maskotti? 
Ainakin kaikki ainekset olivat kohdal- 
laan: Cool oli sympaattinen, hauska ja 
pelisankari. Peli oli upea, hauska ja tek- 
nisesti häikäisevä peli, ja rakastan sitä 
yhä. Mutta riittävän moni muu ei niin 
tehnyt, sillä jatko-osat ja osa suunni- 
telluista käännöksistä jäivät tekemättä. 
Sääli, sillä Fire & Ice sai rakkautta ainakin 
kriitikoilta. Jos kukaan niin Cool Coyote 
olisi pitänyt laittaa Amiga-laatikoiden 
kanteen ja myydä kaksi miljoonaa Cool 
Packia. Syö jäähiutaleita, Sonic! 

Jännää kränää olisi toki voinut tulla 
siitä, että pakkaskojootti oli jäänsininen 
— ei ihan sonicinsininen, mutta sininen 
yhtä kaikki. Plagiointisyytteiltä olisi tus- 
kin vältytty, vaikka pelit ovatkin meka- 
niikoiltaan täysin erilaiset. Sonic luotti 
huikeaan vauhtiin ja supernopeuteen, 
kojootti eteni varsin maltillisesti ja tark- 
kaavaisesti. Hänellä oli myös apunaan 
sympaattisia ja hyödyllisiä kojootinpoi- 
kasia. Kuvailin teosta aikoinaan nerok- 
kaaksi, ja sitä se on minusta edelleen. 
Joten johan nyt on kumma, ettei hänes- 
täkään tullut sen enempää maskottia 
kuin kansansuosikkia. Ei tullut jatko- 
osia, ei, mutta sentään parannetut Ami- 
ga AGA- ja CD32-versiot. 

Lopetetaan kiertely. Mennään asian 
ytimeen. Miksi puhua maskoteista, joita 
ei ollut? Siksi, koska yksi oli, melkein, ja 
se toimi inspiraationa tällekin artikkelil- 
le. Supermuurahainen. 


Ihmeninja N:nnestä ulottuvuudesta 


Zool, ei siis Zuul. Gremlin Graphicsin 
pelisuunnittelija George Allenin la- 
serkirurgian tarkkuudella suunnittele- 

ma supersankarihahmo, josta visioitiin 
kilpailijaa ja haastajaa Sonicille. Visio ja 
kohderyhmä olivat äärimmäisen selke- 
ät: tehdään Amigalle niin nopeatem- 
poinen, värikäs ja karkkimainen taso- 
loikka kuin vain ikinä mahdollista. 

Se melkein onnistui. 

Kommentoin peliä vuonna vuon- 
na 1992 näin: ”Zool tarjoaa pelaajal- 
leen kaikki Marioiden ja Heghehoggien 
pääkliseet. Joka nurkka ja huussinkul- 
ma notkuu kerättäviä bonuksia, run- 
saasti erilaisia ammuttavia ja päälle 
hypittäviä ötöjä, lisäaseita sun muita 
bonareita. Runsaasti koluttavaa, sala- 
huoneita ja sööttiä katseltavaa. Ja tie- 
tysti myös vauhtia ja jännitystä, sekä 
joystick-kramppi. Zoolissa on tärkeintä 
nopeus ja ruudunvieritys, ja se nousee 
yhdeksi Amigan parhaista platform- 
peleistä antaen varsin hyvän vastuksen 
kaiken maailman Super Marioille!" 

Silti myös kritisoin peliä. Sen suun- 
naton nopeus oli liikaa joko Amigalle 
tai koodereille, joten ruudunpäivitys ei 
pysynyt kovimmassa vauhdissa tasai- 
sena. Hirveä failaus Sonicin tappajalle. 
Äänimaailma oli omituinen eivätkä 
taustamusiikitkaan juuri menoa kyydit- 
täneet (mitä se Kauppinen nyt höpisee, 
Zool Ravehan oli hittibiisi! -toim. huom). 

Hyvä peli se oli silti, ei vain täydel- 
linen eikä Sonicin tai Marion tappaja. 
Zoolin persoona ei riittänyt todelliseen 
supersankariuteen, vaikka yritys oli 
kova. Niinkin kova, että sitä hypetettiin 
todella rankasti silloisissa pelimediois- 
sa. Kaupallinen yhteistyökin oli viety 
tavanomaista pidemmälle — Zoolin 
kentät näet pursusivat Chupa Chups 
-tikkareita, joita tuli myös arvostelu- 


kappaleen mukana. Olin varsin häm- 
mentynyt tästä. 

Zool muistetaankin ennen kaikkea 
tikkareistaan ja läpikaupallistetusta 
olemuksestaan, ei pelillisesti. Olihan 
se hitti ja peli nähtiin myös Atari ST:llä, 
PC:llä, Mega Drivellä, SNESillä ja monil- 
la muilla alustoilla. Ja toisin kuin muut 
edellä mainitut Amiga-erinomaisuu- 
det, Zool sai jatkoa. 

Zool 2 toi Zoolin lähemmäs Amigan 
maskottistatusta kuin mikään muu 
hahmo sitä ennen tai sen jälkeen. Com- 
modore olisi halunnut paketoida Zool 
2:n Amiga CD32 -konsolin mukaan, sen 
julkaisupeliksi. Tiedättehän, samalla 
tapaa miten Super Mario Bros. vauhditti 
NESin ja Sonic Mega Driven myyntejä. 

Se oli niin lähellä. Jos Commodore ei 
olisi mennyt konkurssiin. Jos CD32 olisi 
saanut todellisen mahdollisuuden. Jos 
Zool?2 olisi valmistunut ajoissa. 

Ei valmistunut eikä paketoitu. Zool 2 
päätyi CD32:n maskotin sijaan Amiga 
1200:n kainalopeliksi Computer Com- 
bat Packissä, mutta se oli laiha lohtu. 
Zoolista olisi voinut tulla aito Amiga- 
maskotti, Commodoren pyhällä sinetil- 
lä siunaama ja upouuden pelikonsolin 
markkinointikampanjoilla hypettämä 
supertähti. Mutta ei tullut. 

Eikä muilla ollut kohta enää tätäkään 
mahdollisuutta, kun Commodore siirtyi 
ajasta ikuisuuteen. Sen pituinen se. 


Entäs ne muut? 


Amigalla nähtiin monia muitakin 
enemmän ja vähemmän kuuluisia pe- 
lihahmoja, mutta suurin osa näistä 
seikkaili myös muillakin alustoilla, ku- 
ten Soccer Kid, Chuck Rock, Rick Dan- 


gerous, lemmingsit, Croc, Putty ja Mr. 
Nutz. Monialustaisista sankareista vah- 
vimmiksi ja amigamaisimmiksi maskot- 
tiehdokkaiksi ehdottaisin kala-agentti 
James Pondia, supersoturi Turricania ja 
Shadow of the Beast -pelien Aarbronia. 

Joillekin vanhan koulun amigisteille 
Amigan syvin totuus tosin löytyy Amy 
the Sguirrelin povesta. 


MAINITTUJA PELIHAHMOJA, ENSIESIINTYMINEN JA ENSIMMÄINEN /TÄRKEIMMÄT ALUSTAT 


Zoolin paluu 30 vuoden jälkeen oli odot- 
tamaton yllätys. Vaikka alkuperäisteos 
oli aikoinaan ohimenevä tuulahdus, 
niin oli siinä sitä jotain, kun pelin muis- 
taa hyvin edelleen. Tietyllä tapaa aika 
on jopa kypsä sen paluulle, sillä hyvälle 
ysäritasoloikalle löytyy nykyään paljon 
potentiaalisia uusia pelaajia. 

Uusittu Zool pohjaa vahvasti van- 
haan: alkuperäiset lähdekoodit ovat 
tiemmä kadonneet, joten Sumo Digital 
Academyn nuoret pelikehittäjät purki- 
vat ykkös-Zoolin Mega Drive -version 
alkutekijöihinsä ja rakensivat sen päälle 
modernisoidun PC-pelin. 

Redimensioned on ristiriitainen peli, 
kuten alkujaankin. Se on ihanan vauh- 
dikas ja värikäs, mutta myös joskus sot- 
kuinen ja epälooginen. Sen ratkaisut ja 
kenttädesign eivät seuraa yhtenäistä 
logiikkaa. Mutta on se silti viihdyttävää, 


kun löytää ohjaustuntuman ja hoksaa Zoolin erikoisuudet. Se on myös 


varsin vaikea, mutta sehän ei ole 
fanaatikolle. 


este eikä mikään todelliselle tasoloikka- 


Uusversiossa on jopa kolme eri Zoolia: tuskallinen Mega Drive -versio, 
hardcorempi Redimensioned sekä reilusti tasoiteltu makustelu, jossa on 


muun muassa traineri ja muita 
helpotuksia. Niiden avulla sa- 
tunnaisempikin hyppelijä pystyy 
nauttimaan hienosta ysäröinnis- 
tä, reippaita trackermusia myö- 
ten. 

Ja onpa Redimissä hieno jek- 
kukin: koska peli on tehty ny- 
kynäytöille, niin leveämmillä 
näytöillä pelaaminen on enna- 
koitavampaa ja nautinnollisem- 
paa kuin sokkoloikka 4:3-ruu- 
duilla. 


Alex Kidd - Alex Kidd in Miracle World, Sega, 1986 - Master System, Mega Drive 
Altered Beast - Altered Beast, Sega, 1988 - Arcade, Master System, Mega Drive 


Cool Coyote - Fire & Ice, Renegade/Graftgold, 1992 - Amiga, CD32, Atari ST, PC, Master System 
Dizzy - Dizzy The Ultimate Cartoon Adventure, Codemasters, 1987 - Amstrad CPC, ZX Spectrum, C64 


Lara Croft - Tomb Raider, Core/Eidos, 1996 -PC, PlayStation 


Mario - Donkey Kong, Nintendo, 1981 - Arcade 


Monty Mole - Wanted: Monty Mole, Gremlin Graphics, 1984-ZX Spectrum, C64 


Pac-Man - Pac-Man, Namco, 1980, Arcade 
Rockford - Boulder Dashin, First Star Software, 1984 - C64, Atari, ZX Spectrum, Atari 2600 


Sonic the Hedgehog - Sonic the Hedgehog, Sega, 1991 - Mega Drive 

Superfrog - Superfrog, Team 17, 1993 - Amiga, CD32, PC 

Worms - Worms, Team 17, 1995 - Amiga, CD32, PC, PlayStation, SNES 

Zool- Zool, Gremlin Graphics, 1992 - Amiga, CD32, Atari ST, PC, Mega Drive, SNES 


Kehittäjä: 

Sumo Digital Academy 
Julkaisija: Secret Mode 
Vuosi: 2021 

Alusta: PC 


— VAUHDIN HURMAA 


ykyisin olemme tottuneet ihastelemaan upeasti esille pantuja autokaunot- 
taria Gran Turismossa, Forzassa ja kumppaneissa. Pelisarja, jonka nykyiset 
osat herättävät varsin harvassa intohimoja, oli tärkeässä osassa koko auto- 


porno-genren luomisessa. 


Teksti: Mikko Heinonen 


Distinctive Software -nimellä aloittanut 
kehittäjä tunnetaan nykyisin nimellä EA 
Vancouver, ja se on EA:n suurin ja van- 
hin studio. Ennen megakorporaatioon 
sulautumistaan Distinctive ehti tehdä 
komean uran muiden kustantajien pal- 
veluksessa. Ensimmäinen peli oli vuo- 
den 1985 baseball-simulaatio Hardball! 
ja siitä jatkettiin tuotteliaasti, etenkin 
urheilun ja autoilun parissa. Monien 
muiden projektien lisäksi vuonna 1987 
syntyi Test Drive ja pari vuotta myöhem- 
min sen jatko-osa The Duel: Test Drive 
II Samansukuista pelimoottoria käytti- 
vät myös formulapeli Grand Prix Circuit 
ja moottoripyöräilyyn keskittynyt The 
Cycles, nekin vuodelta 1989. 

Vuonna 1990 tehtiinkin sitten jo ai- 
emmin RR:ssä hehkutettu Stunts, ja 
studion ensimmäinen Electronic Arts 
-julkaisu oli Mario Andretti's Racing Chal- 
lenge vuonna 1991. Viimeksi mainittu jäi 
itselleni etäiseksi sen melkein yltiörealis- 
tisen otteen ja täkäläisittäin tuntemat- 
tomien ajoneuvoluokkien vuoksi, mutta 
kaikki pelit olivat tasaisen laadukkaita 
tuotteita, eikä Distinctiven maine ”Ka- 
nadan autopelispesialisteina” ollut lain- 
kaan tuulesta temmattu. 

EA osti Distinctiven 11 miljoonalla 
dollarilla vuonna 1991. Studio ristittiin 
uudelleen EA Canadaksi ja se pääsi luon- 
nollisesti mukaan myös yhtiön suur- 
panostukseen eli pelien kehittämiseen 

tulossa olevalle 3DO-tehokonsolille. 
EA:n perustajiin kuulunut ja sitä menes- 
tyksekkäästi luotsannut Trip Hawkins 
oli juuri loikannut uuden The 3DO Com- 
panyn peräsimeen (vaikka jatkoikin yhä 
EA:n hallituksessa) ja oli toki luonnol- 
lista, että vanha kotifirma hyödyntäisi 
3DO:n lupauksia valtavasta tehosta sekä 
alhaisista julkaisijoiden lisenssimaksuis- 
ta. Ensimmäinen 3DO-laite julkaistiin 
Pohjois-Amerikassa loppuvuodesta 
1993, ja vaikka EA oli julkaisijana muka- 
na alusta alkaen, sen isoimmat nimik- 
keet ehtivät kauppoihin kesäksi 1994. 
Tuolloin tarjolla oli mm. FIFA Internatio- 
nal Soccer, John Madden Football, Road 
Rash sekä uusi autopeli, jonka koko nimi 
kuului komeasti Road & Track Presents: 
The Need for Speed. 


Pseudorealismi ja upeat tosielämän 
automallit eivät olleet vieras käsite EA 
Canadalle, sillä jo Test Driveissä olimme 
ihastelleet kauniita autojen kuvia sekä 
yksityiskohtaisia ohjaamoja. Stunts taas 
oli käytännössä Test 
Drive vietynä aidos- 
ti — kolmiulotteiseen 
maailmaan ja yhdis- 
tettynä Hard Drivin' 
-kolikkopelin — hurjiin 
temppuihin sekä mai- 
nioon — rataeditoriin. 
The Need for Speed 
lähtee liikkeelle sa- = 


p kausi — 
OPTIONS 
DRIVE. 


manlaisesta asetelmasta, mutta nostaa 
kierroksia: nimen mukaisesti yhteistyö- 
tä tehtiin Road & Track -lehden kanssa, 
jotta tuotantoarvot saatiin kohdalleen. 
Jokaisesta autosta on otettu komeat 
kuvat kommenttiraitoineen ja kuvattu 
hienot välivideot, ajotuntumaa on sää- 
detty yhdessä lehden asiantuntijoiden 
kanssa ja jopa autojen vaihteensiirtimi- 
en äänet pyrittiin saamaan todellisuutta 
vastaaviksi. 

Yksityiskohtana muuten =mainitta- 
koon, että EA julkaisi jo vuonna MS-DO- 
Sille 1992 Looking Glass Studiosin (tuol- 
loin vielä virallisesti nimeltään Lerner 
Research) kehittämän Car and Driverin, 
jossa oli hieman samanlainen lähesty- 
mistapa — myös Car and Driver on auto- 
lehti, ja pelin valikko sekä väliruudut oli 
tehty ikään kuin artikkelin muotoon. Pe- 
listä ei kuitenkaan tullut tuolloin suurta 
hittiä, sillä Car and Driverin laitteistovaa- 
timukset olivat melko korkeat, ajotuntu- 
maa ei kovasti kehuttu eikä kokonaisuus 
ehkä muutenkaan erottunut riittävästi 
edukseen esimerkiksi Stuntsista. 

The Need for Speed sen sijaan erottui. 
Erinomaisen presentaation lisäksi myös 
pelimoottori oli ottanut kelpo harppa- 
uksen eteenpäin, sillä aiemman karun 
geometrian sijaan nyt kaahattiin uljaas- 
sa tekstuuripäällysteisessä maailmassa. 
Myös radoissa palattiin Test Driven suun- 
taan ja tarjolla oli toistuvien kierrosten 
sijaan myös pitkiä, useaan osaan jaettuja 
maantieosuuksia muun liikenteen se- 
assa. Kaikki automallit - myös vastaan- 
tuleva liikenne — oli helppo tunnistaa 
tosielämän esikuvikseen ja muutenkin 
kaikki näytti jälleen komeammalta kuin 
koskaan. Uutuuskonsolin autopeliksi The 
Need for Speed oli perin vakuuttava esitys. 


Täällä Pohjolan perukoilla tyyris 3DO- 
konsoli tuntui vuonna 1995 kovin kau- 
kaiselta unelmalta vähävaraiselle opis- 
kelijalle. Sen sijaan olin käyttänyt iltojani 
kiireapuna paikallisessa mikropajassa ja 
saanut kasattua sieltä itselleni pala ker- 
rallaan kohtuullisen peli-PC:n; vaikka 
virallisesti olin edelleen Amiga-käyttäjä, 
etenkin digiviihde houkutteli aina vain 
enemmän = anta- 
maan MS-DOSille 
pikkusormea. 
CD-ROM-aseman 
oston jälkeen tuli 
hinku — investoida 
johonkin CD-auto- 
peliin... joten han- 
kimme sitten velje- 
ni kanssa Gremlin 

Interactiven julkaiseman, melko kehnon 
Fatal Racingin ja harmittelimme pian tuh- 
lattuja rahoja. Vaan onni onnettomuu- 
dessa, sillä veljen koulukaveri ihastuikin 
peliin ja halusi vaihtaa sen omistamaansa 
The Need for Speedin MS-DOS-versioon. 
Emme tarvinneet pitkiä suostutteluja, 
vaikka peli ei ollutkaan tässä vaiheessa 
kovin tuttu. 

Hyvin pian kävi ilmi, että ainakin 
omasta mielestämme olimme tehneet 
huikean hyvät kaupat, sillä TNFS oli ker- 
rassaan erinomainen peli. Se toi hyvällä 
tapaa mieleen Test Driven ja innosti aje- 
luun siinä määrin, että hankimme ko- 
neeseen yksinkertaisen rattiohjaimen. 
Kun myöhemmin näimme kaupassa The 
Need for Speed: Special Editionin (1996), 
piti sekin hankkia, vaikka hinta olikin 
suhteellisen kova kahdesta lisäradasta 
ja pienistä lisäyksistä. Windows 95 -käyt- 
täjät hyötyivät enemmän SE:n DirectX- 
tuesta ja IPX-verkkopelistä. 

Nopeasti pelistä alkoi myös paljastua 
kiintoisia yksityiskohtia. MS-DOS-versio 
ei vielä tukenut mitään erityisiä 3D-kiih- 
dyttimiä, vaan käytössä oli ns. software 
rendering eli kolmiulotteinen grafiikka 
laskettiin — suorittimella. 
Perustason Pentium-kone 
riitti pelistä nauttimiseen, 
ainakin jos ruuvasi yksi- 
tyiskohtien tason juuri 
oikeaksi eikä vaatinut kor- 
keinta 640 x 480 pikselin 
SVGA-tarkkuutta. + Kuva- 
kulman sai vaihdettua 
auton ulkopuolelle tai oh- 
jaamoon — mutta jos auto 
törmäsi tai kääntyi takaisin tulosuuntaan, 
kamera siirtyi aina ulos, eikä suoraan 
taaksepäin ollut mahdollista nähdä. Tämä 
innosti meitä leikkimään pelin kanssa ja 
oikein tarkoituksella yrittämään, josko 
kamera vahingossa kääntyisi sopivasti, 
mutta niin ei koskaan käynyt. Ymmär- 
simme, että kyseessä oli todennäköisesti 
tarkoituksellinen ratkaisu, jolla grafiikan 
päivitystä optimoitiin. Maisemaa ikään 
kuin ”striimataan”, ja vaikka siinä on mah- 
dollista kulkea taaksepäin, tämä on tehty 
tarkoituksella perin hankalaksi. 

Pienet rajoitteet eivät kuitenkaan 
haitanneet, sillä pelissä oli myös todel- 
la paljon maukkaita detaljeja. Autojen 
jarruvalot syttyivät, vanteet pyörivät ja 
kolarin sattuessa näkyi, että autoilla oli 
myös pohjalevy: nykyisin aivan itses- 
tään selviä asioita, jotka tuolloin kuiten- 
kin kertoivat asiaan paneutumisesta. 
Kun vielä muutamaa vuotta aiemmin 
oli väistelty kaksiulotteisia auton muo- 
toisia tasoja, tuntui nyt huikean upealta 


kaahata oikeaa vuoristotietä ja pujah- 
della poliiseja karkuun oikean pituisten 
autojen välistä. Jo Test Driveistä tuttu 
tutkanpaljastinhan oli yhä mukana ja si- 
ritti kiivaasti Highway Patrolin foxbody- 
Mustangin ilmestyessä näköpiiriin. 

Kun — sitten 
vuosien > jäl- 
keen = lopulta 
sain hankittua 
3DO:n, — ostin 
sille tietenkin 
yhtenä ensim- 
mäisistä peleis- 
tä juuri TNFS:n. 
Pelaillessani 
sitä totesin 
pian, että vaikka alkuperäinen peli on 
klassikko ja kerrassaan upea audiovi- 
suaalinen kokemus, etenkin valikoiden 
selkeyden ja yleisen toimivuuden kan- 
nalta MS-DOS-versiolla on kyllä puo- 
lensa. 3DO-painoksessa lähtökohta on 
selvästi ollut minimimäärä tekstiä, ja jo 
pelkkä auton valinta tuottaa enemmän 
vaivaa kuin ehkä olisi tarpeen. 


Karavaani kulkee 


EA ei luonnollisestikaan jättänyt me- 
nestyvää IP:tä lepäämään. The Need 
for Speed käännettiin MS-DOSin lisäksi 
PlayStationille ja Sega Saturnille, ja myös 
Atari Jaguar CD -käännös oli tulossa en- 
nen kuin se peruttiin Atarin vaikeuksien 
vuoksi. PlayStation- ja Saturn-versioiden 
grafiikka oli laitteiden suuremman te- 
hon vuoksi 3DO:ta parempaa, kontrol- 
leja oli viilattu ja myös menut toimivat 
paremmin. Monet pitävätkin juuri näitä 
äärimmäisinä versioina tästä 1. sukupol- 
ven pelistä. 


Japanissa peli tunnettiin nimellä Road 
& Track Presents: Over Drivin; ja hauskana 
detaljina siitä julkaistiin myös kaksi Nis- 
san-teemaista erikoisversiota. Saturnin 
Nissan Presents: Over Drivin' GT-R korvasi 
kaikki autot Nissan-malleilla, PlayStatio- 
nin Nissan Presents: Over Drivin' Skyline 
Memorial taas erilaisilla Skylineillä. 

Alkuperäinen The Need for Speed oli 
ainoa sarjan osa, jonka EA Canada kehitti 
yksinään. Seattlen studio avusti Need for 
Speed II:n (1997), Need for Speed III: Hot 
Pursuitin (1998) ja Need for Speed: High 
Stakesin (1998) kanssa, ja Need for Speed: 
Porsche Unleashedista (2000) EA Canada 
teki PC-version. Tämän jälkeen pääke- 
hittäjäksi vaihtui EA Black Box ja koko 
pelisarja alkoi muutenkin valua kohti 
normaalia EA-muottia, jossa peli joko 
tehdään jouluksi tai itketään ja tehdään 
jouluksi. Yksittäisiä kohokohtia matkan 
varrelle toki mahtuu, mutta niin mahtuu 
myös täysin yhdentekeviä tuotoksia. 

The Need for Speed sen sijaan ei ollut 
yhdentekevä. Se oli tärkeä virstanpylväs 
niin sanotussa autoporno-genressä, ke- 
vyessä fiilistelykaahailussa, jonka kirk- 
kaimpana tähtenä loistaa tällä hetkellä 
Forza Horizon. 


Teksti: Aleksi Vaittinen 


ervetuloa vaan tänne kartanoo- 

ni, sanoo kummitusmainen Lady 

Mamiya. Täällä on kaikenlaisia 

kivoja ansoja, zombeja ja muita 
hirviöitä, sekä erinäisten kryptisten aivo- 
pähkinöiden taakse laitettua esteitä. Jopa 
tähän oven avaamiseen olemme laitta- 
neet hienon animaation. Ai mikä Resident 
Evil? Tämähän on Sweet Home. 


Sweet Home on japanilaisen Capcomin 
vuoden 1989 loppupuolella Famico- 
mille julkaisema kauhupeli, joka perus- 
tuu saman vuoden alussa julkaistuun 
elokuvaan. Peliä ei valitettavasti ikinä 
käännetty eikä se eksynyt länsimaihin, 

joten ainoa tapa kokea se on joko ym- 
märtää alkuperäistä kieltä tarpeeksi 
hyvin tai käyttää fanikäännöksiä, joita 
onneksi löytyy muutama. 

Itse pelasin pelin käyttämällä TheSie- 
gen vuonna 2017 julkaisemaa käännös- 
tä, joka perustui aikaisempaan, Gaijin 
Productionin vuoden 2000 käännök- 
seen. Käännöstyön paikkansapitävyy- 
destä alkuperäiseen tekstiin nähden en 
tietysti voi sanoa oikein juuta tai jaata, 
mutta päällisin puolin kaikki tuntui ole- 
van kunnossa, teksti loogista ja pelaa- 
minen sen kanssa onnistui oikein hyvin. 
Välillä dialogi tuntui vähän hassulta ja 
tekstit jotenkin töksähtelevän lyhyiltä, 


mutta tämä selittynee osittain jo teks- 
tille varatun tilan pienuudella eikä niin- 
kään huonolla käännöstyöllä. 


Peli perustuu elokuvaan, jossa ryhmä 
elokuvantekijöitä menee kuuluisan 
maalarin Ichiro Mamiyan kotina toi- 
mineeseen hylättyyn kartanoon teke- 
mään dokumenttia hänen töistään ja 
restauroimaan siellä sijaitsevia freskoja. 
Peli ei seuraa elokuvaa mitenkään eri- 
tyisen orjallisesti, mutta sisältää kuiten- 
kin tarpeeksi paljon samoja element- 
tejä ja tunnistettavia kohtauksia ja on 
hengeltään melko samanlainen. 

Viiden hengen dokkariryhmässä on 
mukana Kazuo, hänen tyttärensä Emi, 
tuottaja Akiko, kuvaaja Taguchi ja res- 
tauroija Asuka. Sen enempää tarinaa 
selittämättä ei kartanoon astumisen 
jälkeen kulu kovinkaan pitkään, ennen 
kuin yliluonnolliset elementit ottavat 
vallan: maalari Ichiron edesmennyt 
vaimo ilmestyy paikalle harvinaisen 
kiukkuisena kummituksena ja lukitsee 
ryhmän kartanon sisään. Ulos pitäisi 
päästä ja mielellään selvittää kaiken ta- 
kana sijaitseva mysteerikin. 

Itse peli on yhdistelmä JRPG:tä ja 
seikkailupeliä. Liikkuminen tapahtuu 
japanilaisille roolipeleille tyypillisestä 
kuvakulmasta karttanäkymässä ja tais- 
telut käydään vuoropohjaisesti. Seik- 
kailupeliksi Sweet Homen mielestäni te- 
kee se, että painotus on melko vahvasti 
ongelmien ratkaisemisessa ja alueen 
tutkimisessa. Kartanosta löytyy paljon 
tien tukkivia esteitä, joiden ratkaise- 
miseksi täytyy löytää vihjeitä, tavaroita 
ynnä muuta tarpeellista, jolla pääsee 
taas eteenpäin. 


Mamiyan kartanoa tutkiessa eteen tu- 
lee enemmän tai vähemmän kryptisiä 
vihjeitä, jotka viitoittavat etenemisen 
suuntaa. Sieltä täältä löytyy muiden 
kartanoa tutkineiden kirjoittamia vies- 
tejä ja muistiinpanoja ja muuta sel- 
laista, joiden avulla voi sitten yrittää 
päätellä mitä pitäisi seuraavaksi tehdä. 
Pääasiassa näiden vihjeiden avulla pär- 
jää ihan hyvin, mutta pariin otteeseen 
vastaan tuli vähän kinkkisempi ongel- 
ma. Jos käyttää netistä löytyviä ohjeita, 
kannattaa muistaa, että sanasto vaih- 
telee hieman eri käännösten ja versi- 
oiden välillä. Omien muistiinpanojen 
tekemistä voi myös suositella. 
Jokainen hahmo voi kantaa muka- 
naan kahta löytynyttä tavaraa ja yhtä 
asetta. Kaikilla on myös mukana yksi 
uniikki tavara, jolla voi ohittaa estei- 

tä tai ratkaista tielle tulevia ongelmia. 
Koska pelissä kuollut hahmo myös 
pysyy oikeasti kuolleena, on matkan 
varrelta mahdollista myös löytää näi- 
den erikoistavaroiden korvikkeita. Näin 
yhden hahmon kuolema ei automaatti- 
sesti tarkoita pelin loppua, vaan sen voi 
läpäistä myös vajaalla miehistöllä. 

Tavaroiden säilytystilan pieni koko 
aiheuttaa ongelmia sen suhteen, että 
aina ei oikein tiedä mitä olisi hyvä kan- 
taa mukana ja mitkä tavarat ovat joko 
täysin hyödyttömiä tai jo palvelleet 
tarkoituksensa ja jääneet turhiksi. Asiaa 
hankaloittaa vielä se, että tavaroita ei 
voi pudottaa vapaasti maahan johon- 
kin keskeiselle paikalle, vaan inventaa- 
rion ollessa täynnä vanha tavara tipute- 
taan lattialle uuden tilalle. Näin pelissä 
ei voi kokonaan välttää pientä edesta- 
kaisin ramppaamista, mutta ainakaan 
omaan makuun sitä ei kuitenkaan ollut 
liiaksi asti. Rajoittuneen inventaario- 
koon käytössä näkee hyvin sen vaiku- 
tuksen Resident Evilille ja koko selviyty- 
miskauhugenrelle. 


Kaikenlaisten kauhistuksien kurmotus 
tapahtuu JRPG-peleistä tutulla vuoro- 
pohjaisella taistelujärjestelmällä: pe- 
laaja valitsee ensin yhden toiminnon 
per hahmo, jonka jälkeen vihollinen 
toimii ja kierros alkaa alusta. Tarinan 
hahmot voi yhdistää maksimissaan kol- 
men hengen ryhmiksi, jolloin taistelun 
alkaessa koko ryhmä ottaa osaa samoi- 
hin turpakäräjiin. Tämän lisäksi mukaan 
voi kutsua myös muita ryhmiä, joka 
onkin suositeltavaa. Taistelun lopuksi 
palkinnoksi jaetaan kaikille kahinoihin 
osallistuneille sama määrä kokemus- 
pisteitä. Tietyt pisterajat saavutettuaan 
hahmot nousevat tasoja, mikä vaikut- 
taa heidän energiaansa, taistelussa te- 
kemäänsä vahinkoon ja niin edelleen. 
Maksimitaso on 20, joka on ihan mah- 
dollista saavuttaa, kunhan ei liikaa yritä 
välttää taisteluja. 

Kartanosta löytyy tarinan edetessä 
erilaisia ja parempia aseita hahmojen 
käytettäviksi. Aseiden tuottama vahin- 


"Kazuo 
Ait tack 


Kazuo 


Ai)kiko 
Item 


Taguchi 
Ca11 


Asuka 


Emi 


ko jakautuu ymmärrykseni mukaan 
fyysiseen ja hengelliseen vahinkoon. 
Ymmärrykseni mukaan siksi, koska lu- 
kemissani ohjeissakaan ei tunnuttu 
olevan täysin varmoja asioista. Käy- 
tännössä kuitenkin osa aseista tuottaa 
paremmin vahinkoa tietynlaisia otuksia 
vastaan, joskaan pidemmälle edettäes- 
sä asialla ei ole enää niin paljon väliä, 
kun hahmot tekevät jo itsessään melko 
hyvin vahinkoa. Samaten taistelussa 
apuna käytettävät mahdolliset välineet 
menettävät pelin edetessä hyötyään, 
kun on vain nopeampaa ja helpompaa 
vetää vastustajaa aseella naamaan kuin 
kikkailla kameroiden tai sytkäreiden 
ynnä muiden kanssa. 

Taistelut tulevat satunnaisina koh- 
taamisina, mikä on vähän mälsää, mut- 
ta ei kuitenkaan pilaa peliä. Joissakin 
huoneissa viholliset voi myös nähdä, 
mikä herättääkin kysymyksen, että 
miksi näin ei ole kaiken aikaa. Välillä 
kartalla näkyvät spritet tosin katoavat 
näkyvistä, jos samoille vaakariveille 
tulee niitä liikaa, joten se saattaa olla 
myös yksi syy miksi näin ei ole. 


Graafisesti peli näyttää oikein hyvältä ja 
ajoittain sen tarjoama kauhukuvasto on 
jopa hyvällä tavalla melko rujoa, eten- 
kin kun ottaa alustan huomioon. Paletti 
on usein melko masentavan yksiväris- 
tä, mikä ainakin omasta mielestäni so- 
pii kauhupelin tarjoamiin ahdistaviin 
puitteisiin melko hyvin. Musiikki toimii 
myös erittäin hyvin ja luo tunnelmaa, 
jääpä jokunen kappale peräti päähän 
soimaan. Karttanäkymässä valikoiden 
selaaminen tuntuu vähän kömpelöltä, 
mutta sen kanssa oppii kyllä elämään. 
Samoin tavaroiden hallinta, vaihtelu ja 
käyttö aiheuttivat välillä pientä töppäi- 
lyä, mutta pelistä nauttimista sekään ei 
estä. 

Kun pelin on pelannut, ei jää suu- 
reksi ihmetykseksi, miksi sitä ei ikinä 
länsimaissa julkaistu. Nintendon täkä- 
läisittäin harjoittamaan puhtoiseen si- 
sältöpolitiikkaan nähden Sweet Homen 
aikuisille tarkoitettu kuvasto verimös- 
söineen, synkkä tarina ja uskonnolliset 
vivahteet olisivat aivan varmasti olleet 
liikaa. Se on sinällään sääli, sillä tämä on 
oikeasti todella hyvä peli, joka menee 
itselläni heittämällä NESin TOP 20:een. 
Peli toimii niin oikeana kauhupeli- 
nä kuin kevyillä roolipelielementeillä 
maustettuna seikkailupelinäkin. Eten- 
kin kun otetaan huomioon, ettei NESiI- 
le hirveästi kauhupelejä ole, kaikkien 
gorehoundien ja kauhudiggarien kan- 
nattaa ehdottomasti tutustua tähän ih- 
meeseen. Ja voipa peliä myös pienellä 
varauksella suositella RPG-faneillekin. 


FT 


KINNON 


Kazuo 
A falling 


chandelier! 


61 


SHOWPAINIPELIEN SVA P 


assuttelu ja hulluttelu kuu- 

luvat kiinteästi showpainiin. 

Laji on jo sinällään lennokas ja 

karikatyyrinen, mutta peleis- 
sä soppaan lisätään usein vielä enemmän 
friikkihahmoja ja pikkutuhmuuksia. Tässä 
pieni kurkistus oudoimpien showpainipe- 
lien maailmaan. 


Uhkeahuulinen, evä päässään taisteleva 
Kinnikuman on plullistellut virtuaalisissa 
painikehissä aina vuodesta 1984 saakka. 
Ultraman-supersankaria — parodioimaan 
syntynyt hahmo on nähty lukuisilla eri 
kotitietokoneilla ja konsoleilla. Tuote- 
perhe sisältää toimintafiguureja, pelejä, 
mangaa ja animea. 

Vuonna 1985 Kinnikuman mätti me- 
nemään NES-pelissä. Nimillä Kinnikuman 
Muscle Tag Match ja M.U.S.C.L.E. tunnettu 
painipeli on pikku makupala showpai- 
nioutoilujen historiassa. Valitettavasti peli 
kärsii yksipuolisesta pelattavuudesta ja 
siitä, etteivät hahmot muistuta lainkaan 
alkuperäislähteitä. Sisältö on nopeasti 
nähty ja peliin kyllästyy vartissa. 

Kinnikumanien outous tuleekin pitkälti 
hahmokatraasta. Alkuperäisessä kaartissa 
on globaali edustus: Ramenman on kiina- 
lainen kamppailulajimestari, Buffaloman 
on espanjalainen härkämäinen pusku- 
ukko ja Brocken Jr. taas saksalainen, jonka 
asun estetiikka on lainattu erään dikta- 
tuurin upseerivaatteista. PlayStation 2:n 
Kinnikuman Muscle Grand Prix MAX -pe- 
lissä tarjolla on aivan hulvaton valikoima 
vieteriukkoja ja avaruushirviöitä. 


TEKSTI: MIIKA AUVINEN 


Painihulluttelijoiden harmiksi pelit 
melko kökköjä. Alkuperäinen anime 
on miehisen pullistelun ja silkan seko- 
päisyyden juhlaa, ja onkin outoa, ettei 
tämän kaliiberin lähdemateriaalista ole 
syntynyt kunnon peliä. 


Showpainia hirviötunnelmissa 


Oikeassa showpainissa esiintyy Under- 
takerin ja Kanen kaltaisia legendaarisia 
kauhuhahmoja. Peleissä örmyvaihde 


vaihdetaan astetta korkeammalle, ja esi- 
merkiksi SNK:n pelihalleihin ja eri konso- 
leille vuonna 1991 julkaisema King of the 
Monsters ammentaa japanilaisten jätti- 


hirviöiden kaiju-perinteestä. Mukana hir- 
viöiden joukossa ovat esimerkiksi halvat 
kopiot Godzillasta ja King Kongista. 

Pelissä painitaan japanilaisissa suur- 
kaupungeissa, samalla kun talot sortuvat 
ja sotilaat tulittavat painivia jättihirviöitä. 
Pelimekaniikka on tuttu monista show- 
painipeleistä heittoineen ja selätyksi- 
neen. Peli onkin esi-isä monelle myö- 
hemmälle kaiju-kamppailulle. 

Vuonna 1995 PC Enginelle vain ja- 
paniksi julkaistu Monster Pro Wrestling 
riemastuttaa visuaalisuudellaan. Pelime- 
kaniikka on vuoropohjainen, eli pelaaja 
valitsee iskunsa, jonka jälkeen tulee väli- 
video, jossa isku suoritetaan. Animaatiot 
ovat täynnä friikkihahmojen sarjakuva- 
maista kärsimystä. Peli on hulvattoman 
näköinen ihmissusineen, sienimiehineen 
ja kalaukkoineen. Itse pelattavuus on 
aikamoista arpapeliä, eikä mukana ole 
taktista syvyyttä. Mielenkiinto katoaakin 
nopeasti sen jälkeen, kun animaatiot on 
nähty. 


Tähänkö on tultu? 


Pikkutuhmuuksilla maustetaan ihan kel- 
pojakin painipelejä, mutta välillä hom- 
ma myös läikkyy yli. Japanissa tämä tai- 
teenlaji on viety kyseenalaisimmilleen. 


AÄTT 


Wrestle Angels on painisimulaatio, 
jossa pelaaja ohjaa valitsemaansa pai- 
nijatarta tähteyteen. Myöhemmissä 
osissa pelaaja huolehtii painijakat- 
raansa hyvinvoinnista showpainior- 


ganisaation johtajana. Kamppailusys- 
teemi perustuu korttipeliin. Pääpaino 
on manageriosuudessa, jossa hahmot 
treenaavat ja hoitavat ihmissuhteitaan. 
Esimerkiksi Wrestle Angels 3:ssa mukana 
on myös moninpeli. 


Wrestle Angels -peleissä on muka- 
na pikkutuhmuuksia, mutta ne eivät 
ole pääosassa. Jotkut osat saivat tosin 
kylkeensä ekstramateriaaleja, joiden 
kautta voi kokea esimerkiksi itse pelis- 
tä sensuroidut painijahahmojen deit- 
tien lihalliset hetket. Ensimmäinen osa 
ilmestyi vuonna 1992 PC-98:lle ja sarja 
sai tasaisesti jatko-osia 90-luvun mit- 
taan. Vuonna 2006 pelisarjasta julkais- 
tiin eräänlainen reboot PS2:lle nimellä 
Wrestle Angels Survivor. 

Visual novelin Ring out: Pro Lesring 
nimessä ei ole kirjoitusvirhettä. Lesring 
on tässä interaktiivisessa tarinassa laji, 
jossa kaksi typykkää painii, riisuutuu ja 
hekumoi keskenään. Peli ei suhtaudu 
seksuaalisuuteen kovin tervehenkisesti: 
päähenkilö vastustelee, mutta vastusta- 
jat kopeloivat häntä — ottelut eivät pääty 
selätykseen vaan vastustajan saadessa 
orgasmin. Peli julkaistiin vuonna 1995 
FM Townsille, PC-98:lle ja Windowsille. 
Pelin ihmiskuva on melkoisen kamala ja 
näkymä yleisön rikkaista ja kuolaavista 
ukoista lähinnä puistattava. 


BIOASEITA, EUGENIIKKAA 
KUOLONUHRIA 


TIETOVUOTO PALJASTAA 


uolestunut Umbrellan entinen työntekijä 
vuoti Retro Rewindille paksun kansiollisen 
dokumentteja. Kansiot vahvistavat epäilyksiä 
jo kaatuneen yhtiön rikollisesta toiminnasta. 


Informaatiolähteemme toi Retro Rewindin toimituk- 
selle huolestuttavia tietoja lakkautetun Umbrella- 
suuryrityksen väärinkäytöksistä. Vaikka Umbrella Cor- 
poration kaatui jo vuonna 2003, kannattaa tietovuoto 
ottaa vakavasti. Yhtiö ei tuottanut vain kosmetiikkaa, 
lääkkeitä ja muuta harmitonta, vaan dokumentit pal- 
jastavat yhtiön olevan vastuussa bioterrorismista. 
Isossa-Britanniassa perustettiin 60-luvulla lää- 
keyritys Umbrella Pharmaceuticals, josta kehittyi 
80-luvulla monialainen Umbrella Corporation. Do- 
kumenttien perusteella korporaatio oli mukana bio- 
asekehittelyssä ja vastuussa monista traagisista ta- 
pahtumista, kuten yhtiön hajoamiseen johtaneesta 
vuoden 1998 Raccoon Cityn tapauksesta. 
Dokumenttien joukossa on satojen yhtiön työn- 
tekijöiden henkilöhakemisto, täynnä tietoa yhtiön 
työntekijöistä, perustajista ja vihollisista. 


Perustajat 


Tohtorit Edward Ashford, James Marcus ja Oswell 
E. Spencer perustivat Umbrella Pharmaceuticalsin 
vuonna 1968. Yhtiön tavoitteet kumpusivat tutki- 
musmatkailija Henry Travisin teoksesta Natural His- 
tory Conspectus. Teoksessa kuvataan Sonnentreppe- 
kasvia, jota syömällä osa ihmisistä saa yli-inhimillisiä 
voimia. Kolmikko alkoi tutkia kasvin ominaisuuksia 
ja eristi siitä viruksen, johon viittaamme tästä lähin 
Progenitor-viruksena. Edward kuoli laboratorio-on- 
nettomuudessa pian viruksen löytymisen jälkeen. 
Merkinnät tapaturmasta ovat ristiriitaisia. Jamesista 
ei ole juuri merkintöjä, ja hän kuoli vuonna 1988. Os- 
well johti Umbrella Corporationia alusta asti aina yh- 
tiön lakkauttamiseen vuonna 2003. Hän kuoli vuon- 
na 2006. Perustajakolmikon ajavana voimana olivat 
yli-ihmisfantasiat, tavoite eugeenisesti ja biologisesti 
muokata ihmiskunnasta jotain suurempaa — ja toi- 
mia itse paremman ihmiskunnan johtajina. 


Lady Miranda 


Kansioissa on tietoja mystisestä Lady Mirandasta, 
johon Oswell E. Spencer törmäsi 50-luvulla: Oswell 
eksyi Itä-Euroopassa vaeltaessaan, ja hänet pelasti 


VÄÄRINKÄYTÖKSET! 


mustan jumalan papitar, Miranda. Sekä Oswell että 
Miranda olivat kiinnostuneita biotieteistä, ja Miranda 
oli perehtynyt varsinkin erääseen lähiluolassa kasva- 
vaan homesieneen. Espanjantauti oli 1900-luvun 
alussa vienyt Mirandan tyttären, ja myöhemmin Mi- 
randasta tuli papitar sekä profeetta tämän parannet- 
tua kylänsä sairaita. Tietoa Mirandasta on dokumen- 
teissa vain vähän. Yksi syy lienee se, että Oswellin ja 
Mirandan =tiet erosivat pian ideologisten eroavai- 
suuksien vuoksi. Tietovuoto kertoo, että Miranda 
halusi herättää tyttärensä henkiin, kun taas Oswellia 
kiinnosti enemmän yli-ihmisyyden tavoittelu. 


Palkkasoturit Itä-Euroopasta 


Umbrellan historiasta merkittävä osa on tapahtunut 
kylmän sodan aikana, ja Neuvostoliiton romahdus 
toikin korporaatiolle uusia mahdollisuuksia. Yhtiö 
palkkasi entisiä Varsovan liiton jäsenmaiden soti- 
laita, ja näin Umbrella perusti useamman puolisoti- 
laallisen joukon. Ryhmiä olivat esimerkiksi Umbrella 
Biohazard Countermeasure Service, Umbrella Secu- 
rity Service ja Umbrella Intelligence Division. Doku- 
menteissa on tietoja monista entisen Varsovan liiton 
alueelta Umbrellan riveihin siirtyneistä sotilaista, 
kuten Mikhail Viktor, Sergei Vladimir ja Nikolai Zino- 
viev. Sergei Vladimirin sotilasura alkoi Neuvostoliiton 
Afganistanin sodasta, ja Umbrellassa hän työskenteli 
turvallisuusjoukkojen komentajana. 

Piikkinä lihassa 

Umbrellan kansioista selviävät monet laiminlyönnit 
ja suoranainen rikollinen toiminta. Yhtiö vakoili myös 
sitä kriittisesti seuranneita tahoja, joista yksi oli Priva- 
te Anti-Biohazard Service. Järjestö perustettiin Rac- 
coon Cityn tapauksen jälkeen, ja Umbrella-kansiot 
osoittavat, että mukana toiminnassa olivat Raccoon 
Cityn Special Tactics and Rescue Service (STARS) -eri- 
koispoliisiyksikköön kuuluneet Jill Valentine ja Chris 
Redfield - molemmat kuvataan kansioissa suorana 
uhkana Umbrellan toiminnalle. Raccoon Cityn ta- 
pauksen jälkeen perustettiin myös antibioaserjestö 
TerraSave, joka vastusti Umbrellan bioasekauppaa. 
Toimijoita on ollut liikkeellä myös Umbrellan romah- 
tamisen jälkeen, sillä korporaation tuho sai monet 
työntekijät myymään bioaseita pimeillä markkinoil- 
la. Toimintaa haastaakseen YK perusti Bioterrorism 
Security Assessment Alliance (BSAA) -organisaation. 

Umbrellan hallinnassa 


Vuodon pääkohdat liittyvät Raccoon Cityn kohtaloon 
ja kaupungin lähellä sijainneisiin laboratorioihin. Do- 
kumenttien mukaan Raccoon Cityssä tapahtui sarja 
kannibalistisia murhia, jonka jälkeen alue ”puhdis- 
tettiin" joukkotuhoaseilla. Oikeudessa puitiin yhtiön 
vastuuta tapauksessa. Vaikka Umbrella Corporation 
kiisti osallisuutensa, korporaatio lopulta kaatui vuon- 
na 2003 hävittyään oikeustaistelun. Ennen hajoamis- 
taan korporaatiolla oli suuri omaisuus, joka sisälsi 
jopa tutkimuskeskuksia ja valtamerilaivoja. 


Kolme valtamerilaivaa 


Vuodettujen asiakirjojen mukaan Umbrellalla oli oma 
pieni laivastonsa: Oueen Dido, Oueen Semiramis and 
Oueen Zenobia. Laivat omisti Paraguas Line Compa- 
ny (Paraguas tarkoittaa espanjaksi sateenvarjoa, eng- 
lanniksi umbrella), ja niiden uumenissa tutkijat ke- 
hittivät bioaseita. Alukset olivat olleet risteilijöitä jo 
ennen kuin Umbrella ne osti, mutta korporaatio mo- 
dernisoi alukset ja rakensi niiden yhteyteen moder- 
nit laboratoriot. Laivat ovat saaneet nimensä puoliksi 
myyttisiltä, puoliksi historiallisilta kuningattarilta: 
Dido oli antiikin mytologiassa Karthagon perustaja ja 
kuningatar, Semiramis oli Assyrian prinsessa 800-lu- 
vulla ennen ajanlaskun alkua ja Zenobia oli Roomaa 
vastaan kamppailleen Palmyran valtakunnan sijais- 
hallitsija. Alukset joutuivat pian Umbrellan hajottua 
II Veltro -bioterroristijärjestön käsiin. 


Raccoon City 


Raccoon City oli noin 100 000 asukkaan kaupunki 
Arklayn piirikunnassa, Yhdysvalloissa. Umbrella loi 
alueelle työpaikkoja, ja paikkakunta oli taloudelli- 
sesti hyvinvoiva. Kun 90-luvun lama iski kaupunkiin, 
Umbrella tuki rahallisesti pormestari Michael Warre- 
nin taloudellisen kasvun suunnitelmaa. Vuodettujen 
dokumenttien mukaan Raccoon Cityn rakennuspro- 
jekteissa Umbrella pesi laitonta rahavirtaansa ja War- 
ren otti korporaatiolta lahjuksia siten, että Umbrella 
käytännössä hallitsi kaupunkia. Kaupungilla oli myös 
omat poliisivoimansa, ja Umbrella tuki paikkakuntaa 
erikoisyksikön Special Tactics and Rescue Service 
(S.T.A.R.S.) perustamisessa. Raccoon City tuhottiin 
joukkotuhoaseilla vuonna 1998 kauhean viruksen 
leviämisen estämiseksi. Aseet laukaisi Yhdysvaltojen 
asevoimat, ja vuodetuista dokumenteista jää epäsel- 
väksi, oliko asevoimien ja Umbrellan biotutkimuksen 
välillä kytköksiä. 


Arklayn laboratorio ja ”Pesä” 


Salaliittoteoreetikot ovat jo kauan julistaneet, kuinka 
Raccoon Cityn virus oli lähtöisin tutkimuskeskukses- 
ta. Dokumentit paljastavat, että Raccoon Cityn lä- 
hellä Arklayn vuorilla sijaitsi laboratorio. Kartanossa 
tehtiin dokumenttien mukaan eettisesti arveluttavia 
kokeita, joissa mutatoitiin kasveja, ihmisiä ja eläimiä. 
Lähistöllä kulki ihmisten kimppuun hyökkääviä mu- 
tanttieläimiä ja kun S.T.A.R-yksikkö lähetettiin tutki- 
maan asiaa, selvisi, että paikan päällä on tapahtunut 
myös kannibalistisia murhia. Dokumentit paljastavat, 
että Umbrellalla oli myös maanalainen laboratorio 
lähellä kartanoa: Pesä (The Nest). Pesässä tutkittiin 
Golgata-virusta ja sen vasta-aineita. G-virus oli hyvää 


kauppatavaraa, ja tutkijat olivat aikeissa myydä näyt- 
teitä salaa Umbrellalta niin Yhdysvaltain asevoimille 
kuin pimeille markkinoille. Kun lievempää T-virusta 
pääsi juomaveteen, Raccoon Cityn kohtalo oli sine- 
töity. 


Antarktiksen tukikohta 


Umbrella Pharmaceuticals rakennutti tutkimuslaitok- 
sen myös Etelämantereelle. Vanhan kaivoksen yhtey- 
teen rakennettiin laboratorio, varasto ja lentokenttä. 
Tutkimustyöstä vastasi tohtori Alexander Ashford — 
monista Umbrellan tutkijoista poiketen hänen pää- 
asiallinen osaamisalansa oli eugeniikka, ei virukset. 
Laitos perustettiin vuonna 1968, ja vuonna 1971 sen 
piirissä syntyi ensimmäinen geneettisesti muokattu 
kloonilapsi. Niin kutsuttu CODE:Veronica -projekti oli 
menestys, ja syntynyt klooni Alexia Ashford oli var- 
sin kyvykäs. Hän valmistui yliopistosta virustutkijaksi 
10-vuotiaana. Pian tutkimuslaitoksen tutkijat, Alexia 
heidän joukossaan, alkoivat yhdistää Veronica-pro- 
jektia T-virus-kokeiluihin. Etelämantereen tutkimus- 
laitoksesta puuttuu tietoja pitkiltä aikaväleiltä. Laitos 
räjähti vuonna 1998 hämärissä olosuhteissa. 


Bioterrorismi 


Vuodettujen dokumenttien antama kuva Umbrel- 
lan bioasetehtailusta on kylmäävää luettavaa. Vi- 
ruksia on tartutettu ihmisiin, eläimiin ja kasveihin. 
Virustehtailun lisäksi laboratorioissa ja tutkimus- 
laitoksissa Umbrellan tutkijat perehtyivät euge- 
niikkaan. 


Virukset 


Umbrellan luomien virusten kantaisä on niin kut- 
suttu Progenitor-virus. Kyseessä on miljoonia, 
jollei miljardeja vuosia vanha virusluokka, jon- 
ka kerrotaan vaikuttaneen valtavasti maapallon 
eläimistön evoluutioon. Progenitor Virusta löytyy 
Afrikan luonnosta Sonnensteppe-kasveista. Se 
aiheuttaa kantajissaan mutaatioita, ja kansioiden 
mukaan osa viruksen saajista saa ylinhimillisiä 
kykyjä. Tietovuodon kannalta kaksi tärkeintä Pro- 
genitor Viruksesta muokattua virusta ovat Golgot- 
ha- eli G-virus ja Tyrant- eli T-virus. T-virus aiheuttaa 
viruksista lievemmät mutaatiot: ihmisistä voi tulla 
zombimaisia, ilman suurempaa älyä laahustavia 
kannibaaleja tai geenimuokkauksen avulla astetta 
fiksumpia olentoja. G-virus mutatoi kohteensa ra- 
jummin, ja esimerkiksi tartunnan saanutta ihmistä 
ei tunnista välttämättä enää ihmiseksi. 


Eläinmutantit 


Umbrella muokkasi bioaseita myös eri eläinlajeis- 
ta. Kansioissa on kuvia jättimäisistä yöperhosista, 
mutanttihämähäkeistä, zombiekoirista, aggressii- 
visista tartunnan saaneista variksista ja alligaatto- 
reista. Osa eläinmutanteista syntyi laboratoriossa, 
osa taas viruksen levitessä holtittomasti Raccoon 
Cityyn. Esimerkiksi zombiekoiria on kahdenlaisia: 
laboratorioissa luotuja bioaseita, joita kutsutaan 
papereissa Kerberuksiksi, ja tavallisia koiria, jotka 
ovat syöneet T-viruksesta saastunutta ravintoa. 
Kansiot kertovat myös astetta oudommista tapa- 
uksista, joissa T-virus olisi levinnyt Raccoon Cityn 
eläintarhan eläimiin, kuten leijoniin, hyeenoihin ja 
norsuihin. 


Ihmismutantit 


Umbrellan bioaseet ovat usein mutatoituneita 
ihmisiä. Raccoon Cityn tapauksessa vuonna 1998 


T-virus levisi vesijohtoveteen, jonka seurauksena 
tartunnan saaneista tuli zombiemaisia olentoja. 
Tartunnan saaneilla ei ole pulssia ja heidän ihonsa 
mätänee, minkä vuoksi moni luulee niitä eläviksi 
kuolleiksi. Laboratorioissa Umbrellan tutkijat loi- 
vat älykkäämpiä bioaseita, kuten Tyrant T-103 -mu- 
tantin. T-103 oli ensimmäinen massatuotantoon 
tullut tyrantti-tyylinen mutantti: se oli kohtalaisen 
älykäs ja kykeni ottamaan vastaan käskyjä. Tyyppi 
Nemesis-T taas oli kokeellinen bioase, joka luotiin 
tartuttamalla T-103-mutanttiin NE-a-tyypin para- 
siitti. Kyseinen parasiitti antaa kantajamutantille 
vielä enemmän älyllistä suorituskykyä, ja Nemesis- 
bioase kykenee esimerkiksi aseen käsittelyyn ja 
muodostamaan yksinkertaista puhetta. 


Ihmelapset 


Project W eli Wesker-suunnitelma oli Oswell E. 
Spencerin valvoma yli-ihmisprojekti. Tarkoituksena 
oli jalostamalla, eugeniikalla ja biotieteillä luoda yli- 
vertainen ihmisrotu. Ohjelma sai alkunsa 60-luvulla: 
Spencer piti silloista maailmaa dekadenttina rap- 
piopesäkkeenä. Hän haikaili jotain puhtaampaa ja 
turmeltumatonta, hänen itsensä johtamaa utopiaa. 
Ohjelmassa Umbrella adoptoi satoja lapsia. Kaikki 
olivat lahjakkaista perheistä, ja heidät kasvatettiin 
ja koulutettiin mahdollisimman hyvin. Jokaisen lap- 
sen sukunimeksi annettiin Wesker, projektia alun- 
perin vetäneen Tohtori Weskerin mukaan. Lopulta 
Umbrella valitsi lapsista 13 parasta, ja tartutti hei- 
hin Progenitor Virusta. Vain kaksi jäi henkiin. Toinen 
eloonjääneistä, Albert Wesker, vilahtelee vuode- 
tuissa kansioissa tiuhaan, ja hän esimerkiksi vaikutti 
Umbrellan kaatumiseen todistamalla korporaatiota 
vastaan oikeudenkäynnissä. 


Resident Evil (Biohazard) 25 vuotta. 
Retro Rewind onnittelee! 


Tietovuotaja: Miika Auvinen 


DISK SYSTEMIN 


LISENSOIMATONTA ”EROTIIKKAA” NINTENDOLLE 


KÄÄNTÖPUOLI = / 


Teksti: Mikko Heinonen 


intendo oli länsimaissa miltei 

legendaarisen tarkka siitä, 

mitä NESille sai ylipäätään vi- 

rallisesti julkaista. Japanissa 
aikuisemmatkin teemat kelpasivat, kuten 
tämän lehden Sweet Home -arvostelukin 
osoittaa, mutta raja kulki niin sanotun 
aikuisviihteen kohdalla. Siis virallisesti, 
sillä hakkerituotoksille firma ei mahtanut 
mitään. 


Famicom Disk System syntyi vastaa- 
maan siihen ongelmaan, että ROM- 
piirit olivat kalliita, isot pelit vaativat 
paljon tilaa, eikä pelimoduuleille voi- 
nut alkujaan tallentaa pelitilannetta 
tai muutakaan käyttäjän sisältöä. Le- 
vykkeillä sisällön jakelu oli halvempaa 
ja samalle disketille saattoi jopa ostaa 
uuden pelin pientä korvausta vastaan 
Disk Writer -automaatista. Haittapuo- 
lina olivat FDS:n korkeahko hinta, hi- 
taampi lataus sekä tekniikan suhteelli- 
nen epäluotettavuus, mutta laite kävi 
kuitenkin kotimarkkinoillaan kaupaksi 
useamman miljoonan kappaleen edes- 
tä. Länteen sitä ei koskaan tuotu, sillä 
pelimoduulit olivat jo kehittyneet ja 
halventuneet NESin maailmanvalloi- 
tuksen alkaessa toden teolla. Ninten- 
dolta tuskin jäi huomaamatta sekään, 
että levyjen kopiointi oli moduuleihin 
verrattuna lapsellisen helppoa, eikä se 
olisi kotimikroiluun tottuneessa län- 
nessä ainakaan vähentynyt. 

Kenties vähemmän tunnettu sivu- 
juonne asiassa on se, että Disk Systemil- 
le ilmestyi myös omaa lisensoimatonta 
ohjelmistoaan — ja että suuri osa tästä 
ohjelmistosta oli melko kyseenalaista. 
Julkaisijoita kuten Mimi Pro, Super Pig 
ja Hacker International ei ole juuri näh- 
ty myyntilistojen kärjessä, eivätkä ne 
kyselleet konsolivalmistajilta lupia tuo- 
toksilleen. Levykkeillä underground- 
materiaalin — levittäminen — oli — vielä 

verrattomasti helpompaa kuin ROM- 
moduuleilla, jotka piti aina valmistut- 
taa erikseen jossakin syrjemmällä. 


Seksi vie ja taksi tuo 


Dave Allweinin vuonna 2014 laati- 
malla listalla lisensoimattomista FDS- 
julkaisuista on viitisenkymmentä peliä. 
Varsinaisia eri nimikkeitä on vähem- 
män, sillä monista peleistä julkaistiin 
useita ”Volumeja”, mikä on kaunis tapa 
sanoa, että samaa koodia kierrätettiin 
vaihtamalla vain kuvat. Huomattavaa 
on myös, miten eräs tietty teema tois- 
tuu pelien nimissä: Bishöjo Sexy Derby, 
Bishöjo Sexy Slot, Kind Girls, Sexy Inva- 
ders... Sana ”bishöjo”, joka tarkoittaa 
söpöä tyttö-/naishahmoa, esiintyy noin 
puolessa kaikista julkaisuista. Lyhyesti 
sanoen siis juuri Disk Systemin hank- 
kimalla pääsi kiinni myös japanilaisilta 
kotimikroilta tuttuihin, harrastajien vä- 
säämiin tyttöpeleihin. 

Olen yleensä yrittänyt löytää it- 
selleni ainakin yhden peleistä joista 
kirjoitan, mutta tämän artikkelin koh- 
dalla joudun tekemään poikkeuksen. 
Alkuperäistä FDS-törkyä tulee saata- 
ville aniharvoin, eikä Yahoo-huutokau- 
pan seuraaminen ole tuottanut mitään 
kohtuuhintaisia tuloksia aikoihin. Vaik- 
ka rakastankin juuri tällaista roskaa, en 
sentään ole valmis maksamaan siitä 
aivan mitä tahansa. AliExpress-kauppa- 
paikalla näkyy Famicom-moduuleiksi 
käärittyjä versioita näistä peleistä, mut- 
ta lataan kyllä pelini ilmaiseksi interne- 
tistä ennen kuin maksan jollekin niiden 
bootleggaamisesta. Sitä paitsi alku- 
jaankin luvatta julkaistujen tuotteiden 
piratisointi ei ihan hirveästi omaatun- 
toa kolkuta. 

Keskimääräinen Disk System -por- 
nopeli on jonkinlainen yksinkertainen 
puzzle, jonka pelaamisesta palkitaan 
enemmän tai vähemmän eroottisella 

kuvastolla. Famicomin grafiikalla ei jä- 
rin realistisia tyttökuvia esitetä, joten 
graafinen ilme nojaa vahvasti japani- 
laisen manga-sarjakuvan suuntaan. Jos 
unohdetaan aiheiden alatyylisyys, jälki 
sinällään on pääosin varsin kaunista 
kasibitti-Nintendoksi. 

Selvästi vähemmän paukkuja onkin 
sitten laitettu pelien ohjelmointiin. Pe- 
laajan vuorovaikutuksen tarkoituksena 
on vain nähdä seuraava tuhma kuva, 
joten käytännössä on vain otettu jokin 
yksinkertainen idea ja toteutettu se 
niin hyvin kuin nyt on sinä päivänä jak- 
settu. Eipä näitä kukaan pelikokemuk- 
sen takia hanki. 


Japanipelien — laitapuoleen — tutustuva 
oppii pian, että ”yakyuuken” tarkoittaa 
kivi-paperi-sakset. Tällä ikiaikaisella me- 
netelmällä on ratkottu taisteluita roolipe- 
leissäkin, joten se sopii aivan erinomai- 
sesti myös striptease-battlen keinoksi. 
Ottelun aluksi pelaajalla on yhdeksät kal- 
sarit, Emi-neidolla taas sama määrä pik- 
kupöksyjä. Ohjaimella valitaan haluttu 
käden asento ja painetaan nappia, jonka 
jälkeen Emi tekee oman valintansa. 
Tasapelin sattuessa voitto menee 
Emille, joten pelaaja saa varautua tahi- 


maan melko pitkään ennen kuin kasi- 
bittiset sulot paljastuvat. Lisävaikeutta 
tuo vielä se, että kuvien edetessä pi- 
demmälle ruutuun ilmestyykin valkoi- 
nen palkki, joka pitää voittaa kolmasti 
nähdäkseen seuraavan kuvan. En tiedä 
pitäisikö sääliä vai kunnioittaa heitä, 
jotka ovat tämän arvonnan katsoneet 
loppuun ilman emulaattoria ja saves- 
tateja. Myöhemmin mm. Sega Satur- 
nille julkaistu, RR:ssäkin käsitelty The 
Yakyuuken Special käyttää ihan saman- 
laista systeemiä — ja on vähintään yhtä 
epäreilu. Osa nettilähteistä mainitsee, 
että Super Pig saattoi olla Hacker Inter- 
national -porukan yksi alias. 


SERÄ FUKU BISHÖJO ZUKAN 
(MIMI PRO) 


Tätä peliä on julkaistu peräti kuusi eri 
osaa, mikä tekeekin siitä FDS:n eniten 
jatko-osia saaneen pelin. Jatko-osasta 
voidaan kuitenkin puhua jopa löyhem- 
min kuin nykyisten AAA-pelien tapa- 
uksessa, sillä kyseessä on täsmälleen 
sama peli vaihdetuilla kuvilla. Jokaises- 
sa osassa on kymmenisen kuvaa, joista 
viimeisenä nähtävä bonuskuva on aina 
seuraavan osan ensimmäinen. 

Varsinainen peli koostuu siitä, että 
pelaajan pitää kiivetä ruudun oikeassa 
laidassa olevia tikkaita pitkin näytön 
yläosassa odottavan naishahmon luo. 
Tämä vaikeutuu nopeasti, sillä ylhäältä 
putoaa pelaajan niskaan yhtä jos tois- 
takin romua, minkä lisäksi reitit ovat 
melko mutkikkaita. Ylöspäin kiivetään 
naputtamalla A- ja B-painikkeita. Jäl- 
leen kerran peli alkoi kysyä enemmän 
kärsivällisyyttä kuin itselläni on, joten 
käytin sekä cheatteja että emulaattorin 
viriteltyä autofireä kaivaakseni nämä 
mestariteokset esiin. 

Sivuhuomiona on todettava, että 
osa kuvatuista hahmoista vaikuttaa... 
erittäin nuorilta, mutta osittain tämä 
menee varmasti myös piirrostekniikan 
piikkiin. Serä fuku on tosin nimen- 
omaan paikallisella yläasteella käytet- 
tävä koulu-univormu. 


LIPSTICK (MIMI PRO) 


Jos Serä Fuku Bishöjo Zukan pisti miet- 
timään kuvattujen hahmojen ikiä, Lips- 
tick ei jätä mitään arvailujen varaan: 
viisiosaisen pelin ensimmäinen osa 
on nimeltään Lipstick £1 - Lolita Hen. 
Tästä edetään sitten asteittain niin, 
että viides ja viimeinen osa tunnetaan 
nimellä Stewardess Hen, pääosassaan 
lentoemäntiä. Voimme täältä nykypäi- 
västä käsin vain kuvitella sitä asenneil- 
mapiiriä, jossa lapsia seksualisoivan 
pelin kehitys ja julkaisu on ollut jonkun 
mielestä kannatettava ajatus, mutta 
onneksi ykkösosa ei sisällä mitään järin 
raskauttavaa kuvamateriaalia eli vaat- 
teet pysyvät sentään päällä. 

Peli itsessään on hyvin yksinker- 
tainen — palikansiirtelypuzzle, = jossa 
yritetään muokata sekaisin mennyt 
kuva takaisin muotoonsa. Palkinnoksi 
kuvan saa sitten katsoa kokonaan en- 
nen siirtymistä seuraavaan. Pelillisesti 
tuotoksella ei ole juuri ansioita ja se 
saa muutenkin kyseenalaisen kunnian 
olla yksi harvoja pelejä, joiden pelkästä 
kokeilusta on tullut vähän paha mieli. 
Ruutukuva on vitososasta. 


SELLCT GAME 


b MIDWAY 
ASTEROID 


PUSH 
START 
BUTTON 


FAIRY PINBALI 
(HACKER INTERNATIONAL) 


Siinä missä Mimi Pro ja Super Pig kes- 
kittyivät lähinnä esittelemään tuh- 
nuisia kuvia, Hacker Internationalin 
tavoite oli korkeammalla. Mukana oli 
edelleen tyttöaspekti, mutta sen 


lisäksi ostaja sai myös pelin. Fairy Pin- 
ballista en itse edes löytänyt muuta 
eroge-aspektia kuin alun provokatiivi- 
sesti kumartuneen neitokaisen, mutta 
ehkä myöhemmin avautuisi muutakin 
kuvastoa. 

Joka tapauksessa tarjolla on kak- 
si flipperipöytää, Midway ja Asteroid, 
joista kumpikaan ei ole hassumpi eten- 
kään aikakautensa mittapuulla. Mu- 
siikkikin on aivan eri puusta veistettyä 
kuin Mimin pelien ärsyttävät renkutus- 
versiot klassikoista. 


THE GOLF BISHÖJO CLASSIC 
(HACKER INTERNATIONAL) 


Toinen Hacker-peli nostaa panoksia 
entisestään, sillä tämä on naiskau- 
neudella höystetty golf-peli. Eikä itse 
asiassa lainkaan huono sellainen! Va- 
littavana on erilaisia mailoja, lyönnissä 
pitää huomioida ympäristöä ja tuulen 
suuntaa, ja mukana on jopa BANKER eli 
tutummin hiekkaeste. 

Hacker International jatkoi omia 
julkaisujaan myös PC Enginellä, osin 
nimellä Games Express, ja näitä pe- 
lejä näkee toisinaan tarjolla — useim- 
miten satojen eurojen hintaan. FDS- 
tuotoksiin verrattuna ne ovat vieläkin 
kunnianhimoisempia, sillä tarjolla oli 
muun muassa Final Fantasy -parodia 
Hi-Leg Fantasy. 

Julkaisipa Games Express jopa PC 
Enginelle oman "system cardin", jolla 
sai ladattua näitä epävirallisia tuotok- 
sia PCE:n CD-asemalla. Hacker-nimi 
tuli tutuksi myös Disk System -levyjen 
kopiointilaitteen nimestä. Tämän vuok- 
si myös kaikenlaisen pornon suhteen 
ehdottoman kielteinen Nintendo ei 
HI:n tai Games Expressin päätä silitel- 
lyt, mutta NECin kerrotaan joskus ohi- 

mennen kiittäneenkin heitä 
epävirallisesti PC Enginen 
menekin edistä- 
misestä. 


0 » 


PELIARVIOT | NYKYKONEET 


WARLORDS 1, 11 JA III 


On oikeastaan söpöä, miten King's 
Bounty (eli Heroes of Might & Magic -sar- 
jan esikoinen) ja Warlords veistettiin 
samaan aikaan saman fantasia-strate- 
giapuun eri oksista, mutta lopulta ne 
päätyivät huomattavan erilaisiin lop- 
putuloksiin. HoMM-oksasta kasvoi sut- 
jakka mainstream-seikkailu, Warlords 
taas oli aina se strategisempi vaihto- 
ehto. Molemmat ovat vuoropokhjaista 
fantastista strategiaa. 

Warlordsin kohtalo oli kuitenkin hii- 
pua ja kadota, sillä australialaisten SSG- 
sotasetien fantasialla ei ollut pitkällä 
tähtäimellä samaa jatkopotentiaalia 
kuin seikkailuhenkisemmällä sukulai- 
sella. Onneksi Warlords on nyt saanut 
retrorakkautta GOG.comissa. 

Paluu Warlordsien maailmaan vuosi- 
kymmenten tauon jälkeen on ristiriitai- 
nen. Suhteeni 1990-luvun DOS-pelei- 
hin on vaikea, sillä niiden säätäminen 
ja pelaaminen ei ole aina herkkua. | ja 
II kuitenkin pyörähtävät nätisti GOG- 
puukotuksella, joskin etenkin WL | on 
karu pakkaus. VGA-grafiikka skaalau- 
tuu nykynäytöille roimilla pikseleillä, 


FINAL FANTASY, 11 JA III 
PIXEL REMASTER 


Hironobu Sakaguchin — pelisarja 
nosti niin hänet kuin Sguaren (-n 
Enixin) pelitähtitaivaan kiintotäh- 
deksi. Rakastettu fantasiamaailma 
voi yhä hyvin, mutta nyt Sguare 
palaa vaihteeksi juurilleen Pixel Re- 
master -lämmiittelyillä julkaisemalla 
kolme ensimmäistä FF:ää nykyalus- 
toille. 

Pixelit on toteutettu kohdealustoil- 
leen kunnolla. Visuaaleja ei ole tuoreu- 
tettu pilalle, vaan ne näyttävät isolla- 
kin näytöllä yhtaikaa sekä autenttisen 
aikalaisiltaan että riittävän nykytar- 
koilta. Taitavaa tasapainottelua. 

Kolmikon pelit ovat perinteisiä 
myös pelillisesti. Siinä missä moni 
remasterointi on saattanut muuttaa 
pelimekaniikkoja merkittävästi, nyt 
uidaan vanhoissa vesissä muun mu- 
assa alkuperäisen taikajärjestelmän 
myötä. Se virkistää ja piristää, tuntu- 
en nykypäivänä melkeinpä tuoreel- 

eikä käyttöliittymää voi kehua järin 
monipuoliseksi. Silti sekin oli viedä mu- 
kanaan, kun ohjekirjaa jaksoi lukea tar- 
peeksi tarkasti. WL // on iso aikaloikka, 
sillä siinä käyttöliittymäsuunnitteluun 
on panostettu. Lisäksi pelissä on monia 
selkeyttäviä ja helpottavia ominaisuuk- 
sia, joiden puuttuminen tekee edelli- 
sen osan matseista työläitä. 

Kolmas Warlords on jo aito Windows- 
peli ja kunnon kehitysaskel. Taistelujen 
mittakaava skaalautuu huimasti kunkin 
tehtävän tai kampanjan mukaan, joskin 
grafiikkatyylin muuttuminen yskityt- 
tää alkuun. Omaan makuuni se ei ole 
ehkä yhtä historiallisen sympaattinen 
kuin WL /I, vaikka tarjolla onkin laaja ja 
kiinnostava fantasiaelämys. Esimerkiksi 
edeltäjäänsä monipuolisempi diploma- 


ta. Sekaan on livautettu pelaamista 
huomaamattomasti — sujuvoittavaa 
viilailua, mikä ei kuitenkaan riko ret- 
rofiilistä tai -tuntumaa. Esimerkiksi 
automaattitallennus ja taistelujen 
nopeuttaminen ovat asiallista fa- 
nipalvelua. Vanhan koulukunnan 
musiikit on sovitettu uudelleen on- 
nistuneesti, chiptune-ydintä huk- 
kaamatta. 

Seikkailullisesti kokemus onkin 
entisensä, eikä mutkia ole suoristel- 
tu - mukavaa vaihtelua modernien 
kotkotusten puuttuessa. Toki täytyy 
myöntää, että kriittisin nykysilmin 
vilkaistuna pelit eivät juurikaan 
eroa indie-bulkkiseikkailuista, mut- 
ta toisaalta tässä ollaankin koko 
genren = historiallisessa ytimessä, 


Vasemmalla Warlords II, yllä III. 


tiajärjestelmä tuo yhteenottoihin lisää 
väriä. Historiallisesti harmillisena detal- 
jina erinomainen ja viimeistelty peli jäi 
kuitenkin RTS-naksusotien räjähtäneen 
suosion jalkoihin ja floppasi täysin. 

Etenkin Warlords II:sta ja Illista on 
helppo nauttia edelleen. Taistelukentil- 
lä on herkullista kaoottisuutta, eikä pe- 
laaja voi rakentaa ylivertaista armeijaa, 
jolla voi jyrätä voittoisasti taistelusta 
toiseen. Onhan sotailu nykysilmin köm- 
pelöä ja ohjekirjaa on pakko lukea, että 
pelattavuudesta pääsee jyvälle - mutta 
ainakin minä nautin tästä. 


Kehittäjä ja julkaisija 
Slitherine (SSG) 5 
Vuosi: 2021 (1990, -93, -97) 
Alusta: PC N 


kun pelejä rakennettiin käsityönä 
pikseli kerrallaan. 

Pixelit ovat maukas matka histo- 
riallisen JRPG:n alkulähteillä ja oiva 
esimerkki siitä, miten laadukkaat re- 
masteroinnit kannattaa tehdä. 


Kehittäjä ja julkaisija 
Sguare Enix (Sguare) Ii 
Vuosi: 2021 (1987, -88, -90) | 

Alusta: PC, Android, iOS 
(NES) 


Sonicista on ollut vuosikymmenien mittaan moneksi, eikä vain 
Segan virallisten ammattilaisten käsissä. Siinä missä Nintendo kä- 
velee rautasaappain tuotemerkkioikeuksiensa loukkaajien pääl- 
le, Sega on antanut faneilleen virallisen siunauksen Sonic-pelien 
tekemiselle, kunhan niillä ei tehdä voittoa. Netissä onkin kasa- 
päin keskeneräisiä fanipelejä ja kiitettävä liuta valmistuneitakin. 

SRB2 on siinä laajassa joukossa monin tavoin erikoinen: se 
on sekä toimiva että julkaistu, jopa viimeistelty. Lisäksi 3D- 
Sonicin tekeminen Doomin pelimoottorilla on jokseenkin yl- TEN IT 
lättävä käänne. dsossa 

Henkilökohtaisesti en erityisesti nauti kolmiulotteisista 
Soniceista, mutta Doom Legacy -moottori tuo kieltämättä pe- 
laamiseen omanlaistaan retrokankeutta. Visuaalit ovat "1990 
Plus" -tasoa, eli tekstuurit ja yksityiskohdat ovat nykyaikaisem- 
pia. Vanhan enginen rajoitukset tuovat toki toimintaan omaa 
kankean jännää makuaan, ja voi ristus miten vauhdikkaasti 
sen saakaan nykykoneella pyörähtämään. Kiitäminen on kiel- 
tämättä paikoin kovin sonicmaista, mutta ohjauksen tarkkuus 
ja herkkyys jää kauas 2D:n hiotusta nautinnollisuudesta. 

Idea on lysti, mutta mahtaneeko tästä kukaan oikeasti naut- 
tia koko sydämellään? No, ilmaista on helppo kokeilla, ja onhan 
mukana moninpeli sekä modituki. Lataa peli: www.srb2.org. 


Puolalainen Dark Lord -pelistudio as- 
tuu maailmaan, jonka olemassaolon 
olin jo unohtanut. Kauan sitten pieni 
skotlantilainen pelistudio näet teki 
ylhäältä kuvatun toimintapelin, jossa 
pyssyt paukkuivat ja autot kiisivät ka- 
duilla. Tällä kertaa ylhäältä kuvatussa 
toimintapelissä autot kiitävät ja pyssyt 
paukkuvat. Silloin asialla oli DMA De- 
sign / Rockstar Games ja Grand Theft * AW 
Auto - tänään tarjolla on Glitchpunk. 

Samasta asiasta ei silti ole kyse, vaik- a ? 
ka inspiraation lähteet ovatkin selvät. tis. | 
Glitchiin on lainattu myös Vice Cityn 


värikkyyttä, joskin kyberneonilla höys- 
tettynä. Autot korvattiin levitaatioveh- 
keillä ja päälle kaadettin reilusti kyber- 
punkkia ja hahmonkehitystä. 

Kattaus on tyylillisesti ja toimin- 
nallisesti maittava pakkaus top down 
-vinkkelistä nauttiville. WASD-ohjaus 


hiiritähtäyksen kera toimii niin hyvin 
kuin toivoa saattaa, ja kerronnassa 
on vahvaa kulmaa transhumanismiin, 
xenophobiaan = sekä uskonnollisiin 
valta-asetelmiin. Glitchailun avoimen 
rakenteen ja erilaisten tehtävien suorit- 
tamisen kautta suhteet maailman eri- 
laisten valtaapitäviin vaihtelevat, mikä 
tuo omaa jännitystään ja tietenkin 
vaihtelua uusiin pelikertoihin. Pisteet 
myös makoisista tapahtumaympäris- 
töistä, monipuolisista kulkuvälineistä ja 
kelpo autoradiosta. 

Glitchpunk on kelpo sekoitus esi- 
merkiksi GTA 2:ta, Cyberpunk 2077:aa ja 


"You're not 
avuite as gone 


as we thought. 
huh? Are you 
g0ing to tell 
us your Plan as 
usual or will I 
'have to work 
it out' or 
something?" 


Kehittäjä ja julkaisija: 
Sonic Team Junior 
Vuosi: 1998-2021 

Alustat: PC, Mac, 
Android, Linux 


a vt 


10] 


STORES 756 HETAN W 
| JI 
x . 


LOCAL BIKER GANG CALLED 
RERPERS WANTS TO KNOW 
vo 


J. 
PLAGUE INVITED YOU TO 
JOIN THEIR ANDROID 
LIBERATION FRONT. 


Deus Ex: Human Revolutionia. Vaikeus- 
taso on vanhan koulukunnan mukai- 
nen, vaikka pelattavuus onkin tätä päi- 
vää. On harmillista, että kokonaisuus ei 
ole virheetön, mutta peli on toisaalta 
vielä Early Access -vaiheessa. Jos tästä 
nauttii nytkin, niin eiköhän valmis peli 
aikanaan tyydytä kyber grand theft 
-tarpeet riittoisasti. 


Kehittäjä: Dark Lord 
Julkaisija: 
Daedalic Entertainment 


Vuosi: 2021 


PELIARVIOT | NES, SNES, GB 


ALLEVIAY 


Intelligent Systemsin kehittämä ja Nin- 
tendon julkaisema Alleyway vuodelta 
1989 on melko perinteinen Breakout- 
klooni, niin hyvässä kuin pahassa. Se 
ei Nintendo-yhteytensä lisäksi tarjoa 
oikein mitään sen kiinnostavampaa 
kulmaa. Tämä oli Game Boyn julkaisu- 
pelejä, joten senkin takia odotukset on 
hyvä asettaa melko alas. 

Pelissä on 24 kentää ja bonuskentät. 
Kentät noudattavat neljän kentän kaa- 
vaa: ensin tulee perinteinen kenttä, sit- 
ten kenttä jossa palikat liikkuvat ruudul- 
la, ja kolmannen kentän yläreuna valuu 
alas pelialuetta kutistaen. Neljäs kenttä 
on aina bonuskenttä, jossa palikat muo- 
dostavat tuttuja Mario-hahmoja. Pe- 
lin edetessä palikoiden konfiguraatiot 
luonnollisesti muuttuvat ja vastaan tu- 
lee myös esimerkiksi rikkoutumattomia 
palikoita. 

Mailan nopeutta voi kontrolloida 
pitämällä nappia pohjassa liikkumisen 
aikana. Pallo voi kimmota kolmessa 
kulmassa riippuen siitä, miten se osuu 
mailaan. Pienen grafiikan takia pelaami- 
nen on vähän tihrustamista ja viimeisiin 
palikoihin osuminen työlästä. Ei tämä 
varsinaisesti ole huono peli, mutta pe- 
laisin ehkä mieluummin sitten jotain 
vähän värikkäämpää ja menevämpää 
Breakout-kloonia. 


Kehittäjä: 
Intelligent Systems 
Julkaisija: Nintendo 
Vuosi: 1989 

Alusta: Game Boy 


Kn 


TEKSTIT: ALEKSI VAITTINEN 


BART SIMPSON'S ESCAPE 
FROM CAMP DEADIN 


Bartin pakoseikkailut —kuolettavalta 
kesäleiriltä on Acclaimin vuonna 1991 
julkaisema tasoloikka. Sillä on myös 
kunnia olla ensimmäinen Simpsons-peli 
Game Boylle. Tässä Imagineerin kehit- 
tämässä pelissä on ollut mukana myös 
pelialan legendaksi laskettava David 
Crane, joka muistetaan muun muassa 
klassikoista kuten Pitfall! tai Ghostbus- 
ters — mutta ei niinkään osallisuudes- 
taan Nintendon alustoille tehdyissä 
Simpsons-peleissä. Näitä pelatessaan 
sitä huomaa usein alkavansa pohti- 
maan, että onko oikeasti hyviä Simp- 
sons-pelejä edes olemassa? 

Peliä piinaavat melko tökeröt kont- 
rollit ja huono ohjattavuus. Myös rä- 
tisevä musiikki alkaa melko nopeasti 
ärsyttämään. Visuaalisesti peli on ihan 
siedettävän näköinen ja hahmot tun- 
nistettavia, mutta se ei paljon pelasta. 
Käytetyt audiosamplet ovat yllättävän 
hyvälaatuisia. Alun haparoinnin jälkeen 
peli vaikuttaa olevan vaikeustasoltaan 
keskikastia, mutta kuitenkin sen verran 
tylsä, ettei sitä oikein edes tee mieli pe- 
lata eteenpäin nähdäkseen mitä vielä 
olisi edessä. 


Kehittäjä: 
Imagineering Inc. 
Julkaisija: Acclaim 
Vuosi: 1991 

Alusta: Game Boy 


VIELÄKÖ MAISTUU? 


F-ZERO 


F-Zeroa ei varmaan tarvitse esitellä vä- 
hän enemmän Nintendoa tunteville, 
mutta kerrottakoon sen nyt lyhykäi- 
sesti olevan Nintendon vakavammin 
otettava vaihtoehto Super Mario Kartil- 
le. Shigeru Miyamoton tuottamassa 
F-Zerossa ajokilpailut tapahtuvat futu- 
ristisissa olosuhteissa leijuvilla autoil- 
la melko kovilla tilannenopeuksilla ja 
pelissä on myös vähän "realistisempi” 
ote, joten minkäänlaista taistelua ei ole. 
Mitä nyt vähän saatetaan töniä ja kiila- 
ta muita autoja sillä lailla kivasti, että 
räjähtelevät siinä sitten. Myös omaa 
energiamittaria on hyvä tarkkailla, et- 
tei itse pamahda taivaan tuuliin. Tähän 
auttavat onneksi autoa korjaavat varik- 
kokäynnit. 

Vauhdikas, Mode 7:ää käyttävä graafi 
nen ulkoasu toimii yllättävän hyvin vielä 
tänä päivänäkin, ja peli on kuorrutet- 
tu erittäin tarttuvalla ääniraidalla. Pelin 
kontrollit ovat helposti sisäistettävät, 
mutta lentoauton kunnollinen ohjas- 
taminen vaatii opettelua ja harjoitusta. 
Useampi vaikeustaso ja grand prix -kisa 
takaavat ettei peli ihan heti lopu kesken. 
Ei klassikkostatusta ole ansaittu ilman 


syytä. 


Kehittäjä: Nintendo 
Julkaisija: Nintendo 
Vuosi: 1990 

Alusta: SNES 


HEAVY BARREI 


Luonnollisesti Data Eastin ylhäältäpäin 
kuvattu räiskintäpeli Heavy Barrel on 
käännetty myös Nintendolle. Alkupe- 
räinen arcade-versio tuli halleihin vuon- 
na 1987 ja NES-käännös kolme vuotta 
myöhemmin. Pelissä on tarkoituksena 
antaa vähän kyytiä ydinasekompleksin 
kaapanneille terroristeille ja tietysti pai- 
kalle lähetään kaikki mahdolliset voimat 
— eli pelkästään sinut ja ehkä myös kave- 
risi, jos pelaatte kaksinpeliä. 

Tämä ylhäältä kuvattu räiskintä ei 
tee kaavalla mitään uutta, mutta tarjoi- 
lee tutut vaihtoehtoiset aseet, power 
up -tavarat, kranaatit ja niin edelleen. 
Välillä vastaan tulee vähän isompaa vi- 
hollista, jotka pitää tuhota, mutta muu- 
ten taistellaan rivivihollisia vastaan. 
Näkymä vierii kentästä riippuen aina 
ylös- tai sivuille. 

Lähimmät vertailukohdat NES:llä oli- 
sivat varmaankin Commando tai Ikari 
Warriors, joista molemmat tämä peli päi- 
hittää helposti. Pientä hidastelua ja spri- 
te-välkyntää kyllä löytyy, mutta ei niin 
paljon, että se tekisi pelistä kelvotonta. 


Kehittäjä: Data East 
Julkaisija: Data East 
Vuosi: 1990 
Alusta: NES 


THE LOST VIKINGS 


Tämä entisen Silicon & Synapsen eli ny- 
kyisen Blizzardin tasoloikka-/puzzlepeli 
on yksi suosikkejani lapsuudesta. Pelin 
titulaariset kadonneet viikingit Eric, Ba- 
leog ja Olaf joutuvat tässä pelissä ilkeän 
Tomator-avaruusolion — kaappaamiksi. 
Yhdessä he joutuvat hyppimään eri aika- 
kausien ja outojen paikkojen välillä taso 
kerrallaan. 

Eric on ketterä ja nopea, Baleog taas 
aseistettu ja Olaf taas varustettu kilvel- 
lä ja kyvyllä leijua sillä. Kentät on suun- 
niteltu niin, että ne läpäistäkseen pitää 
jokaisen viikingin vahvuuksia osata 
käyttää oikein ja saada joka ukkeli elos- 
sa loppuun asti. Pelaaja ohjaa yhtä 
viikinkiä kerrallaan ja loput pönöttä- 
vät paikallaan, joten heidät kannattaa 
jättää johonkin suojaan. Kaksinpelissä 
toinen pelaaja ohjaa toista viikinkiä sa- 
maan aikaan, eli peli tarjoaa mukavan 
co-op-ulottuvuudenkin. 

Peli ei ole erityisen toimintapainottei- 
nen, mutta hoksottimia ja melko hyviä 
reaktioita se silti kysyy. Loppupuolella 
kentät käyvät melko monimutkaisiksi, 
jolloin yksikin virhe voi pakottaa aloitta- 
maan koko kentän alusta. Tuntuu, että 
kentissä on usein myös usein vain yksi 
kunnollinen ratkaisu ja etenemistapa, 
eikä omia luovia rat- 
kaisuja voi juuri teh- 
dä. Kärsivälliselle 
The Lost Vikings 
on erittäin 
suositeltava 
tapaus, jota 
co-op — -tuki 
vielä parantaa 
entisestään. 


Kehittäjä: 
Silicon & Synapse 
Julkaisija: Interplay 
Vuosi: 1993 

Alusta: SNES 


SULAN JETMAN: 
HUNT FOR THE 
GOLDEN WARPSHIP 


Solar Jetman on Raren kehittämä luo- 
lastolentelyn ja Lunar Landerin yhdistel- 
mä. Pelissä pitää ohjata omaa sukkula- 
alusta lentäen ja kolistellen pitkin eri 
planeetoilta löytyviä luolastoverkosto- 
ja, jotka tuntuvat käyvän alun jälkeen 
jo melko monimutkaisiksi. Kontrollit 
ovat melko hyvät ja responsiiviset, 
mutta planeetasta riippuen painovoi- 
ma vaihtelee, mikä tietysti vaikeuttaa 
aluksen onnistunutta ohjaamista hyvin 
paljon. 

Luolastoista löytyy muitakin vaaroja 

erilaisten vihollisten muodossa. Jet- 
man voi ammuskella aluksellaan melko 
portaattomasti mihin tahansa suun- 
taan, mutta ottaessaan osuman hänen 
sukkulansa tuhoutuu, jolloin Jetman 
jää pelkän rakettirepun varaan. Uuden 
aluksen voi löytää kentältä tai käydä 
hakemassa laskeutumisalukselta, jos 
vain elävänä sinne pääsee. Sota-aluk- 
sen osien lisäksi kentistä pitää kerätä 
muita tavaroita, joista osa on elämää 
helpottavia päivityksiä. Kenttien välillä 
tavaraa pääsee ostamaan myös kau- 
pasta. 
Toinen kenttä antoi jo hyvin vas- 
tusta ja veikkaisin Raren NESille 
uskolliseen tyyliin pelin vain siitä 
vaikeutuvan. Tällä kokeilulla Solar 
Jetman kuitenkin viihdytti ihan 
mukavasti. 


Kehittäjä: Rare 
Julkaisija: Tradewest 
Vuosi: 1990 
Alusta:NES 

GENESIS 


Sitä luulisi, että Game Boy on nykyään 
enemmänkin chip tune -muusikkojen 
työkalu kuin aktiivinen retroalusta. 7FH 
todistaa oletuksen vääräksi ja tarjoilee 
retrofaneille harvinaisen viimeistellyn 
ja näyttävän fyysisen GB-julkaisun. Pe- 
lilaatikon sisältämä sälä onkin komeaa, 
mutta itse peli vispaa mielipiteitä. 

Toisaalta on hienoa, että Ninten- 
don pikkupurnukalle julkaistaan uusia 
pelejä. Toisaalta GB on laitteena niin 
rajoitettu, ettei siltä voi liikoja vaatia. 
Genesis on suoraan sanoen sekä mo- 
nokrominen että monotoninen. 

Yksioikoisuus ei sinällään yllätä: ver- 
tikaalisesti vierivä shoot'em'up ei tarjoa 
värejä eikä suurta vaihtelua, vaikka pe- 
luuseen onkin saatu ujutettua jonkin 
verran erilaisia elementtejä. Lopputu- 
lema on silti aneeminen, etenkin kun 
monen tunnin pelikesto tulee lähinnä 
armottoman vaikeustason aiheutta- 
mista kuolemista pelin kaikilla neljällä 
lyhyehköllä tasolla. 

Kaikkiaan pelijulkaisu on näyttävä, 
mutta melkoinen luotifani saa olla, että 
tästä saa iloa koko rahalla. Joku var- 
masti saa. Peli on julkaistu vain fyysise- 
nä Game Boy -moduulina. 


O0ES EE 


Lisätietoja: incube8games.com/pro- 
ducts/genesis-gb 


Kehittäjä: 7FH 
Julkaisija: Incube 8 
Vuosi: 2021 

Alusta: Game Boy 


KT 


THE SHAPESRIFTEN 


Toinen Game Boy -peli matkaa ennalta 
odottamattomiin suuntiin ja hämmäs- 
tyttää. Se on sivusta kuvattu klassinen 
seikkailupeli, jollaista en odottanut koh- 
taavani yli 30-vuotiaalla käsikonsolilla. 
Pohjimmiltaan Shapeshifter on si- 
vusta kuvattu point'nclick -seikkailu, 
vain ilman hiirtä. Pikkukonsolin pikku- 
ruudulle mahtuu mitättömän vähän 
dialogia, joten matkanteko on enem- 
mänkin kulkemista, katselua, kokei- 
lua ja päättelyä. Pulmat eivät ole järin 
monimutkaisia, pelaajalta vaaditaan 
enemmänkin joka paikan nuohoamis- 
ta ja johtolankojen vetelyä hissukseen 
yhteen, kuin syvällistä ongelmanrat- 
kontaa. Nykykoneilla sanoisin tätä huo- 
noksi designiksi, mutta GB:lle se sopii. 
Seikkailu on myös tekninen ja taiteel- 
linen taidonnäyte, sillä siihen on ahdettu 
kymmeniä erilaisia lokaatioita animaa- 
tioineen. Pelaajan kykyä muuntautua 
erilaisiksi eläimiksi käytetään myös enim- 
mäkseen oivallisesti joko seikkailullisiin 
tai jopa toiminnallisiin kohtauksiin. 
Shapeshifter on konsoliaan suurempi 
peli. Se on toteuttu kautta linjan laaduk- 
kaasti ja inspiroituneesti, joskin edes- 
takaista ravaamista on välillä runsaasti. 
Uusien paikkojen tutkiminen viehättää 
jo siksikin, että näkee millaisia taiteellisia 
visioita tekijä on niihin ahtanut. 
Peli on julkaistu vain fyysisenä Game 
Boy -moduulina. 


Lisätietoja: greenboygames.com 


Kehittäjä: Dana Punch 
Julkaisija: Greenboy Games 
Vuosi: 2021 

Alustat: Game Boy, NES 

THE VEAR AFTER 


Jotain erilaista: The Year After ei ole peli 
vaan pelimuodossa toteutettu draama, 
interaktiivinen lyhytelokuva. Pelaaja on 
näkymätön hahmo, joka liikkuu haamu- 
na maailmassa ja tarkkailee tapahtumia. 

Pelin maailma on pieni metsä asuk- 
kaineen ja eläimineen. Ja sitten saapuu 
talvi, kova, kylmä talvi, jota seuraa ke- 
vät. Vuodenajat etenevät omaa tahti- 
aan pelaajan liikkuessa ja tarkkailles- 
sa. Asioita tapahtuu, dramaattisiakin, 
omassa pienessä mittakaavassaan. Mi- 
ten reagoit, mitä tunnet? 

Elämys on harvasanainen. Pelaaja 
kuuntelee metsän asukkaiden dialogia, 
mutta kokee tapahtumat seuraamus- 
ten kautta passiivisesti. Musiikki on 
dramaattista ja elävöittävää. Kokemus 
mietityttää ja miellyttää. 

Teos on lyhyt, puolesta tunnista tun- 
tiin mittainen ja kertakäyttöinen. Aidol- 
la Game Boylla pelaava voi myös kytkeä 
konsolin PC:n ja kuunnella taustamu- 
siikkia —MP3-muodossa — tietokoneen 
kautta synkronoituna. Veikeä ratkaisu! 

Peli on myynnissä aitona Game Boy 
-moduulina, mutta sitä voi kokeilla 
myös selaimella. 


Lisätietoja: incube8games.com/blogs/ 
games/the-year-after-gbc ja anv.itch. 
ijo/the-year-after 

Kehittäjä: 
ANV / Hadrian Lin 
Julkaisija: Incube 8 
Vuosi: 2021 
Alustat: Game Boy, Game Boy 
Color, selain 


TEKSTI: JUKKA 0. KAUPPINEN 


Itima Underworld: The Stygian 

Abyss (1992) ja Ultima Under- 

world 11: Labyrinth of Worlds 

(1993) ovat kaksi muinaiste- 
osta, jotka muuttivat peli maailmaa. Ne 
eivät järisyttäneet niin valtavasti kuin 
Wolfenstein 3D (1992), sillä hirmuista kone- 
tehoa vaatineen raskaan sarjan roolipelin 
kohdeyleisö oli luonnollisesti toimintaräi- 
mettä pienempi. UW-saaga on silti monille 
rakas 1990-lukulainen pelimuisto. 


Taustatarina on kaunis: pelisuunnitte- 
lija Paul Neurath oli visioinut 3D-pe- 
leistä jo Apple II -ajoista saakka. Space 
Rogue -tieteisroolipelin valmistumisen 
jälkeen aika oli kuitenkin kypsä: jaksai- 
sivatko uudet PC-koneet viimein pyö- 
rittää kunnon 3D:tä? 

Neurath pisti hynttyyt yhteen Lerner 
Research -pelistudiossa työskentelevän 
Chris Greenin kanssa, ja kaksikko loi 
3D-roolipelin prototyypin kuukaudessa 
vuonna 1990. Originin päättäjät innos- 
tuivat ja ehdottivat pelin sijoittamista 
Ultima-fantasiaroolipelimaailmaan. 
Oiva veto — olihan Ultimalla historiaa jo 
vuodesta 1979 lähtien, ja teknisesti vai- 
kuttava Ultima VI oli juuri julkaistu fan- 
faarien ja kassakoneiden säestyksellä. 

Päätös antoi tekijöille taustatari- 
noita pursuavan,valmiin maailman, 
johon luolaromppaus kelpasi istuttaa. 
Tekijätiimi sai mellastaa jokseenkin 
rauhassa yli 2000 kilometrin päässä jul- 
kaisijastaan ja muisteleekin ettei heitä 


juuri tarkkailtu. Ryhmä sai siis iteroida 
ja säheltää jokseenkin vapaasti. Se johti 
myös turhaan työhön, kun tiimi näpersi 
peliin kaikenlaista ylimääräistä ja viska- 
si liikkumis- ja taistelujärjestelmiä toi- 
sensa perään roskiin. 

Ultima Underworld oli ilmestyessään 
vallankumouksellinen peli — mutta ei 
hitti. Se oli reaaliaikainen ensimmäisen 
persoonan rooliseikkailu, jonka kolmi- 
ulotteinen maailma, kääntelehtivä ja 
koukkaileva kenttäsuunnittelu, aidosti 
kolmiulottainen karttasuunnittelu, va- 
lonlähteet ja esineiden käsittely olivat 
kaikki jotain aivan uutta. Underworld 
oli muutakin kuin mullistavia teknisiä 
ratkaisuja: se oli kokonainen maailma, 
jossa erilaiset rodut ja yhteisöt asuivat. 
Seikkailu ei ollut vain miekan heilutusta, 
vaan myös keskusteluja, diplomatiaa ja 
kaupankäyntiä, selviytymispelimekanii- 
koilla höystettynä. Se oli tunnetta ja jän- 
nitystä, kun kädessä oleva soihtu hiipuu, 
kaukana lepattaa liekkien valo ja pime- 
ässä kaikuu tuntemattomia askelia. 

Pelin nerokkuus ymmärrettiin hiljal- 
leen. Hidastempoinen fantasia ei pärjän- 
nyt myynneissä yksinkertaistetulle, mut- 
kat suoriksi vetävälle Wolfensteinille, ja 
Origin luuli pelinsä flopanneen. Myynnit 
eivät sitten tosin hiipuneetkaan — vaan 
kasvoivat koko ajan. Jälkipolvet ovat ni- 
menneet sen yhdeksi kaikkien aikojen 
parhaimmista roolipeleistä, ja UW1/2 


toimivat avoimine maailmoineen vah- 
voina esikuvina myöhempien aikojen 
Elder Scrollseille. 

Ei ihme, että taannoisesta joukko- 
rahoitushuumasta löytyi potti myös 
Underworldille. Lakikiemurat olivat kui- 
tenkin veikeitä: Paul Neurath sai luvan 
Underworldin maailman käyttämiseen, 
mutta ei Ultiman lisenssiä. Niinpä uu- 
desta pelistä tuli Underworld Ascendant. 

Laskeutuminen Stygian Abyssiin oli 
muutenkin kinkkinen. Vaikka tekijätiimi 
oli roolipeligenren kuka kukin on -täh- 
titekijöitä, homma ei mennyt putkeen. 
Onneksi aika ja ennen kaikkea päivityk- 
set ovat parantaneet haavoja ja tehneet 
pelistä toimivamman kokonaisuuden. 

Matka Abyssiin on visuaalisesti ja 
tunnelmallisesti upea ja pelattavuus on 
kohdallaan. Luolaseikkailu on paikoin 
tyrmäävän upea, etenkin kun pelaaja 
päätyy valtaviin, arkkitehtoonisesti pä- 
räyttäviin avoimiin halleihin. Fysiikka- 
järjestelmä on oivaltava ja yllyttää pe- 
laajaa käyttämään esineitä sekä niiden 
ominaisuuksia erikoisilla, oudoillakin 
tavoilla. Hahmokehitys toimii mainios- 
ti, taikajärjestelmä viehättää ja Abyssiä 
on hauska tutkia. 

Pieniä ongelmia kuitenkin riittää. Jos 
UW't olivat aikoinaan upeasti rakentu- 
neita kokonaisuuksia, niin Ascendantis- 
sa on paljon pikkuvikaa ja kulmat rep- 
sottavat. Taistelut saattavat olla mälsää 
mättämistä, eikä kokonaisuus oikein 
pysy kasassa. 

Eihän se silti kamala ole, ei edes huo- 
no. Toki ei sitä mitä kaivattiin ja toivot- 
tiin, ei edes päivitysten jälkeen. Seikkai- 
lusta Abyssissä voi nauttia, mutta sielua 
nakertaa aina se pieni ajatus: tämä ei 
ole Underworld-tason legendaarista. 


Kehittäjä: 

OtherWide Entertainment 
Julkaisija: 505 Games 
Vuosi: 2019 

Alustat: PC, PS4, X1, Switch 


KIRJAT | IHMISET 


LEGENDAARISEN PELIN SYNTYTÄRINÄ 


PAC-MAN: BIRTA OF AN ICON 


Oletko joskus halunnut tietää aivan 
kaiken Pac-Manista? Tuo keltainen 
pallero täytti viime vuonna 40 vuotta 
ja sen kunniaksi julkaistiin massiivi- 
nen Pac-Man: Birth of an Icon -kirja. 
Kirjan koostivat työryhmänsä kanssa 
Arjan Terpstra ja Tim Lapetino, joi- 
den haastattelu löytyy tältä samalta 
aukeamalta. 

Lähes A3-kokoisessa, yli 300-si- 
vuisessa värikkäässä sohvapöy- 
täkirjassa on luettavaa niin Pac- 
Man-faneille, — retropelaajille — ja 
pelihistorioitsijoille kuin yleisem- 
mällä tasolla pelien historiasta tai 
populaarikulttuurista — kiinnostu- 
neillekin. Pelkästään teoksen pin- 
tapuoliseen selailuun voi käyttää 
tuntikausia, sillä muun muassa 
kuvamateriaalia on kerätty tun- 
nollisesti: mukana on aikakausi- 
kuvia Pac-Manin — pelaamisesta, 
pelihallikulttuurista, "mainoksista, 
oheistuotteista ja jopa arcadepelin 
lähdekoodista sekä suunnitteludo- 
kumenteista. 

Kirja on jaettu 9 lukuun, mutta 
käytännössä sen voi jakaa muuta- 
maan osioon: ensiksi käydään läpi 
Pac-Manin syntytarina ja nousu maa- 
ilmanvalloitukseen, sitten ilmiön laa- 
jeneminen jatko-osiin ja oheistuot- 
teisiin, globaaliksi pop-kulttuurin 
ikoniksi. Kirjan lopussa on vielä katta- 
va luettelo kaikista julkaistuista Pac- 
Man-peleistä sekä kirsikkana kentällä 
pelin isän Toru Iwatanin vuoden 
2005 kirja Pac-Man's Game Study Ma- 
nual-Pac-Man's Method ensimmäistä 
kertaa englanniksi käännettynä. Se 
on sukellus Iwatanin pään sisään, 
niin henkilönä kuin pelintekijänä. 

Lähes kaikki osiot on pakattu tä- 
pötäyteen kiinnostavia sivupolkuja, 
ajankuvia sekä muisteluita. Itse huo- 
masin lukevani kirjaa hieman pouk- 
koillen, jääden kiinni yhteen aihee- 


seen, sitten taas loikaten toiseen ja 
lopulta tutkivani, että mitä kaikkea 
olikaan jäänyt väliin. Teos toimii siis 
mainiosti niin pienenä vapaahetken 
välipalana kuin todellisena Pac-Man- 
tietokirjanakin. 

Saiko maailman ensimmäinen 
pelimaskotti Pac-Man sitten inspiraa- 
tionsa pizzasta, josta puuttui pala- 
nen? Vastaus on ehkä, sillä kirjastakin 
löytyy tarinasta kolme eri versiota. 
Asia ei ole kuitenkaan niin yksinker- 
tainen: jo paljon ennen pizza-ajatus- 
ta lwatanin tavoitteena oli tehdä peli, 
joka kiinnostaisi myös naispuolisia 
pelaajia, ja mikäpä sitten kiinnostaa 
kaikkia? No tietenkin syöminen. Pac- 
Man ei muuten syö aaveita niitä jah- 
datessaan - se vain puraisee niitä. 

Kirjaa on saatavana perusversion 
lisäksi kahtena erilaisena Collector's 
Editionina, joista halvemmassa tulee 
mukana uudelleenjulkaisu Pac-Man 
Fever -vinyylisinglestä sekä juhlako- 
likko. Kalliimman version hankkijat 
saavat myös lIwatanin nimikirjoituk- 
sen. Kyseessä on ehdottoman mo- 
nipuolinen ja hienosti kasattu teos, 
joka kuuluu Pac-Man+fanien kirjahyl- 
lyyn. Waka-waka! 


PS. Ja kyllä, Puck-Manin nimi vaihdet- 
tiin Pac-Maniksi vandalismin pelossa, 
mutta sekin oli pitkä prosessi: Namcon 
pääjohtajaa piti suostutella kahden 
kuukauden ajan ja nimivaihtoehtoja 
oli kaikkiaan kymmenen. 


Pac-Man: Birth of an Icon 
Arjan Terpstra, Tim Lapetino 
Cook and Becker, 2021 
cookandbecker.com 

101 eur (Collector's 

Edition, perusversio 

55 eur) 


RAKKAUDESTA 
KELTAISEEN 
PALLEROON 


HAASTATTELUSSA 
PAC-MAN-KIRJAN 
TEKIJÄT 


Teksti: Manu Pärssinen 
Kuvat: Cook and Becker 


oinen kirjan kirjoittajista, Arjan 

Terpstra itse asiassa työskentelee 

Cook and Becker -julkaisijalla, jo- 
nen ei ollut vaikeaa. Kysyimme Terpstralta 
ja Lapetinolta, miten jättiteoksen kasaa- 
minen oikein sujui. 


Lapetino muistelee, että oli itse pikku- 
poika, kun Pac-Man saapui Amerikkaan. 
Hän muistaa pelanneensa sen cocktail- 
versiota (matala pöytäversio, jonka 
ympärillä voi istua) paikallisessa Pizza 
Hutissa sekä katsoneensa Pac-Man-piir- 
rettyjä lauantaiaamuisin. Terpstra sen 
sijaan on kotoisin Hollannista, jossa ei 
ollut isoja pelihalleja, vaan pelejä löytyi 
pienistä kioskin ja baarin yhdistelmistä, 
"snack bareista”. Siellä hän ensimmäistä 
kertaa törmäsi myös tähän keltaiseen 
aaveiden jahtaajaan. 


Miten ajatus kirjasta syntyi, kuka 
otti yhteyttä kehen ja oliko Bandai 
Namco mukana? 


- Cook and Beckerillä keskustelemme 
jatkuvasti pelifirmojen kanssa kirjojen 
tai julisteiden painatusmahdollisuuk- 
sista. Kun olimme yhteydessä Bandai 
Namcoon, — kysyimme, — saisimmeko 
tehdä kirjan Pac-Manin tulossa olevan 
40-vuotisjuhlan kunniaksi ja he pitivät 
ajatuksesta, kertoo Terpstra. 


Bandai Namco toimi lisensoijana, fak- 
tojen tarkistajana sekä lähteenä niille 
monille valokuville, joita kirjasta löy- 
tyy — ja joita ei olisi muuta kautta ollut 
mahdollista saadakaan. Myöhemmin 
selvisi, että Lapetinolla oli suunnitteilla 
kirja samalla idealla, joten oli järkevää 
yhdistää voimavarat: 


- Kun sain valmiiksi Art of Atari -kirjani, 
halusin tutkia Pac-Manin maailmaa 
designin ja markkinoinnin kautta. Sitä, 


kuinka hahmo on muuttunut vuosien 
varrella ja vaikuttanut populaarikult- 
tuuriin. Minua kiinnosti myös Pac- 
Manin saapuminen Amerikkaan, sillä 
se tapahtui kotikaupungissani Chica- 
gossa. 


Lapetino oli jo ehtinyt tehdä tutki- 
mustyötä ja haastatteluja, kun hän otti 
yhteyttä Cook and Beckeriin, ja sieltä 
ehdotettiinkin yhteistyötä. Näin loppu- 
tuloksesta saatiin entistä syvällisempi 
ja monipuolisempi. 


Kauanko kirjaa on työstetty ja pal- 
jonko mukana on ollut tekijöitä? 


- Siitä, kun Bandai Namcon keskus- 
teltiin oli kirjan julkaisuun mennessä 
kulunut kolme vuotta. Koronavirus ei 
auttanut asiaa, vaan tietenkin hidasti 
prosessia monella tavalla. 


Lapetino ja Terpstre olivat kirjan pääkir- 
joittajat ja tutkimustyön tekijät, mutta 
kaikkiaan teosta koosti kymmenkunta 
henkilöä. Tärkeissä osissa olivat mm. 
Pac-Man-pelien monimutkaisen listan 
kasannut Ryan Silberman sekä Japa- 
nin päässä haastateltavia hankkinut 
entinen Famitsun päätoimittaja Katsu- 
aki Kato. 


Mikä oli kirjan kasaamisen kohokohta? 


Lapetino kertoo, että parasta oli työs- 
tää kirja alusta loppuun Terpstran kans- 
sa, sillä tutkimustyö ja kirjoittaminen 
saattaa olla varsin yksinäistä touhua. 


- Olen myös ylpeä siitä, että saimme 
oikaistua ja/tai vahvistettua monia Pac- 
Maniin liittyviä tarinoita sekä kasattua 
mielestämme definitiivisen kertomuk- 
sen pelin synnystä ja varhaisesta his- 
toriasta. Oli hienoa että saimme olla 
ensimmäisiä, jotka yrittivät tätä. 


- Tämä kuulostaa lässyltä, mutta 
tämä koko matka on ollut mahta- 
va. Juttelimme ihmisten kanssa 
kolmella mantereella: entisten Na- 
mcon ja Midwayn työntekijöiden, 
arcadekeräilijöiden, —pelihistori- 
oitsijoiden — ja kaikki suhtautuivat 
Pac-Maniin yhtä intohimoisesti! 
Oli myös yksi urani kohokohtia 
saada tehdä töitä Timin kaltaisin 
pelikirjailijan kanssa, lisää Terpstra. 


Entä mikä oli hankalinta? 


Terpstran mukaan hankalimman asian 
palkinnon voisi viedä montakin asiaa: 
joidenkin kuvien hankkiminen, Pac- 
Man-pelien listaaminen ja niin edelleen. 
Koronapandemia saa kuitenkin syyttä- 


viä katseita molemmilta kirjoittajilta. 

- Entisten Namcon työntekijöiden 
haastattelu oli vaikeaa, koska Tokio oli 
karanteenissa pitkiä ajanjaksoja, eikä 
Japaniin voinut tietenkään matkustaa. 
Joten niiden järjestäminen erinäisten 
kontaktien kautta, tulkkien hankki- 
minen... siinä oli paljon työtä, listaa 
Terpstra. 


- Koko tutkimustyö ja kirjoittaminen 
pandemian aikana oli hankalaa. Meillä 
oli joitain hyviä lähteitä, mutta arkistoi- 
hin käsiksi pääseminen oli työn takana, 
jatkaa Lapetino. 


Vaikka kirja on järkäle, kaikki ei 
varmastikaan mahtunut mukaan - 
kuinka vaikea oli tehdä päätöksiä 
joidenkin asioiden pois jättämisestä? 
- Jokainen poisto oli pieni vihlaisu sy- 
dämessä. Esimerkiksi jotkut kuvat eivät 
päätyneet painoon asti, kuten valoku- 
va kullatusta Pac-Man-arcadepelistä, 
joka lahjoitettiin yhdelle parhaista 
pelialan tukkumyyjistä. Paljon jäi pois, 
koska ne olisivat vieneet liikaa tilaa tai 
niihin ei ollut lupia. Tällaista kirjaa teh- 
dessä pitää paikkansa se, että jos jotain 
ei jää yli, työtään ei ole tehnyt kunnolla, 
toteaa Lapetino. 


Terpstra kertoo, että koska kysees- 
sä oli massiivinen prosessi, 
koko ajan täytyy käy- 
dä keskusteluja 
asioiden laa- 
juudesta, 


aiheista sekä yksityiskohdista ja tehdä 
päätöksiä. Hänen mukaansa asiaa aut- 
toi se, että heillä oli selvä polku: koko 
Pac-Manin tarina sen synnystä maail- 
manlaajuiseksi pop-ilmiöksi. 


Mistä tuli ajatus sisällyttää Col- 
lector's Editioniin uusintajulkaisu 
Pac-Man Fever -singlelevystä ja mil- 
lainen prosessi se oli? 


- Halusin saada kirjaan jonkinlaisen 
äänielementin ja minua kiehtoi myös 
se, kuinka vinyylilevyjen suosio oli kas- 
vussa. Kun olin alkanut haastatella kap- 
paleen toista tekijää Jerry Buckneria, 
mieleeni tuli, että olisi hienoa sisällyt- 
tää mukaan keltainen vinyyliversio 
tuosta kappaleesta, joka määritteli pal- 
jolti pelihallien aikakautta. Cook and 
Beckerin tiimi onnistui sitten tekemään 
tuosta ajatuksesta totta, mikä oli super- 
hauska juttu! Buckner tiimeineen antoi 
luvan kappaleen lisensointiin sekä aut- 
toi meitä varmistamaan, että uusinta- 
julkaisu tekee alkuperäiselle oikeutta. 


Suomalaisesta Pac-Man-kuume -kappa- 
leesta ja sen synnystä sekä esittäjästä 
voi lukea lisää Retro Rewindin nume- 
rosta 1/2020, ilmainen PDF löytyy os- 
oitteesta skrolli.fi/Numerot. 


PELIT | ARCADE 


TWIN TIGER 


SHARK A 
- NOT THE SAME! 


n jonkinlainen projekti lähteä 
kehittämään uutta arcade-pe- 
liä. Astetta isompi projekti on 
kehittää ensin laitteisto kehi- 
tysympäristöineen ja tehdä sitten se peli. 


Teksti: Mikko Heinonen 
Kuva: Saku Taipale 


Täytyy myöntää, että kuherruskuukau- 
teni Kickstarterin kanssa on päättynyt 
jo aikaa sitten. Jokaista vaivan arvoista 
projektia kohti on tullut vähintään yksi 
pettymys tai ainakin paha viivästys — 
odottelen edelleen yhtä vuonna 2013 
rahoittamaani peliä. 

Ruotsalainen Mikael Tillander teki 
kuitenkin tarjouksen, josta en voinut 
kieltäytyä. Jo vuosia sitten hän kehit- 
ti Twin Tiger Shark -nimisen Java- ja 
mobiilipelin, joka teki kunniaa eten- 
kin Toaplan-studion pystyyn vieriville 
räiskinnöille. Uuden projektinsa Twin 
Tiger Shark — not the SAME! myötä hän 
halusi tehdä pelille päivityksen nykyai- 
kaan — ja julkaista sen JAMMA-yhteen- 
sopivana kolikkopelinä, joka toimii hä- 
nen itsensä FPGA-piirille kehittämällä 
laitteistolla. Tällainen toiminta on niin 
kannatettavaa, että löin 1400 kruunua 
(noin 140 euroa) tiskiin Early Bird -pa- 
ketista ennen kuin pääsin edes sivun 
alalaitaan asti. 

Muitakin hanke kiinnosti, sillä yh- 
teensä 104 tukijaa keräsi pottiin reilut 


200 000 kruunua helmikuuhun 2021 
mennessä. Tähän auttoi varmasti se, 
että Mikael esitteli sivuilla hyvin uskot- 
tavan oloista prototyyppiä kolikkopelin 
emolevystä ja oli toteuttanut yhden 
aiemman kampanjan. Kickstarteriksi 
poikkeuksellista onkin, että toimitus 
luvattiin joulukuuksi 2021, eikä se ole 
vielä ehtinyt alkaakaan, kun kirjoitan jo 
tätä juttua. 


Kovaa ysärirautaa 


Mikael halusi tehdä laitteistosta us- 
kottavan aikamatkan 90-luvulle, joka 
oli myös Toaplanin pelien kulta-aikaa. 
Hänen omien sanojensa mukaan rauta 
sijoittuu jonnekin Sega Mega Driven 
ja Neo Geon välimaastoon: näytön 
tarkkuus on 320 x 224 kuvapistettä, 
spritejä 128 ja värejä 4096. 16-bittinen 
suoritin tikittää 25 megahertsin taajuu- 
della ja RAM-muistia on 4 megatavua, 
minkä lisäksi on 16 megatavua ROMia 
koodille ja grafiikalle sekä toiset 16 ää- 
nille. Äänet toistuvat neljän 8-bittisen 
PCM-kanavan kautta, ja koska ollaan 
2020-luvulla, kaikki logiikka on luon- 
nollisesti leivottu Xilinxin ohjelmoita- 
van SPARTAN-6-piirin sisään. 

Kriittisesti arvioituna suurin myön- 
nytys onkin tehty ROM-muistin määräs- 
sä, sillä 128 megabitin piiri olisi vajaat 
30 vuotta sitten ollut sen verran kallis, 
että sitä olisi tuskin pelkille äänille va- 
rattu — mutta olisi se joka tapauksessa 
ollut mahdollista. Nykyisin taas muisti 
on sikäli halpaa, että 250 kruunulla (n. 
25 €) Mikael lähettää noin vuoden ku- 
luttua halukkaille vielä ROM-päivityk- 
sen. Emolevyn rakenne helpottaa päi- 
vitysprosessia, sillä piirit ovat erillisellä, 
irrotettavalla tytärkortilla. 

Ja ikään kuin tämä ei olisi vielä riittä- 
nyt, saatavilla oli myös upea 2000 kruu- 
nun (n. 200 €) hintainen superpakkaus, 
johon kuului erityinen holo- 
grammilla koristeltu pakkaus, 
neliväriflyer sekä pelikabinet- 
tiin kiinnitettävät ohjelaput. 
Itse en malttanut ihan näin 
paljon sijoittaa, mutta ystäväni 
ja Retro Rewindin lukija Saku 
hankki täyden paketin, joten 
sen kuvat koristavat tätä juttua. 
Postikortit lähetettiin kaikille 
rahoittajille bonuksena, minkä 
lisäksi peli näyttää bootin yhte- 
ydessä sen alkuperäisen omis- 
tajan nimen. Mukana seuraava 
manuaali jäljittelee erittäin tar- 
kasti aikalaisiaan — myös tahal- 
lisen karkean ulkoasunsa puo- 
lesta — ja on perin viihdyttävää 
luettavaa sekin. 

HEIINIIN 


TWIN TIGER SHARK 
- NOT THE SAME! (2021) 


Julkaisija: Mikael Tillander 
Alusta: oma 


Kuten projektissa luvattiin, TTS — ntS! 
tekee kunniaa ysärin räiskintäklas- 
sikoille. Pystysuuntaan — vierivässä 
pelissä ohjastetaanlentokonetta läpi 
sotatoimialueen, hoidella hengiltä 
kaikki vastaantuleva ja keräillä talteen 
pistebonukset sekä lisävarusteet, joil- 
la aluksen tuhovoima kasvaa. 
Tällaista ideansa ja mekaniik- 
kansa historiasta ammentavaa 
peliä tulee luonnollisesti arvioi- 
da sen suhteen, miten sulavasti 
toiminta etenee ja kuinka nautit- 
tava audiovisuaalinen kokemus 
peli on. Siitä Tuplatiikerihai saa 
erinomaiset pisteet: toiminta on 
sulavaa eikä tikahdu, vaikka vi- 
hollisia ja ammuksia on ruutu piu- 
kassa. Grafiikka on kaunista ja 16 
megatavun uhraaminen äänille 
palkitaan yhdellä parhaista räis- 
kintäpelin ääniraidoista. Musiikki 
on Johan Agur&nin kynästä ja 
soi sampleina eikä minkään kuvit- 
teellisen äänipiirin voimin. 
Vaikeuden suhteen on valittu 
mukava keskitie, sillä peli ei teurasta 
aloittelevaa pilottia välittömästi, mut- 
ta jo ensimmäiseen pomovastukseen 
päästäkseen pitää nähdä hieman vai- 
vaa. Viholliset ja bonukset ovat gen- 
ressään jopa kekseliäitä ja kaikesta 
paistaa, että peliä on tehty aidosta 
rakkaudesta lajiin. Kun vielä huo- 
mioidaan, että kehitystä varten piti 
raudan suunnittelun lisäksi jopa 
kirjoittaa sille oma emulaattori, on 
tämä retropläjäys ehdottomasti 
hatunnoston arvoinen suoritus. 


FRANK KLEPAGKI ON FUNKKAAVAN SOTAMUSIIKIN TAITURI 


rank Klepacki on Command & 

Conguer —-pelin — soundtrackin 

myötä jättänyt jälkensä pelihis- 

toriaan. Työteliäs muusikko ker- 
toi urastaan Retro Rewindille videopuhe- 
lun välityksellä. 


Teksti: Miika Auvinen 


Videopelimuusikko Frank Klepacki ker- 
too soittaneensa rumpuja bändeissä jo 
11-vuotiaana. Pian hän opetteli myös 
soittamaan kitaraa ja kosketinsoittimia, 
ja uteliaisuus ajoi miehen tekemään 
musiikkia tietokoneella. Pelien parissa 
työskentely alkoi kesätöiden kautta. 

- Toisen asteen opintojeni aikana et- 
sin kesätöitä, ja huomasin avoimen pai- 
kan Westwood-studioilla. Työskentelin 
siellä testaajana. Pelisuunnittelu kiin- 
nosti, ja kyselin paljon pelintekoproses- 
sista, ohjelmoinnista, suunnittelusta ja 
muusta, Klepacki kertoo. 

Koulusta valmistuttuaan Klepacki sai 
näyttää taitonsa koeaikana pelisäveltä- 
jänä. Muutaman kuukauden jälkeen hän 
sai kokoaikatyön. Hän sävelsi 90-luvun 
alussa musiikkia Dungeons and Dragons 
-pohjaisiin peleihin, kuten NESin Dragon 
Strikeen, Sega Mega Driven Warriors of 
the Eternal Suniin ja PC:n Eye of Beholder 
2:een. 

Dune 2 (1992) oli ensimmäinen re- 
aaliaikainen strategiapeli eli RTS, johon 
Klepacki loi musiikkia. 

- Tekniikan rajoitusten vuoksi myös 
äänimaailma oli rajoitettu, ja jouduin 
käyttämään nokkelia ratkaisuja sävellys- 
työssä. Tein parhaani teknologian kans- 
sa, ja moni pitääkin lopputuloksesta. 

Klepacki muisteleekin kaiholla Dyyni- 
pelejä, mutta videopelimuusikkojen 
tähtikaartiin hän nousi erään toisen 
RTS:n myötä. 


Monipuolista militaarimusiikkia 


Klepacki kuvailee ensimmäisen Com- 
mand & Conguerin (1995) sävellystyötä 


hauskaksi ja kokeelliseksi prosessiksi. 
Hän esitteli suunnittelijoille monipuo- 
lisen kattauksen ideoita, ja lopullisella 
soundtrackilla ”kuulemmekin muun 
muassa hiphoppia, orkesterimusiikkia 
ja syntikkatunnelmointia. 

- Koko pelitiimi oli innoissaan, ja tun- 
nelma tarttui. Olimme luomassa jotain 
hauskaa ja erityistä. Emme tosin vielä 
tienneet, että pelistä tulisi sellainen hit- 
ti, Klepacki muistelee. 

Command & Conguer Red Alert -pe- 
listä tuttu Hell March on Klepackin tun- 
netuin sävellystyö. Hän ei tiennyt biisin 
syntyessä pelin luonteesta, eli siitä, että 
juoni sijoittuu vaihtoehtoiselle aikaja- 
nalle historiassa. 

— Hell March syntyi yhdessä päiväs- 
sä! Aloin ideoida biisiä heti herättyäni. 
Ensimmäinen ajatus oli luoda metal- 
libiisi marssiaskelten rytmissä. Latasin 
äänikirjastosta marssiääniä sämpleriin 
ja aloin soittaa lopulliseen biisiin pääty- 
nyttä riffiä. Tapasin Westwoodin toimi- 
tusjohtajan, ja tämä kysyi, onko minulla 
mitään uutta musiikkia. Esitin biisin, ja 
toimitusjohtaja halusi siitä pelin tun- 
nuslaulun. 

Yksi suurista pelimusiikkimysteereis- 
tä on huuto Hell Marchin alussa: kuka 
huudahtaa ja mitä? 

- Huudahdus on myös äänikirjastos- 
ta ladattu ääniefekti, joka oli sopivasti 
samassa rytmissä marssiäänien kanssa. 
En itsekään ymmärrä, mitä mies äänie- 
fektissä huudahtaa, Klepacki naurah- 
taa. 

Klepackin pelimuusikillinen ura on 
huomattava, ja tuotannosta löytyy jo 
mainittujen pelien lisäksi esimerkiksi 
scifi-teosten pelisovituksia, kuten Blade 
Runner (1997), Dune 2000 (1998) ja Star 
Wars: Empire at War (2006). 


Funktronickia ja Patreon-toimintaa 


Tony Dickinsonin koolle kutsuma 
Tiberian Sons -kokoonpano soittaa 
Klepackin sävellyksiä suureellisesti ja 
rockahtavasti. Klepacki itsekin soittaa 
yhtyeessä, ja keikkoja voi katsella You- 
Tubesta ihan laillisesti. 

Klepackin — tuotantoon — kuuluvat 
myös soololevyt, ja hän kutsuu tyylila- 
jiaan nimellä funktronick. Mukana on 
elementtejä funkista, rockista ja elekt- 
ronisesta. Lisäksi Klepacki on soittanut 


rumpuja klassikkobändien kuten Asia 
ja Sly and the Family Stone livekeikoilla. 

Klepacki jakaa Patreon-tilaajilleen 
tarinoita Command & Conguer -soundt- 
rackin synnystä. Dokumenttisarjassa 
hän käy soundtrackeja läpi biisi biisiltä. 
Tilaajat voivat seurata myös kulissien 
takaista toimintaa, kuten uusien levy- 
jen syntyä. Juuri nyt meneillään ole- 
vassa projektissa fanit voivat ideoida 
yhdessä Klepackin kanssa uutta levyä. 

- Kiitän kaikkia retropelifaneja siitä, 
että pidätte vanhempia pelejä hengis- 
sä modaamalla ja ylläpitämällä yhtei- 
söjä. Törmään välillä faneihin tapahtu- 
missa, ja he kertovat usein päässeensä 
yli vaikeista ajoista pelien avulla. On 
hienoa, että ihmisillä on näin suuri yh- 
teys retropeleihin ja niiden musiikkiin, 
Klepacki toteaa lopuksi 

Teksti: Manu Pärssinen 


ähes kaikilta pelikeräilijöiltä löy- 

tyy komeroistaan Commodorea 

tai Nintendoa, mutta paljon on 

heitäkin, jotka haalivat kummal- 
lisempaa kamaa. Keräilijäryhmä Peliko- 
nepeijoonien Manu otti jälleen kokoel- 
mastaan tutkailtavaksi vähän oudompia 
käsikonsoleita. 


Parker Brothers on suomalaisille tutum- 
pi klassikkolautapeleistä, mutta elekt- 
ronisiakin vimpaimia on historiallisen 
pelifiriman — kattavassa — valikoimassa 
ollut. Merlin on niistä merkittävimpiä, 
sillä se oli yksi ensimmäisiä isommin 
menestyneitä elektroniikkapelejä. Bob 
Doylen yhdessä vaimonsa ja lankon- 
sa kanssa suunnittelema laite pysyi 
suosittuna vuoden 1978 julkaisunsa 
jälkeen koko 80-luvun ajan, ainakin 
Pohjois-Amerikassa. Sitä myytiin paris- 
sa vuodessa miljoonia kappaleita. 

Merlin on ainakin omasta mielestäni 
jopa nykymittapuulla kauniisti suunnitel- 
tu laite, vaikka useimmat siihen tarttuvat 
saattavat aluksi pistää sen korvalleen ja 
vitsimielessä huutaa haloota. Kulmikas 
ja linjakas, kirkkaanpunainen laite muis- 
tuttaa futuristista (ainakin 70-luvun nä- 
kökulmasta) puhelimen luuria. Varsinais- 
ta näyttöä ei elektroniikkapelistä löydy, 
vaan sen korvaavat 11 LED-valoa, jotka 
toimivat myös painikkeina. 

Merflinissä on viisi yksinkertaista pe- 
liä sekä yksi varhaisimmista tavalliselle 
kansalle myydyistä digitaalisista inst- 
rumenteista/syntetisaattoreista: Music 
Machine -tilassa laitteen näppäimillä 
pystyy soittamaan melodioita ja jopa 
tallentamaan niitä 48 nuotin verran 
sekä soittamaan tallennettua kappalet- 
ta. Merlinin ohjekirjasta löytyy ohjeet 
parinkymmenen tunnetun sävelmän 
naputteluun. 


Ne viiisi peliä ovat ristinolla, black- 
jack, Echo, jossa piti toistaa painalluksia J 
laitteen ohjeiden mukaan kuin Simonis- (>) 
sa, Magic Sguare -puzzlepeli (kuin Lights S 
Out) sekä Mastermind-peliä muistut- 
tava Mindbender. Osan peleistä pystyi 
myös soveltamaan kaksin pelattaviksi 
ohjekirjan ohjeistusta noudattaen. 
Merlinistä on tehty vuosien var- 

rella useita versiota, mutta yksikään 
niistä ei ole aivan yhtä hienon nä- 
köinen kuin alkuperäinen. Mas- 

ter Merlinissä (1981) oli 11 peliä, 
Split Second -mallissa taas aivan 
erilainen näyttö. Uudelleenjul- 
kaisuita harrastettiin vuonna 
1995 Merlin: The 10th Oues- 
tilla (9 peliä, joiden läpipe- 
luista sai näytölle ikoneita) 
sekä Milton Bradleyn vuon- 
na 2004 julkaisemalla 
versiolla, jossa palattiin 
lähes alkuperäiseen ul- 
komuotoon. Lämpöisen 
kutsuvat pyöreät LED- 
valot oli tosin korvattu 
tylsillä neliön muotoisilla 
numeropainikkeilla — ja 
vuosien varrella ”elekt- 
roninen velho” Merlin 

oli oppinut puhumaan. 


Itse kiinnostuin laitteesta, 
kun luin 2000-luvun vaihteessa 
uutisryhmistä, että jotkut olivat 
modanneet sen ääniominaisuuksia 
musisointitarkoituksiin. Se oli alku- 
pään eBay-ostoksiani ja kieltämättä 
on ikävä sitä aikaa, kun laatikos- 
saan lähes uusikuntoisena olevan 
vekottimen sai postikuluineen Suo- 
meen muutamalla kympillä. Eivät 
Merlinit edelleenkään kalliita ole, 
mutta muut kulut nostavat hinnan 
nopeasti lähes kolminkertaisiksi. 


Barcovnz Barncr 


Jo kauan ennen kuin Nintendo sai nuo- 
rison kaduille ja metsiin pokemoneja 
metsästämään, yritti Epoch liikuttaa Ja- 
panin pelikansaa — ellei nyt puistoihin 
niin ainakin läheiseen supermarkettiin. 
Siihen yllytti elektroniikkapeli nimeltä 
Barcode Battler, joita löytyi 90-luvulla 
myös Suomen kaupoista. Jollakulla lu- 
kijallakin saattaa siis laitteesta muistoja 
olla. Alkuperäinen Epochin lanseerama 
laite julkaistiin ainoastaan itämailla, 
joten näillä seuduilla nähty vekotin on 
itse asiassa Barcode Battler II, vaikka 
jatko-osuutta ei erityisesti mainostet- 
tukaan. 

Barcode Battler -elektroniikkapelin 
keskeinen ajatus oli, että pelin muka- 

na tulleista olentokorteista skannattiin 
viivakoodi, jolla peliin tuli sitten jonkin- 
lainen otus, erikoisvoima tai vihollinen 
- ja sitten taisteltiin. Paitsi, että viiva- 
koodiskanneri toimi oikein ehkä kerran 
viidestä yrityksestä. Ruudulla ei näy 
hahmoja vaan ainoastaan statistiikka- 
lukemia. Hirviöjahdin ei tarvinnut kui- 
tenkaan jäädä niihin muutamiin pake- 
tissa mukana olleisiin kortteihin, vaan 
viivakoodeja sai skannata peliin vaikka 
T-kaupasta ostetun muropaketin kyl- 
jestä. Suomi-julkaisussa alaotsikkona 
olikin "Suuri kauppasota”. 

Yksinpelaamiseen on kaksi pelitilaa. 
C1-tilassa taistellaan laitteen luomia 
vihollisia vastaan, ja niitä löytyy kaikki- 
aan 120. Pelaaja valitsee tiimiinsä sotu- 
rin, velhon sekä voima/loitsu/asekortin 
ja sitten katsotaan, kuinka käy laitteen 
arpomia tilastoja vastaan. Käytännössä 
pelimekaniikka on hieman monimut- 
kaistettu ja satunnaistettu versio niistä 
pelikorteista, joissa vertaillaan esimer- 
kiksi auton ominaisuuksia vastapelurin 
ajoneuvoon. C2-tilassa pelataan lait- 
teen mukana tulleista korteista löytyviä 
vihollisia vastaan, mutta siihen pääsee 
käsiksi vain voittamalla ensimmäisen 
pelitilan. CO-tilassa voi pelata kaveria 
vastaan 

Ilmeisesti ainakin Isossa-Britannias- 
sa Barcode Battleria markkinoitiin jopa 
Game Boyn haastajana, mutta tietää- 
hän sen, kuinka siinä kävi. Laitteella 
on kuitenkin muitakin Nintendo-yhte- 
yksiä, sillä japanilaiset kakkosversion 
omistajat pystyivät kytkemään sen 
Famicomiinsa (NES) tai Super Famico- 

miinsa (SNES) ja saamaan tiettyihin pe- 
leihin lisätoimintoja. Pelilistalta löytyy 
kymmenkunta nimikettä, mm. Dora- 
emonia, Lupinia, Hämähäkkimiestä ja 
Aku Ankkaa. Japanissa oli tarjolla myös 
hahmokortteja, joissa esiintyi Ninten- 
do-hahmoja, ja käytännössä laitetta voi 
pitää Nintendon oman e-Readerin esi- 
isänä. 

Länsimaissa floppaamisestaan huo- 
limatta Barcode Battler sai jo aikanaan 
kloonikilpailijoita ja vielä myöhemmin- 
kin ajatusta yritettiin tuoda markkinoil- 
le tuoreempina versioina. Yksi yritys 
oli Radica Gamesin Skannerz, joita nii- 
täkin on 2000-luvun puolella Suomen 
kaupoissa ollut. Jonkinmoinen suosio 
saavutettiin, sillä myyntiin saapui ori- 
ginaalilaitteen lisäksi myös Skannerz 
Commander (2001), Skannerz Racerz 
(2004) sekä Skannerz Orbz, jossa koko 
viivakoodi-idea tosin jo unohdettiin. 


Muistan kyllä, kun nämä laitteet 
saapuivat kauppoihin, mutta itse 
olin tuolloin jo tietokonenörtteile- 
vä teini, joten ”lapselliset lelupelit” 
saivat jäädä muille. Sittemmin lait- 
teita on tullut toki hankittua ko- 
koelmaan ja yhden niistä mukana 
olikin edellisen omistajan keräämiä 
viivakoodeja. Talteen oli säilötty 
mm. vatsahappolääke Samariinin 
paketin palanen, jonka viivakoodin 
skannaamalla peliin sai ST500-vah- 
vuisen aseen. 

